
Ramzis buvo vienas. Jis laukė ženklo iš Nematomojo. 

Vienui vienas, akis į akį su dykuma, su begaliniais kaitros ir 
sausros išdegintais smėlynais, - akis į akį su savo likimu, kurio 
jis vis dar neperprato. 

Sulaukęs dvidešimt trejų, karalaitis Ramzis buvo metro aš- 
tuoniasdešimties ūgio atletas. Jo puikūs šviesūs plaukai turėjo 
rusvą atspalvį. Pailgaveidis ir lieknas, jis buvo raumeningas ir 
stiprus. Plati kakta, kurios neslėpė užkritę plaukai, iškilūs anta- 
kių lankai, tankūs antakiai, mažos, bet gyvos akys, ilga kump- 
telėjusi nosis, apvėčlios, gražios formos ausys, gana storos lū- 
pos, masyvus žandikaulis — toks buvo valdingas, kerintis ir Ža- 
vus Ramzio veidas. 

Dar toks jaunas, jis buvo įveikęs jau tokį ilgą kelią! Iš pra- 
džių karaliaus raštininkas, paskui įšvęstas į Abido misterijas ir 
pagaliau — Egipto karalystės valdytojas, kurį Setis pakvietė į 
sostą, tokiu būdu paskelbdamas jaunesnįjį sūnų savo įpėdiniu. 

Bet galingasis faraonas Setis, tasai nepakeičiamas valdovas, 
sugebėjęs išsaugoti savo šalyje laimę, gerovę ir taiką, iškeliavo 
Anapus po penkiolikos nepaprastai sėkmingo viešpatavimo 
metų — tokių trumpų penkiolikos metų, praskriejusių lyg ibis 
vasaros sutemose. 

Sūnus nė nepastebėjo, kaip Setis, tasai atokiai besilaikąs, 
įkvepiąs baimingą pagarbą, reiklus tėvas, pamažu ruošė jį val- 
džiai, surengdamas aibę išbandymų. Pirmasis buvo susitikimas 
su laukiniu buliumi, įkūnijančiu galią. Paaugliui užteko drą- 
sos su juo susiremti, bet pritrūko jėgų jį nugalėti. Jeigu Setis 

nebūtų įsikišęs į jųdviejų dvikovą, siaubūnas būtų subadęs Ram- 
zį ragais. Kaip tik tada jaunuolis įsidėjo į širdį pirmąją Farao- 
no priedermę: apginti silpnąjį nuo stipriojo. 

Tik karalius žinojo tikrosios galybės paslaptį; Žingsnis po 
žingsnio, niekuo ir niekada neatskleisdamas savo planų, jis per- 
teikė ją Ramziui. Metams bėgant sūnus ir tėvas tapo labai ar- 
timi: jų požiūriai ir siekiai visiškai supanašėjo. Griežtas ir san- 
tūrus Setis buvo mažakalbis, bet suteikė Ramziui išskirtinę ga- 
limybę semtis išminties per jųdviejų pokalbius, kurių metu tė- 
vas kaip įmanydamas stengėsi perteikti jaunuoliui Aukštuti- 
nio ir Žemutinio Egipto valdymo pagrindus. 

Spindulingos valandos, palaimos akimirkos, dabar nugrimz- 
dusios mirties tylon. 

Ramzio širdis buvo atvira tėvo žodžiams it taurė, kurioje jis 
kaupė Faraono priesakus ir pamokymus, ketindamas išsaugo- 
ti juos kaip brangiausią lobį ir prikelti gyvenimui savo minti- 
mis bei darbais. Bet Setis iškeliavo pas dievus — savo brolius, ir 
Ramzis liko vienas, netekęs ir tėvo, ir mokytojo, ir vadovo. 

Jis jautėsi likęs tuščiomis rankomis, nepajėgus išlaikyti ant 
savo pečių tą slegiančią naštą. Valdyti Egiptą... Kai jam buvo 
trylika, Ramzis apie tai svajojo, kaip vaikas svajoja apie nepa- 
siekiamą žaislą; vėliau jis atsisakė tos beprotiškos minties, bū- 
damas įsitikinęs, kad sostas skirtas jo vyresniajam broliui Še- 
narui. 

Tačiau faraonas Setis ir didžioji valdovo sutuoktinė Tuja nu- 
sprendė kitaip. Ilgai stebėję abiejų savo sūnų elgesį, aukščiau- 
sias pareigas jiedu skyrė Ramziui. Ak, kodėl jie neparinko ko 
nors kito, ir stipresnio, ir labiau įgudusio, kitaip tariant, pana- 
šaus į Setį! Ramzis jautėsi galįs stoti dvikovon prieš bet kokį 
priešą, bet laikyti savo rankose valstybės laivo vairą, iriantis 
per klastingas rytdienos bangas - visai kas kita... Jis įrodė sa- 
vo drąsą kaudamasis Nubijoje; neišsenkanti energija palai- 
kys jį karo keliuose, jei prireiks ginti savo kraštą, tačiau kaip 

vadovauti armijai valdininkų, aukštų pareigūnų ir žynių, kurių 
pinklių nei apgaulių jis neperprato? 

Pirmasis Ramzis, jų dinastijos pradininkas, buvo pagyvenęs 
viziris, visai netroškęs išminčių jam patikėtos valdžios. Setis, 
jo įpėdinis, buvo jau subrendęs ir prityręs vyras, kai jį vainika- 
vo karaliumi. O Ramziui buvo tik dvidešimt treji, ir ligi šiol jis 
tenkinosi ramiu gyvenimu globėjiškame tėvo šešėlyje, vykdy- 
damas Sečio nurodymus ir atsiliepdamas į menkiausią kvieti- 
mą pasikliauti vadovu, rodančiu kelią! Įgyvendinti Sečio įsa- 
kus, tarnauti Egiptui paklūstant faraonui, šalia jo ir jo dėka 
rasti atsakymus į bet kokius klausimus... Šis rojus dabar tapo 
nebepasiekiamas. 

O likimas drįso pareikalauti iš jo, Ramzio, karštakošio, 
ūmaus jauniklio, užimti Sečio vietą! 

Ar ne verčiau buvo nusikvatoti ir sprukti dykumon, taip to- 
li, kad niekas jo nerastų? 

Žinoma, jis galėjo pasikliauti savo sąjungininkais: Tuja, reiklia 
ir atsidavusia motina; savo žmona Nefertare, tokia gražia ir ro- 
mia; vaikystės draugais: hebraju Moze, triūsiančiu karališkose 
statybose, diplomatu Aša, gyvačių kerėtoju Setau, savo asmens 
sekretoriumi Ameniu, susiejusiu savąjį likimą su Ramzio. 

Bet ar priešų klanas nebuvo galingesnis? Šenaras neatsisa- 
kys ketinimų užgrobti sostą. Kokius slaptus sąmokslus jis jau 
surezgė, norėdamas sutrukdyti broliui karaliauti? Jeigu Šena- 
ras dabar, šį akimirksnį, atsirastų čia, šalia Ramzio, šis jam 
visai nesipriešintų. Tepasiima jis tą dvigubą karūną, jeigu jau 
taip labai jos trokšta! 

Bet ar jis, Ramzis, turi teisę išduoti tėvą atsisakydamas jam 
patikėtų pareigų? Būtų taip paprasta manyti, kad Setis sukly- 
do - arba kadjis galėjo pakeisti savo nuomonę... Ne, sau Ram- 
zis nemeluos. Jo likimą nulems Nematomojo atsakas, ir jis jį 
išgirs čia, dykumoje, pačioje širdyje šios raudonos Žemės, ga- 
lingos savo pavojingąja energija. 

Atsisėdęs raštininko poza, įsmeigęs akis į dangų, Ramzis lau- 
kė. Faraonu galėjo būti tik dykumos Žmogus, įsimylėjęs begaly- 
bę ir vienatvę; ugnis, slypinti smėlyje ir akmenyse, arba maitino 
jo sielą, arba ją naikino. Ugnis ir teištaria savo nuosprendį. 

Saulė pakilo veik į zenitą, vėjas nurimo. Kopomis nušuolia- 
vo gazelė. Artinosi kažkoks pavojus. 

Netrukus jis įgavo pavidalą. 

Tai buvo milžiniškas liūtas, mažiausiai keturių metrų ilgio ir 
daugiau nei trijų šimtų kilogramų svorio. Šviesūs karčiai, blyk- 
č10ją saulės spinduliuose, darė jį panašų į pergalingą karį, o jo 
raumeningas tamsiai rudas kūnas judėjo stebėtinai lengvai ir 
lanksčiai. 

Pastebėjęs Ramzį, jis taip griausmingai suriaumojo, kad gar- 
sas nuskriejo penkiolikos kilometrų spinduliu. Baisiomis ilti- 
mis ir aštriais nagais ginkluotas plėšrūnas nusižiūrėjo grobį. 

Sečio sūnus neturėjo nė menkiausios galimybės nuo jo pa- 
sprukti. 

Liūtas prisiartino ir sustojo kaip įbestas per kelis metrus 
nuo Ramzio, dabar aiškiai matančiu jo geltonas akis, žiban- 
čias kaip auksas. Akimirkos virto amžinybe, kol priešininkai 

Žvėris uodega nuvijo musę; staiga sunerimęs, jis žengtelėjo 
dar arčiau. 

Ramzis pakilo neatitraukdamas akių nuo liūto. 

— Juk tai tu, Nugalėtojau! Aš gi tave išgelbėjau nuo mirties — 
o kokį likimą ketini man nuskirti tu? 

Pamiršęs pavojų, Ramzis prisiminė Nubijos savanos brūz- 
gynuose merdintį liūtuką, kuriam buvo įgėlusi gyvatė. Tada 
mažylis didvyriškai priešinosi prie jo sėlinančiai mirčiai. Setau 
savo vaistais jį išgydė, ir štai dabar jis tapo milžiniško dydžio 
plėšrūnu. 

Nugalėtojas pirmąkart ištrūko iš aptvaro, kuriame jis buvo 
uždarytas Ramziui išvykus. Gal grobuonies prigimtis paėmė 

viršų, ir liūtas tapo Žiaurus ir negailestingas tam, kurį ligi šiol 
laikė savo šeimininku? 

— Apsispręsk, Nugalėtojau. Arba tu tapsi mano sąjunginin- 
ku visam gyvenimui, arba mane nužudysi. 

Liūtas atsistojo ant užpakalinių kojų ir uždėjo priekines le- 
tenas Ramziui ant pečių. Karalaitis laikėsi iš paskutiniųjų, nors 
jį ne tik apstulbino liūto elgesys, bet ir lenkė prie žemės plėš- 
rūno svoris. Neišleisdamas nagų, liūtas bemaž palietė snukiu 
Ramzio veidą ir apuostė jo nosį. 

Taip buvo sutvirtinta jų draugystė, abipusis pasitikėjimas ir 
pagarba. 

— Štai tu ir nulėmei mano likimą. 

Dabar tasai, kurį Setis pavadino Šviesos Sūnumi, nebeturė- 
jo pasirinkimo. 

Jis kausis kaip liūtas. 


Ž 


Karališkuosius Memfio rūmus gaubė gilus gedulas. Vyrai nebe- 
siskuto, moterys vaikščiojo palaidais plaukais. Septyniasdešim- 
čiai dienų, kurias turėjo užtrukti Sečio mumifikacija, Egiptas 
tarsi pakibo tuštumoje. Kraštui reikėjo kaip nors išgyventi tą 
laikotarpį. Karalius buvo miręs, jo sostas liko laisvas, kol bus 
oficialiai paskelbtas jo paveldėtojas, o šitai galėjo būti atlikta 
tik po to, kai Sečio mumija bus nuleista į kapą ir susijungs su 
dangiškąja šviesa. 

Pasienio postai buvo kovinėje parengtyje, o kariuomenė pa- 
sirengusi užkirsti kelią bet kokiam bandymui įsiveržti į Egipto 
teritoriją, vos tik gaus karalystės valdytojo Ramzio ir didžio- 
sios valdovo sutuoktinės Tujos įsakymą. Tačiau artimiausioje 
ateityje, kaip atrodė, pagrindinį pavojų kėlė ne hetitai*: įsi- 
veržimo galima buvo tikėtis iš kitur. Turtingos provincijos su 
klestinčia žemdirbyste Nilo deltoje nuo seno viliojo Sinajuje 
klajojančius beduinus ir Azijos kunigaikščius, kartais geban- 
čius susivienyti, kad galėtų pulti šiaurės rytų Egiptą. 

Sečiui iškeliavus į Anapus, šalyje kilo ir stiprėjo baimė. Kai 
nebėra faraono, chaoso jėgos gali užplūsti Egiptą ir sugriauti 
civilizaciją, kurią kūrė viena dinastija po kitos. Ar jaunasis 
Ramzis įstengs apsaugoti Abi Žemes** nuo nelaimės? Kai ku- 
rie didikai visiškai juo nepasitikėjo ir pageidavo, kad Ramzis 
pasitrauktų iš kelio savo broliui Šenarui, labiau prityrusiam ir 
ne tokiam karštagalviui. 


* Turkų protėviai. 
** Aukštutinį ir Žemutinį Egiptą, Nilo slėnį (pietuose) ir Deltą (šiaurėje). 

Mirus vyrui, didžioji valdovo sutuoktinė Tuja nepakeitė sa- 
vo įpročių. Dabar jai buvo keturiasdešimt dveji. Ji buvo labai 
liekna, o didelės migdolo formos akys, žvelgiančios griežtai ir 
skvarbiai, siaura tiesi nosis ir kone kvadratinis smakras teikė 
jos išvaizdai didybės. Tuja turėjo neginčytiną moralinį autori- 
tetą. Ji visada padėjo Sečiui; faraonui išvykus į užsienį, ji tvirta 
ranka valdė šalį. 

Apyaušriu Tuja mėgo pasivaikščioti sode, kur augo figme- 
džiai ir tamariskai. Vaikštinėdama ji planavo savo darbo die- 
ną, kurią turėjo užpildyti besikaitalioją pasaulietiški susitiki- 
mai ir apeigos, šlovinančios dievų galią. 

Kai Sečio nebeliko, Tujai viskas ėmė atrodyti beprasmiška. 
Ji troško tik vieno: kuo greičiau prisijungti prie savo vyro toje 
ramybės visatoje, toli nuo žmonių pasaulio, bet buvo pasiry- 
žusi kantriai nešti likimo jai skirtų metų naštą. Juk jai buvo 
suteikta tiek laimės! Dabar ji privalėjo grąžinti ją savo šaliai, 
tarnaudama jai ligi paskutinio atodūsio. 

Iš rytmečio ūkanų išniro grakštus Nefertarės siluetas. Ram- 
zio Žmona, „gražesnė už visas rūmų gražuoles“, kaip apie ją 
kalbėjo liaudis, turėjo juodus blizgančius plaukus ir nepapras- 
tai švelnias žalsvai mėlynas akis. Buvusi deivės Hatoros šven- 
tyklos Memfyje muzikantė, puiki audėja, iš mažens išmokyta 
garbinti senuosius autorius — tokius kaip išminčius Ptahote- 
pas — Nefertarė nepriklausė kilmingai šeimai, bet Ramzis ją 
beprotiškai įsimylėjo, pakerėtas jos grožio, proto ir stebėtino 
tokiai jaunai moteriai pažiūrų brandumo. Nefertarė nesisten- 
gė patikti, jai to nė nereikėjo: ji pati buvo įkūnyta vilionė. Tuja 
pareigas, nors ir tapo karalystės valdovo žmona. Egipto kara- 
lienė su Nefertare sutarė kuo puikiausiai, suprasdamos viena 
kitą iš pusės žodžio. 

— Kokia gausi šįryt rasa, Jūsų Didenybe; kas gi sugebės ap- 
dainuoti mūsų žemės dosnumą? 

— Kodėl tu taip anksti pakilai, Nefertare? 
— Ar nemanote, kad tai jums derėtų ilgiau pamiegoti? 
— Aš iš viso nebeužmiegu. 
— Kaip palengvinti jūsų skausmą, Didenybe? 
Liūdnas šypsnys nuslydo Tujos lūpomis. 
— Sečio niekas nepakeis ir neatstos; visos likusios mano die- 
nos bus tik ilga kančia, kurią praskaidrins vien laimingas Ram- 
zio viešpatavimas. Nuo šiol tai vienintelis dalykas, dėl kurio aš 


gyvenu. 
— Man labai neramu, Didenybe. 


— Ko tu baiminiesi? 

— Kad Sečio valia nebus įvykdyta. 

— Kas išdrįs jai pasipriešinti? 

Nefertarė neatsakė. 

— Tu galvoji apie mano vyresnįjį sūnų Šenarą, tiesa? Aš ži- 
nau, koks jis garbėtroška ir ambicingas, betgi jis ne toks pa- 


kvaišėlis, kad nepaklustų tėvui. 
Auksiniai tekančios saulės spinduliai nutvieskė karalienės 


sodą. 
— Manai, esu naivi, Nefertare? Atrodo, tu nesutinki su ma- 
nimi. 

— Jūsų Didenybe... 

— Gal tu turi kokių nors tikslių Žinių? 

— Ne, tai tik nuojauta - neaiški nuojauta. 

— Mąstydama tu pasikliauji Žaibiška intuicija; be to, tu visai 
nelinkusi ką nors šmeižti; tačiau ar yra koks kitas būdas ne- 
leisti Ramziui viešpatauti, išskyrus vieną: jį nužudyti? 

— "To aš ir bijau, Jūsų Didenybe. 

"Tuja paglostė tamarisko šakelę. 

— Nejaugi Šenaras ryžtųsi veržtis į sostą nusikalsdamas? 

— Tokia mintis kelia man siaubą, kaip ir Jums, bet aš nepajė- 
giu ja atsikratyti. Jeigu Jums ji atrodo neįtikima, smerkite ma- 


ne ir bauskite, bet tylėti aš negalėjau. 


CHRISTIAN JACO E RAMZIS. MILIJONŲ METŲ ŠVENTYKLA 15 


— Kaip užtikrinamas Ramzio saugumas? 

— Jį budriai saugo jo šuo ir liūtas, taip pat Seramana, kara- 
laičio asmens sargybos viršininkas. Ramziui grįžus iš kelionės 
po dykumą, kur jis buvo išsiruošęs vienui vienas, man pavyko 
jį įtikinti nelikti be apsaugos. 

— Valstybinis gedulas trunka jau dešimt dienų, - priminė di- 
džioji valdovo sutuoktinė. — Po dviejų mėnesių balzamuotas 
Sečio kūnas atguls amžinojon buveinėn. Tuomet Ramzis bus 
karūnuotas, o tu tapsi Egipto karaliene. 


Ramzis nusilenkė motinai, paskui švelniai priglaudė ją prie 
savęs. Ji, iš pažiūros tokia gležna, davė jam orumo ir kilnumo 
pamoką. 

— Kodėl Dievas siunčia mums tokį skaudų išbandymą? 

— Sečio dvasia gyva tavyje, mano sūnau; jo laikas baigėsi, 
tavasis tik prasideda. Setis nugalės mirtį, jei tu tęsi jo darbus. 

— Mus dengia jo milžiniškas šešėlis. 

— Argi tu - ne Šviesos Sūnus, Ramzi? Išsklaidyk mus gau- 
biančią tamsą, pažabok mus puolantį chaosą. 

Jaunuolis atsitraukė nuo karalienės. 

- Žinai, mano liūtas ir aš - mudu dykumoje susibroliavome. 

— Tai buvo ženklas, kurio tu tikėjaisi, juk taip? 

- Žinoma. Ar leisi paprašyti tavęs vienos malonės? 

— Klausau tavęs. 

— Kai tėvas išvykdavo iš Egipto, norėdamas parodyti sve- 
timšaliams mūsų galybę, kraštą valdei tu. 

— To reikalauja mūsų tradicija. 

— Tu įpratusi valdyti, ir visi tave gerbia. Kodėl tau neatsisė- 
dus į sostą? 

— Tai būtų prieš Sečio valią. Jis įkūnijo mūsų įstatymą - tą 
įstatymą, kurį mes mylime ir gerbiame. Jis pasirinko tave, sū- 
nau, tu ir turi karaliauti. Jei norėsi, aš tau patarsiu ir padėsiu 
kiek įmanydama. 

Ramzis liovėsi įkalbinėjęs Tują. 

Motina buvo vienintelė būtybė, galėjusi pakeisti jo likimą ir 
išvaduoti nuo būsimos naštos; bet Tuja liko ištikima velioniui 
karaliui, ir savo nuostatos ji nekeis. Kad ir kokios abejonės ar 
nerimas jį apniktų, Ramzis privalės žengti savu keliu. 


Seramana, Ramzio asmens sargybos viršininkas, nebesitrau- 
kė iš rūmų sparno, kur dirbo būsimasis Egipto valdovas. Buvu- 
sio pirato sardo paskyrimas į šį postą, reikalaujantį ypač patiki- 
mo žmogaus, sukėlė begalę kalbų. Kai kurie buvo įsitikinę, kad 
tas milžinas rūpestingai paraitytais ūsais anksčiau ar vėliau iš- 
duos Sečio sūnų. Tačiau dabar niekas negalėjo patekti į rūmus 
be jo leidimo. Didžioji valdovo sutuoktinė patarė jam vyti lauk 
įsibrovėlius, o kilus pavojui nedvejojant griebtis kalavijo. 

Seramanos ausis pagavo ginčo atgarsius ir jis nuskubėjo į 
lankytojams: skirtą vestibiulį. 

— Kas čia dedasi? 

— Šis vyriškis nori jėga prasiveržti į rūmus, - atsakė vienas 
sargybinis rodydamas barzdotą, plačiapetį galiūną vešliais 
plaukais. 

— Kas tu? — pasiteiravo Seramana. 

— Hebrajas Mozė, Ramzio vaikystės draugas, Faraono tar- 
nas jo statybvietėse. 

— Ko nori? 

— Paprastai Ramzis neuždaro man savo durų! 

— Šiandien tai sprendžiu aš. 

— Ar tiktai karalystės valdytojas nėra prievarta laikomas už- 
darytas savo rūmuose? 

— Saugumas įpareigoja... Kokiu tikslu atėjai pas karalystės 
valdytoją? 

— "Tai ne tavo reikalas. 

— Tokiu atveju keliauk iš kur atėjęs ir nebesiartink prie šių 
rūmų, kitaip įsakysiu tave uždaryti į kalėjimą. 

Besipriešinančiam Mozei sutramdyti prireikė bent keturių 
sargybinių. 

— Pranešk Ramziui apie mano atvykimą, arba tau klius! 

— Man dėl tavo grasinimų nei šilta, nei šalta. 

— Mano draugas manęs laukia! Ar tu gali tai suprasti?! 

Ilgi piratavimo metai ir aibė aršių kautynių išmokė Serama- 
ną uoste užuosti pavojų. Nepaisant fizinės jėgos ir išdidaus 
tono, Mozė pasirodė jam nuoširdus. 


Ramzis su Moze apsikabino. 

— Čia jau nebe rūmai, o tvirtovė! - sušuko hebrajas. 

— Mano motina, žmona, asmens sekretorius, Seramana ir 
dar kai kas baiminasi paties blogiausio. 

— Paties blogiausio... Ką tai reiškia? 

— Pasikėsinimo. 

Ant išeinančios į sodą karalystės valdytojo priėmimų salės 
slenksčio snūduriavo didžiulis Ramzio liūtas, o tarp jo prieki- 
nių letenų jaukiai įsitaisė auksaspalvis šuo Budrius. 

— Turėdamas tokią porelę, ko tu gali bijoti? 

— Nefertarė įsitikinusi, kad Šenaras neatsisakė savo ketini- 
mų tapti Egipto valdovu. 

— Perversmas dar prieš Sečio laidotuves... Nepasakytum, 
kad Šenaras galėtų taip pasielgti. Jis labiau linkęs veikti šešė- 
lyje ir laukti, kol laikas pakreips įvykius jam norima linkme. 

— Betgi dabar laiko jam kaip tik trūksta. 

— Tu teisus... Bet jis neišdrįs stoti prieš tave. 

— Teišgirsta tave dievai... Juk Egiptas nieko iš to nelaimėtų. 
Kas šnekama Karnake? 

— Daug pikto apie tave. 

Mozė vadovavo darbams didžiulėje Karnako statybvietėje, 
kur Sečio valia buvo pradėta statyti milžiniška kolonų salė, 
bet faraono mirtis nutraukė darbą. 

— Ir kas gi piktinasi? 

— Amono žyniai, keletas kilmingųjų, Pietų viziris... Juos ska- 
tina tavo sesuo Dolantė su savo vyru Sariu. Jie negali atleisti, 
kad ištrėmei juos taip toli nuo Memtio. 

— Argi tas niekingasis Saris nemėgino nužudyti manęs ir 
Amenio, mano asmens sekretoriaus ir mudviejų vaikystės drau- 
go? Priversti jį ir mano seserį persikelti iš Memfio į Tėbus - 
dar labai lengva bausmė! 2 

— Tos nuodingos gėlės auga tik Šiaurėje; Pietuose jos nu- 
nyksta. Tau reikėjo griežčiau juos nubausti ir pasmerkti tik- 
ram ištrėmimui. 

— Dolantė mano sesuo, o Saris buvo mano auklėtojas ir mo- 
kytojas. 

— Argi karaliui dera būti tokiam atlaidžiam savo artimie- 
siems'? 

Ramzis įsižeidė. 

— Aš dar ne karalius, Moze! 

— Vis dėlto tau reikėjo paduoti skundą ir palikti jį spręsti 
teisingumui. | 

— Jeigu mano sesuo ir jos vyras elgsis nederamai, aš juos 
griežtai nubausiu. 

— Norėčiau tuo tikėti... Tu tiesiog nesuvoki savo priešų įniršio. 

— Aš verkiu savo tėvo, Moze. 

— Ir pamiršti savo kraštą ir jo liaudį! Nejaugi tu manai, kad 
Setis dangaus aukštybėse pritaria tokiam silpnadvasiškumui? 
Jeigu Mozė nebūtų draugas, Ramzis būtų jam smogęs. 

— Nejau valdovas turi būti kietaširdis? 

— O kaip gali valdyti šalį žmogus, paskendęs savo nors ir tri- 
gubai teisėtame skausme? Šenaras bandė mane papirkti ir su- 
kurstyti prieš tave. Ar dabar supranti, koks pavojus tau gresia? 

Mozės žodžiai pribloškė Ramgzį. 

— Tavo priešas ir stiprus, ir klastingas, — tęsė Mozė. - Ar 
pagaliau atsikratysi savo sąstingio? 


Memtis, šalies ekonomikos sostinė, išsidėsčiusi Deltos ir Nilo 
slėnio sandūroje, buvo apimtas stingulio. Dauguma prekinių 
laivų liko prie „Laimingo kelio“ uosto prieplaukų, nes per sep- 
tyniasdešimt gedulo dienų nebuvo sudarinėjami jokie sando- 
riai, o didikų sodybose nevyko jokių pokylių. 

Sečiui mirus, didysis miestas išgyveno šoką. Jam valdant 
Memfis suklestėjo, bet tas suklestėjimas turtingiems pirkliams 
dabar atrodė trapus ir trumpalaikis, nes silpnas faraonas nu- 
silpnins ir Egiptą. Jie neabejojo, kad būsimasis faraonas bus 
nieko vertas: kas gi galėtų prilygti Sečiui? Jo vyresnysis sūnus 
Šenaras būtų vykusiai tvarkęs karalystės reikalus, bet sergan- 
tis valdovas pasirinko savo įpėdiniu jauną karštagalvį Ramzį, 
kurio stotas ir povyza labiau tiko gražuolėms vilioti, o ne vals- 
tybei vadovauti. Juk ir išmintingiausi kartais klysta; todėl Mem- 
fyje, kaip ir Tėbuose, patyliukais sklido šnekos, kad Setis gal- 
būt suklydo, skirdamas sosto paveldėtoju jaunesnįjį sūnų. 

Šenaras nekantraudamas vaikštinėjo užsienio reikalų ministro 
Mebos rezidencijos priėmimų salėje. Būdamas Ramzio prie- 
šas, šešiasdešimtmetis, santūrus, gražaus stoto, plataus ir ke- 
liančio pasitikėjimą veido, Meba palaikė Šenarą, nes visa širdi- 
mi pritarė jo politinėms ir ekonominėms pažiūroms. Atverti 
Egiptui didžiulę Viduržemio jūros baseino ir Azijos rinką, už- 
megzti kaip galima daugiau prekybinių ryšių, net jei dėl to rei- 
kėtų pamiršti kelias pasenusias vertybes — argi ne puiki ateities 
perspektyva? Verčiau prekiauti ginklais nei jais naudotis. 

— Ar jis ateis? - pasiteiravo Šenaras. 

— Nurimkite, jis palaiko mūsų pusę. 

— Nemėgstu tokių galvijų kaip jis. Jie lyg tas vėjarodis: kur 
vėjas dvelktelėjo, ten ir pasisuko. 

Vyresnysis Sečio sūnus buvo neaukštas, kresnas, apkūnus, 
apskritaveidis, putlių skruostų. Storos smaližiaus lūpos aiškiai 
rodė, kad jis linkęs skaniai pavalgyti, o mažos rudos akutės 
nuolat lakstė į šalis. Masyvus ir apsunkęs, jis nekentė saulės ir 
fizinės veiklos; norėdamas visiems parodyti, jog yra puikiai iš- 
auklėtas ir ramus, Šenaras kalbėdavo saldžiai ir tyliai, bet ne- 
ryžtingas, virpčiojąs balsas leisdavo pašnekovui suprasti, kad 
gero tono ir ramybės jam dažnai trūksta. 

Šenaras buvo pacifistas iš savanaudiškumo. Ginti savo kraš- 
tą, drauge atsiribojant nuo aplinkinių rinkų, jam atrodė ab- 
surdiška. Jo nuomone, žodį „išdavystė“ vartojo tik moralistai, 
nesugebą nieko pasiekti. Senoviškais principais išauklėtas 
Ramzis nenusipelnė sosto ir nepajėgs valdyti karalystės. Tad 
Šenaras nejautė jokių sąžinės priekaištų regzdamas sąmokslą, 
turėjusį atvesti jį valdžion: Egiptas bus jam tik dėkingas. 

Tačiau tam reikėjo, kad pagrindinis Šenaro sąjungininkas 
neatsižadėtų jų bendro plano. 

— Duok man atsigerti, - pareikalavo Šenaras. 

Meba padavė garbiajam svečiui taurę šviežio alaus. 

— Nereikėjo mums juo pasikliauti. 

— Jis ateis, esu tuo tikras. Nepamirškite, kad jis trokšta kuo 
greičiau sugrįžti namo. 

Pagaliau užsienio reikalų ministro buveinės sargybinis pra- 
nešė, kad ilgai lauktasis lankytojas atvyko. 

Šviesiaplaukis ir skvarbiaakis Menelajas, Atrėjo sūnus, La- 
konijos karalius, karo dievo numylėtinis ir didysis trojėnų Žu- 
dikas, buvo užsidėjęs dvigubus šarvus ir juosėjo platų diržą su 
aukso sagtimis. Egiptas svetingai leido jam užtrukti Nilo slė- 
nyje, kol bus sutaisyti nukentėję jūroje laivai, bet Menelajo 
žmona Elena nenorėjo palikti faraonų žemės baimindamasi, 
kad vyro dvare jos laukia panieka, pažeminimai ir vergija. 

— Gana delsti, Šenarai! Jūs, egiptiečiai, bijote kautis; mes, 
graikai, metų metus kovojome su trojėnais ir juos išžudėme. 
Jeigu jūs pageidaujate Ramzio mirties, tai nors kartą šitai pa- 
sakykit ir pasikliaukit mano kalaviju! 

— Ramzis — mano brolis, o klasta kartais veiksmingesnė už 
šiurkščią jėgą. 

— Ir tik jos abi atneša pergalę. Ar tik nemanote mokyti stra- 
tegijos mane, Trojos karo didvyrį? 

— Jums reikia susigrąžinti Eleną. 

— Elena, Elena ir vėl Elena! Ši moteris prakeikta, bet aš 
negaliu grįžti į Lakedemoną be jos. 

— Tuomet mes įgyvendinsime mano planą. 

— Kokį gi"? 

Šenaras šyptelėjo. Šį kartą laimė jam nusišypsos; graiko pa- 
dedamas, jis pasieks savo tikslą. 

— Yra tik dvi labai didelės kliūtys: liūtas ir Seramana. Mes 
nunuodysime vieną ir užmušime kitą. Paskui pagrobsime Ram- 
Zį, O jūs išvešite jį Graikijon. 

— Kodėl jo nenužudžius? 

— Dėl to, kad aš nenoriu pradėti valdyti žengdamas per krau- 
ją. Anot oficialios versijos, Ramzis bus atsisakęs sosto ir nu- 
sprendęs pakeliauti po pasaulį. Na, o ilgos kelionės metu jis 
taps nelaimingo nutikimo auka. 

— O kaipgi Elena? 

— Kai tik būsiu karūnuotas, mano motina privalės man pa- 
klusti ir liausis ją globojusi. Jeigu Tuja elgsis neprotingai, aš 
uždarysiu ją šventyklon. 

Menelajas susimąstė. 

— Nors ir egiptiečio, bet neblogai sumanyta... Ar turite nuo- 
dų? 

— Žinoma. 

— Graikas karininkas, kurį mums pavyko įsiūlyti jūsų brolio 
asmens sargybos padaliniui, prityręs ir ryžtingas. Seramanai 
užmigus, jis perrėš jam gerklę. Kada pradedame? 


1, 
9 


MSI, 
054 Mys 


22 


— Dar truputį kantrybės: man reikia nuvykti į Tėbus. Smog- 
sime, kai tik grįšiu. 


Elena mėgavosi kiekviena akimirka laimės, kuri dar visai 
neseniai atrodė amžinai prarasta. Vilkėdama lengvutes suk- 
neles, dvelkiančias nektaru, prisidengusi galvą šydu, kad apsi- 
saugotų nuo saulės, ji gyveno Egipto dvare kaip nuostabiame 
sapne. Jai, kurią graikai vadino „ištvirkusia kale“, pavyko iš- 
trūkti iš Menelajo, to niekšingo ir pasileidusio tirono, kuriam 
didžiausias malonumas būdavo ją žeminti, nagų. 

Tuja, didžioji valdovo sutuoktinė, ir Nefertarė, Ramzio žmo- 
na, tapo jos draugėmis ir leido gyventi laisvai ir niekieno ne- 
varžomai šalyje, kur moters neuždarydavo tarp keturių, tegu 
ir karališkos buveinės sienų. 

Ar Elena tikrai buvo kalta dėl tūkstančių graikų ir trojėnų 
žūties? Ji niekada nenorėjo, kad jauni vyrai, apimti mirtį nešan- 
čios beprotybės, tiek metų Žžudytų vienas kitą. Bet šnekos ir pa- 
skalos iškart ją apkaltino ir pasmerkė, nepalikusios Elenai gali- 
mybės apsiginti. Cia, Memfyje, niekas jai nepriekaištavo; ji au- 
dė, klausėsi muzikos ir grojo pati, maudėsi puikiai įrengtuose 
baseinuose ir džiaugėsi įstabiu rūmų sodų grožiu. Ginklų trenks- 
mas nuščiuvo, užleisdamas vietą paukščių čiulbesiui. 

Keliskart per dieną Elena baltarankė meldė dievų, kad tik 
tas sapnas nesibaigtų: ji netroško nieko kito, tik pamiršti pra- 
eitį, Graikiją ir Menelają. 

Eidama smėliu pabarstyta alėja tarp dviejų eilių vešliai ža- 
liuojančių laurų, ji pastebėjo ant žemės negyvą pilkąją gervę. 
Priėjusi arčiau, Elena pamatė, kad gražaus paukščio pilvas per- 
skrostas ir sumaitotas. Atsiklaupusi ji apžiūrėjo gervės vidu- 
rius; kiekvienas graikas ir trojėnas žinojo, kad Elena turi pra- 
našystės dovaną. 

Menelajo žmona ilgai rymojo prie vargšės gervės. Tai, ką 
Elena išvydo ir suvokė, mirtinai ją išgąsdino. 


Tėbai, didysis pietų Egipto miestas, buvo skirtas Amonui, die- 
vui, kuris teikė stiprybės išvaduotojams, prieš daugelį šimt- 
mečių išvijusiems okupantus hiksus, žiaurius barbarus, užplū- 
dusius Nilo kraštą iš Azijos. Egiptui atgavus nepriklausomy- 
bę, faraonai nepraleido progos pagerbti galingąjį dievą ir kar- 
ta po kartos puošė jo šventyklą. Šitaip Karnakas, toji didžiulė 
statybų aikštelė, kur niekad nesibaigdavo darbai, tapo erdviau- 
sia ir turtingiausia Egipto šventove, tam tikra prasme valstybe 
valstybėje, o jos didysis žynys buvo ne tiek apeigomis besirūpi- 
nąs šventikas, kiek stambaus turto valdytojas, turįs labai pla- 
čius įgaliojimus. 

Vos atvykęs į Tėbus, Šenaras paprašė priimamas pas didįjį 
žynį. Abu kalbėjosi medinėje pavėsinėje, kurios sienelė ir sto- 
gas buvo apraizgyti glicinijos ir sausmedžio šakelių. Netoliese 
tyvuliavo šventasis ežeras, nuo kurio sklido bent kiek vėsos. 

— Nejaugi jūs atvykote be palydos? — nustebo didysis žynys. 

— Labai mažai kas Žino apie mano atvykimą. 

— Šit kaip... Vadinasi, jūs norite, kad ir aš laikyčiau jį pa- 
slaptyje. 

— Ar jūs vis dar tvirtai nusiteikęs prieš Ramzį? 

— Labiau nei kada nors. Jis jaunas, karštas ir ūmus; jo atėji- 
mas į valdžią būtų pražūtingas. Paskelbęs jį savo įpėdiniu, Se- 
tis suklydo. 

— Ar jūs linkęs pasikliauti manimi? 

— Kokią vietą jūs skirsite Amono šventyklai, jei atsisėsite į 
sostą? 

— Žinoma, pirmąją. 

— Setis globojo kitus žynius - Heliopolio ir Memfio. O aš 
noriu tik vieno: kad Karnakas nebūtų nustumtas į antrą planą. 

— Tai padaryti ketina Ramzis, bet tik ne aš. 

— Ką jūs siūlote, Šenarai? 

— Veikti, ir greit. 

— Kitaip tariant, dar prieš Sečio mumiją paguldant kapan. 

— Tikrai taip. Tai mūsų paskutinis šansas. 

Šenaras nežinojo, kad didysis Amono žynys sunkiai serga; 
anot gydytojo, gyventi jam buvo likę vos keli mėnesiai, o gal 
tik kelios savaitės. Tad greitas sprendimas aukštajam pareigū- 
nui atrodė esąs dievų palankumo ženklas. Prieš mirtį jis dar 
spės išvysti, kaip Ramzis bus nušalintas nuo aukščiausios val- 
džios, o Karnakas išgelbėtas. 

— Aš nepakęsiu jokio smurto, —- pareiškė didysis žynys. — 
Amonas suteikė mums taiką, ir niekas neturi jos pažeisti. 

— Būkite ramus; nors ir nesugeba valdyti, Ramzis vis dėlto 
yra mano brolis, ir aš jį labai myliu. Niekada neketinau pada- 
ryti jam ką nors pikta. 

— Kokį gi likimą jūs jam numatėte? 

— Jis jaunas ir energingas, mėgsta nuotykius ir plačias erd- 
ves. Kadangi bus išvaduotas nuo pernelyg jam sunkios naštos, 
Ramzis leisis ilgon kelionėn ir aplankys daug užsienio šalių. O 
kai grįš, ši jo patirtis mums labai pravers. 

— Aš taip pat primygtinai noriu, kad karalienė Tuja liktų 
jūsų svarbiausia patarėja. 

— Savaime suprantama. 

— Būkite ištikimas Amonui, Šenarai, ir likimas jums nusi- 
šypsos. 

Vyresnysis Sečio sūnus pagarbiai nusilenkė. Iš tiesų to seno 
žynio patiklumas suteikė jam nuostabią progą įgyvendinti taip 
toli siekiančias užmačias. 

Dolantė, vyresnioji Ramzio sesuo, stengėsi įtrinti savo rie- 
bią odą ką tik atneštu nauju tepalu. Nei graži, nei bjauri, per- 
nelyg aukšta, amžinai pavargusi, ji nekentė Tėbų ir Pietų. Jos 
luomo moteriai derėjo gyventi tik Memfyje, kur ji galėjo leisti 
laiką pasinerdama į aibes namuose nutinkančių dramatiškų 
įvykių, taip pagyvindavusių dykinėjančios diduomenės šeimų 
gyvenimą. 

Tėbuose ji nuobodžiavo. Žinoma, Tėbų aukštuomenė atvėrė 
jai savo duris, ir Dolantė lakstė iš vieno pokylio į kitą, naudoda- 
masi didžiojo Sečio dukters padėtimi; bet mada čia taip atsiliko 
nuo Memfyje atsirandančių naujovių, o Dolantės vyras, solidų 
pilvuką užsiauginęs linksmuolis Saris, buvęs Ramzio auklėto- 
jas, pamažu darėsi neurastenikas. Juk jis buvo Kap'o viršinin- 
kas, vadovavo tam garsiam universitetui, kuris rengė būsimuo- 
sius aukštus karalystės pareigūnus, o dabar, netekęs savo posto, 
buvo priverstas dykinėti, — ir visa tai buvo Ramzio darbas. 

Taip, Saris buvo surezgęs šiokį tokį sąmokslą, siekdamas nu- 
šalinti Ramzį; taip, Dolantė, jo žmona, stojo Šenaro pusėn; 
taip, jie suklydo, pasukę ne tuo keliu, bet argi Ramziui nede- 
rėjo jiems atleisti, atsižvelgus į Sečio mirtį? 

Atitikmuo tokiam Žiaurumui galėjo būti tik kerštas. Kada 
nors laimė nusigręš nuo Ramzio, ir tada Dolantė su Sariu pa- 
sinaudos proga. Jos belaukdama, Dolantė puoselėjo savo odą, 
o Saris skaitė arba miegojo. 

Šenaro atvykimas padarė galą jų neveiklumui. 

— Mielasis broli! - sušuko Dolantė apglėbdama jį. — Gal at- 
nešei mums gerų naujienų? 

— Galimas daiktas. 

— Neversk mūsų laukti! - pareikalavo Saris. 

— Netrukus aš tapsiu karaliumi. 

— Nejaugi artinasi mūsų keršto valanda? 

— Grįžkite kartu su manimi į Memfį; kol kas aš jus paslėp- 
siu, o kai Ramzio nebebus... 

Dolantė išblyško. 

— Nebebus? 

— Nesijaudink, sesute! Jis išvyks į užsienį. 

— Ar tu suteiksi man kokį nors svarbų postą karaliaus dva- 
re? - pasiteiravo Saris. 

— Pasirodei esąs nelabai miklus, - atsakė Šenaras, — bet aš 
mokėsiu įvertinti gerąsias tavo savybes. Būk man ištikimas, ir 
padarysi puikią karjerą. 

— Gali manimi pasikliauti, Šenarai. 


Gražioji Izetė mirtinai nuobodžiavo prabangiuose Tėbų rū- 
muose, su meile augindama savo mažąjį Kha, kurio tėvas bu- 
vo Ramzis. Grakšti žaliaakė, linksma išdykėlė maža tiesia no- 
syte ir siauromis lūpomis, Izetė buvo labai daili moteris ir ant- 
roji karalystės valdytojo žmona. 

„Antroji žmona“... Kaip sunkiai jai sekėsi susitaikyti ir su 
tuo vardu, ir su ta padėtimi! Tačiau Izetė nepajėgė pavydu- 
liauti Nefertarei - tokiai gražiai, rimtai ir švelniai. Ir išvaizda, 
ir laikysena Nefertarė jau dabar buvo panaši į būsimąją kara- 
lienę, nors nerodė jokios puikybės. 

Izetei norėjosi, kad jos širdyje įsiliepsnotų neapykanta ir su- 
teiktų jai akstiną Žiauriai kovoti su Ramziu ir Nefertare; bet ji 
tebemylėjo vyrą, suteikusį jai tiek laimės ir malonumo, vyrą, 
kuriam ji pagimdė sūnų. 

Gražiajai Izetei valdžia ir žmonių privaloma jai rodyti pa- 
garba buvo nė motais. Ji mylėjo Ramzį dėl to, kad jis buvo 
Ramzis; dėl to, kad jis skleidė ypatingą galią. Gyventi toli nuo 
jo kartais darėsi tiesiog nepakeliama. Kodėl, ak, kodėl jis ne- 
nori suprasti jos sielvarto? 

Netrukus Ramzis taps valdovu ir tik retkarčiais užsuks trum- 
pai jos aplankyti, 0 ji nepajėgs jam atsispirti. Jeigu ji bent jau 
galėtų įsimylėti kitą... Bet visi jos garbintojai, santūrūs ar at- 
kaklūs, buvo tokie neįdomūs, tokie bespalviai, tokie... prėski! 


CHRISTIAN JACO E RAMZIS. MILIJONŲ METŲ ŠVENTYKLA 27 


žioji Izetė labai nustebo. Ko prireikė vyresniajam Sečio sūnui 
Tėbuose kone prieš pat tėvo laidotuves? 

Izetė priėmė jį vėsioje salėje, kurią puikiai vėdino siauri lan- 
gai, iškirsti viršutinėje sienų dalyje, todėl pro juos sklido tik 
pluošteliai šviesos. 

— Jūs nuostabi, Izete. 

— Ko jums reikia? 

— Aš Žinau, kad jūs manęs nemėgstate, bet taip pat Žinau, 
kad esate protinga ir gebate teisingai įvertinti padėtį atsižvelg- 
dama į savo interesus. Mano akimis žiūrint, jūs turite viską, 
kas būtina didžiajai valdovo sutuoktinei. 

— Ramzis nusprendė kitaip. 

— O jei nuo jo sprendimų niekas nebepriklausytų? 

— Ką jūs norite tuo pasakyti? 

— Mano broliui netrūksta sveiko proto; jis suprato, kad jam 
neužteks jėgų ir gabumų valdyti Egiptą. 

— Tai reiškia... 

— Tai reiškia, kad šio sunkaus darbo mūsų šalies labui im- 
siuos aš, o jūs būsite Dviejų Žemių karaliene. 

— Ramzis neatsisakė sosto! Jūs meluojate! 

— O ne, mano švelnioji ir gražioji drauge; jis ketina išvykti į 
ilgą kelionę kartu su Menelaju, o manęs paprašė tapti Sečio 
įpėdiniu — iš pagarbos mūsų tėvo atminimui. Grįžęs namo, ma- 
no brolis galės naudotis visomis jo rango Žmogui priklausan- 
čiomis privilegijomis, galite būti tuo tikra. 

— Ar jis ką nors sakė... apie mane? 

— Bijau, kad jis jus pamiršo, kaip ir savo sūnų. Dabar jis 
svajoja ištrūkti į plačias erdves. 

— Ar jis pasiims kartu Nefertarę? 

— Ne, jis nori paragauti kitų moterų. Juk malonumų srityje 
mano brolis nepasotinamas, tiesa? 

Gražioji Izetė atrodė suglumusi. Šenaras norėjo paimti ją 

už rankos, bet susitvardė: per anksti! Pasiskubinęs jis rizikuo- 
ja pralaimėti. Jam reikia pirma nuraminti gražuolę, o paskui 
ją užkariauti švelniai įtikinėjant. 

— Mažasis Kha turės geriausius mokytojus ir gaus puikų iš- 
silavinimą, — pažadėjo Šenaras. - Jums nebereikės tuo rūpin- 
tis. Po Sečio laidotuvių mes kartu grįšime į Memfį. 

— O Ramzis... Ramzis bus jau išvykęs? 

- Žinoma. 

— Argi jis nedalyvaus laidotuvėse? 

— Man labai gaila, bet jis tikrai nedalyvaus. Menelajas ne- 
benori atidėlioti išvykimo. Pamirškite Ramzį, Izete, ir ruoški- 
tės tapti karaliene. 


Visą naktį Izetė nesumerkė akių. 

Šenaras melavo. Ramzis niekada nepaliktų Egipto dėl sma- 
gios kelionės po užsienį. Jeigu jis nedalyvaus Sečio laidotuvė- 
se, tai tik prieš savo valią. 

Žinoma, Ramzis elgiasi su ja negailestingai; bet ji neišduos 
jo puldama į glėbį Šenarui. Izetė visiškai nenorėjo būti kara- 
liene. Be to, ji nekentė to apskritaveidžio, saldžiabalsio gar- 
bėtroškos, kuris buvo toks tikras savo pergale! 

Ji aiškiai suvokė savo pareigą: įspėti Ramzį apie rezgamą 
prieš jį sąmokslą ir jo vyresniojo brolio ketinimus. 

Pasiėmusi lakštą papiruso, Izetė parašė ilgą laišką, smulkiai 
atpasakodama Šenaro žodžius, ir pašaukė karaliaus žygūnų, 
privalėjusių pristatinėti paštą į Memtį, viršininką. 

— Šis laiškas — svarbus ir skubus. 

— Aš pats juo pasirūpinsiu, — patikino ją pareigūnas. 


Gedulo metu upinio Tėbų uosto veikla smarkiai apmirė - be- 
je, kaip ir Memfio. Upeiviai snūduriavo prie prieplaukos, skir- 
tos greitaeigiams laivams, turintiems plaukti šiaurėn. Kara- 
liaus žygūnų viršininkas pasišaukė vieną 1š jų: 

— Pakelk inkarą, mes išplaukiam. 

— Tai neįmanoma. 

— Kodėl? 

— Karnako didysis žynys uždraudė. 

— Manęs niekas apie tai neįspėjo! 

— Įsakymas ką tik paskelbtas. 

— Vis tiek kelk inkarą: aš privalau nugabenti skubų laišką į 
karaliaus rūmus Memfyje. 

Ant laivo, kuriuo norėjo pasinaudoti pareigūnas, denio iš- 
ėjo kažkoks vyriškis. | 

— Įsakymas yra įsakymas, — pareiškė jis, — ir jūs privalote 
jam paklusti. 

— Kas jūs toks, kad leidžiate sau kalbėtis su manimi tokiu 
tonu? 

— Aš - Šenaras, vyresnysis Faraono sūnus. 

Karaliaus žygūnų viršininkas nusilenkė: 

— Malonėkite atleisti man už įžūlumą. 

— Sutinku, jeigu jūs atiduosite man laišką, kurį jums įteikė 
gražioji Izetė. 

— Bet... 

— Juk jį reikia nugabenti į karaliaus rūmus Memfyje? 

— Tikrai taip: jūsų broliui Ramziui. 

— Aš išvykstu pas jį. Gal manote, kad esu per prastas pa- 
siuntinys"? 

Pareigūnas padavė laišką Šenarui. 

Vos tik laivas pakėlė inkarą, išvystė greitį 1r nutolo nuo prie- 
plaukos, Šenaras suplėšė gražiosios Izetės laišką į skutelius ir 
jie nuplasnojo pavėjui. 


Vasaros naktis buvo karšta ir kvapi. Kaip tokią naktį patikė- 
si, kad Setis paliko savo tautą ir kad Egipto siela rauda kara- 
liaus, prilygstančio Senosios imperijos valdovams? Paprastai 
vakarais būdavo linksma ir smagu: kaimų aikštėse ir miestų 
gatvelėse žmonės šokdavo, dainuodavo ir pasakodavo įvairiau- 
sias istorijas, o ypač mėgdavo sekti pasakas, kuriose vietoj žmo- 
nių veikdavo gyvūnai, besielgią kur kas išmintingiau. Tačiau 
dabar, kai šalyje — gedulas, o faraono kūnas balzamuojamas, 
juokas ir dainos nuščiuvo. 

Budrius, auksaspalvis Ramzio šuo, miegojo prisiglaudęs prie 
Nugalėtojo šono. Didžiulio liūto pareiga buvo saugoti kara- 
lystės valdytojo sodą. Šuo su liūtu įsitaisė ant ką tik sodininkų 
palaistytos vejos. 

Vienas iš tų sodininkų buvo graikas, Menelajo karys, spe- 
cialiai įsidarbinęs sodo prižiūrėtoju. Palaistęs žolę, prieš išei- 
damas jis paliko lelijų gėlyne užnuodytos mėsos gabaliukų: abu 
keturkojai smaližiai nepajėgs atsispirti pagundai pasmaguriau- 
ti. Net tuo atveju, jei plėšrūnas merdės valandų valandas, joks 
veterinaras negalės jo išgelbėti. 

Budrius pirmasis pajuto neįprastą kvapą. 

Jis nusižiovavo, pasirąžė, pauostė nakties orą ir nubidzeno 
lelijų link. Nosis nuvedė jį prie mėsos gabaliukų ir juos jis ilgai 
uostinėjo. Susipažinęs su radiniu, šuo grįžo pas liūtą: Budrius 
nebuvo savanaudis, jis nenorėjo vienas mėgautis tokiu gardė- 
siu. 

Trys Menelajo kariai, lyg maitvanagiai tupintys ant sodo sie- 
nos, apsidžiaugė pamatę, kad liūtas pabudo, ir patraukė pas- 
kui šunį. Dar truputis kantrybės, ir kelias bus laisvas: jie ne- 
trukdomi prasiskverbs į rūmus iki Ramzio kambario, užklups 
jį miegantį, sučiups ir nugabens į Menelajo laivą. 

Sukišę galvas į lelijų gėlyną, šuo su liūtu lyg į žemę įaugo 
vienas šalia kito. 

Prisišveitę ligi soties, jiedu sugulė čia pat, ant gėlyno. 

Po kokių dešimties minučių vienas graikas nušoko žemėn: 
atsižvelgiant į nuodų kiekį ir galią, didysis plėšrūnas turėjo būti 
jau paralyžiuotas. 

Žvalgas davė ženklą savo sėbrams, kurie jį pasivijo alėjoje, 
vedančioje į Ramzio kambarius. Kariai jau buvo beįžengią į 
rūmus, kai grėsmingas riaumojimas privertė juos atsigręžti. 

Jiems už nugaros petys į petį stovėjo Nugalėtojas ir Bud- 
rius, įsmeigę akis į įsibrovėlius. Tarp sulamdytų lelijų tebesi- 
mėtė mėsos gabaliukai, kurių šuo net nepalietė. Liūtas patik- 
rino, ar jo draugužio nuojauta teisinga, įsitikino, kad šis ne- 
klysta, ir sutrypė užnuodytą maistą. 

Trys peiliais ginkluoti graikai susiglaudė krūvon. 

Išleidęs nagus ir plačiai pražiojęs nasrus, Nugalėtojas puolė 
įsibrovėlius. 

Graikų karininkas, kuriam pavyko parsisamdyti Ramzio as- 
mens sargybiniu, lėtai ėjo miegančiais rūmais karalystės val- 
dytojo kambarių link. Jis privalėjo tikrinti koridorius ir ne- 
delsdamas pranešti apie bet ką neįprasta. Kareiviai gerai jį 
pažinojo, todėl visiškai ramiai praleido į rūmus. 

Graikas pasuko prie granitinio slenksčio, ant kurio miego- 
davo Seramana; juk sardas amžinai tvirtindavo, kad tas, kuris 
norės prasiskverbti pas Ramzį, pirma turės perrėžti gerklę jam, 
Seramanai. Tad pašalinus jį iš kelio, karalystės valdytojas ne- 
teks savo pagrindinio sergėtojo, 0 visa jo asmens sargyba per- 
eis naujojo Egipto šeimininko Šenaro pusėn. 

Graikas sustingo vietoje ir įsiklausė. 

Nė menkiausio garso, išskyrus lygų miegančiojo kvėpavimą. 

Nors Seramana fiziškai buvo nepaprastai stiprus, jam rei- 
kėjo bent kelių valandų miego. Bet gal jis kaip katinas pabus, 
pajutęs pavojų? Graikas turėjo smogti netikėtai, nepalikda- 
mas savo aukai jokios galimybės pasipriešinti. 

Atsargumo dėlei jis dar kartą įsiklausė. Ne, jokios abejo- 
nės: Seramana jo rankose. 

Graikas išsitraukė iš makštų durklą, sulaikė kvapą, žaibiš- 
kai puolė prie miegančiojo ir suvarė geležtę jam į gerklę. 

- Šaunus žygdarbis tokiam niekšui kaip tu, - nuaidėjo už 
užpuoliko nugaros žemas, sodrus balsas. 

Graikas atsigręžė. 

— Tu užmušei kaliausę, padarytą iš šiaudų ir skudurų, - tarė 
Seramana. - Kadangi aš tikėjausi panašaus užpuolimo, pamėg- 
džiojau miegančiojo kvėpavimą. 

Menelajo karys sugniaužė durklo rankeną. 

— Mesk jį. 

— Aš vis dėlto perrėšiu tau gerklę. 

— Pabandyk! 

Sardas buvo daugiau nei trim galvom aukštesnis už graiką. 

Durklas kirto orą - įspūdingas sardo ūgis ir svoris netrukdė 
jam judėti nepaprastai mikliai. 

— Tu net nemoki kautis, - pareiškė Seramana. 

Susierzinęs graikas pabandė apgauti sardą: šoktelėjęs į šo- 
ną, jis puolė priekin, nukreipęs durklo smaigalį į priešininko 
pilvą. 

Kirtęs dešiniosios rankos delno briauna, sardas perlaužė už- 
puolikui riešą, o kairiuoju kumščiu taip trenkė jam į smilkinį, 
kad plonas kaulas net įlinko. Iškoręs liežuvį, pastirusiomis aki- 
mis, graikas griuvo ir dar nepasiekęs grindų išleido paskutinį 
kvapą. 

— Vienu niekšu mažiau, - burbtelėjo Seramana. 


Pabudęs Ramzis sužinojo apie du žlugusius pasikėsinimus į 
j0 gyvybę. Sode žuvo trys graikai — juos sudraskė liūtas; dar 
vienas graikas, karalystės valdytojo asmens sargybinis, gavo 
galą rūmų koridoriuje. 

— Norėta jus sunaikinti, - tarė Seramana. 

— Ar tas vyriškis tau ką nors pasakė? 

— Man nebuvo kada jo klausinėti. Negailėkite to menkys- 
tos, jis nebuvo vertas kario vardo. 

— Šitie graikai buvo Menelajo artimieji, juk taip? 

— Nekenčiu to tirono. Leiskite man susikauti su juo dviko- 
voje, ir aš nusiųsiu jį į pragarą, kuriame pilna šmėklų bei puo- 
lusių neviltin didvyrių ir kurio jis taip bijo. 

— Kol kas tik padvigubink sargybą. 

— Savigyna — prasta strategija, karalaiti. Tik puolimas yra 
kelias į pergalę. 

— Reikia dar tiksliai nustatyti, kas priešas. 

— Menelajas ir jo graikai! Visi jie - melagiai ir sukčiai. Išvy- 
kite juos kaip galima greičiau, kitaip jie vėl suregs sąmokslą. 

Ramzis uždėjo ranką ant dešiniojo Seramanos peties: 

— Juk tu man ištikimas, tad ko gi turėčiau bijoti? 

Likusią nakties dalį Ramzis praleido sode, šalia šuns ir liū- 
to. Plėšrūnas užmigo, Budrius snaudė. Sečio sūnus svajojo apie 
taiką ir ramybę, tačiau bepročiai žmonės nekreipė dėmesio 
net į tai, kad velionio faraono mumifikacija dar nebuvo pasi- 
baigusi. Mozė buvo teisus: neįmanoma nutraukti smurto, at- 
laidžiai ir maloningai elgiantis su savo priešais. Atvirkščiai, tai 
skatino juos manyti, kad jie susidūrė su silpnu ir lengvai įvei- 
kiamu priešininku. 

Auštant Ramzis išniro iš jį gaubusio skausmo nakties. Nors 
Setis nepakeičiamas, jam, Ramziui, laikas imtis darbo. 


Valdant Sečiui, Egipto šventyklos buvo atsakingos už joms pa- 
tikėtų maisto produktų ir gaminių perskirstymą. Nuo pat fa- 
raonų civilizacijos pradžios trapios teisingumo ir tiesos deivės 
Maat įstatymas reikalavo, kad nė vienam dievų palaiminto- 
sios žemės kūdikiui nieko netrūktų. Kaip galima ką nors švęs- 
ti, jei bent vienas žmogus alkanas? 

Vadovaudamas valstybei, Faraonas drauge buvo ir vairinin- 
kas, kreipiąs jos laivą teisinga linkme, ir kapitonas, užtikrinąs 
visos to laivo įgulos darną. Jis privalėjo įgyvendinti visuome- 
nės egzistavimui būtiną vienybę, be kurios vidinių nesutarimų 
draskoma valstybė žlugdavo. Nors iš esmės prekių apyvartą 
tvarkė valdininkai, kurių kompetencija buvo vienas iš veiks- 
nių, laidavusių Egipto klestėjimą, keletas nepriklausomų pir- 
klių, sudariusių sutartis su šventyklomis, galėjo keliauti po vi- 
są šalį ir prekiauti laisvai. 

Kaip tik toks pirklys buvo Raja, siras, prieš dešimt metų 
įsikūręs Egipte. Turėdamas krovininį laivą ir kaimenę asilų, 
jis nuolat keliavo iš šiaurės į pietus ir iš pietų į šiaurę, pre- 
kiaudamas vynu, džiovinta, rūkyta ir sūdyta mėsa, taip pat iš 
Azijos atvežtomis vazomis. Vidutinio ūgio, smailia barzdele 
apžėlusiu smakru, apsirengusį margaspalve dryžuota palai- 
dine, mandagų, santūrų ir sąžiningą sirą gerbė gausūs klien- 
tai, vertinę jį už reiklumą prekės kokybei ir nuosaikias kai- 
nas. Jis taip pritapo savo paties pasirinktoje naujoje tėvynė- 
je, kad kasmet prasitęsdavo leidimą prekiauti. Kaip aibė ki- 
tų svetimšalių, siras susiliejo su vietiniais gyventojais ir nie- 
kuo nuo jų nebesiskyrė. 


1, 
a 


GMRSIAU, 
10 5NyS 


36 


Niekas nežinojo, kad pirklys Raja yra hetitų samdomas šnipas. 

Šie jį įpareigojo surinkti kuo daugiau informacijos ir per- 
duoti ją per trumpiausią laiką. Šitaip Anatolijos kariai tikė- 
j0si galėsią pasirinkti tinkiamiausią metą užpulti Faraono va- 
salus ir užgrobti jų žemes prieš įsiveržiant į Egiptą. Kadangi 
Raja buvo užmezgęs draugiškus ryšius su kariškiais, muiti- 
ninkais ir tvarkos sergėtojais, jam tekdavo išgirsti daug pa- 
slapčių, kurias atskleisdavo patiklūs pašnekovai. Svarbiau- 
sias žinias Raja siųsdavo į hetitų sostinę Hatušą, įdėjęs slap- 
taraščiu surašytus pranešimus į alebastro vazas, skirtas Pietų 
Sirijos, kuri oficialiai buvo Egipto sąjungininkė, genčių va- 
dams. Muitininkai ne kartą buvo iškratę krovinį ir perskaitę 
Rajos rašytus laiškus — nekaltų nekalčiausius pranešimus ir 
apmokėtinas sąskaitas. Sirijoje gyvenąs importuotojas, pri- 
klausąs šnipo Rajos tinklui, vazas pristatydavo adresatams, 
o slaptuosius pranešimus - vienam iš savo kolegų Šiaurės Si- 
rijoje, kuri buvo hetitų protektoratas. Kaip tik šis žmogus ir 
nugabendavo juos į Hatušą. 

Tokiu būdu didžiausia Artimųjų Rytų karinė valstybė, Heti- 
tų imperija, nuolat sekė Egipto politiką ir gaudavo patikimiau- 
sią informaciją. 

Sečio mirtis ir gedulo laikotarpis atrodė suteikią puikią progą 
užpulti Egiptą, bet Raja atkalbėjo hetitų karvedžius nuo to- 
kios beprotiškos avantiūros. Priešingai nei jie manė, Egipto 
armija nebuvo demobilizuota: baiminantis priešo įsiveržimų, 
kol į sostą neatsisėdo naujas valdovas, pasienyje imtasi dvigu- 
bų atsargumo priemonių. 

Maža to: iš plepios Ramzio sesers Dolantės Raja sužinojo, 
kad Šenaras, vyresnysis būsimojo karaliaus brolis, nesutiks būti 
nustumtas nuo sosto. Kitaip tariant, jis rezgė sąmokslą, siekda- 
mas užgrobti valdžią prieš Sečio paskirto įpėdinio karūnavimą. 

Šnipas ilgai tyrinėjo Šenarą kaip asmenybę; veiklus; apsuk- 
rus; garbėtroška; negailestingas, ypač jei ant kortos pastatyti 


CHRISTIAN JACO B RAMZIS. MILIJONŲ METŲ ŠVENTYKLA 37 


jo interesai; klastingas; visai kitoks nei Setis ir Ramzis. Jeigu 
jis užimtų sostą, tai būtų gana maloni perspektyva ateičiai, nes 
Šenaras atrodė įkliuvęs į hetitų paspęstus žabangus: jis pati- 
kėjo jų viešai skelbiamais ketinimais užmegzti su Egiptu kuo 
geriausius diplomatinius bei prekybinius santykius ir pamiršti 
buvusius susidūrimus. Argi Setis nepasirodė esąs neryžtingas, 
kai atsisakė užimti garsiąją Kadešo tvirtovę, tą raktą, atveriantį 
hetitų gynybinę sistemą? Absoliutus Anatolijos karių valdo- 
vas mielai leisdavo suprasti, kad jis atsisakąs bet kokių ketini- 
mų užkariauti naujas teritorijas: jis tikėjosi, kad būsimasis fa- 
raonas patikės tomis raminančiomis kalbomis ir nebeskirs tiek 
dėmesio karinėms Egipto pajėgoms. 

Raja nėrėsi iš kailio, kol nustatė Šenaro bendrininkus ir at- 
skleidė jo veiklos planą. Pasikliovęs savo neklystančiu instink- 
tu, jis ėmė atidžiai stebėti Memfyje įsikūrusią graikų koloniją. 
Argi Menelajas nebuvo žiaurus kareiva, kuriam labiausiai glos- 
tė širdį prisiminimai apie Trojoje vykusias žudynes? Pasak jo 
artimųjų, Spartos karaliui viešnagė Egipte atrodė nebepaken- 
čiama; jis svajojo kartu su Elena grįžti į Lakedemoną ir ten 
atšvęsti savo pergales. Tikriausiai Šenaras dosniai sumokėjo 
keliems graikų kariams, norėdamas atsikratyti Ramziu ir tap- 
ti Sečio įpėdiniu. 

Raja buvo įsitikinęs, kad tapęs faraonu Ramzis kels pavojų 
hetitams, nes buvo karingas, toks pat ryžtingas kaip jo tėvas, ir 
galėjo greit pasiduoti jaunatviškam įkarščiui. Verčiau padėti 
Šenarui įgyvendinti savo kėslus: jis vis dėlto buvo lankstesnis 
ir labiau pusiausviras. 

Tačiau naujienos buvo nekokios: anot vieno rūmų tarno, keli 
graikų kariai, bandę nužudyti Ramzį, buvo užmušti. Sąmoks- 
las atrodė žlugęs. 

Artimiausia ateitis parodys, kas ko nusipelno: arba Šenaras 
sugebės įrodyti, kad jis čia niekuo dėtas ir griežtai smerkia 
pasikėsinimo organizatorius, tokiu būdu užtikrindamas sau to- 

lesnes perspektyvas; arba jis nesugebės to padaryti ir bus ver- 
tas, kad jį pašalintų. 


Įsiutęs Menelajas sutrypė skydą, kuriuo mūšiuose buvo at- 
rėmęs tiek priešo smūgių, ir sulaužė vieną iš iečių, pervėrusių 
krūtinę gausybei trojėnų. Paskui jis čiupo pirmą po ranka pasi- 
taikiusią vazą ir sviedė ją į prieškambario sieną. 

Šiek tiek apmalšinęs įniršį, Menelajas atsigręžė į Šenarą: 

— Pralaimėjimas... Pralaimėjimas, kaipgi! Mano vyrai nie- 
kad nepralaimi, įsidėmėkit ir atsiminkit! Mes laimėjome "Tro- 
jos karą, mes esame nugalėtojai! 

— Labai gaila, bet esu priverstas jums paprieštarauti. Ram- 
zio liūtas nugalabijo tris jūsų karius, o Seramana užmušė ket- 
virtąjį. 

— Juos kažkas išdavė! 

— Ne, jie tiesiog nesugebėjo atlikti jūsų skirtos užduoties. 
Dabar Ramzis jumis nepasitiki. Be abejo, jis įsakys ištremti 
jus iš Egipto. 

— Ir aš išvyksiu be Elenos... 

— Jūs pralaimėjote, Menelajau. 

— Jūsų planas buvo kvailas! 

— Tačiau jums atrodė, kad jį įmanoma įgyvendinti. 

— Lauk iš čia! 
— Pasiruoškite išvykti. 
— Aš Žinau, ką man daryti. 


Amenis, Ramzio asmens sekretorius ir sandalų laikytojas, 
buvo jo vaikystės draugas, ir tai jam buvo svarbiausia. Jis pri- 
siekė ištikimybę karalystės valdytojui ir susiejo savąjį likimą 
su Ramzio, kad ir koks jis būtų. Mažiukas, laibas, liesutis, jau 
plinkantis, nors buvo dar visai jaunas, nepajėgus pakelti sun- 
kesnio krovinio, Amenis buvo nenuilstantis darbininkas ir ne- 
prilygstamas raštininkas, be atvangos palinkęs prie aibės do- 

kumentų, susijusių su šalies valdymu. Jis apibendrindavo ir per- 
teikdavo Ramziui pačią jų esmę, kad karalystės valdytojas gau- 
tų teisingą informaciją. Sau pačiam Amenis netroško ničnie- 
ko, bet nepakentė nė menkiausio aplaidumo jo vadovaujama- 
me rinktinių dvidešimties pareigūnų skyriuje. Griežtumas ir 
drausmė Ameniui buvo šventi dalykai. 

Nelabai mėgdamas tą storžievį Seramaną, Amenis pripaži- 
no, kad šis sėkmingai apsaugojo Ramzį nuo užpuoliko graiko. 
Draugo reakcija į šį įvykį nustebino ištikimąjį raštininką; būsi- 
masis faraonas labai ramiai paprašė Amenį smulkiai aprašyti 
jam stambiuosius valstybės padalinius, jų darbą ir juos siejan- 
čius ryšius. 

Kai Seramana pranešė Ameniui, kad pas Ramzį ateina Še- 
naras, karalystės valdytojo asmens sekretorius pyktelėjo: šis vi- 
zitas pertraukė jo darbą kaip tik tada, kai jis įsigilinęs nagrinėjo 
senųjų įstatymų dėl naudojimosi bendrais keltais pataisas. 

— Nepriimk jo, - patarė Amenis Ramziui. 

— Šenaras — mano brolis. 

— Jis intrigantas, siekiąs tik asmeninės naudos. 

— Man atrodo, kad būtina jį išklausyti. 

Ramzis priėmė brolį sode, kur liūtas lyg ir snūduriavo fig- 
medžio pavėsyje, o auksaspalvis šuo graužė kaulą. 

— Tu saugomas geriau nei savo laiku Setis! - nustebo Šena- 
ras. — Prie tavęs prieiti beveik neįmanoma. 

— Argi tu nežinai, kad graikai bandė prasiskverbti į rūmus, 
turėdami piktų kėslų? 

— Žinau ir atėjau atskleisti tau sąmokslo vadeivos vardą. 

— Kaip tu jį sužinojai, mielas broli? 

— Menelajas mėgino mane papirkti. 

— Kąjis tau pasiūlė? 

— Sostą. 

— Ir tu atsisakei... 

— Aš mėgstu valdžią, Ramzi, bet žinau savo galimybių ribas 

ir neketinu jų peržengti. Faraonu būsi tu, ir niekas kitas. Mū- 
sų tėvo valią reikia gerbti ir vykdyti. 

— Kodėl Menelajas taip rizikavo? 

— Egiptas jam - kalėjimas. Troškimas grįžti į Lakedemoną 
kartu su Elena sumaišė jam protą. Menelajas įsitikinęs, kad tu 
prievarta laikai jo žmoną šičia. Aš būčiau turėjęs ištremti tave 
į kurią nors oazę, grąžinti Elenai laisvę ir leisti jai išvykti. 

— Elena yra visiškai laisva ir elgiasi taip, kaip pati nori. 

— Graikų supratimu, šito tiesiog negali būti. Moteris visada 
paklūsta kokio nors vyro valiai. 

— Nejaugi Menelajas toks bukagalvis? 

— Jis užsispyręs ir pavojingas. Menelajas elgiasi kaip graikų 
didvyris. 

— Ką tu man patartum? 

— Atsižvelgiant į nedovanotiną nusikaltimą, tučtuojau išvyk 
jį iš Egipto. + 


Poetas Homeras gyveno labai erdviame name netoli karalys- 
tės valdytojo rūmų. Jam tarnavo virėjas, kambarinė ir sodi- 
ninkas, o rūsys buvo pilnas ąsočių su Deltos vynu, kurį Home- 
ras pagardindavo anyžiumi ir koriandru. Jis retai kada išeida- 
vo iš savo sodo, kurio vertingiausias medis, poeto supratimu, 
buvo citrinmedis, nes žadino įkvėpimą. 

Įtrynęs kūną alyvų aliejumi, Homeras mielai rūkydavo šala- 
vijų lapais kimštą pypkę, kurios galvutę atstojo stambi sraigės 
kriauklė. Išmargintam dėmėmis — gal juodom su baltomis, gal 
baltom su juodomis — katinui, kurį poetas pavadino Hektoru, 
įsitaisius jam ant kelių, Homeras diktuodavo savo Iliadą tai Ame- 
niui, tai Ramzio asmens sekretoriaus atsiųstam raštininkui. 

Karalystės valdytojo apsilankymas pradžiugino poetą. Vi- 
rėjas atnešė Kretos amatininkų darbo ąsotį labai siauru kak- 
leliu, pro kurį vėsus vynas, paskanintas prieskoniais, ištekėda- 
vo plona srovele. Palmės lapais dengtoje altanoje, papuoštoje 
keturiomis akacijos medžio kolonėlėmis, irgi buvo karšta, bet 
pakenčiamai. 

— "Ta nuostabi vasara gydo mano skaudančius sąnarius, - pa- 
stebėjo Homeras, kurio raukšlėtą veidą dabino ilga balta barz- 
da. - O ar pas jus būna tokių audrų kaip Graikijoje"? 

— Kartais dievas Setas mums atsiunčia baisingų audrų, - at- 
sakė Ramzis. - Dangų aptraukia tamsūs debesys, kuriuos skro- 
džia žaibai, trankosi griaustinis, liūtis pripildo perdžiūvusių 
upokšnių vagas, šie išsilieja iš kraštų, ir šlaitais plūsteli srautai 
vandens, nešantys skaldą. Žmonių širdis gniaužia baimė; kai 
kurie ima manyti, kad mūsų kraštui atėjo galas. 

— Juk Setis buvo pasivadinęs Seto vardu? 

— Man tai ilgai buvo paslaptis. Kaip faraonas išdrįso pasi- 
rinkti savo dievu globėju Ozirio žudiką? Vėliau aš supratau, 
kad jis pažabojo Seto jėgą, neišmatuojamą dangaus galybę, ir 
naudojo ją harmonijos, o ne chaoso labui. 

— Keista šalis tasai Egiptas! Argi jūs ką tik nesusidūrėte su 
kažkuo panašiu į audrą? 

— Nejaugi tų dramatiškų įvykių atgarsiai pasiekė ir šį sodą? 

— Mano akys silpsta, bet klausa kuo puikiausia! 

— Vadinasi, jūs žinote, kad jūsų tėvynainiai bandė mane nu- 
žudyti. 

— Užvakar aš parašiau: 

Sergėkis, kad visi, lyg į baisų tinklą pakliuvę, 

Jūs laimikiu lengvu ir grobiu netaptumėt priešams, 

Greit jie išgriaus tuomet turtingą jūsų tvirtovę. 

Rūpintis šituo derėtų dabar tau kasnakt ir kas dieną 

Melsti melste vadus garbingų jūs talkininkų 

Nepasitraukt iš kovos, 0 apmaudui šiandien ne laikas.* 


— Gal jūs pranašas? 

— Aš neabejoju, kad mane aplankyti jus pastūmėjo manda- 
gumas; bet galbūt būsimasis faraonas atėjo pas romų seną grai- 
ką, norėdamas išgirsti jo nuomonę apie šį bei tą? 

Ramzis šyptelėjo. Homeras buvo kiek šiurkštokas ir ties- 
mukas, bet tai jam patiko. 

— Kaip jūs manote, užpuolikai veikė savo iniciatyva ar Me- 
nelajo įsakymu? 

— Jūs nepažįstate graikų! Mėgstamiausias jų žaidimas - regzti 
sąmokslus. Menelajui reikia Elenos, o jūs ją slepiate; vienin- 
telė išeitis, kurią jis mato, — griebtis smurto. 


* Homeras. „Iliada“, V giesmė, p. 77. Vilnius, Vaga, 1981. Iš graikų kalbos vertė Antanas 
Dambrauskas. 

— Bet tai jam nepavyko. 

— Menelajas — bukagalvis užsispyrėlis. Jis neatsižadės savo 
kėslų ir paskelbs jums karą, net būdamas jūsų šalyje. Tokie 
kaip jis nemąsto apie padarinius. 

— Ką gi jūs man patartumėte? 

— Išsiųskite jį Graikijon kartu su Elena. 

— Bet ji atsisako išvykti! 

— Nors pati niekada to nenorėjo, ši moteris neša tik nelai- 
mes ir mirtį. Niekas neįstengs pakeisti jos likimo, beprasmiš- 
ka net to norėti. 

— Ji turi teisę laisvai pasirinkti šalį, kurioje nori gyventi. 

— Aš jus perspėjau. Beje, nepamirškite įsakyti, kad man pri- 
statytų naujo papiruso ir pirmarūšio alyvų aliejaus. 

Kai kam žilabarzdžio poeto elgesys galėjo pasirodyti įžūlo- 
kas, bet Ramziui patiko jo tiesus, atviras žodis, kurį jis vertino 
kur kas labiau nei saldžias dvariškių kalbas ir kuris jam bus 
kur kas naudingesnis. 


Vos tik Ramzis peržengė jam skirto rūmų sparno slenkstį, 
prie jo puolė Amenis. Toks staigumas ir susijaudinimas jam 
buvo visai nebūdinga. 

— Kas atsitiko? 

— Menelajas... Vis tas Menelajas! 

— Ką gi jis padarė? 

— Paėmė įkaitais uosto tarnautojus, moteris, vaikus ir grasi- 
na juos užmušti, jei tu šiandien pat negrąžinsi Elenos. 

— Kur jis? 

— Savo laive. Ten ir įkaitai. Visas jo laivynas pasirengęs pa- 
kelti inkarą. Mieste nebeliko nė vieno jo kario. 

— Ar kas nors atsako už uosto saugumą? 

— Nebūk per daug griežtas... Menelajas ir jo vyrai netikėtai 
užklupo ir sučiupo mūsų karius, įpareigotus saugoti uosto kran- 
tines ir prieplaukas. 

— Ar mano motina jau žino? 
— Ji laukia tavęs kartu su Nefertare ir Elena. 


Sečio našlė, Ramzio sutuoktinė ir Menelajo žmona atrodė 
smarkiai sunerimusios. Tuja sėdėjo ant žemos paauksuoto me- 
džio kėdės, Nefertarė —- ant sudedamosios kėdutės, o Elena 
stovėjo prisišliejusi nugara prie šviesiai žalios lotoso formos 
kolonos. 

Didžiosios valdovo sutuoktinės priėmimų salėje buvo vė- 
su, tylu ir ramu; ore sklaidėsi subtilūs, kerintys kvapai. Sto- 
vinti ant Faraono sosto puokštė gėlių priminė, kad valdovo 
kol kas nėra. 

Ramzis nusilenkė motinai, švelniai pabučiavo savo žmoną 
ir pasisveikino su Elena. 

— Ar tau jau pranešė, kas įvyko? —- paklausė Tuja. 

— Amenis neslėpė, kad padėtis labai rimta. Kiek įkaitų? 

— Penkiasdešimt. 

— Net tuo atveju, jeigu jų būtų tik vienas, privalėtume išsau- 
goti jo gyvybę. 

Ramzis kreipėsi į Eleną: 

— Jeigu mes pulsime, ar Menelajas nužudys įkaitus? 

— Jis savo ranka perpjaus jiems gerkles. 

— Nejaugi jis drįs taip barbariškai pasielgti? 

— Jam reikia manęs. Jeigu jis negaus to, ko nori, tai prieš 
žūdamas pats išžudys visus. 

— Niekuo nekaltus žmones... 

— Menelajas — karys; jam egzistuoja tik sąjungininkai arba 
priešai. 

— O jo vyrai? Argi jis nesupranta, kad nė vienas neliks gy- 
vas, jei įkaitai bus nužudyti? 

— Jie mirs kaip didvyriai, nesuteršę savo garbės. 

— Didvyriai?! Kokie jie didvyriai, tie beginklių žmonių žudikai! 

— Menelajui tėra vienas įstatymas: pergalė arba mirtis. 

— Turbūt graikų didvyrių pragaras yra tamsos ir nevilties be- 
dugnė... 

— Mūsų mirtis niūri, tai tiesa. Bet kovos aistra stipresnė už 
paprastą norą likti gyvam. 

Nefertarė priėjo prie Ramzio: 

— Ką ketini daryti? 

— Nueisiu vienas pats, be ginklų, Menelajo laivan ir pamė- 
ginsiu atvesti jį į protą. 

— Tai neįmanoma, - pratarė Elena. 

— Ir vis dėlto privalau pabandyti. 

— Jis ir tave paims įkaitu! - įsiterpė Nefertarė. 

— Tu neturi teisės taip rizikuoti, - nusprendė Tuja. - Įkliuvęs 
į priešo spąstus, tu padarysi tai, ko jis ir siekia. 

— Jis išsiveš tave Graikijon, - pranašiškai ištarė Ramzio žmo- 
na, — o Egiptą valdys kitas. Tas, kuris susitars su Menelaju ir 
atiduos jam Eleną mainais už prekybinę sutartį. 

Ramzis klausiamai pažvelgė į motiną; ši nepaneigė Nefer- 
tarės žodžių. 

— Jeigu su Menelaju neįmanoma tartis, vadinasi, reikia pri- 
versti jį pasiduoti. 

Elena žengtelėjo karalystės valdytojo link. 

— Ne, - pasakė jis. - Mes atsisakome jus paaukoti. Atsisako- 
me ir jūsų pasiaukojimo. Apsaugoti svečią - šventa pareiga. 

— Ramzis teisus, — patvirtino didžioji valdovo sutuoktinė. — 
Neatsispyręs Menelajo šantažui, Egiptas nugrims niekšybėn 
ir neteks Maat malonės. 

— Juk aš kalta dėl susidariusios padėties, ir aš... 

— Liaukitės, Elena. Kadangi jūs nutarėte gyventi čia, mes 
privalome jus apginti ir užtikrinti jums laisvę. 

— O man reikia parengti veiklos planą, —- nutarė Sečio sūnus. 


Drebėdamas ir braukdamas šaltą prakaitą, užsienio reikalų 
ministras Meba kalbėjosi su Menelaju stovėdamas Memfio 

uosto prieplaukos gale. Jis mirtinai bijojo, kad bet kurią aki- 
mirką koks nors graikų lankininkas gali jį perverti strėle. Vis 
dėlto jam pavyko įkalbėti Spartos karalių priimti Ramzio kvie- 
timą atvykti į didelį pokylį, kurį karalystės valdytojas ketino su- 
ruošti visiems laikams išvykstančios iš Egipto Elenos garbei. 

Ilgai ir atžariai derėjęsis, graikas pagaliau sutiko, bet pridū- 
rė, kad įkaitai negaus maisto tol, kol Elena nejįlips į laivą. Jis 
paleisiąs įkaitus, kai jo flotilė, nelydima jokio Egipto karo lai- 
vo, išplauks į atvirą jūrą. 

Gyvas ir sveikas, Meba skubiai spruko iš prieplaukos, o jam 
pavymui skriejo Menelajo karių laidomos patyčios. Užtat Ram- 
zio sveikinimai sėkmingai įvykdžius užduotį buvo jam paguo- 
da už visus vargus. 

Kol nepasibaigė naktis, karalystės valdytojas turėjo rasti bū- 
dą įkaitams išvaduoti. 


Vidutinio ūgio, bet stiprus ir tvirtas kaip Heraklis, juodaplau- 
kis gyvačių kerėtojas Setau mylėjosi su savo žaviąja žmona nu- 
be, vardu Vandens Lelija, kurios lieknas ir lankstus kūnas nuo- 
lat kurstė jo aistrą, žadėdamas neišsenkamus malonumus. Po- 
ra gyveno dykumos pakraštyje, toli nuo Memfio centro, dide- 
liame name, kuris jiems buvo ne tik jauki buveinė, bet ir labo- 
ratorija. Daug kambarių užėmė įvairiausių dydžių buteliai ir 
buteliukai, taip pat keistų formų daiktai, reikalingi gyvačių nuo- 
dams apdoroti ir pagaminti skysčiams, be kurių negalėjo apsi- 
eiti gydytojai. 

Jaunutė nubė buvo nuostabiai lanksti ir mielai tenkindavo 
aibę begalinę fantaziją turinčio Setau užgaidų. Nuo tos die- 
nos, kai ją vedė ir parsivežė į Egiptą, gyvačių kerėtojas nesilio- 
vė stebėjęsis neišsenkamu Vandens Lelijos roplių išmanymu. 
Abu be galo domėdamiesi gyvačių nuodų savybėmis ir povei- 
kiu, jiedu galėjo nuolat žengti į priekį, išrasdami vis naujų vais- 
tų, kuriems paruošti ir išbandyti reikėjo daug laiko. 

"Tuo metu, kai Setau švelniai, tarsi būtų glostęs gėlių Žiedus, 
glamonėjo Vandens Lelijos krūtis, prijaukinta kobra, ramiai 
gulėjusi ant namo slenksčio, pakilo stačia ir sušnypštė. 

— Kažkas atvyko, - susivokė Setau. 

Vandens Lelija pažvelgė į puikiąją gyvatę. Iš to, kaip kobra 
lingavo į šalis, namų šeimininkė sužinodavo, kas juos aplankė: 
draugas ar priešas. 

Pašokęs iš minkštojo guolio, Setau stvėrė vėzdą. Nors jis 
pasitikėjo kobros intuicija, o gyvatė šį kartą elgėsi ramiai, šis 
naktinis apsilankymas nežadėjo nieko gera. 

Šuoliais prilėkęs žirgas sustojo per kelis žingsnius nuo na- 
mo. Raitelis nušoko žemėn. 

— Ramzi! Kas tau šovė galvon atlėkti čia vidury nakties? 

— Tikiuosi, kad tavęs nesutrukdžiau? 

— Tiesą sakant, šiek tiek. Mudu su Vandens Lelija... 

— Labai gaila, kad judviem sukliudžiau, bet man reikia jūsų 
pagalbos. 

Setau mokėsi kartu su Ramziu, bet nesusigundė galimybe 
tapti aukštu pareigūnu, o pasiskyrė gyvatėms - būtybėms, ku- 
riose, anot jo, glūdėjo gyvybės ir mirties paslaptis. Pats išsiug- 
dęs atsparumą gyvačių nuodams, jis surengė jaunajam Ram- 
ziui labai sunkų išbandymą: privertė jį susitikti su dykumos 
valdove - ypač pavojinga kobra, kurios įkandimas buvo mirti- 
nas. Jųdviejų draugystė atlaikė šį išbandymą, ir Setau priklau- 
sė tam nedaugeliui ištikimųjų, kuriais būsimasis faraonas vi- 
siškai pasitikėjo. 

— Bene karalystei gresia pavojus? 

— Menelajas grasina nužudyti įkaitus, jei mes neatiduosime 
jam Elenos. 

— Nieko sau! Kodėl tu neatsisakai tos graikės, dėl kurios 
buvo sunaikintas visas miestas"? 

— Pažeisti svetingumo įstatymą reikštų nusmukdyti Egiptą 
iki barbarų lygio. 

— Tegu tie barbarai patys aiškinasi tarpusavyje! 

— Elena - karalienė, ji nori likti pas mus; mano pareiga — 
išgelbėti ją nuo Menelajo. 

— Štai kaip dera kalbėti Faraonui! Tikra tiesa, kad likimas 
užkrovė tau ant pečių tą nežmonišką naštą, kurios geidžia tik 
bepročiai. 

— Man reikia šturmu paimti Menelajo laivą, bet išsaugoti 
įkaitų gyvybę. 

— Tu visada siekei to, kas neįmanoma. 

— Nė vienas iš Memfyje esančių pulkų karininkų nepatarė 

man nieko, kas būtų verta dėmesio. Visi jų sumanymai gali 
baigtis tik žŽudynėmis. 

— Negi tave tai stebina? 

— Tą problemą gali išspręsti tu. 

— Aš?! Tai ką, aš turiu pulti graikų laivus? 

— Ne tu. Tavo gyvatės. 

— Ką tu sumanei? 

— Dar neišaušus plaukikai, kurių kiekvienas turės po maišą 
su gyvate, be triukšmo priplauks prie laivų. Užsikabaroję į juos, 
jie paleis gyvates, mesdami jas įkaitus saugančių graikų link. 
Gyvatės įgels keliems jų kariams, o mūsų vyrai sugebės pasi- 
naudoti tokia netikėta padėtimi. 

— Išradinga, bet gana rizikinga. Manai, kobros rinksis, kam 
verta įkirsti, o kam - ne? 

— Aš suprantu, kad mes smarkiai rizikuosime. 

— Mes? 

— Tu ir aš. Juk mudu plauksime kartu su mūsiškiais. 

— Tu nori, kad aš rizikuočiau savo gyvybe dėl kažkokios grai- 
kės, kurios nė akyse neregėjau? 

— Dėl įkaitais paimtų egiptiečių. 

— O kas bus su mano Žmona ir gyvatėmis, jeigu aš Žūsiu per 
tą kvailą avantiūrą? 

— Jos bus aprūpintos ligi gyvos galvos. 

— Ne, tai per daug pavojinga... O kiek gyvačių teks paauko- 
ti, puolant tuos prakeiktus graikus? 

— Už kiekvieną tau bus sumokėta trigubai. Be to, tavo la- 
boratorijai bus teikiama visapusiška valstybės parama ir pa- 
galba. 

Setau žvilgtelėjo į Vandens Leliją, neapsakomai gundančią 
tokią šiltą vasaros naktį. 

— Užuot plepėję, kiškim gyvates į maišus. 

Menelajas vaikštinėjo po savo laivo denį. Sargybiniai nepa- 
stebėjo nei pakrantėje, nei prieplaukoje nieko įtartina. Nie- 
kur nė gyvos dvasios. Kaip Lakedemono karalius ir buvo nu- 
matęs, tie egiptiečiai, bailiai ir minkštaširdžiai, nedrįs ko nors 
imtis. Žinoma, iš įkaitų paėmimo maža šlovės, bet daug nau- 
dos: juk kito būdo atplėšti Eleną nuo jos globėjų, Tujos ir Ne- 
fertarės, nė nebuvo. 

Įkaitai liovėsi verkę ir vaitoję. Surištomis už nugaros ranko- 
mis, prislėgti ir bejėgiai žmonės buvo sugrūsti laivo paskuiga- 
lyje, kur juos saugojo kokie dešimt karių, keičiamų kas dvi 
valandas. 

Prie Menelajo prisigretino jo padėjėjas. 

— Kaip jūs manote, jie mus puls? 

— Tai būtų kvaila ir beprasmiška: juk mes būtume priversti 
išžudyti įkaitus. 

— Tokiu atveju mes netektume paskutinio dalyko, kuris mus 
kol kas apsaugo. 

— Mes nužudysime daug egiptiečių, kol pasieksime jūrą... 
Bet jie nestatys pavojun savo tėvynainių gyvybės. Auštant aš 
atgausiu Eleną, ir mes grįšime namo. 

— Aš gailėsiuos išvykęs iš šitos šalies. 

— Bene kuoktelėjai? 

— Argi mes negyvenome Memfyje ramūs ir laimingi"? 

— Mes gimę kautis, o ne tinginiauti. 

— Ojei prieš jus, grįžusį Sparton, bus surengtas sąmokslas ir 
būsite nužudytas? Kol jūsų tiek laiko nebuvo, ten turbūt privi- 
so garbėtroškų. 

— Aš dar nulaikau rankoje kalaviją. Be to, pamatę, kad Ele- 
na nuolankiai man paklūsta, visi supras, kad mano valdžia ne- 
ginčytina. 

Ramzis parinko trisdešimt geriausių karių. Visi jie buvo pui- 
kūs plaukikai. Setau jiems parodė, kaip reikia praskleisti mai- 
šą, kad gyvatė išlįstų, bet neįgeltų. Savanorių veidai buvo įtemp- 
ti. Kad palaikytų jų kovinę dvasią, karalystės valdytojas pasa- 
kė jiems trumpą, bet karštą kalbą. Jo įsitikinimas pergale ir 
nuo Setau dvelkianti rami jėga paveikė būrį: visi ėmė tikėti, 
kad jiems pavyks sėkmingai atlikti užduotį. 

Ramzis apgailestavo, kad yra priverstas slėpti šią karinę ope- 
raciją nuo motinos ir žmonos, bet nei viena, nei kita nebūtų 
jam leidusi tokios kvailystės. Atsakomybę už šį puolimą turėjo 
prisiimti tik jis vienas. Jeigu likimas tikrai nori suteikti jaunes- 
niajam Sečio sūnui aukščiausią valdžią, jis suteiks jam ir gali- 
mybę sėkmingai įveikti šį išbandymą. 

Setau tyliai kalbėjo maišuose tūnančioms gyvatėms užkei- 
kimus, kurie turėjo jas nuraminti. Iš Vandens Lelijos jis išmo- 
ko įvairių vienas po kito einančių garsų, kurie nieko nereiškė 
žmogaus ausiai, bet paslaptingai gyvačių klausai kažkokios 
prasmės tikrai turėjo. 

Kai Setau įsitikino, kad keistieji būrio sąjungininkai pakanka- 
mai parengti, visi pajudėjo Nilo link. Kariai turėjo įbristi į upę 
pagrindinės krantinės gale, kur nesiekė graikų sargybinių akis. 

Setau palietė Ramzio riešą. 

— Luktelėk... Žiūrėk! Duodu galvą nukirsti: Menelajo lai- 
vas kelia inkarą. 

Setau neklydo. 

— Likite čia. 

Ramzis metė maišą su smiltynine gyvate ir nubėgo prie grai- 
kų laivo. Sidabrinė mėnulio šviesa nužėrė laivo pirmagalį, kur 
stovėjo Menelajas ir Elena. Lakedemono karalius laikė ją sa- 
vo glėbyje. 

— Menelajau! - suriko Ramzis. 

Spartos valdovas, užsidėjęs dvigubus šarvus ir susijuosęs dir- 
žu su aukso sagtimis, išsyk atpažino karalystės valdytoją. 

— Ramzi! Tu atėjai palinkėti man laimingo kelio... Žiūrėk: 
Elena myli savo vyrą ir nuo šiol bus jam ištikima. Kaip protin- 
gai ji pasielgė, pati atvykusi pas mane į laivą! Lakedemone ji 
bus laimingiausia iš moterų. 

Ir Menelajas prapliupo juoktis. 

— Paleisk įkaitus! 

— Nebijok, aš tau juos grąžinsiu gyvus ir sveikus. 

Ramzis iš tolo sekė paskui graikų laivyną, plaukdamas ma- 
ža dvibure valtimi. Prašvitus Menelajo kariai pakėlė triukšmą, 
ėmę trankyti kalavijais ir ietimis per skydus. 

Paklusdamas karalystės valdytojo ir didžiosios valdovo su- 
tuoktinės įsakams, Egipto karinis laivynas netrukdė graikams 
laisvai plaukti Viduržemio jūron. Menelajas galėjo nekliudo- 
mas pasukti į šiaurę. 

Vieną akimirką Ramziui pasirodė, kad Menelajas jį ap- 
mulkino ir tuoj ims žudyti įkaitus. Bet iš laivo jūron buvo 
nuleista valtis, į kurią virvinėmis kopėčiomis nulipo visi pa- 
grobtieji egiptiečiai. Stipresnieji vyrai griebė irklus ir pasi- 
stengė kaip galima greičiau nutolti nuo savo buvusio plau- 
kiojančio kalėjimo. 

Stovėdama savo vyro laivo S aakiipaisis Elena baltrankė, 
užsimetusi ant pečių purpurinį apsiaustą, apsigaubusi galvą 
baltu šydu ir pasipuošusi aukso vėriniu, žvelgė į Egipto kran- 
tą, atsisveikindama su šalimi, kur ji keletą mėnesių mėgavosi 
ramia, skaidria laime, tikėdamasi pasprukti nuo Menelajo jai 
ruošiamo likimo. 

Kai įkaitų jau nebegalėjo pasiekti graikų strėlės, Elena at- 
vožė ametisto žiedą, kurį mūvėjo ant dešiniosios rankos pirš- 
to, ir išgėrė šitame mažučiame indelyje buvusius nuodus, slap- 
čiomis išsineštus iš vienos Memfio laboratorijos. Ji ryžosi mir- 
ti, nenorėdama tapti verge ir baigti savo gyvenimą ujama, mu- 
šama ir žeminama Menelajo ginekėjoje. Apgaviko Menelajo, 
pasiekusio apgailėtiną pergalę Trojos kare. Jis parsigabens La- 

kedemonan tik lavoną, o ne gražiąją Eleną, tuo užsitraukda- 
mas amžiną pajuoką ir panieką. 

Kokia ji nuostabi, ta puikioji Egipto vasaros saulė! Kaip Ele- 
nai būtų patikę iškeisti savo odos baltumą į tamsoką Egipto 
gražuolių veido spalvą... Egipto gražuolių, žydinčių kūnu ir 
siela, Egipto gražuolių, kurios laisvos mylėti... 

Atlošusi galvą, Elena lėtai susmuko ant denio, neatitrauk- 
dama plačiai atmerktų akių nuo dangaus žydrynės. 


Kai jaunas diplomatas Aša grįžo į Memfį iš trumpos kelionės 
po Siriją, kur jis užsienio reikalų ministro įsakymu rinko ži- 
nias, gedulas truko jau keturiasdešimt dienų. Kitą dieną Tuja, 
Ramzis, Nefertarė ir pagrindiniai valstybės pareigūnai rengė- 
si išvykti į Tėbus ir dalyvauti ceremonijose, kurių metu Sečio 
mumija turėjo būti paguldyta kapan, o jaunoji karališkoji po- 
ra karūnuota kaip nauji Egipto valdovai. 

Vienintelis turtingos šeimos sūnus, išauklėtas, elegantiškas, 
pailgo, subtilių bruožų veido, rūpestingai išpuoselėtais ūsiu- 
kais, guviu protu švytinčiomis akimis, kerinčio balso, kuriame 
kartais labai aiškiai nuskambėdavo panieka, Aša buvo Ram- 
zio bendramokslis ir draugas, nors laikėsi nuo jo kiek atokiai 
ir nevengė pakritikuoti savo bičiulio sumanymų ar poelgių. 
Aša mokėjo kelias užsienio kalbas, iš jaunumės aistringai mė- 
go keliauti ir domėjosi kitų tautų istorija, gyvenimu bei pa- 
pročiais, tad visai nenuostabu, kad jis pasirinko diplomato kar- 
jerą, kurios laiptais kopė tiesiog žaibiškai, nes taip sėkmingai 
vykdė jam skirtas užduotis, kad tuo stebino net prityrusius pa- 
reigūnus. Ašai tik dvidešimt treji, o jis jau buvo laikomas vie- 
nu iš geriausių Azijos reikalų specialistų. Sugebąs, kas ne taip 
dažnai pasitaiko, vienodai gerai nagrinėti jau sukauptą infor- 
maciją ir pats rinkti žinias, Aša mokėjo taip įžvalgiai analizuo- 
ti faktus, kad kai kas jį laikė aiškiaregiu. O Egipto saugumas 
didele dalimi priklausė kaip tik nuo teisingo pagrindinių prie- 
šų — hetitų imperijos - ketinimų įvertinimo. 

Atvykęs su ataskaita pas Mebą, Aša pastebėjo, kad minist- 
ras sunerimęs ir įsitempęs. Išklausęs pavaldinio, jis pasitenki- 

no keliomis įprastinėmis, banaliomis frazėmis ir patarė Ašai 
nedelsiant paprašyti audiencijos pas Ramzį, kuris norėjo susi- 
tikti paeiliui su visais aukštaisiais pareigūnais. 

Pirmiausia Ašą priėmė Amenis, karalystės valdytojo asmens 
sekretorius. Apžiūrėję vienas kitą, jiedu pasikeitė kiek pašai- 
piais komplimentais. 

— Tu nė per plauką nepastorėjai, - konstatavo Aša. 

— O tu kaip visuomet vilki prašmatnią, paskutinės mados 
palaidinę! 

— Ką padarysi - tai viena iš aibės mano ydų! Kaip toli dabar 
tie laikai, kai mes kartu ėjom mokslus... Bet aš džiaugiuosi 
tave matydamas šiame poste. 

— Aš prisiekiau Ramziui ištikimybę ir vykdau savo priesaiką. 

— Tu pasirinkai teisingą kelią, Ameni. Jei dievai to panorės, 
Ramzis netrukus bus vainikuotas karaliumi. 

— Dievai to panorės. Ar tu žinai, kad Ramzis išvengė graikų 
karaliaus Menelajo karių pasikėsinimo? 

— Klastūnas karaliūkštis be ateities. 

— Kad klastūnas, tai tikra tiesa! Jis pagrobė įkaitais mūsų žmo- 
nes Ir grasino juos nužudysiąs, jei Ramzis neatiduos jam Elenos. 

— Kaip pasielgė Ramzis? 

— Jis atsisakė pažeisti svetingumo įstatymus ir rengėsi pulti 
graikus. 

— Rizikinga. 

— O ką kita tu būtum pasiūlęs? 

— Derėtis, derėtis ir dar kartą derėtis... Bet pripažįstu, kad 
su tokiu galviju kaip Menelajas tai būtų buvę beveik neįmano- 
ma. Ar puolimas Ramziui pavyko? 

— Jo neprireikė. Elena paliko rūmus ir grįžo pas savo vyrą, 
norėdama išgelbėti įkaitus. Menelajo laivui plaukiant į atvirą 
jūrą, ji nusižudė. 

— Didingas poelgis, ką ir sakyti; be to, lemiamas ir neatšau- 
kiamas. 

— Tu taip ir liksi visą savo gyvenimą toks pašaipūnas? 

— Pasišaipyti iš kito, kaip ir iš savęs paties — argi tai ne puiki 
proto mankšta? 

— Sakytum, Elenos mirtis tavęs visiškai nejaudina. 

— Atsikratyti Menelajo ir jo gaujos - Egiptui tikra laimė. Jei 
mes pasižvalgysime graikų pusėn, mums reikės geresnių są- 
jungininkų nei tas lakedemonietis. 

— Homeras liko pas mus. 

— Ak, tas mielas senis poetas... Gal jis rašo prisiminimus 
apie Trojos karą? 

— Kartais man tenka garbė būti jo raštininku; jo eilės dažnai 
tragiškos, bet prakilnios. 

— Kada nors ta meilė rašymui ir rašytojams tave pražudys, 
Ameni! Kokį postą Ramzis tau numatė savo būsimojoje vy- 
riausybėje? 

— Nežinau... Tas, kurį aš užimu, man puikiausiai tiktų ir 
toliau. 

— "Tu vertas kai ko geresnio. 

— O tu? Ko tu tikiesi? 

— Pirmiausia — kuo greičiau susitikti su Ramziu. 

— Turi kokių nors nerimą keliančių Žinių? 

— Gal leisi man pranešti jas pačiam karalystės valdytojui? 

Amenis paraudo. 

— Atleisk man. Tu rasi Ramzį arklidėse. Tave jis tikrai priims. 


Ramzis buvo taip pasikeitęs, kad Aša nustebo. Būsimasis 
Egipto karalius, išdidus ir savimi pasitikintis, nepaprastai mik- 
liai valdė kovinį vežimą, pratindamas arklius prie neregėtai 
sudėtingų manevrų, į kuriuos seni arklininkai Žiūrėjo išsižioję. 

Stotingas paauglys tapo raumeningu, tvirtu, bet lanksčiu at- 
letu. Jau dabar jis buvo panašus į valdovą, kurio galios niekas 
nedrįs ginčyti. Tačiau Aša pastebėjo, kad Ramzis linkęs per- 
nelyg karščiuotis ir dėl to kartais gali ateityje neteisingai nu- 

spręsti. Bet kokia nauda būtų mėginti perspėti ar sulaikyti bū- 
tybę, kurios energija atrodė neišsenkama? 

Tik pastebėjęs draugą, Ramzis nukreipė vežimą jo link. Iš- 
girdę šeimininko komandą, arkliai sustojo kaip įbesti vos už 
poros metrų nuo jauno diplomato, apnešdami dulkėmis jo nau- 
jutėlę palaidinę. 

— Man labai gaila, Aša! Tie jauni Žirgai dar truputį nedraus- 
mingi. 

Ramzis nušoko žemėn, pašaukė du arklininkus nuvesti Žirgų 
ir apkabino Ašą per pečius. 

—' Na kaip, ta nelemta Azija vis dar gyvuoja? 

— Bijau, kad taip, Jūsų Didenybe. 

— Didenybe? Aš dar ne Faraonas! 

— Geras diplomatas turi būti įžvalgus, o šiuo atveju perpras- 
ti ateitį nesunku. 

— Niekas kitas man šito nepasakė, tu vienintelis. 

— Ar turiu suprasti tai kaip priekaištą? 

— Papasakok man apie Aziją, Aša. 

— Iš pažiūros viskas ramu. Mūsų kunigaikštystės laukia tavo 
vainikavimo, o hetitai nekiša nosies iš savo valdų ir įtakos zonų. 

— Berods tu pasakei: „iš pažiūros“? 

— Šitai tu rasi visuose oficialiuose pranešimuose. 

— Bet tu manai kitaip... 

— Ramybė visada stoja prieš audrą, bet ar ilgam? 

— Verčiau eime ko nors atsigerti. 

Ramzis patikrino, ar jo arkliais kaip reikiant rūpinamasi, 
o paskui atsisėdo su Aša veidu į dykumą, smailiastogės alta- 
nos pavėsyje. Tarnas atnešė jiems vėsaus alaus ir iškvėpintų 
servetėlių. 

— Tu tiki, kad hetitai nori taikos? 

Aša susimąstęs gurkšnojo puikų gėrimą. 

— Hetitai — užkariautojai ir kariai iš prigimties; jų Žodyne 
žodis „taika“ tėra poetinis įvaizdis, neturįs tikros prasmės. 

— Vadinasi, jie meluoja. 

— Jie tikisi, kad jaunas, taikingas valdovas skirs mažiau dė- 
mesio savo šalies gynybai ir taip, laikui bėgant, ją nusilpnins. 

— Kaip tai padarė Echnatonas. 

— Vykęs pavyzdys. 

— Ar jie gamina daug ginklų? 

— Tikrai taip. Jie spartina gamybą. 

— Ar manai, kad karas neišvengiamas? 

— Diplomatų užduotis — užkirsti kelią tokiai galimybei. 

— Kaip tu tai padarytum? 

— Dabar aš negaliu atsakyti į šį klausimą. Mano kompeten- 
cija neleidžia man susidaryti bendro padėties vaizdo ir pasiū- 
lyti patenkinamą išeitį. 

— Ar norėtum kitų pareigų? 

— Ne man tai spręsti. 

Ramzis pažvelgė dykumos link. 

— Kai buvau dar vaikas, Aša, aš svajojau tapti Faraonu — 
tokiu kaip mano tėvas, nes maniau, kad valdžia - tai pats nuo- 
stabiausias Žaidimas. Setis atvėrė man akis, surengęs išbandy- 
mą: jis privertė mane stoti prieš laukinį bulių, ir aš susikūriau 
kitą svajonę: visada būti šalia tėvo, likti jo globoje. Bet atėjo 
mirtis, ne tik nutraukusi Sečio gyvybę, bet ir išsklaidžiusi ma- 
no svajones. Aš meldžiau Nematomąjį, kad Jis atitolintų nuo 
manęs tą karaliaus valdžią, kurios nebenorėjau, ir supratau, 
kad Jis atsakys man tik kokiu nors veiksmu. Menelajas paban- 
dė mane sunaikinti. Mano liūtas, šuo ir asmens sargybos virši- 
ninkas išgelbėjo mane tuo metu, kai bendravau su tėvo dva- 
sia. Aš nutariau nuo tos akimirkos nebesipriešinti savo liki- 
mui. Tai, ką nusprendė Setis, įvyks. 

— Ar pameni, kaip mes kalbėjomės apie tikrąją galią su Se- 
tau, Moze ir Ameniu? 

— Amenis rado ją, tarnaudamas savo šaliai; Mozė - statybos 
mene, Setau - tyrinėdamas gyvates, o tu - tapęs diplomatu. 

— Tikroji galia... Tu ją turėsi. 

— Ne, Aša. Ji pervers mane, įsikūnys mano širdyje ir ranko- 
se, bet paliks mane, jei aš nesugebėsiu jos išsaugoti. 

— Paaukoti savo gyvenimą karaliaus valdžiai... Ar ne per 
brangi kaina? 

— Aš jau nebegaliu elgtis kaip užsimanęs. 

— Tavo žodžiai beveik kelia baimę, Ramzi. 

— Gal manai, kad nežinau, kas yra baimė? Kad ir kokios 
kliūtys man trukdytų, aš valdysiu ir tęsiu tėvo darbus, idant 
perduočiau savo įpėdiniui išmintingą, stiprų ir gražų Egiptą. 
Ar padėsi man? 

— Taip, Jūsų Didenybe. 

Šenaras buvo prastai nusiteikęs. 

Graikai jį bjauriai apvylė. Menelajas, apsėstas troškimo at- 
gauti Eleną kaip svarbiausią grobį, išleido iš akių pagrindinį 
dalyką: Ramzio sunaikinimą. Vienintelė, bet nemenka paguo- 
da: Šenarui pavyko įtikinti brolį, kad jis niekuo nekaltas. Me- 
nelajui ir jo kariams išvykus, jau niekas neapkaltins Šenaro 
buvus sąmokslo prieš Ramzį siela. 

Tačiau Ramzis sės į Egipto sostą ir valdys šalį, su niekuo 
nesidalydamas savo valdžia... O jis, Šenaras, vyresnysis Sečio 
sūnus, bus priverstas jam paklusti ir elgtis kaip paprastas pa- 
valdinys! Ne; jis nesutiks taip žemai smukti. 

Štai kodėl jis paskyrė pasimatymą savo paskutiniam sąjun- 
gininkui: Žmogui, kuris labai artimas Ramziui; žmogui, kurio 
niekas neįtartų ir kuris jam galbūt padės iš vidaus kovoti su 
broliu bei klibinti jo sostą. 

"Temstant puodžių kvartale buvo justi pagyvėjimas; Žiopli- 
nėtojai ir pirkėjai vaikštinėjo iš krautuvėlės į krautuvėlę, dai- 
rydamiesi į įvairiausių dydžių ir kainų indus, kuriais prekiavo 
amatininkai. Gatvelės kampe vandens pardavėjas siūlė praei- 
viams savo gaivią prekę. 

Kaip tik čia Aša, dėvįs paprasčiausią klubjuostę ir peruką, 
su kuriuo jis buvo neatpažįstamas, laukė Šenaro, taip pat pa- 
sirūpinusio pakeisti išvaizdą. Abu vyrai kaip paprasti valstie- 
čiai mainais už vynuogių kekes įsigijo odinį maišą vandens ir 
susėdo greta palei sieną. 

— Ar jums teko dar kartą susitikti su Ramziu? 

— Dabar aš pavaldus nebe užsienio reikalų ministrui, o pa- 
čiam būsimajam faraonui. 

— Ką tai reiškia? 

— Pakėlimą į aukštesnes pareigas. 

— Kokias? 

— Dar nežinau. Ramzis ketina sudaryti savo naująją vyriau- 
sybę; kadangi jis ištikimas draugas, tai Mozė, Amenis ir aš tu- 
rėtume gauti svarbiausius postus. 

— Kas dar, be jūsų? 

— Tarp artimiausių Ramziui žmonių aš matau tik Setau, bet 
jis taip atsidavęs savo brangiųjų gyvačių tyrinėjimams, kad at- 
sisako bet kokių pareigų. 

— Kaip jums atrodo, ar Ramzis pasiryžęs karaliauti? 

— Nors Ramzis suvokia, kokia sunki našta jam tenka ir kaip 
trūksta patirties, jis nesitrauks, to net nesitikėkite. 

— Ar jis kalbėjosi su jumis apie didįjį Amono žynį? 

— Ne. 

— Puiku. Ramzis nepakankamai įvertina jo įtaką, galimybes 
bei gebėjimą kenkti. 

— Bet juk jis gana baikštus ir bijo faraono? 

— Jis bijojo Sečio... Bet Ramzis — tik jaunuolis, neįgudęs 
kovoti dėl įtakos ir valdžios. Iš Amenio nėra ko tikėtis: tas 
prakeiktas raštininkėlis prisirišęs prie Ramzio kaip šuo prie 
savo šeimininko. Užtat aš neprarandu vilties pagauti į savo 
tinklą Mozę. 

— Ar jau mėginote? | 

— Man nepavyko, bet tai buvo tik pirmas bandymas. To heb- 
rajo siela nerimsta; jis ieško savos tiesos, kuri nebūtinai turi 
sutapti su Ramzio. Jeigu mums pavyks duoti jam tai, ko jis 
trokšta, Mozė pereis mūsų pusėn. 

— Jūs neklystate. 

— Ar jūs turite Mozei kokios nors įtakos? 

— Nemanau. Bet ateityje galbūt atsiras priemonių. 

— O Ameniui? 

— Jis atrodo esąs nepaperkamas, — tarė Aša, — bet kas Žino? 

Metams bėgant, ir jis gali ko nors įsigeisti, tada galėsime pa- 
sinaudoti jo silpnybėmis. 

— Aš neketinu laukti, kol Ramzis sustiprins savo valdžią taip, 
kad ji taps nesugriaunama. 

— Aš — juo labiau, Šenarai, bet jums vis dėlto teks truputį 
pakentėti. Menelajo ir jo vyrų nesėkmė turėjo jums įrodyti, 
kad gera strategija nepripažįsta netikslumų. 

— Kiekgi aš turėsiu laukti? 

— Leiskime Ramziui apsvaigti nuo valdžios; ugnį, kuri lieps- 
noja jo sieloje, dar labiau pakurstys dvaro prabanga, ir jis pra- 
ras realybės pojūtį. Be to, juk aš būsiu vienas iš tų, kas teiks 
jam Žinių apie įvykius Azijoje, o Ramzis linkęs klausytis ma- 
nęs labiau nei kitų. 

— Koks jūsų planas, Aša? 

— Jūs norite valdyti Egiptą, tiesa? 

— Aš esu vertas tapti Faraonu ir sugebėsiu juo būti. 

— Vadinasi, reikia nuversti arba sunaikinti Ramzį. 

— Nieko nepadarysi, kas būtina, tas būtina. 

— Prieš mus du keliai: arba sąmokslas valstybės viduje, arba 
išorinė agresija. Pasirinkę pirmąjį, mes privalome suburti tam 
tikrą skaičių bendrininkų iš įtakingų šalies žmonių; čia pagrin- 
dinis vaidmuo tektų jums. Antroji galimybė remiasi tikraisiais 
hetitų ketinimais. Šiuo atveju reikėtų parengti konfliktą, kuris 
baigtųsi Ramzio pralaimėjimu, bet ne Egipto sutriuškinimu: 
jei šalis bus nuniokota, Dviejų Žemių karūną užsidės koks nors 
hetitas. 

Šenaras neslėpė nepasitenkinimo: 

— Ar tai ne pernelyg rizikinga? 

— Ramzis - nemenkas priešininkas; lengvai valdžios jūs ne- 
paimsite. 

— Jei hetitai nugalės, jie užgrobs Egiptą. 

— Tai dar abejotina. 

— Kokį stebuklą jūs čia man siūlote? 

— Ne stebuklą, o tik spąstus, į kuriuos mes įviliosime Ramgzį, 
tiesiogiai nejįpainiodami į tuos reikalus mūsų šalies. Arba Ram- 
zis žus, arba jam bus suversta atsakomybė už pralaimėjimą; ir 
vienu, ir kitu atveju toliau valdyti Egipto jis nebegalės. Tuo- 
met jūs atrodysite esąs tėvynės išgelbėtojas. 

— Kas tai: pasaka ar svajonė? 

— Dar niekas man nesakė, kad aš gyvenąs iliuzijomis. Kai 
sužinosiu, kurį būtent postą Ramzis man skiria, pradėsiu veikti. 
Žinoma, jeigu jūs pageidaujate atsisakyti savo norų... 

— Niekada! Miręs ar gyvas, Ramzis turės užleisti man kelią. 

— Tikiuosi, jūs mokėsite parodyti savo dėkingumą, jei mes 
laimėsime. 

— Dėl to galite būti tikras. Tik jūs nusipelnote tapti mano 
dešiniąja ranka. 

— Atleiskite, aš tuo abejoju. 

Šenaras net krūptelėjo: 

— Jūs manimi nepasitikite? 

— Nė kiek. 

— Betgi tuomet... 

— Neapsimetinėkite nustebęs. Jei aš būčiau toks naivuolis, 
jūs jau seniai būtumėt pašalinęs mane iš žaidimo. Kaip galima 
tikėti valdžios žmogaus pažadais? Juk jis elgiasi vadovauda- 
masis tik savo asmeniniais interesais. 

— Aša, jūs iš tikrųjų vėtytas ir mėtytas. 

— Aš tik realistas. Tapęs Faraonu, jūs pasirinksite ministrus 
priklausomai nuo tuo metu susiklosčiusių aplinkybių, galbūt 
nušalindamas tuos, kurie, kaip aš, bus padėję jums pasiekti 
valdžią. 

Šenaras šyptelėjo. 

— Jūs nepaprastai protingas, Aša. 

— Keliaudamas aš turėjau progos stebėti įvairias bendruo- 
menes ir labai skirtingus žmones. Tai leido man padaryti išva- 
dą, kad visi ir viskas paklūsta stipriausiojo teisei. 

— Sečio laikų Egipte taip nebuvo. 

— Setis mirė, o Ramzis — karys, dar neturėjęs progos paro- 
dyti savo jėgos. Kaip tik tai suteikia mums galimybę. 

— Vadinasi, mainais už bendradarbiavimą jūs norite turėti 
naudos tuojau pat. 

- Jūsų proto, Šenarai, taip pat nepavadinsi menku. 

— Vis dėlto norėčiau, kad jūs tiksliau išdėstytumėte savo pa- 
geidavimus. 

— Mano šeima turtinga, tai tiesa; bet ar turto kada nors bū- 
na per daug? Tokiam dideliam keliautojui kaip aš būtų labai 
malonu turėti keletą sodybų. Užsigeidęs galėčiau ilsėtis tai 
Egipto šiaurėje, tai pietuose. Norint pasimėgauti gyvenimu grį- 
žus į Egiptą man atrodo būtina turėti trejetą namų Deltoje, 
porą —- Memfyje, porą - Viduriniame Egipte, dar du - netoli 
Tėbų. Na, ir vieną - Asuane. 

— Nieko sau... Juk jūs iš manęs prašote nemenko turto! 

— Menkničtkio, Šenarai, tik menkniekio - mainais už būsi- 
mą paslaugą. 

— Gal jūs norit dar ir brangakmenių? 

— Žinoma. 

— Nemaniau, kad esate toks gobšus, Aša. 

— Aš mėgstu prabangą - didelę prabangą. Nejaugi jūs, toks 
aistringas retų vazų mėgėjas, negalite suprasti mano polinkio? 

— Galiu, žinoma, bet - tiek namų... 

— Turtingai išpuoštų namų, kuriuose it brangenybių dėžutė- 
je puikuotųsi nuostabūs baldai! Tie namai bus mano žemiška- 
sis rojus, smagumų vieta, kur aš būsiu vienintelis ponas ir val- 
dovas tuo metu, kai jūs kopsite laipteliais į pakylą, ant kurios 
stovi Egipto sostas, įveikdamas vieną pakopą po kitos. 

— Kada aš turiu pradėti jums mokėti? 

— Tučtuojau. 

— Bet jūs dar nepaskirtas į jokį postą. 

— Kad ir kas atsitiktų, jis nebus mažareikšmis. Tad paskatin- 
kite mane gerai jums tarnauti. 

— Nuo ko pradėsime? 

— Nuo sodybos Deltos šiaurės rytuose, netoli pasienio. Parin- 
kite erdvų sklypą su tvenkiniu maudymuisi, vynuogynu ir uo- 
liais patarnautojais. Net jei aš ten gyvenčiau vos kelias dienas 
per metus, vis tiek noriu, kad mane aptarnautų kaip karalaitį. 

— Ar tai — jūsų vienintelis noras? 

— O, pamiršau moteris. Keliaujant su užduotim, dažnai rei- 
kia tenkintis menkais ištekliais; savo namuose aš noriu turėti 
jų daug, gražių ir nelabai drovių. Jų kilmė neturi reikšmės. 

— Patenkinsiu jūsų reikalavimus. 

— Aš jūsų neapvilsiu, Šenarai. Vis dėlto turiu iškelti jums 
pagrindinę sąlygą: mūsų susitikimai turi būti laikomi griež- 
čiausioje paslaptyje, ir jūs niekam apie juos nepratarsite nė 
žodžio. Jeigu Ramzis sužinos apie mūsų ryšius, mano karjera 
tą pačią akimirką bus baigta. 

— Jūsų interesai sutampa su manaisiais. 

— Geresnio laido draugystei nėra ir negali būti. Iki pasima- 
tymo, Šenarai. 

Žvelgdamas jaunam diplomatui įkandin, vyresnysis Ram- 
zio brolis pagalvojo, kad sėkmė jo neapleido. Tas Aša - nepa- 
prastai protingas žmogus. Kai jis, Šenaras, bus priverstas juo 
atsikratyti, tikrai bus gaila. 

Didžiosios valdovo sutuoktinės Tujos laivas plaukė priekyje 
flotilės, vykstančios iš Memfio į Tėbus. Šalia jų esančiame Ka- 
ralių slėnyje turėjo ilsėtis Sečio mumija. Nefertarė beveik ne- 
sitraukė nuo Tūujos, atjausdama jos sielvartą, kurį Tuja tramdė 
ir slėpė su pasigėrėtina ramybe. Bendraudama su didžiojo val- 
dovo našle, Nefertarė sužinojo, kaip turi elgtis karalienė skau- 
daus išbandymo metu. O Tūujai neapsakoma paguoda buvo jau 
vien tylus, santūrus Nefertarės buvimas šalia. Nei viena, nei 
kita nejautė poreikio atvirai reikšti savo išgyvenimų, bet jas 
siejantis dvasinis ryšys buvo ir gilus, ir stiprus. 

Kelionės metu Ramzis dirbo. 

Amenis, nors jį labai vargino dideli vasaros karščiai, pa- 
rengė įspūdingą krūvą dokumentų, susijusių su užsienio po- 
litika, šalies saugumu, sveikatos apsauga, didžiosiomis staty- 
bomis, maisto produktų apskaita ir paskirstymu, užtvankų 
bei kanalų priežiūra ir su aibe kitų daugiau ar mažiau sudė- 
tingų klausimų. 

Šitaip Ramzis suvokė, koks milžiniškas darbas jo laukia. Ži- 
noma, jam padės daugybė valdininkų ir pareigūnų, bet Ram- 
ziui reikės kuo nuodugniau susipažinti su valdžios hierarchija 
ir nuolat kontroliuoti administracinę sistemą, kitaip Egiptui 
gresia niekieno nevairuojamo ir dėl to bangų mėtomo, o gal 
net skęstančio laivo likimas. Sparčiai bėgantis laikas nelengvi- 
no būsimojo karaliaus naštos: vos tik jis bus karūnuotas, jam 
teks spręsti bei tvarkyti nesibaigiančius valstybės valdymo rei- 
kalus ir elgtis kaip Dviejų Žemių šeimininkui. Jeigu atsitiks 
taip, kad jis padarys stambių klaidų, kokie bus jų padariniai? 

Ramzio nerimas kiek atslūgo pagalvojus apie motiną, ne- 
paprastai vertingą sąjungininkę, sulaikysiančią jį nuo klaidin- 
gų žingsnių ir atskleisiančią gudrybes, kuriomis naudojosi di- 
dikai, kad išsaugotų savo privilegijas. Kiek tokių jau prašė jo 
priimami, tikėdamiesi, kad jis nekeis nė vieno iš jų nusistovė- 
jusios padėties? 

Daug valandų praleidęs prie darbo kartu su Ameniu, ku- 
riam niekas negalėjo prilygti tikslumu ir griežtumu, Ramzis 
mėgo atsikvėpti laivo pirmagalyje gėrėdamasis Nilu, kurio van- 
denys nešė šaliai gerovę bei klestėjimą, ir džiaugdamasis gai- 
viu vėju, tuo Visagalio dvelksmu. Šitomis laimingomis akimir- 
komis Ramzis jautė, kad visas Egiptas, nuo Deltos smaigalio 
ligi Nubijos tyrų, priklauso jam. Ar jis įstengs mylėti savo šalį 
taip, kaip ji to trokšta? 

Prie savo stalo Ramzis pakvietė karalystės valdytojo laivo 
garbės svečius: Mozę, Setau, Ašą ir Amenį. Taip buvo atkurta 
brolija, tiek daug metų praleidusi Kap'e, aukštojoje Memtio 
mokykloje, siekdama žinių ir ginčydamasi dėl tikrosios galios. 
"Tačiau susitikimo džiaugsmas neišsklaidė sielvarto: sėdėdami 
prie bendro stalo, jie jautė, kad Sečio mirtis — tai tokia nelai- 
mė, kuri nepraeis Egiptui be pasekmių. 

— Šį kartą, - tarė Mozė Ramziui, - tavo svajonė taps tik- 
rove. 

— Tai jau nebe svajonė, o milžiniška našta, kurios aš bijau. 

— Tu nežinai, kas yra baimė, - paprieštaravo Aša. 

— Tavo vietoj, - sumurmėjo Setau, - aš atsisakyčiau. Farao- 
no gyvenimas visai nepavydėtinas. 

— Aš ilgai dvejojau, bet - ką tu pagalvotum apie sūnų, išduo- 
dantį savo tėvą? 

— Kad blaivus protas įveikė pamišimą. Juk Tėbai gali tapti 
ne tik tavo tėvo, bet ir tavo paties kapu. 

— Ar tu ką nors nugirdai apie naują sąmokslą? - sunerimo 
Amenis. 

68 
— Sąmokslą... Jų bus dešimt, dvidešimt, o gal šimtas! Štai ko- 
dėl aš čia, kartu su keliais šliaužiojančiais mūsų sąjungininkais. 
— Setau — asmens sargybinis; kas būtų galėjęs pamanyti! — 


pašiepė bičiulį Aša. 
— Tiesiog aš veikiu, užuot gražbyliavęs. 
— Ar tik neužsimojai peikti diplomatijos? 
— Ji tik viską komplikuoja. O juk gyvenimas toks papras- 
tas: vienoje pusėje —- gėris, kitoje — blogis, ir jų neįmanoma 
suderinti. 
— Tu viską supaprastini, — atkirto Aša. 
— Aš pritariu Setau požiūriui, — įsiterpė Amenis. - Vienoje 
pusėje Ramzio šalininkai, kitoje —- jo priešai. 
— O jeigu pastarųjų bus vis daugiau? - pasiteiravo Mozė. 
— Mano požiūris nepasikeis. 
— Greitai Ramzis bus nebe mūsų draugas, o Egipto farao- 


nas, ir į mus žiūrės jau kitaip. 
Mozės žodžiai kėlė nerimą. Kiekvienas laukė, ką atsakys 


Ramzis. 
nebėgsiu; kadangi jūs esate mano draugai, aš šauksiuosi jūsų. 


— O kokį likimą tu mums nuskyrei? —- paklausė hebrajas. 
— Kiekvienas jūsų jau pasirinko savo kelią. Aš tikiuosi, kad 
mūsų keliai sutaps, ir mes žengsime koja kojon, siekdami Egip- 


— Mozė teisus. Kadangi likimas mane pasirinko, aš nuo jo 


tui laimės. 

— Tu Žinai, ką aš ketinu daryti, - pareiškė Setau. - Kai tik 
tave vainikuos karaliumi, aš grįšiu pas savo gyvates. 
— Vis dėlto aš pabandysiu tave įtikinti būti arčiau manęs. 

— Bergždžias darbas: aš įvykdau savąją asmens sargybinio 
užduotį, ir baigta. Mozė bus statybų viršininkas, Amenis - mi- 


nistras, o Aša - diplomatijos galva; ką gi - į sveikatą! 
— Gal ketini už mane sudaryti mano vyriausybę? — nusiste- 


bėjo Ramzis. 
Setau guūžtelėjo pečiais. 

— Ar mums neparagavus šio reto vyno, kurio pasiūlė kara- 
lystės valdytojas? — tarė Aša. 

— Tegloboja Ramzį dievai ir teduoda jam sveikatos, jėgų ir 
džiaugsmo, — palinkėjo Amenis. 


Šenaro karalystės valdytojo laive nebuvo, bet jis pats turėjo 
puikų laivą, kuriame tarnavo keturiasdešimt jūreivių. Kaip pro- 
tokolo skyriaus viršininkas, jis pasikvietė daug aukštų asme- 
nų, kurių didžioji dalis buvo nepalankūs Ramziui. Vyresnysis 
Sečio sūnus buvo per daug atsargus, kad viešai pritartų jų kri- 
tinėms pastaboms Ramzio adresu: jis tenkinosi turėdamas pro- 
gą išsiaiškinti, kas ateityje galėtų tapti jo sąjungininkais. Ram- 
Zio jaunystė ir patirties stoka jiems atrodė neįveikiamos kliū- 
tys kelyje į valdžią. 

Šenaras tikrai nudžiugo konstatavęs, kad jo puikiai reputa- 
cijai niekas nepakenkė, o jaunesnysis brolis dar ilgai bus lygi- 
namas su Sečiu, ir tas lyginimas dažnai būna ne Ramzio nau- 
dai. Tad spraga liko atvira, reikės ją plėsti ir naudotis men- 
kiausia proga jaunojo faraono valdžiai silpninti. 

Savo svečius Šenaras vaišino zizifo vaisiais ir šviežiu alumi. 
Jo lipšnumas ir nuosaikios kalbos patiko daugeliui dvariškių, 
jie jautėsi laimingi, galėdami apsikeisti keletu banalių žodžių 
su aukštu asmeniu, kuriam jo brolis bus priverstas suteikti svarų 
vaidmenį —- galbūt net pirmaujantį. 

Jau ilgiau nei valandą vidutinio ūgio vyriškis, kurio smakrą 
puošė smaili barzdelė, o kūną gaubė dryžuota margaspalvė 
palaidinė, kantriai laukė, kol bus pakviestas. Iš pažiūros kuk- 
lus ir nuolankus, jis atrodė nė kiek nesinervinąs. 

Valandėlei palikęs svečius, Šenaras mostelėjo laukiančiajam 
prieiti arčiau. 

Vyriškis pagarbiai nusilenkė. 

— Kas tu? 

— Mano vardas Raja; kilmės esu siras, bet jau daug metų 
prekiauju Egipte. 

— Kuo gi tu prekiauji? 
— Puikios kokybės mėsos gaminiais ir gražiomis vazomis iš 


Azijos. 


Senaras suraukė antakius. 
— Vazomis? 
— Taip, karalaiti. Tai nuostabios vazos, kurių galima nusi- 


pirkti tik iš manęs. 
— Ar žinai, kad aš renku retas vazas? 
— Neseniai sužinojau, todėl ir panorau jums jas parodyti, 


vildamasis, kad jos jums patiks. 
— Turbūt labai brangios? 
— Nelygu aplinkybės. 
Šenaras kaipmat susidomėjo: 
— Kokios gi tavo sąlygos"? 
Iš storo drobinio maišo Raja ištraukė mažą siaurakaklę ma- 
syvaus sidabro vazą, papuoštą palmetėmis. 
— Ką jūs manote apie šią, karalaiti? 
Šenaras žiūrėjo į vazą it pakerėtas. Jo smilkinius išpylė pra- 


kaito lašeliai, rankos sudrėko. 


— Šedevras... Tikras šedevras... Kiek? 
— Manau, kad labiau pridera įteikti ją būsimajam Egipto 


valdovui kaip dovaną. 
Vyresniajam Sečio sūnui pasirodė, kad jis nenugirdo: 
— Būsimasis faraonas ne aš, 0 mano brolis Ramzis... Tu su- 
klydai, prekeivi. Na, kiekgi kainuoja tavo vaza? 
— Aš niekada neklystu, karalaiti. Mano amato žmogui klysti 


neatleistina. 
Senaras atplėšė akis nuo puikiosios vazos ir pažvelgė į pre- 


kiautoją: 
— Ką tu bandai man pasakyti? 
— Kad daug kas nepageidauja matyti Ramzio faraono soste 
— Po kelių dienų jis bus karūnuotas. 
— Galbūt. Bet ar sunkumai dėl to išnyks? 

— Kas tu iš tikrųjų, Raja? 

— Žmogus, kuris tiki jūsų ateitimi ir nori matyti jus sėdintį 
Egipto soste. 

— Ką tu Žinai apie mano ketinimus? 

— Argi jūs neparodėte noro plačiau prekiauti su užsieniu, 
aplaužyti Egiptui ragus ir užmegzti geresnius ekonominius san- 
tykius su galingiausia Azijos tauta? 

— Tu turi omeny... hetitus? 

— Mudu suprantame vienas kitą. 

— Taigi tu esi jų apmokamas šnipas... Ar hetitai mane pa- 
laikys? 

Raja pritariamai linktelėjo galva. 

— Ką tu man siūlai? - paklausė Šenaras, dabar jaudindama- 
sis tiek pat kaip tą akimirką, kai žvelgė į puikiąją vazą. 

— Ramzis — karštas ir karingas; kaip ir jo tėvas, jis trokšta 
įtvirtinti Egipto didybę ir pranašumą. Jūs esate protingas ir 
nuosaikus žmogus, su kuriuo įmanoma sudarinėti sutartis. 

— Aš rizikuoju savo gyvybe, Raja, jei išduosiu Egiptą. 

Šenaras prisiminė garsųjį mirties nuosprendį Tutanchamo- 
no žmonai, apkaltintai tuo, kad palaikė ryšius su priešais, nors 
ji 1r pažadino šalies sąžinę“. 

— Bet juk neišvengiamai tenka šiuo tuo rizikuoti, jei nori 
gauti aukščiausias pareigas? 

Šenaras užsimerkė. 

Hetitai... Taip, jis dažnai galvojo pasinaudoti jais prieš Ram- 
zį, bet tai buvo tik mintis, atklydusi jam į galvą, proto žaismas, 
nesusijęs su tikrove, paprasčiausia idėja. O štai staiga ji suma- 
terialėjo, tapo apčiuopama, įgijusi banalaus, iš pažiūros pado- 
raus ir nė kiek nepavojingo pirklio pavidalą. 

— Aš myliu savo šalį... 

— Kas gi tuo abejoja, karalaiti? Bet pirmenybę jūs atiduoda- 
te valdžiai. O ją jums užtikrins tik sąjunga su hetitais. 


* Žr. Chr. Jacą, La Reine Soleil - Karalienė Saulė (Julliard et Pocket). 

— Man reikia pagalvoti. 
— Šitokios prabangos aš negaliu jums leisti. 
— Tu nori, kad aš duočiau atsakymą tuojau pat? 

— "To reikalauja mano saugumas. Pasisakęs, kas esu, aš ati- 
daviau save į jūsų rankas. 

— Ojei aš atsisakysiu? 

Raja nieko neatsakė; jis tik įsmeigė į Šenarą žvilgsnį, kuris 
staiga tapo tuščias ir bejausmis. 

Šenaro dvejonės truko neilgai: argi likimas ką tik nepasiūlė 
jam reikšmingo sąjungininko? Dabar jam, Šenarui, reikia tap- 
ti padėties šeimininku, teisingai įvertinti pavojų ir mokėti tuo 
pasinaudoti, nekeliant grėsmės Egiptui. Žinoma, jis ir toliau 
naudosis Ašos paslaugomis, nieko nesakydamas jam apie sa- 
vo ryšius su didžiausiu Dviejų Žemių priešu. 

— Aš sutinku, Raja. 

Pirklys šyptelėjo. 

— Jūsų reputacija nė kiek neperdėta, karalaiti. Netrukus mu- 
du vėl pasimatysime. Kadangi aš tampu vienu iš tiekėjų, aprū- 
pinančių jus vertingomis vazomis, mano apsilankymai nieko 
nestebins. Prašau pasilikti šią vazą: ji sutvirtins mūsų sutartį. 

Šenaras švelniai, lyg glostydamas apčiupinėjo nuostabiąją 
vazą. Ateitis nusigiedrijo. 


12 


Ramzis prisiminė kiekvieną akmenėlį Karalių slėnyje, toje kait- 
ros išdegintoje, visiškai bevaisėje „didžiojoje pievoje“, kurią pa- 
rodė jam tėvas, vesdamasis sūnų apžiūrėti Ramzio Pirmojo, Ra- 
mezidų dinastijos įkūrėjo, pomirtinę buveinę. Senas viziris, iš- 
minčių tarybos pašauktas valdyti Egiptą, karaliavo tik dvejus 
metus ir perdavė karūną Sečiui, įpareigodamas jį sustiprinti fa- 
raono valdžią ir galią; šiandien ji suteikiama Ramziui II. 

Suspausta širdimi, abejingas nepakenčiamam karščiui, nuo 
kurio alpo kai kurie nešikai, gabenę į kapą baldus, turėjusius 
tarnauti Faraonui pomirtiniame gyvenime, jaunesnysis Sečio 
sūnus ėjo laidotuvių eisenos priekyje, vesdamas velionio kara- 
liaus mumiją į jos paskutinę buveinę. 

Akimirką Ramzis pajuto neapykantą tam prakeiktam slė- 
niui, kuris štai atima iš jo tėvą, pasmerkdamas jį, dar tokį jau- 
ną ir nepatyrusį, vienatvei. Bet tos vietos magija vėl užvaldė jo 
sielą — magija, perteikianti ne mirtį, 0 gyvenimą. 

Šioje uolų ir akmenų tyloje skambėjo protėvių balsas. Jis 
bylojo apie šviesą, atsimainymą ir prisikėlimą. Jis įpareigojo 
gerbti ir garbinti dangiškąjį pasaulį, kuriame gimsta visos gy- 
vybės formos. 

Ramzis pirmas įėjo į didžiulį Sečio kapą, ilgiausią ir giliau- 
sią visame Karalių slėnyje. Savo įsaku būsimasis faraonas pa- 
reikalaus, kad joks kitas kapas savo dydžiu nepranoktų Sečiui 
skirtų laidojimo patalpų. Palikuonių akyse Setis išliks nepri- 
lygstamas. 

Mumiją nešė dvylika žynių. Kaip ceremonijos vadovas ir mi- 
rusiojo įpėdinis, įpareigotas pasakyti ritualines ištarmes, Ram- 

zis buvo užsisiautęs panteros kailį. Amžinosios buveinės sie- 
nose išrašyti ritualiniai tekstai gyvens savo gyvenimą ir išliks 
veiksmingi, paniekinę laiką. 

Balzamuotojai puikiai atliko darbą. Sečio veidas buvo to- 
bulas. Jis dvelkė ramybe. Atrodė, kad jo akys tuoj atsimerks, o 
lūpos prabils... Žyniai uždėjo dangtį ant sarkofago, stovinčio 
„auksinės buveinės“ centre. Čia Izidė įvykdys stebuklą, mir- 
tingąjį paversdama nemirtinguoju. 

— Setis buvo teisingas valdovas, —- sušnibždėjo Ramzis, - jis 
įvykdė Įstatymą, jis buvo mylimas šviesos ir gyvas įžengia į Va- 
karų kraštą. 


Visame Egipte be atvangos plušėjo barzdaskučiai, gremž- 
dami vyrams barzdas, nes gedulo laikas baigėsi. Moterys vėl 
sumezgė arba persirišo plaukus, o dabišės patikėjo juos mik- 
lioms įgudusių kirpėjų ir šukuotojų, kurioms vėl buvo leista 
verstis savo amatu, rankoms. 

Karūnavimo išvakarėse Ramzis su Nefertare praleido ke- 
lias susikaupimo ir apmąstymų valandas Gurnos šventykloje, 
kur nuo šiol kasdien Sečio ka garbei turėjo būti atliekamos 
apeigos, siekiant išsaugoti ir pratęsti išgyvenusio transforma- 
ciją faraono buvimą tarp gyvųjų. Paskui sosto įpėdinis su žmo- 
na nuvyko į Karnako šventyklą, kur didysis žynys pasitiko juos 
labai oficialiai, nerodydamas jokio džiaugsmo. Po kuklios va- 
karienės karalystės valdytojas su Nefertare nuėjo į rūmus, 
įrengtus žemiškosios dievo Amono buveinės viduje. Jiedu at- 
siskyrė ir pavieniui meditavo priešais sosto postamentą, sim- 
bolizuojantį pirminę kalvą, išnirusią laiko pradžioje iš visatos 
vandenyno, ir hieroglifą, kuriuo užrašomas deivės Maat var- 
das, o deivė Maat yra ne kas kita, kaip amžinas Įstatymas ir 
amžina Tvarka, „tiesi ir nurodanti teisingą kryptį“. Persiėmu- 
si tuo Įstatymu, karališkoji pora turės savo ruožtu jį perteikti 
ir ugdyti egiptiečių bendruomenėje. 

Ramzis pajuto, kad tėvo dvasia yra šalia ir padės jam tomis 
nerimo kupinomis valandomis, kurios turi prabėgti ligi lem- 
tingos akimirkos, kai jo gyvenimas bus galutinai pakeistas. Nau- 
jasis karalius nebepriklausys sau pačiam, jis nebeturės kitų rū- 
pesčių, išskyrus liaudies gerovę ir šalies klestėjimą. 

Ir vėl šis didingas tikslas pripildė jo širdį baimės. 

Ramzis panoro išeiti iš tų rūmų ir lėkti tekinas į praėjusią 
jaunystę, pas gražiąją Izetę, į nerūpestingas dienas, kupinas 
tarės sutuoktinis. Jis turėjo užgniaužti savo baimę valdyti Egip- 
tą ir išgyventi tą naktį - paskutinę prieš karūnavimą. 


Tamsybės išsisklaidė. Sušvito aušra, pranašaujanti atgims- 
tančią saulę, nugalėjusią gelmių pabaisą. Du Žyniai, vienas už- 
sidėjęs sakalo, o kitas — ibio kaukę, atsistojo Ramziui iš šonų. 
Jie simbolizavo dievą Horą, karališkosios valdžios globėją, ir 
dievą Totą, hieroglifų ir šventojo mokslo viešpatį. Žyniai pa- 
lengva išpylė dviejuose aukštuose ir siauruose induose atsi- 
neštą skystį ant nuogo karalystės valdytojo kūno, apvalydami jį 
nuo žmogiškosios prigimties. Paskui, pratindami jį prie dievų 
pavidalo, jie nuo galvos iki kojų įtrynė Ramzį devyniais tepa- 
lais, kurie turėjo atverti energijos centrus ir leisti jam suvokti 
kitokią tikrovę, skirtingą nuo suvokiamos paprastų Žmonių. 

Apranga taip pat padėjo kurti būtybę, nepanašią į jokią ki- 
tą. Abu žyniai apjuosė Ramzį klubjuoste, kurios forma nepa- 
sikeitė nuo seniausių laikų, o audeklas mirguliavo dviem spal- 
vom: balta ir auksine. Prie diržo jie prikabino buliaus uodegą — 
karališkosios galybės simbolį. Jaunuolis prisiminė, kaip tėvas 
jį atvedė į šiurpų susitikimą su laukiniu buliumi, norėdamas 
išbandyti Ramzio drąsą. Šiandien tą jėgą įkūnija jis, ir jam teks 
sąmoningai ją lavinti. 

Paskui Žyniai papuošė Ramzio kaklą plačiu spalvotu septy- 
nių eilių perlų vėriniu, ant žastų ir riešų užmovė varines apy- 

rankes, o kojas apavė baltais sandalais. Tada įdavė jam baltą 
vėzdą, kuriuo jis parblokš priešus ir išsklaidys tamsą, ir apjuo- 
sė jo kaktą paauksuotu raiščiu, kurio pavadinimas, sia, reiškė 
„Intuityvi išmintis“. 

— Ar sutinki patirti galybės išbandymą? — paklausė Horas. 

— Sutinku. 

Horas ir Totas paėmė Ramzį už rankų ir nuvedė į kitą patal- 
pą. Ant sosto buvo padėtos dvi karūnos. Jas saugojo žynys, 
užsidėjęs dievo Seto kaukę. 

Totas pasitraukė, Horas su Setu broliškai apsikabino. Nors 
jie buvo amžini priešai, bet privalėjo susilieti ir susivienyti Fa- 
raono asmenyje. 

Horas pakėlė raudoną Žemutinio Egipto karūną, primenan- 
čią apvalią kepuraitę su spirale viršuje, ir uždėjo ją Ramziui 
ant galvos. Tada Setas ant apatinės karūnos užmovė antrąją: 
baltą ovalią Aukštutinio Egipto karūną, kurios viršūnė buvo 
svogūno formos. 

— Tau sujungtos „dvi galingosios“, — paskelbė Totas. - Tu 
valdai ir vieniji juodąją žemę ir raudonąją žemę, tu esi Pietų 
nendrė ir Šiaurės bitė, tu priverti žaliuoti abi žemes. 

— Tiktai tu galėsi paliesti abi karūnas, - pratarė Setas. - Jo- 
se slypintis žaibas sunaikins tą, kuris išdrįs jas pasisavinti. 

Horas įteikė faraonui du skeptrus. Pirmasis, vardu „galybės 
viešpats“, bus jam reikalingas aukoms pašventinti, o antrasis, 
„Magija“, panašus į piemens lazdą, padės vienyti liaudį. 

— Atėjo valanda pasirodyti šlovės spindesy, — paskelbė Totas. 

Trims dievybėms žengiant priekyje, Ramzis išėjo iš slaptųjų 
salių ir pasuko į didįjį kiemą po atviru dangumi, kur buvo su- 
sirinkę aukšti asmenys, turintys teisę patekti į Karnako šven- 
tyklos vidų. 

Ant pakylos po baldakimu stovėjo paauksuoto medžio sos- 
tas — gana kuklus, santūrių linijų. 

Tai buvo Sečio sostas oficialioms ceremonijoms. 

Pastebėjusi sūnaus dvejones, Tuja žengė tris žingsnius jo link 
ir nusilenkė: 

— Tepakyla Jūsų Didenybė kaip nauja saulė ir teužima vietą 
gyvųjų soste. 

Ramzį sujaudino pagarba, parodyta jam velionio faraono 
našlės ir jo motinos, kurią jis garbins ligi paskutinio savo ato- 
dūsio. 

— Štai dievų testamentas, kurį tau paliko Setis, - paskelbė ji. — 
Jis įteisina tavo viešpatavimą, kaip įteisins ir tavo įpėdinio ka- 
raliavimą. 

Tuja įteikė Ramziui odinį dėklą, kuriame buvo saugomas 
civilizacijos apyaušriu Toto ranka surašytas papirusas, skelbiąs 
Faraoną Egipto paveldėtoju. 

— Štai tavo penki vardai, - ištarė karalienė aiškiai ir oriai. — 
Galingasis Bulius, mylimas Įstatymo; Egipto Gynėjas, supan- 
čiojąs svetimus kraštus; Turtingas kariuomene, pasiekęs didin- 
gas pergales; Tas, kurį parinko Šviesa, nes jos Įstatymas visa- 
galis; Šviesos Sūnus, Ramzis. 

Didžiajai valdovo sutuoktinei tariant šiuos žodžius, viešpa- 
tavo visiška tyla. Net Šenaras, pamiršęs savo ambicijas ir pa- 
giežą, neatsispyrė tų akimirkų magijai. 

— Dvi Žemes valdo karališkoji pora, - tęsė Tuja. — Prieik, 
Nefertare, atsistok šalia Faraono. Tu tampi jo didžiąja sutuok- 
tine ir Egipto karaliene. 

Nepaisant apeigų iškilmingumo, Ramzį taip sujaudino jo 
jaunos žmonos grožis, kad jis panoro tuoj pat ją apkabinti. 
Nefertarė vilkėjo ilga linine suknele ir buvo pasipuošusi auk- 
so vėriniu, ametisto auskarais bei jaspio apyrankėmis. Ji pa- 
žvelgė į Faraoną ir pasakė senovinę ištarmę: 

— Aš atpažįstu Horą ir Setą, susiliejusius viename asmenyje. 
Aš giedu tavo vardą, Faraone. Tu esi praeitis, dabartis ir atei- 
tis. Tavo žodis palaiko mano gyvybę. Aš nuvysiu nuo tavęs blo- 

— Aš pripažįstu Dviejų Žemių ir visų žemių valdove tave, 
neapsakomai švelnią ir meilią; tave, kuri tinki dievams; tave, 
kuri esi dievo motina ir sutuoktinė; tave, kurią aš myliu. 

Ramzis uždėjo ant Nefertarės galvos karūną su dviem 1l- 
gom plunksnom, padarydamas ją didžiąja valdovo sutuoktine, 
susieta su Faraono valdžia. 

Išniręs iš saulės spindulių, virš karališkosios poros ėmė suk- 
ti ratus plačiasparnis sakalas, tarsi žvalgydamasis grobio. Stai- 
ga jis smigo žemyn Ramzio link tokiu greičiu, kad joks lanki- 
ninkas nebūtų spėjęs jo pašauti. 

Nuostabos ir baimės šūksniai pasigirdo susirinkusiųjų mi- 
nioje, kai plėšrusis paukštis nutūpė Ramziui ant peties ir įsiki- 
bo į jį nagais. 

Sečio sūnus nė nekrustelėjo; Nefertarė žiūrėjo į jį neatit- 
raukdama akių. 

Tai truko vos kelias akimirkas, bet dvariškiams atrodė, kad 
praėjo visa amžinybė, kol jie apstulbę stebėjo jų akyse vyks- 
tantį stebuklą: monarchijos globėjo sakalo Horo susitikimą ir 
bendravimą su žmogumi, kurį jis parinko ir skyrė būti Egipto 
valdovu. 

Paskui paukštis vėl nuskriejo saulės link, lengvai ir išdidžiai 
plasnodamas galingais sparnais. 

Šventyklos kieme nuaidėjo audringi šūksniai, kuriais stebuk- 
lo liudininkai dvidešimt septintą trečiojo vasaros mėnesio die- 
ną* sveikino Ramzį, atsisėdusį Egipto valdovo sostan. 


* 1279 metų pr. Kr. birželio pradžia, anot vienos iš prielaidų, kuriomis remiamasi. 

Iškilmėms pasibaigus, Ramzį užliejo ir nusinešė įvykių, reika- 
lų, žmonių verpetas. 

Didysis Faraono Namo valdytojas aprodė Ramziui Tėbų ka- 
rališkuosius rūmus, sudarytus iš patalpų, skirtų priėmimams, 
ir privačių kambarių. Dabar jau valstybės vadovo akimis Ram- 
zis apžiūrėjo priėmimų salę. Jos grindis ir sienas puošė nuta- 
pyti lotosai, nendrės, papirusai, žuvys ir paukščiai. Jis apsilan- 
kė darbo kambariuose, kur triūsė raštininkai, užsuko į nedi- 
deles sales, skirtas privatiems priėmimams, išėjo į balkoną, ku- 
riame faraonas pasirodydavo švenčių ar svarbių įvykių metu. 
Balkono viršuje spindėjo sparnuotas saulės diskas. Paskui Ram- 
zis apėjo valgomąjį, jo vidury stovintis stalas visada buvo ap- 
krautas vaisių pintinėmis ir gėlių puokštėmis, miegamąjį su 
didele lova, ant kurios pūpsojo margaspalvės pagalvėlės, ir 
plokštėmis grįstą maudynių kambarį. 

Kai tik jaunasis faraonas atsisėdo Dviejų Žemių sostan, di- 
dysis valdytojas pristatė jam palydos narius, slaptų ritualų Ži- 
novus, Gyvybės Namo raštininkus, gydytojus, rūmininką, at- 
sakingą už privačius valdovo kambarius, karališkosios kores- 
pondencijos skyriaus viršininką, iždo valdytoją, sandėlių pri- 
žiūrėtojus ir aibę kitų pareigūnų, skubančių pasveikinti naują- 
jį faraoną ir pareikšti jam amžiną pagarbą bei ištikimybę. 

— O dabar štai kas:.. 

Ramzis pakilo: 

— Aš nutraukiu pristatymo ceremoniją. 

Valdytojas pasišiaušė: 

— Jūsų Didenybe, tai neįmanoma! Tiek svarbių žmonių... 

— Svarbesnių už mane? 

— Atleiskite, aš nenorėjau... 

— Nuvesk mane į virtuvę. 

— Jums ten ne vieta! 

— Gal kartais tu geriau už mane žinai, kur aš turiu būti? 

— Atleiskite man, aš... 

— Tu ketini leisti laiką atsiprašinėdamas? Verčiau pasakyk, 
kodėl viziris ir didysis Amono žynys neatėjo pareikšti man pa- 
garbos. 

— Jūsų Didenybe, aš to nežinau; argi tokie dalykai yra mano 
kompetencijoje? 

— Eime virtuvėn. 


Mėsininkai, maisto konservuotojai, daržovių valytojai, duo- 
nos ir pyragaičių kepėjai, aludariai... Romė rikiavo visą pulką 
specialistų, pavydžiai ginančių savo teises ir skrupulingai sau- 
gančių tiek darbo laiką, tiek poilsio dienų skaičių ir grafiką 
nuo bet kokio pasikėsinimo juos pakeisti. Užsiauginęs pilvu- 
ką, visada linksmas, negreitas pakrutėti, Romė nesijaudino nei 
dėl trigubo pagurklio, nei dėl kiek didoko svorio, su kuriuo 
ketino kovoti vėliau, kai pasitrauks iš pareigų. Dabar jam tik 
rūpėjo geležine ranka vadovauti tai armijai virėjų ir pagalbi- 
nių darbininkų, gaminti puikaus skonio patiekalus ir raminti 
neišvengiamus kivirčus. Priekabiai rūpindamasis patalpų šva- 
ra ir produktų šviežumu, Romė pats ragavo valgius. Nesvar- 
bu, ar Faraonas ir jo dvariškiai tądien buvo Tėbuose, ar ne, 
vyriausiasis virėjas reikalavo, kad patiekalai būtų tobuli. 

Įžengus į virtuvę rūmų valdytojui, lydimam jauno, įspūdin- 
gai raumeningo, juosinčio paprastą akinamai baltą klubjuostę 
vyruko, Romė pasiruošė krūvai nemalonumų. Tas prakeiktas 
pareigūnas, nepakeliąs savo puikybės, tuoj mėgins užkrauti jam 
ant sprando niekam tikusį padėjėją mainais už kyšį, gautą iš 
jaunuolio šeimos. 

— Sveikas, Romė! Aš tau atvedu... 

— Žinau aš, ką tu man atvedi. 

— Tokiu atveju nusilenk kaip pridera. 

Įsisprendęs rankomis į šonus, vyriausiasis virėjas nusikva- 
tojo: 

— Aš turiu nusilenkti šitam bernaičiui?! Pirma pažiūrėkim, 
ar jis moka plauti indus! 

Paraudęs iš sumišimo, rūmų valdytojas atsigręžė į karalių: 

— Atleiskite. Jis... 

— Aš moku juos plauti, - pareiškė Ramzis. - O tu ar moki 
virti? 

— Kas tu toks, kad imtum abejoti mano sugebėjimais? 

— Ramzis, Egipto faraonas. 

Suakmenėjęs iš siaubo ir nuostabos, Romė nutarė, kad jo 
karjerai atėjo galas. 

Staigiai nusirišęs odinę prijuostę, jis sulankstė ją ir padėjo 
ant žemo staliuko. Už faraono įžeidimą vizirio teismas skirda- 
vo sunkią bausmę. 

— Ką tu paruošei pusryčių? — pasiteiravo Ramzis. 

— Pu... putpeles, keptas putpeles; Nilo lydeką su prieskoni- 
nem daržovėm, figų tyrę ir medaus pyragą. 

— Skamba gundomai, bet ar tikrovė atitiks pažadą? 

Romė plykstelėjo: 

— Jūs tuo abejojate, Jūsų Didenybe? Mano reputacija... 

— Nusispjaut man į reputacijas. Duokš čia savo valgius. 

— Aš įsakysiu padengti stalą rūmų valgomajame, — saldžiu 
balsu pasiūlė valdytojas. 

— Nereikia, aš papusryčiausiu čia pat. 

Faraonas valgė su malonumu, nors rūmų valdytojas nenu- 
leido nuo jo nerimastingo žvilgsnio. 

— Puiku, - baigęs pusryčiauti tarė Ramzis. - Kuo tu vardu, 
virėjau? 

— Romė, Jūsų Didenybe. 

— Romė, arba „vyras“... Tu to nusipelnei. Aš skiriu tave rū- 
mų valdytoju, stalininku ir visų Egipto virtuvių viršininku. Eik 
paskui mane, noriu kai ko tavęs paklausti. 

Buvęs rūmų valdytojas pralemeno: 

— O... o aš, Jūsų Didenybe? 

— Aš neatleidžiu neveiksmingumo ir šykštumo; čia visada 
trūksta indų plovėjų — tu puikiausiai tiksi tam darbui. 

Karalius ir Romė lėtai nužingsniavo dengtu portiku. 

— Tavo viršininkas bus Amenis, mano asmens sekretorius. Iš 
pažiūros jis liguistas ir nevertina gardaus valgio, bet yra ne- 
nuilstamas darbininkas. O svarbiausia - jis mano draugas, ir 
aš tuo didžiuojuosi. 

— Paprastam virėjui — šitokia atsakomybė... — nusistebėjo 
Romė. 

— Tėvas išmokė mane vertinti žmones pasikliaujant savo ins- 
tinktu. Jei aš suklydau - tuo blogiau man. Norint valdyti, man 
reikia kelių ištikimų tarnų. Ar dvare tu pažįsti daug tokių? 

— Tiesą sakant... 

— Sakyk tiesą, Romė, neišsisukinėk. 

— Jūsų Didenybės dvariškiai — didžiausia karalystėje šutvė 
veidmainių ir garbėtroškų. Jie lyg susitarę susirinko jūsų dva- 
re, tarsi būtų susispietę užkariautojų teritorijoje. Kol buvo gy- 
vas jūsų tėvas, kurio rūstybės jie bijojo, visi jie tūnojo sau tylu- 
tėliai. Jam mirus, jie išlindo į šviesą kaip tos dykumos gėlės po 
audros atnešto lietaus. 

— Esu nekenčiamas, tiesa? 

— Švelniai tariant. 

— Ko jie tikisi? 

— Kad neilgai trukus jūs pasirodysite esąs visai netikęs val- 
dovas. 

— Jeigu tu esi mano pusėje, tuomet būk su manim visiškai 
atviras. 

— Jūs manote, kad aš galiu toks būti? 

— Geras virėjas nebūna liesas. Jeigu jis išmano savo darbą, 
kiekvienas stengiasi sužinoti jo patiekalų receptus ir gamybos 
paslaptis, tad jo virtuvė ūžia tūkstančiais gandų ir paskalų. Vi- 
rėjui reikia tik mokėti juos surūšiuoti, kaip jis rūšiuoja ir at- 
renka produktus. Kokios yra pagrindinės man priešiškos gru- 
puotės? 

— Jūsų Didenybe, beveik visas dvaras jums yra priešiškas. 
Jie mano, kad jūs niekada nepajėgsite prilygti tokiam farao- 
nui kaip Setis, tad jūsų valdymas bus tik pereinamasis laiko- 
tarpis, kol atsiras rimtas pretendentas į sostą. 

— Na, kaip, ar tu vis dėlto surizikuosi atsisveikinti su savo 
virtuve ir imsies visų rūmų priežiūros? 

Romė geraširdiškai nusišypsojo: 

— Saugumas turi ir gerųjų, ir blogųjų pusių... Jei aš galėsiu 
ir toliau kartkartėmis pagaminti ką nors gardaus, tai, ko gero, 
susigundysiu leistis į šitą nuotykį. Tačiau lieka viena išlyga... 

— Sakyk. 

— Tik nepykit, Jūsų Didenybe: jūs neturite jokių šansų įsi- 
tvirtinti valdžioje. 

— Kodėl mano ateitis atrodo tau tokia niūri? 

— Todėl, kad Jūsų Didenybė esate jaunas, neprityręs ir ne- 
ketinate tenkintis antraeiliu vaidmeniu, vykdydamas didžiojo 
Amono žynio ir kokių dešimties perkandusių valdžios gudry- 
bes ministrų nurodymus. Jėgų santykis per daug nelygus. 

— Ar kartais ne per menkai vertini Faraono valdžią? 

— Kaip tik ne; todėl susidūrimas neišvengiamas. O kokį šan- 
są gali turėti vienas Žmogus prieš visą armiją? 

— Argi Faraonas neturi buliaus galios? 

— Net laukinis bulius nepajėgia išjudinti kalno. 

— Jei aš teisingai suprantu, tu patari man atsisakyti kara- 
liauti, kai aš ką tik buvau vainikuotas? 

— Jeigu jūs patikėsite valdžią pareigūnams, kas tai pastebės 
ir kas galės jums dėl to priekaištauti? 

— Galbūt tu? 
— Aš — tik geriausias karalystės virėjas, ir mano nuomonė 
neką tereiškia. 
— Argi dabar tu nesi rūmų valdytojas? 
— Jūsų Didenybe, ar manęs išklausysite, jei aš duosiu jums 


vieną patarimą? 
— Viskas priklauso nuo patarimo. 
— Niekada neragaukite nei prasto alaus, nei prastos mėsos: 


tai būtų nuosmukio pradžia. Ar galiu imtis savo darbo ir pra- 
dėti jūsų rūmų valdymo, kuris atliekamas nepatenkinamai, per- 


tvarką? 


Ramzis neklydo. Romė tikrai buvo padėties šeimininkas. 
Jis nurimo ir pasuko į rūmų sodą. 

Nefertarė vos sulaikė ašaras. 

Atsitiko tai, ko ji bijojo. Ją, taip svajojusią apie meditavimą 
ir susikaupimą, užliejo ir nusinešė milžiniška banga. Tuoj pat 
po karūnavimo ji turėjo atsiskirti nuo Ramzio ir pradėti vyk- 
dyti didžiosios valdovo sutuoktinės pareigas, lankydama šven- 
tyklas, mokyklas ir jos žinioje esančias audyklas. 

Tuja pristatė Nefertarę karalienės žemių valdytojams, ha- 
remų viršininkėms, įpareigotoms auklėti jaunas merginas, raš- 
tininkams, paskirtiems valdyti jos turtą, mokesčių rinkėjams, 
žyniams ir žynėms, kurie jos vardu atlikinės dievo sutuoktinės 
apeigas, turinčias išsaugoti žemėje kuriamąją energiją. 

Daug dienų Nefertarė keliavo iš vienos vietos į kitą, neturė- 
dama galimybės nė atsikvėpti. Jai teko susitikti su šimtais žmo- 
nių, kiekvienam randant tinkamą žodį, nesiskiriant su šypse- 
na ir nerodant nė menkiausio nuovargio. 

Kiekvieną rytą karalienė patekdavo į rankas kirpėjai, gri- 
muotojai, manikiūrininkei ir pedikiūrininkei, kurių pastango- 
mis ji tapdavo dar gražesnė nei išvakarėse. Egipto laimė tiek 
pat priklausė nuo jos žavesio, kiek ir nuo Ramzio galybės. Ap- 
sivilkusi elegantiška linine suknele, sujuosta per liemenį rau- 
donu diržu, ji buvo patraukliausia iš karalienių. 

Jausdamasi visiškai išsekusi, jauna moteris išsitiesė žemo- 
je lovoje. Jai nebeužteko ryžto vykti į dar vienas iškilmingas 
vaišes, kurių metu jai turėjo įteikti indelius su kvapiaisiais 
tepalais. 

Kambarį užplūdusioje prieblandoje sujudėjo trapus Tujos 
siluetas. 

— Nefertare, tu nesveikuoji'? 

— Aš nebeturiu jėgų. 

Sečio našlė atsisėdo ant lovos krašto ir paėmė jauną moterį 
už rankos. 

— Ir man teko patirti tokį pat išbandymą. Tave išgydys du 
vaistai: stiprinamoji mikstūra ir Ramzio magnetizmas, kurį jis 
paveldėjo iš tėvo. 

— Aš nesukurta būti karaliene. 

— Tu myli Ramzį? 

— Labiau nei save pačią. 

— Tokiu atveju tu jo neišduosi. Jis vedė karalienę, o karalie- 
nė kovos šalia j0. 

— Ojei jis suklydo? 

— Jis nesuklydo. Gal manai, kad aš nepatyriau tokių pat nuo- 
vargio ir nusiminimo akimirkų? Tai, ko reikalaujama iš didžio- 
sios valdovo šutuoktinės, pranoksta moters jėgas. Taip yra nuo 
Egipto sukūrimo laikų ir kitaip nebus, o ir neturi būti. 

— Ar jums nekildavo noras atsisakyti tos naštos? 

— Šimtąkart per dieną - iš pradžių. Aš maldavau Setį pasi- 
rinkti kitą moterį, o mane pasilikti šalia kaip antrąją žmoną. 
Jis man atsakydavo visada vienodai: apkabindavo, padrąsin- 
davo ir atgaivindavo, nė per plauką nemažindamas nei paleng- 
vindamas manosios darbo dalies. 

— Gal aš neverta Ramzio pasitikėjimo? 

— Gerai, kad tu keli šitą klausimą, na, o aš tau į jį atsakysiu. 

Nefertarės akyse pasirodė nerimas. Tujos žvilgsnis liko tie- 
sus ir tvirtas. 

— Tu pasmerkta karaliauti, Nefertare. Nesipriešink savo li- 
kimui; leisk jam nešti tave, kaip upės srovė neša plaukikę. 


Nepraėjo nė trys dienos, o Amenis su Romė pradėjo Tėbų 
administracijos reformą, vykdydami Ramzio nurodymus, ku- 
riuos jis suformulavo, pasikalbėjęs su aukštais ir smulkiais val- 

dininkais bei pareigūnais, pradedant Tėbų miesto galva ir bai- 
veik nuolat gyveno Šiaurėje, stambusis Pietų miestas vis la- 
biau jautėsi esąs nepriklausomas, o didysis Amono žynys, su- 
kaupęs didžiulius turtus savo šventykloje, ėmė laikyti save pa- 
našiu į monarchą, kurio įsakai buvo svarbesni už karališkuo- 
sius. Klausydamasis savo pašnekovų, Ramzis suvokė tokios pa- 
dėties keliamus pavojus. Jeigu jis liks neveiklus, Aukštutinis ir 
Žemutinis Egiptas taps dviem atskirom, netgi priešiškom vals- 
tybėm, oO toks skilimas prives prie katastrofos. 

Džiūsnelė Amenis ir pilvūziukas Romė bendradarbiavo kuo 
puikiausiai. Būdami tokie skirtingi ir gal dėl to vykusiai papil- 
dydami vienas kitą, likę kurti dvariškių prašymams, pavergti 
Ramzio asmenybės žavesio ir vidinės jėgos, įsitikinę, kad jis 
žengia teisingu keliu, jie apvertė aukštyn kojom apsnūdusią 
hierarchiją ir pritarus faraonui perskirstė valdininkų pareigas. 

Po karūnavimo praėjus porai savaičių Tėbai virte virė. Vie- 
ni trimitavo, kad į valdžią atėjo nesugebąs valdyti garbėtroška, 
kiti — kad sostan atsisėdo paauglys, kuriam galvoje tik medžiok- 
lė ir kūniški malonumai, o Ramzis nekėlė kojos iš rūmų, rengė 
daugybę pasitarimų, skelbė vis naujus sprendimus ir demonst- 
ravo ne tik savo valdžią, bet ir Sečio vertą dvasios tvirtybę. 

Ramzis laukė atsako, kokių nors veiksmų, įvykių. 

Bet nieko neatsitiko. Tėbai liko sutrikę, apstulbę ir sustin- 
gę. Faraono įsakymu atvykęs viziris elgėsi kaip klusnus minist- 
ras ir pasitenkino pasižymėjęs Jo Didenybės nurodymus, ke- 
tindamas juos nedelsiant įvykdyti. 

Ramzis nepritarė nei jaunatviškam Amenio entuziazmui, 
nei Romė optimizmui. Nustebinti žaibiškai greitos Ramzio 
veiklos, jo priešai nebuvo nei sunaikinti, nei nugalėti: jie tik 
laukė patogios progos, kurią kokia nors jauno valdovo nesėk- 
mė jiems žadėjo. Faraonas būtų mieliau pasirinkęs atvirą mū- 
šį su savo priešininkais, o ne būtinybę užkirsti kelią tiems pa- 

tylomis rezgamiems sąmokslams, bet jis pats suprato, kad toks 
noras, deja, dar visai vaikiškas. 

Kiekvieną vakarą, šiek tiek prieš saulėlydį, jis išeidavo pasi- 
vaikščioti rūmų sode, kur triūsė kokie dvidešimt sodininkų, 
laistančių gėlynus ir medžius. Ramziui iš kairės bindzeno auk- 
saspalvis šuo Budrius su rugiagėlių vainiku vietoj antkaklio, o 
iš dešinės minkštai ir grakščiai žengė Nugalėtojas, didžiulis liū- 
tas. Prie įėjimo į sodą vynuogienojų pavėnėje sėdėdavo Jo Di- 
denybės asmens sargybinių viršininkas sardas Seramana, pasi- 
ruošęs veikti kilus bent menkiausiam pavojui. 

Ramzis nepaprastai mėgo figmedžius, granatmedžius, lau- 
rus ir kitus medžius, jų dėka sodas virsdavo rojumi, kur siela 
nurimdavo ir rasdavo palaimą. Argi visas Egiptas nebuvo pana- 
šus į tą ramybės uostą, kur darniai augo įvairių rūšių medžiai? 

Tą vakarą Ramzis pasodino mažulytį figmedį. Supylęs aplink 
jauną medelį žemės pylimuką, jis atsargiai palaistė augalėlį. 

— Dabar Jūsų Didenybei reikia ketvirtį valandos palaukti, o 
tada pamažu, beveik lašą po lašo, užpilti sodinukui vandens iš 
kito ąsočio, kol jis ištuštės. 

Tokį patarimą Ramziui davęs Žmogus buvo sunkiai nusako- 
mo amžiaus sodininkas. Ant jo sprando aiškiai buvo matyti 
didelio pūlinio pėdsakai: be abejo, jis atsirado odą pritrynus 
sunkiems naščiams, kurių abiejuose galuose kabojo po indą iš 
degto molio. 

— Protingas patarimas, - pripažino Ramzis. - Kuo tu vardu? 

— Nedžemas. 

— „Ramus“, „švelnus“, „geras“... Tu vedęs? 

— Aš sujungiau savo gyvenimą ne su moterimi, O su šiuo so- 
du - su jo medžiais, su jo augalais, su jo gėlynais. Jie - mano 
šeima, mano protėviai ir mano palikuonys. Figmedis, kurį jūs 
pasodinote, gyvens ilgiau už jus, net jei jūs vaikščiosite šia Že- 
me šimtą dešimt metų, kaip išminčiai. 

— Tu tuo abejoji? — šypsodamas paklausė Ramzis. 

— Turbūt nelengva būti faraonu ir likti išmintingam. Žmo- 
nės - klastingi ir nedori. 

— Tu taip pat priklausai žmonių giminei, nors jos ir nemėgs- 
ti. O ar tu pats neturi jai būdingų ydų? 

— Nedrystu to teigti, Jūsų Didenybe. 

— Ar išugdei daug mokinių? 

— Į mano pareigas tai neįeina. Tuo turi pasirūpinti sodinin- 
kų viršininkas. 

— O jis daugiau žino apie augalus negu tu? 

— Iš kur man tai žinoti? Jis niekad čia neateina. 

— Kaip tu manai, ar Egipte medžių išties daug? 

— Jų niekada nebus išties daug. 

— Aš esu tos pačios nuomonės. 

— Medis atiduoda visą save, - pareiškė sodininkas. - Kol 
gyvas, jis dovanoja mums žiedus ir vaisius, teikia šešėlį; kai 
numiršta, tampa malkomis. Jo dėka mes galime pavalgyti, su- 
siręsti sau pastogę ir pasimėgauti laimės akimirkomis, kai sė- 
dime po lapais, kuriuose šnara švelnus šiaurės vėjas. Aš svajo- 
ju apie medžių šalį, kurios vieninteliai gyventojai būtų tik 
paukščiai ir prisikėlusieji. 

— Aš ketinu pasodinti daug medžių visose provincijose, — 
tarė Ramzis. — Neturi būti nė vienos kaimo aikštės, kuri ne- 
skendėtų medžių šešėlyje. Ten buvos jauni ir seni, ir jaunikliai 
galės klausytis senių išminties. 

— Tepadeda jums dievai, Jūsų Didenybe: geresnių valdymo 
nuostatų nė būti negali. 

— Ar padėsi man tai įgyvendinti? 

— Aš?! Bet juk... 

— Žemdirbystės ministerijos kabinetai pilni darbščių ir su- 
manių raštininkų, bet man reikia žmogaus, kuris mylėtų gam- 
tą, perprastų jos paslaptis ir galėtų jiems duoti tinkamus nu- 
rodymus. 

— Aš juk tiktai sodininkas, Jūsų Didenybe, vienas... 

— Tu tinki tapti puikiu žemdirbystės ministru. Ateik rytoj 
rytą į rūmus ir paprašyk, kad tave nuvestų pas Amenį: jis bus 
įspėtas ir padės tau apsiprasti naujoje tarnyboje. 

Ramzis nuėjo tolyn, palikęs priblokštą Nedžemą, nepajė- 
giantį nė pasijudinti iš vietos. Karaliui pasirodė, kad erdvaus 
sodo gilumoje tarp dviejų figmedžių boluoja kažkieno liek- 
nas, lengvas siluetas. Ar tik ne kuri nors deivė sumanė apsi- 
lankyti šitoje stebuklingoje vietovėje? 

Ramzis nuskubėjo figmedžių link. 

Siluetas nė nekrustelėjo. 

Švelnioje saulėlydžio žaros šviesoje spindėjo juodi plaukai 
ir ilga balta suknelė. Kaip šios žemės moteris galėjo būti tokia 
graži, tokia viliojanti ir tuo pat metu nepasiekiama? 

— Nefertare... 

Ji puolė jam į glėbį. 

— Man pavyko pasprukti, — išdykėliškai prisipažino ji. — Šį 
vakarą turėčiau sėdėti koncerte ir klausytis liutnių, o paskui 
įvertinti liutnininkių gebėjimus, bet tavo motina sutiko mane 
pavaduoti. Tu mane pamiršai'? 

— Tavo lūpos - lotoso pumpuras, iš jų skamba kerinčios iš- 
tarmės, bet man beprotiškai norisi tave pabučiuoti. 

Jų bučinys buvo gaivus it jaunystės versmė; apsikabinę taip 
stipriai, kad pasijuto esą viena būtybė, jiedu dar kartą ne pro- 
tu, o širdimi suvokė, kad yra skirti vienas kitam. 

— Aš laukinis paukštis, įkliuvęs į švelniųjų tavo plaukų ža- 
bangas, - sukuždėjo Ramzis. - Tu rodai man kelią į sodą, kur 
tūkstančiai gėlių svaigina mane savo aromatais. 

Nefertarė paleido plaukus, Ramzis nusmaukė nuo mylimo- 
sios pečių lininės suknelės petnešėles. Šiltą, kvapų ir tylų va- 
karą susiliejo jųdviejų lūpos, sielos ir kūnai. 

Pirmasis šviesos spindulys pažadino Ramzį. Jis paglostė nuo- 
stabią dar miegančios Nefertarės nugarą ir pabučiavo ją į kak- 
14. Neatverdama akių ji apkabino Ramzį ir prisiglaudė prie jo 
tvirto kūno. 

— Aš laiminga. 

— Laimė - tai tu, Nefertare. 

— Nebesiskirkime tokiam ilgam laikui. 

— Nei tu, nei aš neturime pasirinkimo. 

— Nejaugi mūsų gyvenimas turės paklusti valdžios reikalavi- 
mams? 

Ramzis stipriai priglaudė ją prie savęs. 

— Tu neatsakei man... 

— Nes tu žinai, ką aš atsakysiu, Nefertare. Tu esi didžioji 
valdovo sutuoktinė, o aš esu Faraonas: tai tikrovė, ir mes nie- 
kur ir niekada, net slapčiausiuose mūsų sapnuose, nuo jos ne- 
pabėgsime. 

Ramzis atsikėlė, priėjo prie lango ir pažvelgė į žaliuojan- 
čius po vasaros saule Tėbų apylinkių laukus. 

— Aš myliu tave, Nefertare, bet esu sutuoktas ir su Egipto že- 
me. Aš privalau ją apvaisinti ir padaryti klestinčią. Kai jos balsas 
prabyla į mane ir pašaukia, aš neturiu teisės likti abejingas. 

— Nejaugi dar tiek daug reikia nuveikti? 

— Man atrodė, kad valdysiu ramią šalį; bet aš pamiršau, kad 
joje gyvena žmonės, kuriems pakanka kelių savaičių, kad spė- 
tų išduoti Maat įstatymą ir sunaikinti mano tėvo ir jo protėvių 
darbo vaisius. Harmonija - pats trapiausias iš visų mūsų turtų. 
Jei nebūsiu budrus, šalį užvaldys blogis ir tamsybės. 

Nefertarė pakilo, nuoga priėjo prie Ramzio ir prisiglaudė 
visu savo svaigiai kvepiančiu kūnu. Vien tik pajutęs jos prisi- 
lietimą Ramzis suvokė, kad jiedu visiškai supranta vienas ki- 
tą, vienodai mąsto ir jaučia. 

Kažkas smarkiai pasibeldė į kambario duris. Staigiai jas at- 
lapojęs, įlėkė susitaršęs Amenis. Pastebėjęs karalienę, jis nu- 
sigręžė, bet sušuko Ramziui: 

— Tai svarbu, tai labai svarbu! 

— Taip svarbu, kad reikia mane trukdyti taip anksti? 

— Eikš, negaiškime nė akimirkos. 

— Gal duosi man laiko nusiprausti ir papusryčiauti'? 

— Tik ne šįryt. 

Ramzis niekada nebuvo linkęs nepaisyti Amenio nuomo- 
nės, ypač tais atvejais, kai jaunasis raštininkas, paprastai ra- 
mus ir santūrus, prarasdavo savitvardą. 


Faraonas pats valdė dviem arkliais pakinkytą vežimą. Jam iš 
paskos skriejo kitas vežimas su Seramana ir lankininku. Nors 
Amenis nepakentė greičio, dabar jis džiaugėsi, kad Ramzis taip 
skuba. Jie sustojo priešais vienus iš Karnaką juosiančios sienos 
vartų, išlipo iš vežimų ir ėmė skaityti steloje iškaltus hieroglifus, 
kuriuos galėjo suprasti kiekvienas raštingas praeivis. 

— Pažvelk, - pareikalavo Amenis, —- pažvelk į trečią eilutę! 

Ženklu, kurį sudarė scheminis trijų gyvulių kailių atvaizdas, 
buvo užrašoma sąvoka „gimimas“. Tuo pačiu ženklu Ramzis 
buvo nurodomas kaip šviesos „Sūnus“. Kaip tik šis ženklas ste- 
loje buvo iškaltas neteisingai. Dėl to jis neteko savo apsaugi- 
nės magiškosios galios ir kenkė slaptai, vidinei, dvasinei Fara- 
ono esybei. 

— Aš patikrinau, — pasakė tokios katastrofos priblokštas 
Amenis, — ta pati klaida kartojasi statulų papėdėse padary- 
tuose įrašuose ir visiems matomose stelose. Ramzi, tai tikrų 
tikriausias priešiškumas ir noras tau pakenkti! 

— Kas galėjo tai padaryti? 

— Didysis Amono žynys ir jo skulptoriai. Jie buvo gavę už- 
duotį iškalti šiuos įrašus, šlovinančius tavo karūnavimą! 

Nors bendra įrašo prasmė nebuvo iškreipta, reikalas buvo 
rimtas. 

— Sušauk skulptorius, — įsakė Ramzis, - ir liepk ištaisyti 
įrašus. 

— Argi tu neatiduosi prasikaltėlių teismui? 

— Jie tik vykdė įsakymus. 

— Didysis Amono žynys nesveikuoja; dėl to jis negalėjęs pa- 
reikšti tau savo pagarbos po karūnavimo ceremonijos. 

— Bene turi įkalčių prieš šį svarbų asmenį? 

— Jo kaltė ir taip aiški! 

— Nepasikliauk pernelyg aiškiais dalykais, Ameni. 

— Argi jis liks nenubaustas? Kad ir koks turtingas būtų, Amo- 
no žynys yra tavo tarnas! 

— Sudaryk man smulkų jo turto aprašą. 


Romė neturėjo pagrindo nusiskųsti savo naujomis pareigo- 
mis. Paskyręs griežtus ir sąžiningus žmones rūmų švarai palai- 
kyti, jis ėmėsi tvarkos karališkame žvėryne, kur buvo laikomi 
trys katinai, dvi gazelės, hiena ir dvi pilkosios gervės. 

Romė autoriteto nepripažino vienintelė būtybė: auksaspal- 
vis faraono šuo Budrius, įgavęs netikusį įprotį kasdien pasi- 
gauti po žuvį karališkajame tvenkinyje. Kadangi ši žūklė vyk- 
davo globėjiškai stebint Ramzio liūtui, sutrukdyti ar nutraukti 
ją nebuvo ko nė galvoti. 

Anksti rytą Romė padėjo Ameniui nusinešti pas Ramzį sun- 
kią dėžę su papirusais. Iš kur tas mažutis liguistas raštininkė- 
lis, nevalgus ir miegąs vos po tris keturias valandas, sėmėsi 
tiek energijos? Niekad nepavargdamas, jis praleisdavo didžiąją 
dienos dalį dokumentų prigriozdintame kabinete, nė negal- 
vodamas apie poilsį. 

Amenis su Ramziu užsidarė darbo kambaryje, o Romė, kaip 
ir kasdien, leidosi apžiūrinėti ir tikrinti virtuvę: juk Faraono, 
taigi ir visos šalies, sveikata priklausė nuo maisto kokybės. 

Amenis ant žemų staliukų išvyniojo keletą papirusų. 

— Štai mano tyrimų rezultatai, - pareiškė jis šiek tiek di- 
džiuodamasis. 

— Ar sunku buvo juos gauti? 

— Ir taip, ir ne. Karnako šventyklos valdytojams nelabai pa- 
tiko nei mano apsilankymas, nei klausimai, bet jie nedrįso su- 
kliudyti man patikrinti jų atsakymus. 

— Karnakas iš tiesų toks turtingas? 

— Tikrai taip: aštuoniasdešimt tūkstančių tarnautojų, ke- 
turiasdešimt šešios statybvietės, veikiančios šventyklos įta- 
koje esančiose provincijose, keturi šimtai penkiasdešimt so- 
dų, daržų ir vynuogynų, keturi šimtai dvidešimt tūkstančių 
galvų naminių gyvulių, devyniasdešimt laivų ir šešiasdešimt 
penkios įvairaus dydžio gyvenvietės, kurios tiesiogiai dirba 
pačiai didžiausiai Egipto šventyklai. Jos didžiajam žyniui len- 
kiasi visa armija raštininkų ir valstiečių. O jeigu dar surašy- 
tume visus dievo Amono, tai yra jo dvasininkijos, turtus, tai 
gautume šešis milijonus galvijų, šešis milijonus ožkų, dvylika 
milijonų asilų, aštuonis milijonus mulų ir kelis milijonus na- 
minių paukščių. 

— Amonas - pergalių dievas ir imperijos globėjas. 

— Niekas to neginčija, bet jo Žyniai — tik žmonės. Kai žmo- 
gui tenka valdyti tokį turtą, argi jis netampa gėdingų pagundų 
auka? Tolesniam tyrimui aš nebeturėjau laiko, bet man labai 
neramu. 

— Ar tavo nerimas turi konkrečių priežasčių? 

— Tėbuose aukšti pareigūnai nekantriai laukia, kad karališ- 
koji pora išvyktų į šiaurę. Kitaip tariant, Tavo Didenybė drums- 
čia jų ramybę ir trikdo įprastą žaidimą. Tavęs prašo turtinti 
Karnaką ir leisti jam augti ir stiprėti kaip valstybei valstybėje 

ligi tos dienos, kai didysis Amono žynys pasiskelbs Pietų kara- 
liumi ir atsiskirs nuo Egipto. 

— Egiptui tai reikštų pražūtį, Ameni. 

— O liaudžiai - skurdą ir nelaimes. 

— Man reikėtų apčiuopiamų įkalčių, išeikvojimo įrodymų. 
Jeigu aš imsiuos veikti prieš didįjį Amono žynį, tai neturėsiu 
teisės suklysti. 

— Aš pasirūpinsiu įkalčiais. 


— 


Seramana nerimavo. Nuo Menelajo graikų Memfyje sureng- 
to pasikėsinimo jis žinojo, kad Ramzio gyvybei gresia pavojus. 
Žinoma, barbarai išvyko iš Egipto, bet pavojus dėl to neišnyko. 

Tad Seramana be atvangos tikrino Tėbų rūmus, stengda- 
masis nustatyti menkiau saugomas vietas, taip pat dažnai lan- 
kėsi armijos bei tvarkos sergėtojų štabuose ir rinktinių kariuo- 
menės padalinių kareivinėse. Jeigu buvo lemta įvykti sukili- 
mui, tai prasidėti jis galėjo tik ten. Buvęs piratas, sardas pasi- 
kliovė tik savo instinktu ir vienodai nepasitikėjo tiek aukštu 
karininku, tiek eiliniu kareiviu. Daugeliu atvejų jam pavyko 
išlikti gyvam tik todėl, kad jis spėdavo smogti pirmas, kol prie- 
šas apsimetinėjo esąs draugas. 

Nors stotu Seramana buvo tikras milžinas, jis judėjo lengvai 
ir tyliai, kaip katinas. Jis mėgo stebėti kitus ir klausytis pokal- 
bių, pats būdamas nematomas. Kad ir koks būtų šutinęs karš- 
tis, sardas dėvėjo metalinius šarvus, o prie jo diržo kabojo dur- 
klas ir labai nusmailintas kalavijas. Apaugęs žandenomis ir gar- 
banotais ūsais, jo stambus veidas dar labiau kėlė baimę, ir Se- 
ramana mokėjo tuo įspūdžiu naudotis. 

Profesionalios armijos karininkai, kurių dauguma buvo kilę 
iš turtingų šeimų, jo nekentė ir negalėjo suprasti, kodėl Ram- 
zis patikėjo tokiam storžieviui vadovauti jo asmens sargybai. 
Seramanai tai buvo nė motais; pelnyti meilę, būti pavaldinių 
mylimam - kokia iš to nauda? Jokia meilė nepadės parengti 
gero kario, gebančio tarnauti geram vadui. 

O Ramzis buvo geras vadas, prilygstąs milžiniško laivo, ku- 
rio plaukiojimas žadėjo būti kupinas nuotykių ir pavojų, kapi- 
tonui. 

Trumpai tariant, kaip tik šito ir troško Sardinijos piratas, 
netikėtai pakeltas į tokį aukštą rangą ir tvirtai pasiryžęs jį iš- 
saugoti. Prabangi sodyba, žavios egiptietės apvaliomis it mei- 
lės obuoliai krūtimis, skanus valgis - viso to jam buvo negana. 
Niekas negalėjo atstoti kruvino susirėmimo, kurio metu vyras 
įrodydavo, kas esąs ir ko vertas. 

Rūmų sargyba buvo keičiama triskart per mėnesį: 1-ą, 11-ą 
ir 21-ą dieną. Kareiviai gaudavo vyno, mėsos, pyragų ir atly- 
ginimą grūdais. Seramana apžiūrėdavo kiekvienos pamainos 
vyrus, įdėmiai žvelgdamas jiems į akis, ir paskirstydavo juos į 
postus. Už bet kokį nusižengimą, bet kokį aplaidumą prasi- 
kaltėlis gaudavo lazdų ir būdavo tuoj pat pašalinamas iš tar- 
nybos. į 

Sardas lėtai ėjo pro išsirikiavusius viena eile karius. Jis su- 
stojo priešais jauną šviesiaplaukį, kuris atrodė kažko susijau- 
dinęs. 

— Iš kur tu? 

— Iš vieno kaimo Deltoje, vade. 

— Mėgstamiausias ginklas? 

— Kalavijas, vade. 

— Še, paragauk, tau berods reikia numalšinti troškulį. 

Seramana padavė šviesiaplaukiui buteliuką anyžiais paska- 
ninto vyno. Šis nugėrė porą gurkšnių. 

— Tu stebėsi koridorių, vedantį į karaliaus darbo kambarį, ir 
niekam neleisi ten įeiti paskutines tris nakties valandas. 

— Klausau, vade. 

Seramana patikrino, ar aštrūs sargybinių šaltieji ginklai, lie- 
pė jiems pasitempti, pataisė vienam diržą, kitam - šalmą, tre- 
čiam — antkrūtinį, persimetė keliais žodžiais su kitais kariais. 

Paskui kiekvienas nužygiavo į savo postą. 

Rūmų architektas išdėstė aukštus langus taip, kad oro sro- 
vės vėdintų koridorius karštomis vasaros naktimis. 

Viešpatavo tyla. 

Lauke aidėjo kurkimas - rupūžių meilės daina. 

Seramana negirdimai žengė plytelėmis grįstomis grindimis 
koridoriumi, vedančiu į Ramzio kabinetą. Kaip jis ir manė, 
šviesiaplaukio poste nebuvo. 

Užuot stovėjęs sargyboje, jis bandė išlaužti kabineto durų 
skląstį. Sardas didžiule ranka sugriebė jį už sprando ir kilste- 
lėjo nuo žemės. 

— Nagi, graikiūkšti! Juk tik graikas galėjo nesiraukydamas iš- 
gerti anyžiais pagardinto vyno. Kokiai gaujai tu priklausai, šau- 
nuoli? Menelajo sąmokslo atmata ar kas nors nauja? Atsakyk! 

Šviesiaplaukis suspurdėjo, bet neišleido nė garso. 

Pajutęs jį suglebus, Seramana pastatė graiką ant grindų, kur 
šis ir išsitiesė it skudurinė lėlė. Pats to nenorėdamas, sardas 
sulaužė jam kaklo slankstelius. 

Seramana nebuvo rašytinių pranešimų meistras; jis viską pa- 
pasakojo Ameniui, kuris užrašė jo žodžius papiruso lakšte ir 
tuoj pat įteikė jį Ramziui. Niekas nepažinojo to graiko, priim- 
to į rūmų sargybinių būrį dėl tinkamų fizinių duomenų. Jam 
staigiai mirus, karalius taip nieko ir nesužinojo nei apie jį, nei 
apie tuos, kurie jį atsiuntė į rūmus, bet Ramzis nė karto nepa- 
priekaištavo sardui, kurio budrumas pasirodė besąs būtinas ir 
vertas pagyrimo. 

Šį kartą kėsintasi ne į faraono gyvybę, o į jo darbo kambarį, 
taigi domėtasi valstybės reikalais. Ką kita norėjo surasti nusi- 
kaltėlis, jei ne slaptus dokumentus, kurie leistų suvokti, kokiu 
būdu Ramzis ketina valdyti šalį? 

Menelajo surengtas pasikėsinimas neturėjo jokio kito mo- 
tyvo, išskyrus kerštą, o šis nepavykęs įsilaužimas buvo kur kas 
paslaptingesnis. Kas atsiuntė tą graiką, kuris užsiglaudė šešė- 
lyje, kad sukliudytų valdovo veiklą? Žinoma, galima buvo įtarti 
Šenarą, brolį, netekusį vilčių ir reikšmės, pasyvų, ramų ir tylų 
nuo pat Ramzio vainikavimo. Bet ar ši kaukė neslėpė slaptos 
veiklos, vykdomos kur kas mikliau nei praeityje? 

Romė nusilenkė Faraonui: 

— Jūsų Didenybe, atvyko lankytojas. 

— Palydėk jį į altaną sode. 

Ramzis ryšėjo paprastą baltą klubjuostę. Ant dešinės ran- 
kos riešo spindėjo vienintelis papuošalas - auksinė apyrankė. 
Keletą akimirkų jis telkė dėmesį ir stengėsi susikaupti, suvok- 
damas, koks reikšmingas šis susitikimas, nuo kurio didele da- 
limi priklausys Egipto likimas. 

Sode gluosnio šešėlyje karaliaus įsakymu buvo pastatyta ele- 
gantiška medinė altana. Ant žemo staliuko - raudonų vynuo- 
gių kekės ir šviežios figos, taurėse - lengvas alus, kurį taip ma- 
lonu gurkšnoti per karščius. 

Didysis Amono žynys iš Karnako sėdėjo patogiame krėsle 
su minkštomis pagalvėlėmis, užkėlęs kojas ant tam skirto suo- 
liuko. Perukas, lino rūbas, platus perlų ir lazurito vėrinys, den- 
giąs krūtinę, sidabrinės apyrankės teikė jo povyzai išdidumo. 

Pastebėjęs valdovą, didysis žynys atsistojo ir nusilenkė. 

— Jums patinka ši vieta? 

— Dėkoju Jūsų Didenybei, kad parinkote ją mūsų susitiki- 
mui; čia ramu ir šilta, o tai - man į gera. 

— Kaip jūsų sveikata? 

— Aš nebejaunas: kaip tik su tuo sunkiausia susitaikyti. 

— Jau nebesitikėjau jūsų išvysti. 

— Be reikalo, Didenybe. Viena vertus, kurį laiką man teko 
niekur neiti dėl sveikatos; antra, aš ketinau atvykti pas jus kar- 
tu su Šiaurės bei Pietų Egipto viziriais ir Nubijos vietininku. 

— O, visa delegacija! Ką gi, jie atmetė jūsų pasiūlymą? 

— Iš pradžių ne, paskui - taip. 

— Kodėl jie pakeitė nuomonę? 

— Na, juk jie aukšti pareigūnai... Jie nenori sukelti Jūsų Di- 
denybės nepasitenkinimo. Vis dėlto man gaila, kad jie neatvy- 
ko, nes vien mano žodžiai gali pasirodyti ne tokie svarūs. 

— Jei jūsų žodžiai bus teisingi, jums nėra ko baimintis. 

— O jūs palaikysite juos teisingais? 

— Aš tai nuspręsiu, atsižvelgdamas į Maat įstatymą. 

— Man neramu, Jūsų Didenybe. 

— Ar galėčiau išsklaidyti tuos nerimo debesis? 

— Jūs pareikalavote Karnako turtų aprašo. 

— Ir jį gavau. 

— Kokią išvadą jūs iš jo padarėte? 

— Kad jūs - puikus valdytojas. 

— Tai priekaištas? 

— Žinoma, ne. Argi protėviai neišmokė mūsų, kad tikrąsias 
dvasines vertybes lydi visos liaudies gerovė? Faraonas sutei- 
kia Karnakui turtą, 0 jūs pasirūpinate, kad tas turtas augtų ir 
klestėtų. 

— Jūsų balse skamba priekaištas. 

— Nebent nusistebėjimas. Tačiau grįžkime prie jūsų nerimo. 

— Šnekama, kad Karnako šlovė ir turtai sukėlė Jūsų Dide- 
nybės įtarimą, ir jūs ketinate teikti savo malones kitoms šven- 
tykloms. 

— Kas tai sako? 

— Sklinda gandai... 

— Kuriems jūs teikiate reikšmės? 

— Kai jie paplinta taip plačiai, argi galima nekreipti į juos 
dėmesio? 

— O jūs pats ką apie visa tai manote? 

— Kad Jūsų Didenybė pasielgsite protingai bei įžvalgiai ir 
niekaip nekeisite dabartinės padėties. Argi nebūtų išmintinga 
tęsti jūsų tėvo politiką? 

— Deja, jis valdė per trumpai ir nespėjo imtis visų būtinų 
pertvarkų. 

— Karnakui nereikia jokių pertvarkų. 

— Aš taip nemanau. 

— Vadinasi, aš turėjau pagrindą nerimauti. 

— Atrodo, kad aš - taip pat? 

— Aš... aš ne visai suprantu, ką jūs norite pasakyti. 

— Ar didysis Amono žynys tebėra ištikimas Faraono tarnas? 

Vengdamas pažvelgti į Ramzį, žynys nusuko akis į šalį. Kad 
išsaugotų nors šiek tiek orumo, jis suvalgė figą ir nugėrė gurkšnį 
alaus. Valdovo aprangos paprastumas sudarė akį rėžiantį kon- 
trastą rafinuotai elegantiškam jo pašnekovo apdarui. Be abe- 
j0, šis buvo nepratęs girdėti tokį tiesų žodį, o juo labiau - į jį 
atsakyti. Ramzis nenorėjo visai sugluminti savo pašnekovo, to- 
dėl leido jam atgauti kvapą ir susikaupti. 

— Kaip jūs galite tuo abejoti, Jūsų Didenybe? 

— Nes žinau Amenio tyrimo rezultatus. 

Didysis žynys paraudo iš pykčio: 

— Tas šlykštus raštininkiūkštis, tas landūnas, ta žiurkė, tas... 

— Amenis - mano draugas. Vienintelis jo tikslas ir siekis — 
tarnauti Egiptui. Aš nepakęsiu, kad kas nors jį įžeidinėtų. 

Žynys suvebleno: 

— Atleiskite man, Jūsų Didenybe, bet jo metodai... 

— Gal jis griebėsi smurto? 

— Ne, bet jis aršesnis už šakalą, ryjantį grobį! 

— Jis tik sąžiningai dirba ir nepamiršta nė vienos smulkme- 
nos. 

— Ką jūs galite man prikišti? 

Ramzis įsmeigė žvilgsnį į didįjį žynį: 

— O jūs nežinote? 

Antrą kartą žynys nedrįso pažvelgti Ramziui į akis ir nusi- 
gręžė. 

— Argi ne Faraonui priklauso visa Egipto žemė? - paklausė 
Ramzis. 

— Tokį priesaką paliko mums dievai. 

— Bet Faraonas įgaliotas duoti žemės teisingiems, išmintin- 
giems ir drąsiems žmonėms, kurie nusipelnė jos turėti. 

— Taip reikalauja mūsų papročiai. 

— Ar didysis Amono žynys įgaliotas veikti kaip Faraonas? 

— Jis — Faraono atstovas ir įgaliotinis Karnake. 

— Ar jūs neviršijote savo įgaliojimų? 

— Nesuprantu... 

— Jūs perleidote žemes privatiems asmenims, kurie jaučiasi 
jums už tai dėkingi ir skolingi. Tiksliau kalbant, jūs perleidote 
jas kariškiams, kurių ištikimybė man rytoj gali susvyruoti. Ar tik 
jums neprireikė visos armijos savo privačioms valdoms ginti? 

— Jūsų Didenybe, tai tik paprasčiausias aplinkybių sutapi- 
mas! Nejaugi jūs įsivaizdavote, kad... 

— Trys miestai suteikė prieglobstį trims pagrindinėms šven- 
tykloms: Heliopolis yra šventas šviesos kūrėjo Ra miestas; 
Memfis - dievo Ptaho, kuris sukūrė Žodį ir įkvepia amatinin- 
ko ranką, o Tėbai - Amono, tos paslaptingosios dievybės, ku- 
rios tikrojo pavidalo niekas nepažįsta. Mano tėvas siekė palai- 
kyti pusiausvyrą tarp šių trijų galybių, savaip išreiškiančių die- 
viškąją esmę, bet papildančių viena kitą. Savo politika jūs pa- 
žeidėte tą pusiausvyrą. Tėbų miestas tapo pasipūtęs ir tuščia- 
garbis. | 

— Jūsų Didenybe! Juk jūs įžeidžiate Amoną! 

— Aš kalbuosi su jo didžiuoju žyniu, kuriam įsakau nutrauk- 
ti bet kokią pasaulietinę veiklą ir atsiduoti meditavimui bei 
apeigoms. 

Didysis žynys sunkiai pakilo iš krėslo: 

— Jūs gerai žinote, kad tai neįmanoma. 

— Kodėl gi? 

— Mano pareigos kartu yra ir dvasinės, ir administracinės — 
kaip ir jūsiškės. 

— Karnakas priklauso Faraonui. 

— Niekas to neneigia, bet kas gi tvarkys jo valdas? 

— Žmogus, kurį aš paskirsiu. 

— Šitaip jūs sugriausite mūsų hierarchiją! Nedarykite tokios 
klaidos, Jūsų Didenybe. Jūs nuteiksite prieš save Amono dva- 
sininkiją ir tuo sau nepataisomai pakenksite. 

— Tai grasinimas? 

— Tai — tik prityrusio žmogaus patarimas jaunam valdovui. 

— Manote, kad aš jo paklausysiu? 

— Valdyti karalystę — didelis menas ir sunkus amatas, reika- 
laująs turėti nemažai sąjungininkų, tarp jų ir Amono dvasi- 
ninkiją. Žinoma, aš paklusiu jūsų nurodymams, kad ir kokie 
jie būtų, nes lieku jūsų ištikimas tarnas. 

Nors aiškiai pavargęs, didysis žynys atrodė vėl atgavęs pasi- 
tikėjimą savimi. 


CHRISTIAN JACO Iš RAMZIS. MILIJONŲ METŲ ŠVENTYKLA 103 


— Nepradėkite bereikalingo karo, Jūsų Didenybe, kuriame 
jūs daug ko netektumėte. Apsvaigimas valdžia išsisklaidys; ge- 
rai pagalvokite ir nieko negriaukite. Dievai nepakenčia kraš- 
tutinumų. Prisiminkite apgailėtiną Echnatono elgesį Tėbų at- 
žvilgiu. 

— Jūsų tinklo akys atrodo tankios ir tvirtos, bet sakalo sna- 
pas galėtų jas perplėšti. 

— Kiek tuščiai iššvaistytos energijos! Jūsų vieta ne čia, o Mem- 
fyje; Egiptui reikalinga jūsų jėga, kuri apsaugos mus nuo bar- 
barų, tik ir svajojančių užkariauti mūsų kraštą. Leiskite man 
valdyti šį regioną, ir aš paremsiu jūsų pastangas. 

— Aš apie tai pagalvosiu. 

Didysis žynys nusišypsojo: 

— Polėkis ir protas... Ramzi, jūs būsite didis Faraonas. 

Kiekvienas žymus Tėbų gyventojas turėjo vienintelę svajonę: 
pamatyti faraoną ir apginti jo akyse savo jau turimus, išprašy- 
tus ar iškovotus pranašumus. Susidūrę su neprognozuojamų 
valdovu, nepalaikančiu jokios partijos nei grupuotės, net įta- 
kingiausi dvariškiai galėjo tikėtis nemalonių staigmenų. Bet 
pirmiausia reikėjo įveikti nemenką kliūtį: valdovo asmens sek- 
retorių Amenį, kuris šykščiai skyrė audiencijas pas karalių ir 
negailestingai varė šalin įkyruolius. O ką besakyti apie milži- 
no sardo Seramanos rengiamas kratas! Juk jis nieko nejįleis- 
davo pas faraeną, prieš tai pats asmeniškai nepatikrinęs, ar 
lankytojas neturi ginklo ar kokio nors įtartino daikto. 

Tą rytą Ramzis išprašė visus lankytojus, įskaitant Amenio 
rekomenduotą pareigūną, atsakingą už užtvankas: Amenis ir 
pats puikiai galės išspręsti visas jo problemas, o faraonui rei- 
kėjo pasitarti su didžiąja valdovo sutuoktine. 

Ką tik išsimaudę, jie sėdėjo ant baseino krašto, šildydamie- 
si saulėje, kurios spinduliai skverbėsi pro figmedžių lapus, ir 
gerėdamiesi rūmų sodo grožiu. Nedžemas, paskirtas žemdir- 
bystės ministru, ir toliau uoliai ir pavydžiai juo rūpinosi. 

— Aš ką tik kalbėjausi su didžiuoju Amono žyniu, - prisipa- 
žino Ramzis. 

— Jo priešiškumas neįveikiamas, tiesa? 

— Be abejo. Tėra dvi galimybės: arba aš priimu jo pasiūly- 
mą, arba priverčiu jį paklusti mano valiai. 

— Kąjis siūlo? 

— Kad Karnakas išsaugotų savo pranašumą prieš kitas Egipto 
šventyklas, kad jis viešpatautų Pietuose, o aš - Šiaurėje. 

— Tai nepriimtina. 

Ramzis nustebęs pažvelgė į Nefertarę: 

— O aš maniau, kad tu raginsi mane elgtis atsargiai ir nuo- 
saikiai! 

— Jei nuosaikumas gresia sužlugdyti šalį, jis tampa yda. Tas 
žynys bando primesti faraonui savus įstatymus ir iškelti nuo- 
savus interesus aukščiau už bendrą gerovę. Jei tu jam nusilei- 
Si, sostas susvyruos, ir tai, ką sukūrė Setis, bus sunaikinta. 

Nefertarė kalbėjo tyliai, ramiai ir švelniai, bet jos žodžiai 
skambėjo stebėtinai tvirtai. 

— Ar tu įsivaizduoji atviro konflikto tarp karaliaus ir didžio- 
jo Amono žynio padarinius? 

— Jeigu tu pačioje savo valdymo pradžioje pasirodysi esąs 
silpnas, įsisiautės garbėtroškos ir nemokšos. O didysis Amo- 
no žynys atsistos atskalūnų priekyje ir įtvirtins savo valdžią 
Faraono nenaudai. 

— Aš nebijau stoti su juo į kovą, bet... 

— Tu bijai veikti tik savo naudai? 

Ramzis pažvelgė į jos atspindį mėlyname baseino vandenyje. 

— Tu skaitai mano mintis. 

— Argi aš nesu tavo žmona? 

— Kaip tu pati atsakytum į aną klausimą, Nefertare? 

— Faraono priedermės ir interesai nesutelpa paprasto žmo- 
gaus apvalkale. Tu įkūniji dosnumą, dvasios pakilimą, galybę 
ir naudojiesi tais ginklais, kad pakiltum į tavo gyvenimo už- 
duoties aukštumas. 

— O gal aš einu ne tuo keliu? 

— Visa tai, kas skaldo, yra kenksminga, o didysis žynys pasi- 
rinko skaldymą, nes turi iš jo naudos. Kaip Faraonas, tu priva- 
lai nenusileisti jam nė per plauką. 

Ramzis padėjo galvą Nefertarei ant krūtinės, o didžioji val- 
dovo sutuoktinė švelniai paglostė jam plaukus. Virš karališko- 
sios poros sukinėjosi kregždutės, lengvame skrydyje šnarėda- 
mos šilko sparneliais. 

Ramzio ir Nefertarės ramybę sudrumstė prie įėjimo į sodą 
kilęs barnis. Kažkokia moteris kivirčijosi su sargybiniais, ir kuo 
toliau, tuo garsiau. 

Ramzis užsirišo klubjuostę ir nuėjo triukšmaujančios gru- 
pelės link. 

— Kas čia dedasi? 

Sargybiniai prasiskyrė, ir valdovas išvydo gražiąją Izetę, kaip 
visuomet žavią ir grakščią. 

— Valdove! - sušuko ji. - Maldauju, leisk man su tavim pasi- 
kalbėti! 

— Kas tau to neleidžia? 

— Tavo tvarkos sergėtojai, tavo kariai, tavo sekretorius, ta- 
vo... 

— Eime. 

Pasislėpęs už motinos nugaros, mažas berniukas per Žings- 
niuką pasitraukė šonan. 

— Štai tavo sūnus, Ramzi. 

— Kha! 

Ramzis stvėrė vaiką į glėbį ir iškėlė jį aukštai virš galvos. 
Išsigandęs mažylis pravirko. 

— Jis labai nedrąsus, - tarė Izetė. 

Faraonas užsisodino sūnų apžargomis ant pečių. Berniūkš- 
čio baimė kaipmat išsisklaidė, ir jis ėmė juoktis. 

— Ketveri metai... Mano sūnui jau ketveri! Ar auklėtojas 
juo patenkintas? 

— Jam atrodo, kad Kha per daug rimtas. Jis labai mažai Žai- 
džia. Jam galvoj tik hieroglifai. Jis vis stengiasi juos suprasti ir 
jau moka daug žodžių, o kai kuriuos net sugeba parašyti. 

— Jis taps raštininku anksčiau nei aš kitados! Eikš, atsigai- 
vink, o aš tuoj išmokysiu jį plaukti. 

— Arji... ar Nefertarė čia? 

- Žinoma. 

— Kodėl man prireikė dešimt kartų šturmuoti rūmus, kodėl 
tu laikai mane nuošaly kaip svetimą? Jei ne aš, tu būtum miręs! 

— Ką tu nori tuo pasakyti? 

— Argi ne mano laiškas perspėjo tave apie rengiamą prieš 
valdovą sąmokslą? 

— Apie ką tu kalbi? 

Gražioji Izetė nuleido galvą. 

— Tiesa, man teko išgyventi keletą labai skaudžių naktų, kai 
aš kankinausi dėl savo vienatvės ir dėl to, kad tu mane pamir- 
šai. Bet aš niekad nesilioviau tavęs mylėjusi ir atsisakiau prisi- 
dėti prie tavo šeimos narių, kurie buvo nutarę tau pakenkti. 

— Tavo laiškas manęs nepasiekė. 

Izetė išblyško. 

— Vadinasi, tu patikėjai, kad aš galiu eiti išvien su tavo prie- 
šais? 

— O ką, ar aš suklydau? 

— Taip, tu suklydai! Faraono vardu prisiekiu, kad aš tavęs 
neišdaviau! 

— Kodėl turėčiau tavim tikėti? 

Izetė stvėrė Ramzį už rankos: 

— Kaip galėčiau tau meluoti? 

Staiga Izetė pamatė Nefertarę, kurios grožis vėl apstulbino 
ją taip, kad jai net kvapą užgniaužė. Kerintis atrodė ne tik 
tobulas Nefertarės kūnas: kiekvieną, žiūrintį į karalienę, už- 
burdavo nuo jos sklindanti šviesa, glostanti akį ir nuginkluo- 
janti bet kokią kritiką. Nefertarė iš tiesų buvo didžioji valdovo 
sutuoktinė, su ja negalėjo varžytis nė viena moteris. 

Ir gražiosios Izetės širdies nesuvirpino nei pavydas, nei pa- 
gieža. Nefertarė švytėjo kaip giedras dangus, ir jos kilnumas 
įkvėpė pagarbą. 

— Izete! Džiaugiuosi jus matydama. 

Antroji žmona nusilenkė. 

— Ne, ne, prašau jūsų... Eikšekite maudytis, juk taip karšta! 

Tokio priėmimo Izetė nesitikėjo. Suglumusi ir nesipriešin- 
dama, ji nusirengė ir nuoga šoko į melsvą baseino vandenį. 

Ramzis žiūrėjo, kaip lengvai ir grakščiai plaukia abi jo myli- 
mos moterys. Kaip jo širdyje galėjo tilpti tokie skirtingi, bet 
tokie stiprūs ir nuoširdūs jausmai? Nefertarė buvo didžioji jo 
gyvenimo meilė, ypatinga būtybė, karalienė. Nei išbandymai, 
nei skriejantis laikas neįstengs aptemdyti spindulingos aistros, 
kurią jiedu išgyvena. O gražioji Izetė buvo geismas, nerūpes- 
tingumas, pašėlęs malonumas, grakštumas ir žavesys. Tačiau 
ji melavo ir dalyvavo sąmoksle prieš jį, tad Ramziui neliko nie- 
ko kita, tik ją nubausti. 

— Ar tiesa, kad aš — tavo sūnus? — nutraukė jo mintis Kha 
balselis. 

— Tiesa. 

— Jeigu nori parašyti hieroglifą „sūnus“, reikia nupiešti antį. 

— O tu moki 34 nupiešti? 

Smiliaus galiuku alėjos smėlyje mažylis baisiai rimtai nu- 
piešė visai vykusią antį. 

— Ar tu Žinai, kaip rašomas žodis „Faraonas“? 

Kha nubraižė namą, o paskui - koloną. 

— Teisingai! Namas simbolizuoja aplinką ar buveinę, kur mes 
jaučiamės saugūs, o kolona - didybę. Žodis „faraonas“ kaip 
tik ir reiškia „didelis namas“, „didis namas“*. Ar žinai, kodėl 
mane taip vadina? 

— Todėl, kad tu - už visus didesnis ir gyveni labai dideliame 
name. 

— Tu teisus, sūnau, bet tas namas - tai visas Egiptas, ir kiek- 
vienas jo gyventojas turi čia rasti savuosius namus. 

— Tu mane išmokysi kitų hieroglifų? 

— O kiti Žaidimai tau nepatinka? 


* Rašant hieroglifais, PER („buveinė, namas, šventykla“) + AA („didelis, didis“) = 
PER AA, dėl fonetinės raidos - faraon. 

Mažylis papūtė lūpas, aiškiai rodydamas nepasitenkinimą. 

— Sutarta, išmokysiu. 

Kha nušvito. 

Karalius smiliumi nubrėžė apskritimą ir jo centre pažymėjo 
tašką. 

— Tai saulė, - paaiškino jis. - Ją vadina Ra. Norint užrašyti šį 
pavadinimą, reikia pavaizduoti burną ir ranką, nes ji simboli- 
zuoja žodį ir veiksmą. Na, pabandyk dabar pats. 

Vaikas ėmė mielai vedžioti smėlyje saulutes, kurios pamažu 
įgavo beveik tobulo apskritimo formą. Išlipusios iš vandens 
Izetė su Nefertare nustebo tai išvydusios. 

— Jis nepaprastai gabus! — pasakė karalienė. 

— Jo gabumai mane beveik gąsdina, - prisipažino Izetė, - ir 
auklėtojas sako tą patį. 

— Be reikalo, - tarė Ramzis. - Tegu mano sūnus žengia savu 
keliu, kad ir kiek metų jam būtų. Galbūt likimas jį jau ruošia 
tapti mano įpėdiniu. Taip anksti pasireiškę gabumai yra dievų 
dovana, gerbkime juos ir nevaržykime. Palaukite manęs čia. 

Ramzis išėjo iš sodo ir pasuko į rūmus. 

Mažasis Kha pravirko: berašant smėlis nutrynė jam pirštuką. 

— Ar galiu paimti jį ant rankų? — paklausė Nefertatė Izetės. 

— Taip... taip, žinoma. 

Vaikas beveik tuoj pat nurimo. Netfertarės akys švytėjo be- 
galiniu švelnumu. Izetė išdrįso užduoti klausimą, jau seniai 
gildžiusį jai širdį: 

— Nors jus ištiko tokia skaudi nelaimė, ar galvojate turėti 
kitą vaikutį? 

— Man atrodo, kad esu nėščia. 

- Šit kaip... Linkiu, kad gimimo dievybės šį kartą būtų jums 
palankios! 

— Ačiū jums už tuos žodžius, jie padės man gimdant. 

Izetė sumišo, bet sugebėjo tai nuslėpti. Nefertarė buvo ka- 
ralienė, Izetė to neginčijo ir net jai nepavydėjo, nes žinojo, 


1, 
9 


GMSIAU, 
094435 


110 


kad didžiąją valdovo sutuoktinę slegia begalė pareigų ir rūpes- 
čių. Tačiau gražioji Izetė troško tapti daugybės Ramzio vaikų 
motina, gimdytoja, kurią valdovas gerbtų visą gyvenimą. Tiesa, 
ji pagimdė jam pirmąjį sūnų; bet jei Nefertarė netrukus pagim- 
dys berniuką, Kha greičiausiai bus nustumtas į antrą vietą. 

Ramzis grįžo nešdamasis rankose mažą raštininko lentelę 
su dviem mažučiais raudono ir juodo rašalo luiteliais ir trimis 
mažulyčiais teptukais. Kai jis padavė visa tai sūnui, Kha vei- 
delis nušvito, ir vaikas tvirtai prispaudė tas brangenybes prie 
krūtinės: 

— Aš tave myliu, tėti! 


Izetei su Kha išėjus, Ramzis pasidalijo savo mintimis su Ne- 
fertare, nieko nuo jos neslėpdamas: 

— Esu tikras, kad Izetė įsivėlė į sąmokslą prieš mane. 

— Ar tu ją išklausinėjai? 

— Ji prisipažino blogai apie mane galvojusi, bet teigia mėgi- 
nusi įspėti apie rengiamą sąmokslą. Jos laiško aš negavau. 

— Kodėl tu ja netiki? 

— Man susidarė įspūdis, kad ji meluoja ir neatleidžia man, 
kad didžiąja valdovo sutuoktine aš pasirinkau tave, o ne ją. 

— Tu klysti. 

— Ji turi būti nubausta už savo kaltę. 

— Už kokią kaltę? Faraonas negali bausti, remdamasis trum- 
palaikiu įspūdžiu. Izetė padovanojo tau sūnų ir tikrai nelinki 
nieko pikta. Pamiršk jos kaltę, jeigu ji iš tiesų prasikalto, o juo 
labiau - bausmę. 

Setau apranga ryškiai skyrėsi nuo dvariškių ir rūmuose besi- 
lankančių raštininkų apdarų; storas jo drabužis iš antilopės 
kailio, primenąs žieminę palaidinę, buvo prisigėręs gydomųjų 
tirpalų, galinčių sustabdyti gyvačių nuodų veikimą. Gyvatei įgė- 
lus, Setau nusirengdavo ir pamirkydavo kailį vandenyje, tokiu 
būdu apsirūpindamas vaistu. 

— Mesjuk ne dykumoje, - tarė Ramzis, — čia tau šita kelioni- 
nė vaistinėlė nebus reikalinga. 

— Ši vieta pavojingesnė už Nubijos tyrus. Tiesa, čionykštės 
gyvatės ir skorpionai atrodo ne taip, bet jų knibždėte knibžda. 
Ar tu pasiruošęs? 

— Aš nieko nevalgiau, kaip tu man sakei. 

— Mano gydymas padarė tave beveik atsparų gyvačių nuo- 
dams - net kai kurių kobrų. Ar tu tikrai pageidauji tos papil- 
domos apsaugos? 

— Aš gi tau sakiau, kad sutinku. 

— Tai vis dėlto rizikinga. 

— Nebegaiškime laiko. 

— Ar tu atsiklausei Nefertarės? 

— O tu - Vandens Lelijos? 

— Ji mčno, kad aš šiek tiek kuoktelėjęs, bet šiaip mudu suta- 
riam kuo puikiausiai. 

Prastai nusiskutęs, nepripažįstąs peruko, keturkampe gal- 
va, Setau galėjo išgąsdinti didesniąją dalį ligonių. 

— Jei aš neteisingai apskaičiavau šitos mikstūros ingredien- 
tų dozes, - prisipažino jis, - yra rizika, kad ją išgėręs tu tapsi 
silpnaprotis. 

— Negąsdink, vis tiek neatsisakysiu. 

— Tuomet še, gerk. 

Ramzis pakluso. 

— Na kaip? 

— Labai skanu. 

— Tai dėl to, kad į mikstūros sudėtį įeina ceratonijos sultys. 
Visa kita ne taip malonu: kelių dilgėlinių augalų nuovirai ir 
skiestas kobros kraujas. Dabar tu tapai atsparus bet kokios 
rūšies gyvatės nuodams. Kad išsaugotum šią galimybę, tau pa- 
kaks kas pusmetį išgerti šios mikstūros. 

— Kada tu sutiksi tapti mano vyriausybės nariu? 

— Niekada. O kada tu liausies buvęs naivuoliu? Juk aš galė- 
jau tave nunuodyti! 

— Tavo mąstysena - ne žudiko. 

— Lyg tu žinotum, kaip mąsto žudikai! 

— Menelajas+daug ko mane išmokė. Be to, tu pamiršti Sera- 
manos, mano liūto ir šuns instinktą. 

— Puiki trijulė, iš tiesų! O štai tu turbūt pamiršti, kad Tėbai 
tik ir svajoja, kad tu kuo greičiau išvyktum, o dauguma didikų 
linki tau nesėkmių. 

— Aš iš prigimties turiu gerą atmintį. 

— Žmogus pavojingesnis už roplius, Ramzi. 

— Žinoma. Bet žmogus taip pat yra toji medžiaga, iš kurios 
Faraonas bando sukurti teisingą ir darnų pasaulį. 

— Et! Dar viena svajonė, kuri laikui bėgant pasirodys besanti 
tuščia. Saugokis, mano drauge: tave supa klastingi ir piktavaliai 
žmonės. Tačiau tau sekasi: lemtis apdovanojo tave ta paslaptin- 
ga jėga, kuri atgyja ir manyje, kai tenka susidurti su kobromis. 
Be to, ji padovanojo tau neprilygstamą sąjungininkę - Neferta- 
rę, svajonę, tapusią tikrove. Tad, ko gero, tau gali pavykti. 

— Be tavęs bus sunku. 

— Kitados tu nebuvai linkęs pataikauti. Aš išvykstu į Memfį 
su puikiu nuodų rinkiniu. Žiūrėk savęs, Ramzi. 


CHRISTIAN JACO E RAMZIS. MILIJONŲ METŲ ŠVENTYKLA 113 


Nors Ramzio galybė buvo akivaizdi, Šenaras neprarado vil- 
ties. Jėgos išbandymo, kuriame jaunasis valdovas susidūrė su 
didžiuoju Amono žyniu, pabaiga tebebuvo neaiški. Be abejo, 
kiekvienas jų ir toliau laikysis savos pozicijos, o tai menkins 
Ramzio autoritetą, nes jo žodis toli gražu nebuvo toks svarus 
kaip Sečio. 

Pamažu Šenaras ėmė geriau suprasti savo brolį. 

Pulti jį atvirai? Tai reikštų garantuotą pralaimėjimą, nes 
Ramzis ginsis taip energingai, kad sugebės pakreipti padėtį 
savo naudai. Verčiau parengti daugybę spąstų, naudotis klas- 
ta, melu ir apgavyste. Jei Ramziui nepavyks nustatyti priešų, 
jis smogs tuštumon ir beprasmiškai eikvos jėgas, o kai jos iš- 
seks, bus nesunku jį pribaigti. 

Tuo metu, kai valdovas skirstė pareigas ir vertė Tėbus pa- 
klusti jo valiai, Šenaras glūdėjo tylus ir santūrus, tarsi tie įvy- 
kiai neturėtų su juo nieko bendra. Dabar jam reikėjo nutraukti 
tylą, kad jo neįtartų rezgant kokį nors sąmokslą. 

Ilgokai ir rimtai pasvarstęs, Šenaras nutarė leistis į iš pažiūros 
primityvų Žaidimą, tokį primityvų, kad jis suklaidins Ramgzį, ir 
šis, kaip paprastai karščiuodamasis, puls veikti nė neįtardamas, 
kad tai visiškai atitinka Šenaro lūkesčius. Šis bandymas sykiu bus 
ir patikrinimas. Jeigu Šenarui pavyks, o brolis to nesuvoks ir ne- 
žinos, tai jis galės manipuliuoti Ramziu kaip tinkamas. 

Tokiu atveju ateitis nušvis rožinėmis spalvomis. 


Gal dešimtą kartą Ramzis bandė išaiškinti Budriui, kad ne- 
dera gaudyti žuvų rūmų sodo tvenkinyje ir dalytis laimikiu su 
liūtu. Negi jiems neužteko maisto davinio? Iš guvių auksas- 
palvio šuns akių valdovas suprato, kad šis puikiai suvokia esąs 
baramas, bet nė neketina į tai atsižvelgti. Žinodamas, kad liū- 
tas bet kokiu atveju jį apgins, Budrius jautėsi visiškai saugus ir 
galįs nepaisyti nei graudenimų, nei grasinimų. 

Ant Ramzio darbo kambario slenksčio išdygo aukštas Sera- 
manos siluetas. 

— Jus nori matyti jūsų brolis, bet jis nesileidžia iškratomas. 

— Įleisk jį. 

Sardas pasitraukė į šoną. Praeidamas pro šalį, Šenaras nu- 

žvelgė jį lediniu žvilgsniu. 

— Ar galiu pasikalbėti su Jo Didenybe akis į akį? 

Auksaspalvis šuo išsekė paskui Seramaną, kuris niekada ne- 
praleisdavo progos palepinti jį gabaliuku medaus pyrago. 

— Seniai mudu nesišnekučiavome, Šenarai. 

— Tu juk labai užsiėmęs, o aš neketinu tau trukdyti. 

Ramzis apėjo aplink Šenarą. 

— Kodėl tu mane taip apžiūrinėji? — nustebo šis. 

— Tu sublogai, mielas brolau... 

— Štai jau kelios savaitės kaip laikausi dietos. 

Nors ir stengėsi suliesėti, Šenaras vis tiek liko apkūnus. Rudos 
akutės spindėjo apvaliame kaip mėnuliukas, putliaskruosčiame 
veide, o storos lūpos dar labiau pabrėžė polinkį smaguriauti. 

— Kodėl nenusiskuti tos trumpos barzdikės? 

— Aš visada ją auginsiu. Tai ženklas, kad aš gedžiu Sečio, - 
atsakė Šenaras. - Kaip galima pamiršti mūsų tėvą? 

— Atjaučiu tavo skausmą ir liūdžiu kartu su tavimi. 

— Esu tuo tikras, bet pareigos neleidžia tau atvirai reikšti 
savo skausmo, 0 manęs niekas nevaržo. 

— Dėl ko apsilankei? 

— Tu manęs laukei, tiesa? 

Valdovas tylėjo. 

— Aš — vyresnysis tavo brolis, o mano reputacija kuo pui- 
kiausia. Nusivylimas negavus sosto jau praėjo, bet aš negaliu 
susitaikyti su turtingo dykinėjančio didžiūno gyvenimu, iš ku- 
rio mano kraštui jokios naudos. 


— Aš tave suprantu. 
— Protokolo skyriaus viršininko darbas, kurį tu man patikė- 


CHRISTIAN JACO Iš RAMZIS. MILIJONŲ METŲ ŠVENTYKLA 115 


jai, pernelyg ribotas, juoba kad naujasis rūmų valdytojas Ro- 
mė jį mielai atlieka. 

— Ko tu pageidauji, Šenarai? 

— Prieš ryždamasis šiam žingsniui, aš daug mąsčiau. Juk man 
tenka lyg ir žemintis. 

— Kai kalbasi du broliai, toks žodis visiškai netinka. 

— "Tu linkęs užginčyti mano reikalavimus? 

— Ne, Šenarai, nes aš jų dar nežinau. 

— Ar išklausysi manęs? 

— Žinoma. Kalbėk. 

Jaudindamasis Šenaras ėmė vaikštinėti ten ir atgal. 

— "Tapti viziriu? Neįmanoma. Tave apkaltins teikiant man 
milžiniškas privilegijas. Vadovauti tvarkos sergėtojams? Aš 
apie tai galvojau, bet ši užduotis man per sudėtinga. Būti raš- 
tininkų viršininku? Per sunku: per maža poilsio ir laisvalaikio. 
Rūpintis didžiosiomis statybomis? Neturiu tam būtinų Žinių 
nei patirties. Imtis žemdirbystės ministro pareigų? Šis postas 
jau užimtas, kaip, beje, ir vyriausiojo iždininką - tu palikai tą 
patį pareigūną, kuris tarnavo Sečiui. Be to, aš visai nelinkęs 
domėtis šventyklų gyvenimu ir didžiųjų Žynių reikalais. 

— Tad kas gi tau belieka? 

— Tai, kas atitinka mano pomėgius ir sugebėjimus: užsienio 
reikalų ministro pareigos. Tu žinai, kaip aš domiuosi prekyba 
su mūsų vasalais ir kaimynais; užuot apsiribojęs derybomis, 
kurios tik padidintų mano asmeninį turtą, aš noriu dirbti, kad 
sustiprinčiau taiką, gerindamas mūsų diplomatiją. 

Pagaliau Šenaras liovėsi vaikštinėjęs po kambarį. 

— Ar mano pasiūlymas tave stebina? 

— Tai didelė atsakomybė. 

— Ar įgaliosi mane padaryti viską, kad išvengtume karo su 
hetitais? Niekas nenori kruvino susidūrimo. Paskyręs užsie- 
nio reikalų ministru savo vyresnįjį brolį, faraonas įrodys, ko- 
kia svarbia jis laiko taiką. 

Ramzis ilgai mąstė. 
— Aš sutinku suteikti tau tai, ko tu nori, Senarai. Bet tau 
prireiks pagalbos. 
— Zinoma. Kieno? Apie ką tu konkrečiai galvoji? 


— Apie savo draugą Ašą. Diplomatija - jo amatas. 
— Hm... Tam tikra prasme tu atiduodi mane jo priežiūron. 


— Aš tikiuosi, kad judu sėkmingai bendradarbiausite. 


— Ką gi, tavo valia. 
— Manau, kad jūs susitiksite kaip galima greičiau, aptarsite 
savo sumanymus, parengsite tikslius planus ir pateiksite juos 


man. 
Išeidamas iš rūmų, Senaras vos sulaikė džiaugsmo protrūkį 


Ramzis pasielgė taip, kaip jis ir tikėjosi. 

Ramzio sesuo Dolantė puolė kniūbsčia ir pabučiavo faraono 
kojas: 

— Atleisk man, maldauju, ir atleisk mano vyrui! 

— Atsistok. Tu elgiesi juokingai. 

Dolantė pakilo, nusitvėrusi ištiestos Ramzio rankos, bet ne- 
drįso į jį pažvelgti. Aukšta, amžinai pailsusi, Dolantė dabar 
atrodė sutrikusi, neišmananti, nė ką daryti, nė kaip elgtis su 
broliu. 

— Atleisk mums, Ramzi, mes padarėme tokią kvailystę! 

— Jūs troškote mano mirties. Tavo vyras jau du kartus rengė 
prieš mane sąmokslą, o juk jis buvo mano auklėtojas! 

— Jis sunkiai prasikalto, kaip ir aš, bet mes veikėme įkalbėti. 

— Kas gi jus įkalbėjo, miela sese? 

— Didysis Karnako žynys. Jis mus įtikino, kad tu būsi prastas 
valdovas ir privesi šalį prie pilietinio karo. 

— Taigi jūs nė kiek manimi nepasitikėjot. 

— Mano vyras Saris laikė tave karštagalviu, nesugebančiu 
sutramdyti savo karingų polėkių. Jis apgailestauja klydęs... Ak, 
kaip jis apgailestauja! 

— O mano brolis Šenaras? Ar jis nebandė jūsų įtikinti tuo 
pačiu kaip Karnako žynys? 

— Ne, - sumelavo Dolantė. - Mums reikėjo klausyti jo, o ne 
ko nors kito. Visiškai susitaikęs su mūsų tėvo nutarimu skirti 
tave sosto įpėdiniu, jis laiko save vienu iš tavo pavaldinių, svajo- 
ja tik rasti vietą, kuri atitiktų jo gabumus, ir tarnauti Egiptui. 

— Kodėl tavo vyras neatėjo kartu? 

Dolantė nulenkė galvą. 

— Jis per daug bijo Faraono pykčio. 

— Tau labai pasisekė, brangi sese; mūsų motina ir Nefertarė 
labai stengėsi įkalbėti mane griežtai tavęs nebausti. Atminda- 
mos Setį, jos abi nori išsaugoti mūsų šeimos vienybę. 

— Tu... tu man atleidi? 

— Aš tave skiriu Tėbų haremo garbės viršininke. Tai puikus 
postas, ir jis nepareikalaus iš tavęs daug jėgų. Būk kukli ir san- 
tūri, sesute. 

— O... mano vyras? 

— Jį aš skiriu plytų dirbėjų viršininku Karnako statybose. Ten 
jis bus naudingas ir išmoks statyti, 0 ne griauti. 

— Bet... juk Saris — mokytojas, raštininkas, jis nemoka ran- 
kų darbo! 

— Tai prieštarauja mūsų protėvių mokymams. Prisimink, jie 
sakė: jeigu ranka ir protas nesidarbuoja išvien, žmogus tampa 
negeras. Paskubėkite abu ir imkitės savo naujųjų pareigų: dar- 
bas nelaukia. 

Išeidama Dolantė atsiduso. Kaip Šenaras ir buvo išprana- 
šavęs, juodu su Sariu išvengė blogiausio. Tik pradėjęs valdyti, 
be to, veikiamas motinos ir žmonos, Ramzis mieliau linko bū- 
ti gailestingas nei nesukalbamas. 

Pareiga dirbti buvo tikrų tikriausia bausmė, bet švelnesnė 
už katorgą oazėse ar tremtį į Nubijos gilumą. Saris, kuriam 
grėsė mirties bausmė, galėjo džiaugtis tokia pabaiga, nors jam 
skirtas darbas buvo nelabai garbingas. 

Tas pažeminimas ilgai netruks. Savo melu Dolantė ką tik 
apgynė ir įtvirtino Šenaro - pasitikėjimo verto klusnaus ir pa- 
garbaus brolio — įvaizdį. Paskendęs tūkstančiuose rūpesčių, 
Ramzis galų gale patikės, kad jo vakarykščiai priešai, tarp ku- 
rių buvo ir jo brolis bei sesuo, atėjo į protą, užėmė jiems dera- 
mą padėtį ir nebegalvoja apie nieką kita, išskyrus ramų gyve- 
nimą. 

Mozė džiūgavo grįžęs į Karnako kolonų salės statybvietę. 
Pasibaigus gedului, Ramzis nutarė atnaujinti darbus, norėda- 
mas užbaigti didžiulę šventyklą, kurią buvo pradėjęs statyti jo 
tėvas. Vešlių plaukų, energingo, apaugusio tankia juoda barz- 
da veido, plačiapetis Mozė buvo vyras iš stuomens ir iš lie- 
mens. Jauną hebrają gerbė ir mylėjo visa jo vadovaujama ak- 
menskaldžių ir hieroglifų raižytojų brigada. 

Mozė atsisakė statybų viršininko pareigų, kurias jam siūlė 
Ramzis, nes nesijautė pajėgsiąs susidoroti su tokia atsakomy- 
be. Skatinti bei derinti meistrų darbą - taip; sudaryti pastato 
planą, kaip tai daro architektas iš Deir-el-Medinos brolijos — 
ne. Mokydamasis amato statybų aikštelėje, klausydamasis tų, 
kurie buvo labiau prityrę, perprasdamas statybines medžiagas 
ir jų savybes, hebrajas tikėjosi, kad ateityje taip pat sugebės 
statyti patvarius ir didingus pastatus. 

Sunkus darbas statybose leido jam išnaudoti savo jėgą ir pa- 
miršti sielą deginančią ugnį. Kiekvieną vakarą, išsitiesęs lovo- 
je ir veltui šaukdamasis miego, Mozė stengėsi suprasti, kodėl 
paprasta gyvenimo laimė jį aplenkia. Jis buvo gimęs turtingo- 
je šalyje, turėjo pavydėtiną tarnybą ir padėtį, pelnė faraono 
draugystę, traukė į save gražių moterų žvilgsnius, gyveno ra- 
miai ir pasiturimai... Bet nė vienas iš tų argumentų jo nedžiu- 
gino ir neteikė sielai ramybės. Iš kur tas amžinas nepasitenki- 
nimas, tos niekuo nepateisinamos vidinės kančios? 

Vėl pasinerti į įtemptą darbą, vėl išgirsti smagų kaltų ir plak- 
tukų kaukšėjimą, matyti šlapiu dumblu slystančias medines ro- 
ges, prikrautas didžiulių akmens luitų, rūpintis kiekvieno dar- 
bininko saugumu, žiūrėti, kaip stiebiasi aukštyn kolona, - štai 
kas nustelbs jo nerimą. 

Vasarą visi ilsėdavosi, bet Sečio mirtis ir Ramzio karūnavi- 
mas suardė įprastą tvarką. Sutikus Deir-el-Medinos brolijos 
vadovams ir Karnako statybų viršininkui, papunkčiui paaiški- 
nusiam jam savo darbų planą, Mozė organizavo kasdien dir- 

bančias dvi pamainas: pirmąją — nuo aušros ligi vidurdienio, 
antrąją - nuo popietės ligi sutemų. Šitaip kiekvienam turėjo 
užtekti laiko atgauti jėgas, juoba kad tarp aukštų kuoliukų iš- 
temptos plačios audeklo juostos teikė statybų aikštelei pavėsį. 

Kai tik Mozė praėjo sargybos postą prie įėjimo į statomą 
kolonų salę, prie jo prisiartino vyriausiasis akmenskaldys: 

— Tokiomis sąlygomis dirbti neįmanoma. 

— Na jau? Karštis dar visai pakenčiamas. 

— Jis mūsų negąsdina... Aš turiu omenyje naujo plytų dir- 
bėjų viršininko elgesį. Anava, jie kaip tik pradėjo statyti pa- 
stolius. 

— Ar ašį pažįstu? 

- Jis vardu Saris; jis yra Faraono sesers Dolantės vyras. Štai 
kodėl jis mano, kad jam viskas leidžiama! 

— Dėl ko tu jam priekaištauji? 

— Kadangi darbas jam atrodo esąs per sunkus, jis ketina su- 
šaukti savo brigadą tik kas antrą dieną, užtat neleis darbinin- 
kams pailsėti po pietų ir ribos vandens išdavimą. Gal jis galvo- 
ja elgtis su mūsų draugais kaip su vergais? Mes Egipte, o ne 
Graikijoje ar pas hetitus! Aš palaikau plytų dirbėjus. 

— Tu teisus. Kur Saris? 

— Pavėsyje, brigadų viršininkų palapinėje. 

Saris labai pasikeitė. Buvęs linksmuolis Ramzio auklėtojas 
dabar kone sulyso, jo veidas pasidarė kampuotas, o judesiai 
nervingįi. Jis nuolat sukinėjo aplink kairįjį riešą dabar jau per 
plačią varinę apyrankę ir dažnai trynė tepalu skaudančią deši- 
nę koją, nes jį kamavo artritas, deformavęs didįjį kojos pirštą. 
Iš ankstesnių pareigų Sariui liko tik elegantiškas balto lino rū- 
bas, rodęs, kad juo vilkįs asmuo priklauso pasiturinčių rašti- 
ninkų kastai. 

Iysodamas ant pagalvėlių, Saris gurkšnojo šviežią alų ir ne- 
rūpestingai nužvelgė įėjusį palapinėn Mozę. 

— Sveikas, Sari. Ar atpažįsti mane? 

— Argi galima pamiršti Mozę, gabųjį Ramzio bendramokslį! 
"Tu taip pat esi pasmerktas lieti prakaitą šiose statybose... Fara- 
onas nelabai linkęs teikti privalumų savo buvusiems draugams. 

— Aš visai patenkintas savo padėtimi. 

— Tu galėtum tikėtis kai ko geresnio! 

— Statyti tokią nuostabią šventyklą —- kokia svajonė gali būti 
gražesnė? 

— Svajonė?! Tas karštis, tos dulkės, žmonių prakaitas, tie mil- 
žiniški akmenys, tas beprotiškas darbas, įrankių triukšmas, pri- 
verstinis bendravimas su neraštingais juodadarbiais ir padie- 
niais darbininkais - svajonė? Tau derėtų pasakyti - košmaras! 
Mano vargšas Moze, tu veltui gaišti laiką. 

— Man patikėjo užduotį, aš ją vykdau. 

— Koks kilnus požiūris! Bet kai tau čia viskas atsibos, jis pa- 
sikeis. 

— Argi tu negavai užduoties, kurią reikia atlikti? 

Buvusio Ramzio auklėtojo veidą iškreipė sarkastiška gri- 
masa: | 

— Vadovauti plytų dirbėjams... Kas gali būti nuostabiau?! 

— Tai ištvermingi ir darbštūs žmonės, verti pagarbos nė kiek 
ne mažiau kaip tingūs ir nusipenėję raštininkai. 

— Keisti žodžiai, Moze. Gal ketini maištauti prieš dabartinę 
santvarką? 

— Ne. Prieš tavo panieką žmonėms. 

— Ar tik nesiruoši skaityti man pamokslo? 

— Aš nustačiau darbo valandas plytų dirbėjams kaip visiems 
kitiems. Reikia jų laikytis. 

— O aš nustačiau kitokias. 

— Jos neatitinka mano paskirtųjų. Tau teks nusileisti, Sari. 

— Aš atsisakau! 

— Kaip nori. Aš pranešiu apie tavo atsisakymą statybos vir- 
šininkui, jis — viziriui, o šis kreipsis į Ramzį, prašydamas nuro- 
dymų. 

— Tu man grasini... 
— Ne. Tai įprasta eiga nepaklusnumo karaliaus statybose at- 


veju. 
— Tau patinka mane žeminti! 
— Aš neturiu jokio kito tikslo, tik prisidėti prie šios šventyk- 
los statybos, kuriai niekas neturi trukdyti. 
— Tu 1š manęs tyčiojiesi. 
— Šiandien, Sari, mudu esame bendradarbiai. Tad stenki- 
mės drauge: patikėk, tai geriausia išeitis. 
— Ramzis nusisuks nuo tavęs lygiai taip pat, kaip nuo manęs! 
— Liepk savo plytų dirbėjams pastatyti pastolius, leisk jiems 
ilsėtis po pietų, kaip priklauso, ir nepamiršk parūpinti jiems 


tiek vandens, kiek jie pageidaus. 

Vynas buvo pasakiškas, jautienos kepsnys skanus, pupelių ko- 
šė pikantiška. „Gali galvoti apie Šenarą kaip nori, - pamanė 
Meba, - bet priiminėti svečius jis moka“. 

— Valgiai tau patinka? - pasiteiravo vyresnysis Ramzio brolis. 

— Brangus drauge, jie - tiesiog stebuklas. Jūs turite geriau- 
sius Egipto virėjus. 

Elegantiškasis šešiasdešimtmetis, daugelį metų vadovauda- 
mas Užsienio reikalų ministerijai, buvo perpratęs diplomati- 
jos gudrybes, tačiau šįkart kalbėjo nuoširdžiai. Šenaras nešykš- 
tėjo lėšų, vaišindamas savo svečius: jiems visada buvo patie- 
kiami puikios kokybės maisto produktai. 

— Ar jums neatrodo, kad valdovo politikai trūksta nuosek- 
lumo? — paklausė Meba. 

— Jį ne taip lengva suprasti. 

"Tokia švelni kritinė pastaba patenkino diplomatą, kurio pla- 
čiame ir keliančiame pasitikėjimą veide šįkart buvo nesunku 
įžvelgti nervingumą. Paprastai labai santūrus, Meba dabar su- 
ko galvą, ar tik Šenaras neperėjo Ramzio pusėn, norėdamas 
ramiai gyventi ir išsaugoti visas privilegijas. Bet ką tik jo ištar- 
ti žodžiai liudijo priešingai. 

— Aš nepritariu visiems tiems netinkamiems paskyrimams, 
kurie verčia puikius valstybės tarnautojus pasitraukti iš parei- 
gų ir užimti antraeilius postus. 

— Esu tos pačios nuomonės kaip ir tu, Meba. 

— Paskirti kažkokį sodininką žemdirbystės ministru - tai juk 
pasityčiojimas! Lieka tik laukti, kada Ramzis imsis mano mi- 
nisterijos. 

— Kaip tik šiuo klausimu aš ir norėjau su tavim pasikalbėti. 

Meba pasitempė ir pasitaisė savo brangų peruką, kurį ne- 
šiojo kiaurus metus, net per didžiausius karščius. 

— Gal turite kokių nors su manimi susijusių slaptų Žinių? 

— Kad tu galėtum visiškai aiškiai įvertinti padėtį, aš papasa- 
kosiu tau viską, kaip buvo, nepraleisdamas nė menkiausios 
smulkmenos. Vakar mane pasišaukė Ramzis. Tai buvo šiurkš- 
tus įsakymas atvykti, nepripažįstąs jokių atsisakymų. Viską me- 
tęs, aš nuskubėjau į rūmus, kur jis mane privertė laukti ilgiau 
nei valandą. 

— Tikriausiai jūs... nerimavote? 

— Prisipažįstu, kad - taip. Tas jo sardas Seramana be jokių 
ceremonijų mane iškratė, nepaisydamas jokių protestų. 

— Jus, karaliaus brolį! Nejaugi mes jau taip žemai puolėme? 

— Bijau, kad taip, Meba. 

— Ar jūs pareiškėte valdovui savo nepasitenkinimą? 

— Jis net neleido man kalbėti. Argi jo saugumas nėra svar- 
besnis už pagarbą artimiesiems? 

— Setis būtų pasmerkęs tokį elgesį. 

— Deja, mano tėvo nebėra, o Ramzis - jo įpėdinis. 

— Žmonės ateina ir išnyksta, o institucijos lieka. Vieną die- 
ną aukščiausią valdžią gaus toks pareigūnas kaip jūs. 

— Tai dievų valioje, Meba. 

— Jūs ketinote kažką pasakyti... apie mane? 

— Aš ir kreipiu kalbą ten link. Man dar drebant iš gėdos ir 
pasipiktinimo dėl tos niekšiškos kratos, Ramzis pranešė, kad 
skiria mane užsienio reikalų ministru. 

Meba išblyško. 

— Jus vietoj manęs? Keista! 

— Tau bus lengviau suprasti, kai sužinosi, kad, jo nuomone, 
aš — tik statytinis, apsuptas jo parankinių, kurie nepaliks man 
jokios iniciatyvos. Tu nebūtum toks lankstus ir nuolaidus, bran- 
gusis Meba, o aš juk - statytinis. Užsienio šalių vyriausybės 

jausis pamalonintos dėmesio, kurį Ramzis teikia šiai ministe- 
rijai, skirdamas jos vadovu savo brolį. Juk jos nežinos, kad ma- 
no kojos rankos surištos. 

Meba buvo priblokštas. 

— Vadinasi, dabar aš - niekas... 

— Visai kaip aš, nors iš pažiūros atrodo kitaip. 

— Šis valdovas - tikras išgama! 

— Daugelis žymių žmonių pamažu tai supras. Štai kodėl mes 
neturime nusiminti. 

— Ką jūs siūlote? 

— Ko tu nori: atsistatydinti ar kovoti kartu su manimi? 

— Aš galiu pakenkti Ramziui. 

— Tada apsimesk, kad atsistatydini, ir lauk mano nurodymų. 

Meba nusišypsojo. 

— Ko gero, Ramzis klysta, nepakankamai jus vertindamas. 
Vadovaujant tai ministerijai galima sulaukti gerų progų, net 
turint ribotą valdžią. 

— Tu labai įžvalgus, brangus drauge. Gal papasakotum man, 
kaip veikia tas stambus valstybės padalinys, kuriam tu taip ta- 
lentingai vadovavai? 

Mebos nereikėjo ilgai prašyti. Šenaras nepaminėjo turįs ver- 
tingą sąjungininką, padėsiantį jam įveikti sunkumus. Ašos 1š- 
davystė turėjo likti griežčiausiai saugoma paslaptis. 


Vesdamasis Litą už rankos, magas Ofiras lėtai ėjo didžiąja 
Saulės miesto gatve. Taip, tai buvo Saulės miestas, apleistoji 
faraono eretiko Echnatono ir jo žmonos Nefertitės sostinė. 
Nė vienas pastatas nebuvo sugriautas, bet dykumos vėjai pro 
jų duris ir langus pripustė smėlio. 

Išsidėstęs daugiau kaip per keturis šimtus kilometrų į šiau- 
rę nuo Tėbų, miestas ištuštėjo dar prieš penkiasdešimt metų. 
Echnatonui mirus, dvaras paliko tą didingą Vidurinio Egipto 
vietovę ir grįžo į Amono miestą. Buvo atkurtos tradicinės re- 

liginės apeigos, įsakius garbinti senuosius dievus ir pamiršti 
Atoną, saulės diską, įkūnijantį vienintelį dievą. 

Echnatonas sustojo pusiaukelėje; pats saulės disko garbini- 
mas buvo nepateisinamas ir neatitiko tikrovės. Dievo neįma- 
noma atvaizduoti, Jo neaprėpsi simboliu: Jis yra danguje, o 
žmonių padermė vaikšto žeme. Apgyvendinęs savo dievus že- 
mėje, Egiptas pasipriešino visuotiniam vienintelio dievo pri- 
pažinimui. Egiptas turėjo būti sunaikintas. 

Ofiro protėvis buvo iš Libijos kilęs faraono Echnatono pa- 
tarėjas, ilgas valandas leidęs valdovo draugėje. Echnatonas dik- 
tuodavo jam mistiškus eilėraščius, o svetimšalis įsipareigojo 
paskleisti juos visuose Artimuosiuose Rytuose ir net tarp Si- 
najaus genčių, ypač tarp hebrajų. 

Karvedys Horemhebas, tikrasis dinastijos, kuriai priklausė 
Setis su Ramziu, įkūrėjas, įsakė nužudyti Ofiro protėvį, laiko- 
mą pavojingu kurstytoju ir juoduoju magu. Jis buvo kaltina- 
mas tuo, kad darė pražūtingą įtaką Echnatonui, versdamas šį 
pamiršti savo pareigas. 

Taip, Ofiro protėvis iš tikrųjų siekė atitaisyti skriaudas ir 
pažeminimus, kuriuos teko iškęsti Libijos liaudžiai; jis norėjo 
nusilpninti Egiptą, pasinaudoti silpstančia Echnatono sveika- 
ta ir įtikinti jį atsisakyti bet kokios gynybinės politikos. 

Nedaug trūko, kad libio kėslai taptų tikrove. 

Šiandien estafetę iš jo perėmė Ofiras. Argi jis nepaveldėjo 
savo pirmtako patirties ir raganiaus gebėjimų? Be to, jis lygiai 
taip pat nekentė Egipto, ir neapykanta suteiks jam galios jį 
įveikti. Nugalėti Egiptą reiškė parblokšti faraoną. Parblokšti 
Ramzį. 

Litos žvilgsnis liko bejausmis ir tuščias, nors Ofiras pasako- 
jo jai apie kiekvieną pastatą, pro kurį jie ėjo, apie kiekvieną 
kilmingųjų sodybą, rodė jai amatininkų bei pirklių kvartalus ir 
net Echnatono zoologijos sodą, kur faraono įsakymu buvo ap- 
gyvendinti retų veislių gyvūnai. Ištisas valandas Ofiras su Lita 

klaidžiojo po tuščius rūmus, kur faraonas ir Nefertitė žaisda- 
vo su savo dukterimis. Viena iš jų buvo Litos senelė. 

Dabar, vėl apsilankius Saulės mieste, kuris kasmet vis la- 
biau iro ir nyko, Ofiras pastebėjo, kad Lita tapo atidesnė, tar- 
si pagaliau būtų pradėjusi domėtis aplinkiniu pasauliu. Ji il- 
giau užtruko Echnatono ir Nefertitės miegamajame, palinko 
prie sulūžusio lopšio ir pravirko. 

Kai Litos ašaros išseko, Ofiras paėmė ją už rankos ir nusi- 
vedė į skulptoriaus dirbtuvę. Dėžėse buvo sukrautos kelios iš 
gipso nulipdytos moterų galvutės - skulptoriaus modeliai prieš 
imantis kalti užsakovių atvaizdus iš vertingo akmens. 

Magas vieną po kitos ėmė traukti jas iš dėžių. 

Staiga Lita paglostė vieną iš jų - nuostabiai gražaus veido. 

— Nefertitė, - sušnibždėjo ji. 

Paskui ji palietė kitą, mažesnę galvutę su subtiliais veido 
bruožais. 

— Merit-Aton, Atono mylimoji, mano senelė. O čia - jos se- 
suo, štai ten — kita sesuo... mano šeima, mano užmirštoji šei- 
ma. Ji vėl čia, su manim, taip arti! 

Lita prispaudė gipso galvutes prie savo krūtinės, bet viena 
išsprūdo jai iš rankų, nukrito ant žemės ir sudužo. 

Ofiras išsigando, kad Litą ištiks isterija, bet jauna moteris 
nė nešūktelėjo iš nuostabos ar gailesčio. Ji ilgai stovėjo neju- 
dėdama, o paskui vieną po kitos metė likusias jos glėbyje gip- 
sines galvas į sieną ir sutrypė net smulkius jų gabalėlius. 

— Praeitis mirė, aš ją nužudžiau, - pareiškė ji net nežvilgte- 
lėjusi į Ofirą. 

— Ne, — paprieštaravo magas, - praeitis niekada nemiršta. 
Tavo senelė ir motina buvo persekiojamos, nes tikėjo Atoną. 
Aš priglaudžiau tave, Lita, išgelbėjau nuo tremties ir neabejo- 
tinos mirties. 

— Tai tiesa, aš prisimenu... Senelė su motina palaidotos ten, 
kalvose, ir aš jau seniai turėčiau būti kartu su jomis. Bet tu 
pasielgei kaip tikras tėvas. 

— Atėjo laikas kerštui, Lita. Jeigu tu vietoj laimingos vaikys- 
tės patyrei tik kančias ir nelaimes, tai dėl to kalti Setis su Ram- 
ziu. Vienas jau mirė, kitas engia visą tautą. Jis turi susilaukti 


atpildo, tu privalai jį nubausti. 

— Aš noriu pasivaikščioti po savo miestą. 

Eidama gatvėmis, Lita lietė šventyklų akmenis ir namų sie- 
nas, tarsi reikšdama nuosavybės teisę į mirusį miestą. Saulei 
leidžiantis ji užkopė ant Nefertitės rūmų terasos ir ilgai žiūrė- 
j0 į savo vaiduoklišką karalystę. 

— Mano siela tuščia, Ofirai, o tavo mintis ją užpildo. 
— Aš noriu išvysti tave karaliaujančią, Lita, kad įdiegtum 


tikėjimą vieninteliu dievu. 
— Ne, Ofirai, tai tik žodžiai. Tave skatina vienintelė jėga: 


neapykanta, nes blogis glūdi tavyje. 
— Tu atsisakai man padėti? 
— Mano siela tuščia, 0 tu ją pripildei savojo noro kenkti. Tu 
kantriai darči iš manęs mudviejų keršto įrankį: šiandien aš pa- 


sirengusi kautis it aštrus kalavijas. 
Ofiras atsiklaupė ir padėkojo Dievui. Jo maldų bus išklau- 


syta. 

Užeigos lankytojus smagino geidulingas profesionalių šokė- 
jų šėlsmas. Kartu su Deltos egiptietėmis šoko tamsiaodės nu- 
bės. Jų lankstūs judesiai užbūrė Mozę, sėdintį su palmių vy- 
no taure prie staliuko užeigos gilumoje. Po sunkios darbo 
dienos, kurios metu jis vos išvengė dviejų nelaimingų atsiti- 
kimų, hebrajas norėjo pabūti vienas triukšmingoje minioje 
ir pažiūrėti, kaip gyvena kiti, pats į tą komediją neįsitrauk- 
damas. 

Netoli jo buvo įsitaisiusi keista pora: jauna moteris, patraukli 
putlutė šviesiaplaukė, ir daug vyresnis už ją vyriškis, kurio vei- 
das į jį pažvelgusiam iškart kėlė nerimą: liesas, išsišovusiais 
skruostikauliais, atsikišusia nosimi, siaurutėmis lūpomis ir ryš- 
kiu smakru jis priminė plėšrų paukštį. Triukšmas trukdė Mo- 
zei girdėti jų pokalbį, jo ausis pasiekdavo tik padrikos mono- 
toniškai ir lėtai šnekančio vyro žodžių nuotrupos. 

Nubės ėmė kviesti užeigos lankytojus pašokti; vienas iš jų, 
girtas penkiasdešimtmetis, uždėjo ranką ant šviesiaplaukės mo- 
ters peties ir pakvietė ją. Ji nustebo, nustūmė jo ranką ir atsi- 
sakė. Suirzęs girtuoklis vis neatlyžo. Šviesiaplaukės palydovas 
ištiesė dešinę ranką įkyruolio link, ir šis nulėkė gerą sieksnį 
atatupstas, lyg gavęs smarkų kumščio smūgį. Apdujęs jis kaž- 
ką sumurmėjo atsiprašinėdamas ir nusliūkino šalin. 

Nors vyriškio gestas buvo greitas ir nežymus, Mozė nesu- 
klydo: tas keistuolis atrodė turįs ypatingą galią. 

Kai pora išėjo iš užeigos, Mozė nusekė jiems įkandin. Jie 
pasuko į pietinę Tėbų dalį ir dingo iš akių prastuomenės kvar- 
tale, kurį sudarė siaurų gatvelių skiriami vienaaukščiai namu- 

kai. Keletą akimirkų hebrajui atrodė, kad jis jau nebepasivys 
keistosios poros, tačiau nugirdo ryžtingus vyriškio žingsnius. 

Vidurnaktį visur buvo tuščia. Kažkur sulojo šuo; kelis kar- 
tus Mozę užkliudė praskrendantys šikšnosparniai. Kuo toliau 
jis ėjo, tuo smalsiau jam darėsi. Jis vėl pastebėjo keistąją porą: 
jiedu skverbėsi tolyn pro lūšnas, kurios netrukus turėjo būti 
nugriautos, 0 jų vietoje pastatyti nauji gyvenamieji namai. Šiuo 
metu čia niekas negyveno. 

Moteris stumtelėjo duris, kurių girgždesys sudrumstė nak- 
ties tylą. Vyriškis buvo kažkur dingęs. 

Mozė ėmė dvejoti. 

Kažin ar jam verta įeiti ir paklausti tų žmonių, kas jie tokie 
ir kodėl taip elgiasi. Jis pats suvokė, kad toks jo poelgis atro- 
dytų labai keistas. Juk jis nebuvo tvarkos sergėtojas ir apskri- 
tai neturėjo kištis į asmeninį šių Žmonių gyvenimą. Kokia pik- 
ta dvasia pastūmėjo jį imtis to kvailo sekimo? Įširdęs ant savęs 
paties, Mozė ryžtingai pasuko atgal. 

Tačiau prieš jį išdygo plėšraus paukščio profilio vyriškis: 

— Tu mus sekei, Moze? 

— Iš kur Žinai mano vardą? 

— Man užteko pasiteirauti užeigoje: Ramzio draugas - gerai 
žinomas Žmogus. 

— O tu? Kas tu toks? 

— Kodėl tu mus sekei? 

— Pats nežinau. Kažkoks neapgalvotas akstinas... 

— Nevykęs paaiškinimas. 

— Bet tai tiesa. 

— Aš tavim netikiu. 

— Leisk man eiti. 

Vyriškis ištiesė ranką. 

Smėlis priešais Mozę sujudėjo, ir iš jo išniro raguota gyvatė, 
iškišusi geluonį. 

— Tai tik fokusininko triukas! 

— Neik prie jos artyn, ji tikrų tikriausia. Aš ją tik pažadinau. 

Hebrajas atsigręžė. 

Jam grasino kita gyvatė. 

— Jei nori likti gyvas, užeik vidun. 

Girgždančios durys atsivėrė. 

Siauroje gatvelėje Mozė neturėjo jokios galimybės pasprukti 
nuo gyvačių, o Setau kur nors arti nebuvo. Tad Mozei beliko 
tik įeiti į kambarį su žemomis lubomis ir plūktine asla. Vyriš- 
kis žengė jam iš paskos ir uždarė duris. 

— Nebandyk pabėgti, gyvatės tau įgels. Jos užmigs tik man 
paliepus. 

— Ko tu nori? 

— Pasikalbėti. 

— Aš galėčiau tave nudobti vienu kumščio smūgiu. 

Vyriškis šyptelėjo. 

— Prisimink, kas nutiko užeigoje, ir verčiau nerizikuok. 

Jaunoji šviesiaplaukė tūnojo susirietusi kambario kampe. 
Jos veidą slėpė užmesta ant galvos skraistė. 

— Ji serga? 

— Ji nepakenčia tamsos. Saulei patekėjus ji jaučiasi geriau. 

— Ar pagaliau man pasakysi, kas tu toks ir ko tau iš manęs 
reikia? 

— Aš vardu Ofiras. Esu gimęs Libijoje ir verčiuosi magija. 

— Kokioje šventykloje tu atlikinėji apeigas? 

— Jokioje. 

— Tuomet tavo padėtis nelegali. 

— Mudu su šia jauna moterimi slapstomės ir nuolat keliau- 
jame iš vienos vietos į kitą. 

— Kuo dar jūs nusikaltote? 

— Tuo, kad nepripažįstame Sečio ir Ramzio tikėjimo. 

Mozė apstulbo. 

— Nesuprantu... 

— Ši trapi jauna moteris vardu Lita. Jos senelė buvo Merit- 

Aton, viena iš šešių didžiojo Echnatono dukterų. Echnatonas 


mirė prieš penkiasdešimt metų Saulės mieste ir buvo išbrauk- 
tas iš karališkųjų metraščių už tai, kad mėgino primesti Egip- 


tui vienintelio dievo - Atono sampratą. 


— Nė vienas iš jo šalininkų nebuvo persekiojamas! 
— Argi užmarštis nėra baisiausia iš visų bausmių? Karalienė 


Anchesė, Tutanchamono žmona ir Egipto sosto įpėdinė, buvo 
neteisingai pasmerkta mirti*, ir Abi Zemes užgrobė nelaboji 


Horemhebo įkurta dinastija. Jei šiame pasaulyje būtų teisybė, 


Lita turėtų atsisėsti į sostą. 
— Bene sumanei sąmokslą prieš Ramzį? 


Ofiras vėl šyptelėjo. 

— Aš — tik senas magas, o Lita - silpna moteris, skendinti ne- 
viltyje. Galingajam Egipto faraonui nėra ko mūsų baimintis. Jį 
sunaikins tikroji galia. Ta pati galia įves ir tikrąjį tikėjimą. 

— Kokia galia? 
— Tikrasis Dievas, Moze, vienintelis Dievas; jo rūstybė ne- 
trukus užgrius visas tautas, kurios nepuls jam po kojomis! 
Žemas Ofiro balsas sudrebino lūšnelės sienas. Mozę apė- 
mė keista baimė, ir bauginanti, ir viliojanti. 
— Tu hebrajas, Moze. 
— Aš gimiau Egipte. 
— Tu tik tremtinys, kaip ir aš. Mes ieškome tyros žemės, ne- 
suterštos dešimčių dievybių! Tu — hebrajas, Moze, tavo tauta 
kenčia; ji nori prikelti savo tėvų tikėjimą, įgyvendinti didįjį Ech- 
natono sumanymą. 
— Hebrajai laimingi Egipte; jiems gerai moka už darbą, jie 


sotūs ir patenkinti. 
— Tai, kas materialu, jų jau nebetenkina. 
— Kadangi tu taip tuo įsitikinęs, tapk jų pranašu! 
— Aš kilęs iš Libijos ir neturiu nei tavo autoriteto, nei įtakos 


* Apie jos likimą pasakojama mano romane Karalienė Saulė (Julliard et Pocket). 

— "Tu išsikraustei iš proto, Ofirai! Sukiršinti hebrajus prieš 
Ramzį reikštų juos pražudyti. Nė vienas iš jų netrokšta nei 
maištauti, nei palikti šį kraštą, o aš esu faraono, kuriam lemta 
tapti didžiu valdovu, draugas. 

— Tavyje liepsnoja ugnis, Moze, kaip ji liepsnojo Echnatono 
širdyje. Jo bendraminčiai neišnyko, jie pradeda burtis. 

— Tad judu su Lita - ne vieniši... 

— Mes privalome būti labai atsargūs, bet kasdien užmezga- 
me naujus, nepaprastai vertingus draugiškus ryšius. Echnato- 
no tikėjimas - tai rytdienos tikėjimas. 

— Ko gero, Ramzis taip nemano. 

— O aš pats ar tuo tikiu? 

— Hebrajai išmokys visą pasaulį tikėti vienintelį aukščiau- 
siąjį Dievą, o tu tapsi jų vadu. 

— Tavo pranašystė tiesiog juokinga. 

— Ji išsipildys. 

— Aš visai neketinu stoti prieš faraoną. 

— Tėgu jis pasitraukia mums iš kelio, ir jo bus pasigailėta. 

— Liaukis svaičiojęs, Ofirai, ir grįžk į savo kraštą. 

— Naujosios žemės dar nėra, tu ją sukursi. 

— Aš turiu kitų sumanymų. 

— Juk tu tiki vieną Dievą, tiesa? 

Mozė sutriko. 

— Aš neprivalau tau atsakyti. 

— Nebėk nuo savo likimo. 

— Dink, Ofirai. 

Mozė nuėjo durų link. Magas jo nesustabdė. 

— Gyvatės grįžo į savo urvus, - pareiškė jis. - Gali drąsiai 
išeiti. 

— Sudie, Ofirai. 

— Iki greito pasimatymo, Moze. 


ŽŽ 


Apyaušriu žynys Bakhenas išėjo iš savo būstinės, nusiprausė, 
apsijuosė balta klubjuoste, pasiėmė indą ir pasuko prie švento 
ežero, virš kurio skraidė dešimtys kregždučių, pranašaujančių 
atgimstančią dieną. Didžiajame ežere, prie kurio buvo galima 
nusileisti keturiuose kampuose esančiais akmeniniais laiptais, 
raibuliavo Nuno — neišsenkamo energijos vandenyno, iš kurio 
kilo visos gyvybės formos, vanduo. Bakhenas ketino pasisemti 
truputį švento vandens, naudojamo daugelyje uždarose šven- 
tyklose atliekamų apvalymo apeigų. 

— Ar prisimeni mane, Bakhenai? 

Žynys pasuko galvą į besikreipiantį žmogų, apsirengusį kaip 
paprastas „švarus žynys“. 

— Ramzis... 

— Kai tu buvai - dar kariuomenėje - mano viršininkas ir 
mokytojas, mudu kartą susirėmėme ir paeiliui nugalėjome vie- 
nas kitą. 

Bakhenas nusilenkė. 

— Mano praeities nebėra, Didenybe; šiandien aš priklausau 
Karnakui. 

Kampuoto ir negražaus veido, kimaus balso, atstumiančios 
išvaizdos buvęs arklidžių prižiūrėtojas ir šaunus raitelis atro- 
dė puikiai perpratęs ir pamėgęs savo naująsias pareigas. 

— Argi Karnakas nepriklauso faraonui? 

— Kas gi tuo abejoja? 

— Man gaila drumsti tavo ramybę, Bakhenai, bet aš privalau 
žinoti, kas tu: mano draugas ar priešas. 

— Kodėl aš turėčiau būti Faraono priešas? 

— Didysis Amono žynys su manim kovoja. Nejaugi tu to 
nežinai? 

— Et, įprasti hierarchijos kivirčai... 

— Nesidangstyk tuščiais žodžiais, Bakhenai. Šioje šalyje nė- 
ra vietos dviem valdovams. 

Buvęs Ramzio viršininkas atrodė sutrikęs. 

— Aš įveikiau tik pirmąsias pakopas žynių hierarchijoje ir... 

— Jei tu mano draugas, Bakhenai, tai turi būti ir mano są- 
jungininkas toje kovoje, kurią aš pradėjau. 

— Ką aš turėčiau daryti? 

— Ši šventykla turi tarnauti teisingumui, kaip visos kitos Egip- 
to šventyklos. Jei taip nėra, kaip tu pasielgtum? 

— Garbės žodis, įkrėsčiau prasikaltėliams į kailį! 

— Tokios pagalbos aš tavęs ir prašau, Bakhenai. Padėk man 
įsitikinti, kad čia niekas nepažeidžia Maat įstatymo. 

Ramzis nuėjo, žingsniuodamas palei šventąjį ežerą taip pat 
tolygiai, kaip kiti „švarūs žyniai“, atėję pasisemti apvalančiojo 
vandens. 

Bakhenas nepajėgė apsispręsti tą pat akimirką. Karnakas 
tapo jo namais, pasauliu, kuriame jam patiko gyventi. Bet juk 
Faraono valia buvo šventa... 


Tėbuose sirų pirklys Raja įsigijo tris gražias krautuvėles pa- 
čiame miesto centre. Kilmingųjų šeimų virėjai ateidavo čia pirkti 
puikios kokybės rūkytos ar sūdytos mėsos, 0 jų šeimininkės mie- 
lai rinkosi elegantiškus ir puikiai pagamintus indus iš Azijos. 

Pasibaigus gedului, verslas pagyvėjo. Mandagus, lipšnus, tu- 
rįs puikią reputaciją, Raja galėjo tikėtis vis gausėjančios nuo- 
latinės klientūros. Tad jis nepraleisdavo progos pagirti savo 
tarnautojų ir padidinti jiems atlyginimą, o šie savo ruožtu ne- 
siliovė liaupsinę savo šeimininko. 

Išėjus kirpėjui, kuris padailino smailų pirklio barzdelės ga- 
liuką, Raja palinko prie sąskaitų, pareikalavęs jo netrukdyti. 

Raja nubraukė nuo kaktos prakaitą. Jį vargino ir erzino va- 
saros karštis, o dar labiau - patirta nesėkmė pasamdžius švie- 
siaplaukį graiką, kad šis įsigautų į Ramzio kabinetą ir sudary- 
tų sąrašą dokumentų, kuriuos jaunasis valdovas ketino nagri- 
nėti pirmiausia. Iš tiesų tą nesėkmę buvo nesunku numatyti; 
sirui labiausiai rūpėjo patikrinti, kokių saugumo priemonių 
ėmėsi Ramzis ir Seramana. Deja, jos pasirodė esančios veiks- 
mingos. Gauti patikimų Žinių nebus lengva, nors papirkimas 
buvo ir liko lemiamas ginklas. 

Raja pridėjo ausį prie savo kabineto durų. Prieškambaryje 
visiškai tylu — niekas jo nešnipinėja. Atsargumo dėlei jis užsili- 
po ant taburetės ir prigludo dešine akim prie pertvaroje pra- 
gręžtos mažulytės skylutės. 

Pagaliau nusiraminęs, jis įėjo sandėliukan, kur buvo sukrau- 
tos mažos alebastro vazos, gautos iš Pietų Sirijos, Egipto są- 
jungininkės. Kadangi gražuolės mielai jas pirkdavo, Raja dė- 
davo vazeles ant prekystalio tik po vieną. 
raudonu taškučiu. Įdėtoje į vazą pailgoje medinėje lentelėje 
buvo surašyti jos matmenys: vazos aukštis, apimtis viršuje, per 
vidurį ir prie pagrindo, taip pat jos kaina. 

Visi tie skaičiai buvo ne kas kita, kaip užkoduota informa- 
cija, kurią Raja perteikė suprantama kalba. 

Jo šeimininkų hetitų įsakymas buvo aiškių aiškiausias: ko- 
voti su Ramziu, remti Šenarą. 

— Puikus daiktelis, - ištarė Šenaras, švelniai glostydamas 
gaubtus vazos šonus. 

Raja parodė jam tą vazą matant susibūrusiems krautuvėje 
turtingiems klientams, nes žinojo, kad jie nedrįs siūlyti dides- 
nės kainos negu ta, kurią nurodys vyresnysis Ramzio brolis. 

— Šią nuostabią vazą pagamino vienas senas meistras, pavy- 
džiai saugąs savo amato paslaptis. 

— Siūlau tau už ją penkias geriausios veislės pieningas kar- 

ves, juodmedžio lovą, aštuonias kėdes, dvidešimt sandalų ir 
bronzinį veidrodį. 

Raja nusilenkė. 

— Jūs toks dosnus, pone. Gal suteiksite man garbę ir uždėsi- 
te savo antspaudą mano registracijos knygoje? 

Pirklys pakvietė Šenarą į kambarį už parduotuvės, kur jiedu 
galėjo tyliai pasikalbėti nebijodami, kad kas nors juos išgirs. 

— Turiu puikią naujieną: mūsų draugai svetimšaliai visiškai 
pritaria jūsų Žingsniui ir yra pasiryžę jus paremti. 

— Kokias sąlygas jie man kelia? 

— Nei sąlygų, nei apribojimų. 

— Bene seki man pasaką? 

— Visa tai mes aptarsime vėliau. Šiuo metu kalbama apie 
principinę sutartį; laikykite tai didele pergale. Sveikinu, pone: 
jaučiuosi kalbąs su būsimuoju šalies valdovu, net jei prieš akis 
dar ilgas kelias. 

Šenaras kone apsvaigo. Ši slapta sąjunga su hetitais buvo 
tokia pat veiksminga ir pavojinga kaip mirtini nuodai. Jam 
teks įsigudrinti pasinaudoti ja Ramziui sutriuškinti, bet nepa- 
kenkti sau pačiam ir pernelyg nenusilpninti Egipto. Tai tas pats, 
kaip eiti lynu virš bedugnės - bet jis žinojo, kad įstengs tai 
padaryti. 

— Ką turėčiau perduoti? — paklausė Raja. 

— Perduokite, kad aš labai dėkoju. Pridėkite, kad plušu be 
atvangos... kaip užsienio reikalų ministras. 

Siras net išsižiojo iš nuostabos: 

— Jūs gavote šį postą! 

— Su sąlyga, kad būsiu griežtai kontroliuojamas. 

— Mes su draugais tikimės, kad sugebėsite tinkamai juo pa- 
sinaudoti. 

— Tegu tavo draugai nedvejodami puldinėja silpniausius 
Egipto protektoratus, tegul papirkinėja karaliukus ir gentis, 
kurias Egiptas tariasi kontroliuojąs, ir tegu jie skleidžia kaip 
galima daugiau melagingų gandų. 

— Kokio pobūdžio? 

— Apie neišvengiamus teritorijų užkariavimus, visišką Siri- 
jos prijungimą prie hetitų imperijos, Libano uostų užpuolimą; 
apie tai, kad užsienyje esantys Egipto kariai esą demoralizuo- 
ti... Reikia sutrikdyti Ramzį ir priversti jį netekti šaltakraujiš- 
kumo. 

— Leiskite man nuolankiai pritarti jūsų strategijai. 

— Aš turiu daug kitų idėjų, Raja. Pasirinkdami mane, tavo 
draugai nesuklydo. 

— Esu linkęs spėti, kad mano kuklūs patarimai nebuvo vi- 
siškai nenaudingi. 

— Prie užmokesčio, kurį tau pažadėjau, prisidės dar maišas 
Nubijos aukso. 

Šenaras išėjo iš krautuvės; aukšta padėtis neleido jam il- 
giau šnekučiuotis su pirkliu, nors visi žinojo, kad vyresnysis 
faraono brolis kraustosi iš proto dėl egzotiškų vazų. 

Kažin ar reikia pranešti diplomatui Ašai apie šitą slaptą są- 
jungą su hetitais, Egipto priešais? Ne, tai būtų klaida. Šenaras 
nusprendė, kad bus geriau, jei jo šalininkai kaip galima ma- 
žiau Žinos vienas apie kitą: taip jis galės veikti kur kas efekty- 
viau ir ištaisyti galimus trūkumus ar nesėkmes. 


Sėdėdama gaiviame figmedžio pavėsyje, karalienė Tuja ra- 
šė Sečio valdymo metraštį. Ji puikiai prisiminė svarbiausius to 
palaimingo laikotarpio įvykius, kada Egiptas gyveno taikiai ir 
laimingai. Kiekviena jos vyro mintis, kiekvienas jo judesys įsi- 
rėžė jos atmintin; ji žinojo jo lūkesčius ir nerimą; ji išsaugojo 
prisiminimą apie tas akimirkas, kada jie buvo tokie artimi, jog 
jųdviejų sielos susiliedavo. 

Setis tebegyveno jos trapiame kūne. 

Pamačiusi jos link žengiantį Ramzį, Tuja pajuto jame glū- 
dinčią velionio faraono galią. Jaunojo valdovo asmenybė ne- 
turėjo nė vienos iš daugumai žmonių būdingų ydų; jis atrodė 

vientisas it iš vieno akmens luito iškaltas obeliskas, galintis 
atsilaikyti prieš bet kokią audrą. Tą atsparumą dar labiau pa- 
ryškino jaunystės jėga. 

Ramzis pabučiavo motinos rankas ir atsisėdo jai iš dešinės. 

— "Tu rašai kiaurią dieną. 

— Ir net naktį. Ar tu man atleistum, jei pamirščiau bent vie- 
ną smulkmeną? Atrodai susirūpinęs. 

"Tuja visada žaibiškai perprasdavo jo nuotaiką. 

— Setis buvo tai numatęs. Anksčiau ar vėliau šis susidūrimas 
buvo neišvengiamas. 

— Kaip jis būtų pasielgęs? 

— Argi tu to nežinai? Tėra vienintelis galimas sprendimas. 

— Ir Nefertarė sako tą patį. 

— Ji - Egipto karalienė, Ramzi, ir kaip kiekviena karalienė, 
ji yra Įstatymo sergėtoja. 

— Juk tu visada raginai nepamiršti nuosaikumo)! 

— Kai-reikia išsaugoti šalies vienybę, nuosaikumas nebetinka. 

— Atleisti iš pareigų didįjį Amono žynį... Tai sukels baisias 
riaušes. 

— Kas valdo, sūnau: tu ar jis? 


23 


Pro Karnaką juosiantį aptvarą įžengė visa virtinė asilų, 0 jos 
priekyje pėdino senas asilas, pažįstąs kiekvieną dulkelę kelyje 
iš audyklos į šventovę ir išmokęs savo pavaldinius žingsniuoti 
lėtai ir oriai. 

Šįkart buvo pristatytas didelis audinių kiekis. Bakhenui su 
kitu žyniu buvo liepta padirbėti sandėliuose ir patvirtinti, kad 
juos gavo. Kiekvieną lino rietimą, skirtą apeiginiams rūbams, 
reikėjo pažymėti atitinkamu numeriu, kuris turėjo būti įtrauk- 
tas registravimo knygon, čia pat nurodant audeklo kokybę ir 
vietą, iš kur jis buvo atgabentas. 

— Tikrai gera prekė, —- pastebėjo Bakheno kolega, nedidu- 
kas, iš pažiūros klastingas žmogeliukas. — Tu čia naujokas? 

— Atvykau prieš keletą mėnesių. 

— Tau patinka gyventi Karnake? 

— Tokio gyvenimo aš ir tikėjausi. 

— Be savo tarnystės šventykloje, kuo dar vertiesi? 

— Mano praeitis jau pamiršta; aš paprašiau, kad man leistų 
nuolat tarnauti šventykloje. 

— O aš atidirbu po du mėnesius čia, sandėliuose, ir grįžtu 
miestan, tarnauju keltų priežiūroje. Nelabai varginąs darbas... 
Užtat čia tenka triūsti be atvangos! 

— Kam tau prireikė šitų pareigų? 

— "Tai mano reikalas. Na, griebkimės darbo. Aš imuosi pir- 
mos rūšies audinių, tu - visų kitų. 

Nuimtą nuo asilo krovinį sandėlininkai atsargiai dėdavo ant 
audiniu dengtų rogių, o Bakhenas apžiūrėdavo lino rietimą ir 
užregistruodavo medinėje lentelėje, nepamiršdamas nurodyti 

tiekimo datos. Jam pasirodė, kad antrasis žynys per daug ne- 
sivargina ir didesnę laiko dalį žvalgosi aplinkui, tarsi bijoda- 
mas, kad kas nors gali jį sekti. 

— Aš ištroškau, — tarė jis, - o tu nenori atsigerti? 

— Mielai. 

Iš pažiūros klastingas žynys nuėjo ieškoti vandens. Kadangi 
jis padėjo savo užrašų lentelę ant seno asilo nugaros, Bakhe- 
nas vogčiomis į ją dirstelėjo. Ten buvo įrašyti vos keli kažkokie 
visiškai neįtikimi hieroglifiniai ženklai, neturintys nieko ben- 
dra su pirmarūšio lino tiekimu. 

Kai žynys grįžo su ąsočiu vėsaus vandens, Bakhenas jau vėl 
buvo pasinėręs į darbą. 

— Še, gerk, jis tikrai atgaivina... Iš tiesų nežmoniška versti 
mus dirbti tokiame karštyje. 

— Asilai juk nesiskundžia. 

— Na, tu ir juokdarys! 

— Turbūt tu jau greit baigsi darbą? 

— Nieko panašaus! Dar reikės prižiūrėti, kad audinius de- 
ramai sukrautų sandėliuose. 

— O kur mes dėsime lenteles? 

— Tu man atiduosi savąją, 0 aš ją nunešiu kartu su maniške į 
registracijos skyrių. 

— Ar jis toli nuo sandėlių? 

— Nelabai, bet paėjėti reikia. 

— Tuomet pasiskirstykime darbus: duokš, aš nunešiu lenteles. 

— Ne, ne! Registracijos skyriuje tavęs niekas nepažįsta. 

— Štai ir turėsiu progą jiems prisistatyti. 

— Jie pripratę prie savos tvarkos ir nemėgsta jos keisti. 

— Na, sustabarėjusi tvarka kartais visai ne į naudą. 

— Ačiu, kad pasisiūlei, bet aš susitvarkysiu pats. 

Bakheno bendradarbis atrodė labai sutrikęs ir atsistojo šo- 
nu, kad nebūtų matyti, ką jis rašo savo lentelėje. 

— Ei, drauguži, gal tave mėšlungis sutraukė? 

— Ne, viskas gerai. 
— Išblaškyk mano abejones, pasakyk, tu moki rašyti? 
Aiškiai užsigavęs, žynys atsigręžė į Bakheną: 
— Kodėl tu klausi? 

— Mačiau tavo lentelę, buvai palikęs ją ant asilo nugaros. 

— Tu labai smalsus... 

— Tiek pamatęs, nenorom imsi smalsauti. Štai kas: jei nori, 
aš užrašysiu teisingus duomenis; jei ne, registracijos skyrius 
atsisakys priimti tavo lentelę, o tu turėsi nemalonumų. 

— Neapsimesk nieko nesuprantąs, Bakhenai. 


— O ką aš turėčiau suprasti? 
— Na, gana jau! Ir tau parūpo riebus kąsnelis... Ką gi, tai 
visai normalu, bet tu negaišti laiko veltui. 


— Paaiškink, kas čia dedasi. 
Klastingojo veido žynys priėjo prie Bakheno ir tyliai prabilo: 


— Ši šventykla turtinga, labai turtinga, na, o mes - mes suka- 
mės kaip išmanom. Jeigu Karnakas gaus keliais gražaus lino 
rietimais mažiau, tai jo nenuskurdins, o mes, pardavę tuos rieti- 
mus geriems klientams, gausime neblogą pelną. Supratai? 

— Registracijos biuras irgi dalyvauja tuose sandėriuose? 

— Tik vienas raštininkas ir du sandėlininkai. Kadangi lino 
rietimai neužregistruojami, jų lyg ir nėra, tad mes galime juos 


parduoti visiškai ramiai. 
— O tu nebijai įkliūti? 
— Būk ramus. 
— O kaipgi viršininkai? 
— Viršininkams užtenka kitų rūpesčių. Be to, iš kur tu Žinai, 
kad jie nežiūri į tai pro pirštus? Na, tai kokio procento tu nori? 
— Naaa... kaip galima didesnio. 

— Betgi tu ir kietas! Iš mūsų išeis puiki komanda. Po kelerių 
metų jau būsime užgyvenę neblogą turtelį, ir mums nebereiks čia 
plūktis. Taigi, bičiuli, ar baigiam tvarkyti šitą audinių partiją? 

Bakhenas pritariamai linktelėjo galva. 

Nefertarė padėjo galvą ant Ramzio peties. Tekanti saulė 
užtvindė jų kambarį skaisčia rytmečio šviesa. Jie abu garbino 
tą kasdienį stebuklą, tą nuolat atsinaujinančią šviesos pergalę 
prieš tamsą. Atlikdama atitinkamas apeigas, karališkoji pora 
prisidėdavo prie saulės valties kelionės per požemio erdves ir 
prie dieviškosios įgulos kovos su milžiniška gyvate, kuri mėgi- 
no sunaikinti visa, kas sukurta. 

— Man reikia tavo magiškosios galios, Nefertare. Ši diena 
žada būti sunki. 

— Ar tavo motina mano kaip aš? 

— Man atrodo, kad judvi patyliukais susimokėt. 

— Mudviejų požiūriai sutampa, ir tiek, — šypsodamasi prisi- 
pažino Nefertarė. 

— Jūsų argumentai mane įtikino. Šiandien aš atleisiu didįjį 
Amono žynį iš pareigų. 

— Kodėl tu tiek laukei? 

— Man reikėjo gauti įrodymų, kad jo pareigūnai ir tarnauto- 
ja1 prastai dirba. 

— Dabar tu jų turi? 

— Bakhenas, mano buvęs karybos mokytojas, tapo žyniu. Jis 
atskleidė nelegalią prekybą lino rietimais, į kurią yra įsitraukę 
daug Karnako tarnautojų. Taigi viena iš dviejų: arba didysis 
žynys pats įsivėlęs į tas machinacijas, arba jis nebekontroliuo- 
ja savo darbuotojų. Ir vienu, ir kitu atveju jis nebėra vertas 
užimti tokį aukštą postą. 

— O tasai Bakhenas - patikimas žmogus? 

— Jis dar jaunas, bet Karnakas jam — visas gyvenimas. At- 
skleidęs tą vagystę, jis tiesiog puolė neviltin. Jis manė, kad ne- 
turi teisės tylėti, bet man teko traukte traukti iš jo Žodį po 
žodžio, kol sužinojau visą tiesą. Bakhenas nėra nei skundikas, 
nei karjeristas. 

— Kada susitinki su didžiuoju žyniu? 

— Šįryt. Manęs laukia smarkus susidūrimas: jis neigs bet ko- 
kią savo kaltę ir skųsis tapęs neteisingumo auka. 

— Ko tu baiminiesi? 

— Kad jis visiškai sutrikdys ekonominę šventyklos veiklą ir 
sujauks — bent jau kurį laiką - maisto produktų tiekimą. Tokią 
kainą teks sumokėti už mano bandymą užkirsti kelią šalies skal- 
dymui. 

Ramzis ištarė tuos žodžius taip rimtai, kad Nefertarė susi- 
jaudino. Jis buvo ne tironas, trokštąs atsikratyti jo kėslams truk- 
dančio varžovo, o faraonas, suvokiąs, kad Dviejų Žemių są- 
junga yra būtina, ir pasiryžęs ją išsaugoti, kad ir kuo jam dėl to 
tektų rizikuoti. 

— Turiu tau kai ką prisipažinti, — tarė ji susimąsčiusi. 

— Gal tu pati atlikai tyrimą Karnake? 

— Nieko panašaus. 

— Tuomet tai padarė mano motina, ir ji kalba tavo lūpomis! 

— Visai ne. 

— Ar tai, ką tu nori man pasakyti, kaip nors susiję su mano 
būsimuoju pokalbiu su didžiuoju žyniu? 

— Ne, bet galbūt tai šiek tiek susiję su valstybės valdymu. 

— Ar tu ilgai dar mane versi laukti? 

— Dar keletą mėnesių... Aš nėščia. 

Ramzis švelniai apglėbė Nefertarę. Ji pajuto, kad dabar jis 
visomis savo išgalėmis siekia ją apsaugoti. 

— Aš pareikalausiu, kad geriausi karalystės gydytojai nė aki- 
mirkos nenuleistų nuo tavęs akių. 

— Nesijaudink. 

— Kaip aš galiu nesijaudinti? Tikiuosi, kad mūsų kūdikis bus 
gražus ir sveikas, bet tavo gyvybė ir sveikata man svarbiau už 
viską. 

— Man tikrai netrūks priežiūros. 

— Ar galiu tau įsakyti tuojau pat sumažinti savo darbų apimtį? 

— Nejaugi tu pakęsi karalienę tinginę? 

Ramzis nekantravo. Didysis Amono žynys vis nesirodė, ir 
tas vėlavimas darėsi panašus į faraono įžeidimą. Kokią prie- 
žastį jis sugalvos, norėdamas pasiteisinti? Jeigu jis sužinojo 
apie vagystes, kurias iškėlė aikštėn Bakhenas, tai dabar, be 
abejo, stengiasi užgniaužti valdžios pareigūnų atliekamą tyri- 
mą, naikindamas įkalčius ir šalindamas prasikaltėlius bei kal- 
tinimo liudytojus. Bet tie veiksmai, kuriais didysis žynys siekia 
laimėti laiko, netruks atsigręžti prieš jį patį. 

Kai saulė buvo jau netoli zenito, audiencijos paprašė ket- 
virtasis Amono žynys. Faraonas jį priėmė tuojau pat. 

— Kur pirmasis pranašas ir didysis Amono žynys? 

— Jis ką tik mirė, Didenybe. 

Faraono įsakymu buvo sušauktas žynių susirinkimas. Į jį at- 
vyko antrasis, trečiasis ir ketvirtasis Amono žyniai iš Karna- 
ko bei didieji žyniai ir didžiosios Žžynės iš visų pagrindinių 
Egipto šventyklų. Trūko tiktai žynių iš Denderos ir Atribio: 
pirmasis buvo per senas keliauti, o antrąjį jo rezidencijoje, 
esančioje Nilo deltoje, sulaikė liga. Vietoj jų atvyko du įga- 
lioti atstovai. 

Šie brandaus amžiaus vyrai ir moterys, įpareigoti Faraono 
vardu atlikinėti apeigas savo šventyklose, susirinko vienoje iš 
Tutmozio III šventyklos salių. Čia būdavo įšventinami didieji 
Amono žyniai, čia jiems būdavo atskleidžiamos jų priedermės. 

— Man reikia su jumis pasitarti, - tarė Ramzis. - Būtina pa- 
skirti naują Karnako vyriausiąjį žynį. 

Daugelis susirinkusiųjų pritariamai linktelėjo. Galbūt nau- 
jasis faraonas visai ne toks ūmus, kaip apie jį šneka. 

— Ar šios pareigos neturi visiškai teisėtai atitekti antrajam 
Amono žyniui? — paklausė didysis Memfio žynys. 

— Aš nelaikau vyresnumo pakankamu kriterijumi. 

— Tebūnie man leista įspėti Jūsų Didenybę nepasikliauti 
neišmanėliais, — įsiterpė trečiasis Amono žynys. — Pasaulie- 
tiškoje srityje, be abejo, galima patikėti atsakingas pareigas 
naujokams, bet kai kalbama apie Karnako valdymą, taip pa- 
sielgti būtų klaidinga. Šiuo atveju reikia teikti pirmenybę pa- 
tirčiai ir dorai. 

— Taigi pakalbėkime apie dorą! Ar jūs žinote, kad Karnake 
buvo varoma nelegali pirmarūšio lino audinių prekyba? 

Išgirdę faraono žodžius, žyniai sutriko ir pasipiktino. 

— Kaltininkai jau sučiupti ir nuteisti dirbti audyklose. Jie 
niekada nebebus priimti į jokią šventyklą, net laikinai eiti pa- 
reigų. 

— Nejaugi velionis žynys buvo įsivėlęs į tai? 

— Atrodo, kad ne, bet jūs suprantate, kodėl aš manau, jog 
būtų geriau parinkti jo įpėdinį ne iš dabartinių šventyklos vy- 
resniųjų. 

Po netikėtų Ramzio žodžių stojo ilga tyla. 

— Ar Jūsų Didenybė jau yra ką nors numatęs? — pasiteiravo 
didysis Heliopolio žynys. 

— Aš laukiu rimto pasiūlymo iš jūsų. 

— Kiek laiko jūs mums suteiksite? 

— Kaip įprasta, dabar aš, lydimas karalienės ir daugelio dva- 
riškių, privalau aplankyti tam tikrą skaičių miestų ir šventyk- 
lų. Kai grįšiu, jūs man pateiksite savo pasiūlymus. 


Prieš išvykdamas į tradicinę kelionę po Egiptą, į kurią fara- 
onas leisdavosi pirmaisiais valdymo metais, Ramzis aplankė 
Gurnos šventyklą vakariniame Tėbų krante, kur buvo garbi- 
namas Sečio ka - jo nemari galia. Kasdien specialiai tam pa- 
skirti žyniai padėdavo ant aukurų mėsos, duonos, daržovių bei 
vaisių ir kalbėdavo maldas, kurių dėka velionio faraono siela 
liko žemėje. 

Ramzis žvelgė į vieną iš akmenyje iškaltų savo tėvo atvaiz- 
dų, rodantį Setį amžinai jauną dievų akivaizdoje, ir meldė jį 
atgyti, palikti tą akmens apdarą, atsiskirti nuo sienos, apglėbti 
sūnų, suteikti jam žvaigžde tapusio valdovo jėgą. 

Kuo toliau bėgo laikas, tuo labiau Ramzis išgyveno Sečio 
netektį kaip skaudų išbandymą ir kaip šauksmą. Skaudų iš- 
bandymą, nes nebegalėjo paprašyti patikimą ir didžiadvasį va- 
dovą jam patarti gyvenimo kelyje; šauksmą — nes velionio fa- 
raono balsas skambėjo jo širdyje, ragindamas žengti pirmyn, 
kad ir kokios kliūtys jam trukdytų. 

Tėbų gyventojai - turtingi kilmingieji, amatininkai ar vaikų 
apsuptos namų šeimininkės, plepančios su kaimynėmis prie 
savo namų durų, - nesiliovė spėlioję: ką iš dvariškių Ramzis 
su Nefertare, ketiną sutvirtinti Faraono sąjungą su visomis die- 
vybėmis, pasiims į kelionę po Aukštutinį ir Žemutinį Egiptą. 

Kiekvienas skelbėsi turįs slaptos informacijos, gautos iš įta- 
kingo asmens arba rūmų tarnautojo. Iš patikimo šaltinio ne- 
va buvo žinoma, kad karališkoji flotilė pirma plauksianti į 
pietus iki Asuano, o paskui į šiaurę, leisdamasi Nilu ligi Del- 
tos. Įgulos buvo įspėtos: plaukti teksią greit, jėgų reiks ne- 
gailėti, o sustojimai uostuose bus trumpi. Bet visi džiaugėsi 
būsimąja ritualine kelione, kurios metu karališkoji pora pra- 
dės valdyti Egipto žemę, siekdama palaikyti joje amžiną Ma- 
at įstatymą. 

Išplaukiant Amenis įteikė Ramziui didžiulę krūvą dokumen- 
tų, su kuriais faraonas privalėjo išsamiai susipažinti prieš susi- 
tikdamas su provincijų vietininkais, šventyklų vyresniaisiais 1r 
pagrindinių gyvenviečių seniūnais. Faraono asmens sekreto- 
rius parūpino valdovui kiekvieno įtakingo asmens biografiją: 
jo kopimą karjeros laiptais, šeimyninę padėtį, neslepiamus lū- 
kesčius ir siekius, draugiškus ryšius su kitais aukštais asmeni- 
mis. Jeigu duomenys būdavo netikslūs ar nepatikrinti, Ame- 
nis tai nurodydavo valdovui. 

— Kiek dienų ir naktų tau prireikė šiam lobiui sukaupti? — 
paklausė Ramzis. 

— Neskaičiavau. Vienintelis mano rūpestis - kad informaci- 
ja būtų tiksli. Kaip valdyti jos neturint? 

— Peržvelgęs tavo surinktus duomenis, aš įsitikinau, kad Še- 
naras turi daug šalininkų. Jie turtingi ir įtakingi. 

— Argi tau tai netikėta? 

— Turint omeny jų skaičių - taip. 

— Ką gi, štai kiek sielų ir protų teks užkariauti. 

— Tu nusiteikęs labai optimistiškai. 

— Tu - faraonas ir privalai viešpatauti. Visa kita — plepalai, 
ir tiek. 

— Ar tu apskritai kada nors ilsiesi? 

— Pailsėsiu po mirties. Tol, kol būsiu tavo sandalų laikyto- 
jas, darysiu viską, kad tavo kelias būtų lygus. Ar tu patenkin- 
tas savo kilnojamuoju sostu? 

Medinę sudedamąją faraono kėdę sudarė odinė sėdynė su 
tvirtais apkaustais, uždėta ant masyvių kojelių, kurios baigėsi 
dramblio kaulu inkrustuotomis ančių galvutėmis. Oficialių ce- 
remonijų ir priėmimų metu Ramzis galėjo patogiai jaustis sa- 
vo ištaigingame soste. 

— Aš kuo rūpestingiausiai atrinkau tavo palydą, - tarė Ame- 
nis. - Kelionėje tau nieko nestigs. Valgių kokybė bus tokia pat 
kaip rūmuose. 

— O tu visada taip saikingai valgai"? 

— Viena vertus, skanus maistas laiduoja ilgą gyvenimą, kita — 
mažai gerdamas tausoji energiją ir gali geriau susikaupti. Aš 
nusiunčiau skubius pranešimus miestų, kuriuose mes sustosi- 
me, seniūnams bei didiesiems žyniams ir įsakiau jiems paruošti 
patalpas mūsų kelionės dalyviams. Žinoma, judu su karaliene 
apsigyvensit rūmuose. 

— Ar tu pasirūpinai Nefertare? 

— Na, ir klausimas! Be abejo. Juk tavo sutuoktinės nėštu- 
mas — valstybinės reikšmės reikalas. Jos kajutė gerai vėdina- 
ma; karalienė galės ten ilsėtis, ir jos ramybės niekas netrikdys. 
nešama apie jos sveikatą. Ak, tiesa! Yra šioks toks pagrindas 
nerimauti. 

— Dėl Nefertarės? 

— Ne, dėl prieplaukų. Gavau pranešimų, kad kai kurių prie- 
plaukų būklė prasta, bet aš į tai žiūriu skeptiškai. Man atrodo, 
kad keli provincijų vietininkai šitaip mėgina gauti papildomų 

lėšų savo ūkio priežiūrai. Atsižvelgiant į tavo apsilankymą, to- 
kį jų elgesį galima suprasti ir net pateisinti: kiekvienas nori 
pasinaudoti tokia proga; bet negalima leisti, kad jie darytų tau 
įtaką. Kiekvienas aukštas pareigūnas bandys išpešti iš tavęs 
kuo daugiau naudos, 0 tu privalėsi likti nešališkas, atiduoda- 
mas pirmenybę šalies interesams. 

— Kokie tavo santykiai su Šiaurės ir Pietų Egipto vietinin- 
kais? 

— Jų požiūriu - bjaurūs, manuoju - puikūs. Jie geri pareigū- 
nai, bet pernelyg baikštūs ir visą laiką dreba, kad juos atleis. 
Palik juos, jie tavęs neišduos. 

— Aš ketinau... 

— Paskirti vietininku mane? Jokiu būdu! Dabartinė mano 
padėtis tau kur kas naudingesnė. Aš galiu veikti šešėlyje, ne- 
atkreipdamas į save bereikalingo dėmesio ir nevaržomas mil- 
žiniško administracinio aparato. 

— Kaip atsiliepia apie kelionę pakviestieji mane lydėti? 

— Laimingi, bet privengia Seramanos, kuris juos įtarinėja ir 
nuolat daro kratas, laikydamas visus potencialiais nusikaltė- 
liais. Aš išklausau jų skundų ir išsyk juos pamirštu: tasai sar- 
das budriai atlieka savo pareigas. 

— Tu užmiršti mano liūtą ir šunį. 

— Gali būti ramus: juos puikiai šeria. Dievaži, jie —- tavo ge- 
riausi asmens sargybiniai. 

— Kaip elgiasi Romė? 

— Visi sutartinai jį giria; sakytum jis visą amžių buvo tavo 


vęs neapgavo. 

— Ar tą patį galima pasakyti ir apie Nedžemą? 

— Tavo naujasis žemdirbystės ministras labai rimtai Žiūri į 
savo pareigas. Dvi valandas per dieną jis suka man galvą įvai- 
riausiais administraciniais klausimais, o paskui dirba užsida- 
ręs Su geriausiais buvusio ministro patarėjais, kurie jį moko 

visko, ką jam būtina žinoti. Nelabai jis pasigrožės gamtovaiz- 
džiais per šią kelionę! 

— O mano mylimas brolis? 

— Šenaro laivas — tikri plaukiojantys rūmai. Naujasis užsie- 
nio reikalų ministras itin vaišingas ir žada Ramzio Egiptui žė- 
rinčią ateitį. 

— Gal laiko mane nepataisomu naivuoliu? 

— Iš tiesų viskas turbūt yra sudėtingiau, - tarė Amenis. — Iš 
pažiūros atrodo, kad gavęs šį postą jis tikrai be galo, be krašto 
laimingas. 

— Nejaugi tu manai, kad Šenaras tapo mano sąjungininku? 

— Širdies gilumoje, žinoma, ne; bet jis gudrus ir suvokia, ką gali 
sau leisti ir ko — ne. Tau užteko išminties patenkinti jo valdžios 
troškimą ir leisti jam toliau likti ant pakylos. Gal kartais jis ims ir 
užsnūs turtingo ir garbinamo aukšto pareigūno kėdėje“? 

— Tėišgirsta tave dievai! 

— Tau reikėtų pamiegoti; rytoj bus sunki diena: ne mažiau 
kaip dešimt pokalbių ir trys priėmimai. Ar tu patenkintas sa- 
vo lova? 

„Nežinau, kam ji galėtų nepatikti“, - pamanė sau Ramzis. 
Patogus galvūgalis; kūnui atsigulti — ilgas ir platus rėmas, ku- 
rio išpjovose pritvirtintos visą jo erdvę užpildančios kryžmai 
perpintos kanapių pluošto sruogos; keturios liūto letenų pavi- 
dalo kojos; kojūgalis išmargintas rugiagėlių, mandragorų ir lo- 
tosų žiedais, kad miegančiojo sapnai būtų gėlėti. 

— Trūksta tik minkštų pagalvių, - pastebėjo valdovo asmens 
sekretorius. 

— Man užteks ir vienos. 

— Na jau ne! Tik pažiūrėk į tą mažmožį... 

Amenis stvėrė galvūgalyje padėtą pagalvę, norėdamas pa- 
rodyti ją Ramziui, ir staiga šoko atatupstas. 

Netikėtai sutrukdytas tūnojęs po pagalve juodasis skorpio- 
nas jau buvo grėsmingai iškėlęs geluonį, pasirengęs pulti. 

Ramziui teko pačiam raminti Seramaną. Faraono asmens sar- 
gybos viršininkas nepajėgė suprasti, kaip skorpionas pateko 
į valdovo kambarį. Griežta tarnų apklausa nedavė jokio re- 
zultato. 

— Jie nekalti, - konstatavo sardas. — Reikia apklausti jūsų 

Ramzis neprieštaravo. 

Romė nemėgo Seramanos, bet visiškai nepriekaištavo, kai 
valdovas jį paprašė atvirai atsakyti į sardo klausimus. 

— Penkiems. Na... penkiems nuolatiniams patarnautojams. 

— Ką tai reiškia? 

— Kartais, laivui sustojus kai kuriuose uostuose, aš pasam- 
dau vieną ar du laikinus tarnus. 

— O kai stovėjom paskutinį kartą? 

— Taip, aš tikrai pasamdžiau vieną tokį - kad nuneštų paklo- 
des skalbėjui. 

— Kuo jis vardu? 

— Jo vardas turi būti įtrauktas į sąrašą tądien gavusiųjų atly- 
ginimą. 

— Beprasmiška ieškoti jo pagal tą sąrašą, — nusprendė val- 
dovas. - Tas žmogus bus nurodęs prasimanytą vardą, o mes 
neturime laiko grįžti atgal ir pamėginti jį surasti. 

— Aš nė nežinojau, kad taip daroma! - sugriaudėjo Serama- 
na. — Dėl šitokių dalykėlių niekais nueina visos mano saugu- 
mo priemonės! 

— O kas atsitiko? — nustebęs paklausė Romė. 

— Jums nebūtina tai Žinoti! Ateityje aš pats iškrėsiu kiekvie- 
ną, lipantį į Jo Didenybės laivą, kad ir kas jis būtų: karvedys, 
žynys ar šlavėjas! 

Romė atsigręžė į Ramzį, kuris pritardamas linktelėjo galva. 

— O... kaipgi maistas? 

— Vienas iš jūsų virėjų ragaus patiekalus mano akivaizdoje. 

— Kaip įsakysite. 

Romė išėjo iš valdovo kajutės. Seramana įnirtingai smogė 
kumščiu į siją, kuri pratisai sugirgždėjo. 

— Tas skorpionas nebūtų jūsų nužudęs, Didenybe, - tarė jis, — 
bet būtumėt pradėjęs smarkiai karščiuoti. 

— Ir nebūčiau galėjęs tęsti šios kelionės... O ta nesėkmė bū- 
tų aiškinama dievų nemalone. Tokio tikslo ir buvo siekiama. 

— Tokio pobūdžio įvykis daugiau nepasikartos, — pažadėjo 
sardas. 

— Bijau, kad pasikartos: kol mes nerasime tikrojo kaltininko. 

Seramana patempė lūpą. 

— Tu ką nors įtari? — pasiteiravo Ramzis. 

— Žmonės kartais būna nedėkingi. 

— Kalbėk aiškiau. 

— Tasai Romė... O ką, jei jis pamelavo ir pats įleido į jūsų 
kajutę skorpioną? 

— Nustatyti tai — tavo darbas, tiesa? 

— Pasikliaukite manimi. 


Įveikiant vieną kelio tarpsnį po kito, ritualinė karališkosios 
poros kelionė virto triumfu. Ramzio valdingumas ir Neferta- 
rės žavesys pavergė provincijų vietininkus, didžiuosius žynius, 
seniūnus ir kitus aukštus asmenis, kuriuos stebino ori naujųjų 
Egipto valdovų išvaizda ir laikysena. Ramzis nepraleisdavo 
progos palankiai atsiliepti apie savo vyresnįjį brolį, kurį dau- 
gelis aukštų pareigūnų pažinojo. Šenaro paskyrimas Užsienio 
reikalų ministerijos vadovu išsklaidė jų nerimą: viena vertus, 


1, 
9 


GMSIAUS, 
05 4Nys 


154 


karališkoji šeima liko vieninga ir abu broliai ėjo ranka ran- 
kon; antra vertus, Šenaro patriotizmas ir didybės siekiai už- 
tikrino nuolatinę gynybinę politiką, būtiną Egipto civilizacijai 
apsaugoti nuo barbarų puldinėjimų. 

Kiekviename uoste karališkoji pora pagerbdavo karalienę — 
motiną Tują. Jos buvimas šalia Ramzio ir Nefertarės jaudino 
ir įkvėpė gilią pagarbą. Gležna, tyli, visada liekanti sūnaus 
valdovo šešėlyje, Tuja įkūnijo tradiciją ir valdžios perimamu- 
mą, be kurių jos sūnaus viešpatavimas galėjo atrodyti esąs 
neteisėtas. 

Artinantis prie Abido, kur buvo garsioji Ozirio šventykla, 
Ramzis pasišaukė į laivo pirmagalį savo draugą Ašą. Bet ku- 
rią dieną, bet kurią valandą jaunasis diplomatas buvo vis toks 
pat elegantiškas ir rafinuotai mandagus. 

— Ar tu patenkintas šia kelione, Aša? 

— Tavo Didenybė pradeda valdyti ne tik Egipto žemę, bet ir 
jo Žmonių širdis, o tai puiku. 

— Ar tau neatrodo, kad kai kurių elgesys yra gerokai veid- 
mainiškas? 

— Be abejo, bet juk svarbiausia tai, kad jie pripažįsta tavo 
valdžią. 

— Ką tu manai apie Šenaro paskyrimą užsienio reikalų mi- 
nistru? 

— Man jis pasirodė netikėtas. 

— Kitaip tariant, jis tave šokiravo. 

— Man neleistina kritikuoti Faraono potvarkių. 

— Ar tu manai, kad mano broliui trūksta kompetencijos"? 

— Dabartinėmis aplinkybėmis diplomatija yra sudėtingas da- 
lykas — sakyčiau, subtilus menas. 

— Kas drįstų mesti iššūkį Egipto galybei? 

— Nenorėčiau, kad dėl savo asmeninio triumfo šalies viduje 

CHRISTIAN JACO E RAMZIS. MILIJONŲ METŲ ŠVENTYKLA 155 


pavojingas priešininkas, jie bandys sustiprinti savo pozicijas, o 
vėliau galbūt imsis karingesnių priemonių. 

— Tu turi konkrečių faktų? 

— Kol kas tai tik prielaidos. 

— Matai, Aša, Šenaras yra mano vyresnysis brolis ir labai 
impozantiška asmenybė, puikiai tinkanti puotoms ir priėmi- 
mams. Jis užburs užsienio ambasadorius tuščiomis kalbomis 
ir galop pats jomis įtikės. Bet jis gali susigundyti ir kitokiomis 
pramogomis: priešiškumu ar sąmokslu. Jo pabrėžtinai rodo- 
mas noras bendradarbiauti su manim ir deramai tarnauti vals- 
tybei man atrodo įtartinas. Todėl tau atiteks esminis vaidmuo. 

— Ko tu iš manęs tikiesi? 

— Aš skiriu tave Aukštutinio ir Žemutinio Egipto slaptųjų 
tarnybų viršininku. Oficialios tavo pareigos niekuo nesiskirs 
nuo tavo pirmtakų: tau reikės vadovauti diplomatinio pašto 
tarnybai, taigi peržiūrėti Šenaro rašytus dokumentus. 

— Vadinasi, tu man įsakai jį šnipinėti? 

— Tai bus viena iš tavo užduočių. 

— Ar Šenaras neims manęs įtarinėti? 

— Aš leidau jam suprasti, kad jis neturės jokios veiklos lais- 
vės. Žinodamas, kad yra nuolat stebimas, jis labiau atsispirs 
pagundai kaip nors apgailetinai nusižengti. 

— O jeigu jis išsprūs iš mano priežiūros? 

— Tu per daug protingas, bičiuli; tave ne taip paprasta ap- 
gauti. 


Išvydus šventąją Abido žemę, Ramziui suspaudė širdį. Čia 
viskas priminė Setį. Juk tai jis, dievo Seto — visatos galybės 
įsikūnijimo ir savo brolio Ozirio žudiko — bendravardis, ka- 
daise pastatė čia nuostabią šventyklą, kad joje būtų švenčia- 
mos mirusio ir prisikėlusio dievo misterijos. Čia buvo įšven- 
tinti Ramzis su Nefertare, įsidėję širdin dieviškąsias tiesas, ku- 
riomis jie privalėjo dalytis su savo liaudimi. 

Ant vedančio į prieplauką kanalo krantų nebuvo matyti nė 
gyvos dvasios. Žinoma, šioje šventoje vietovėje priderėjo links- 
mintis tik Ozirio prisikėlimo proga; bet abejingumas ir slogi 
atmosfera, vyravusi karališkosios flotilės sutikimo metu, nu- 
stebino keliautojus. 

Pirmas į krantą nepaleisdamas iš rankos kalavijo išlipo Se- 
ramana. Netrukus aplink jį susibūrė Faraono asmens sargyba. 

— Man tai nepatinka, - sumurmėjo sardas. 

Ramzis atsistojo prieplaukoje. Tolumoje, už akacijų girai- 
tės, kilo Ozirio šventykla. 

— Nerizikuokite, - patarė Seramana. — Leiskite man apžiū- 
rėti apylinkes. | 

Maištininkai Abido šventykloje! Valdovas negalėjo patikėti 
tokia šventvagyste. 

— Vežimus, - įsakė jis. - Aš važiuosiu priekyje. 

— Jūsų Didenybe... 

Sardas suprato, kad atkalbinėti Ramzį beprasmiška. Kaip 
užtikrinti šitaip neprotingai besielgiančio monarcho saugumą? 

Faraono vežimas bemat įveikė nuotolį tarp prieplaukos ir 
šventyklos aptvaro. Ramzis didžiai nustebo, radęs pagrindi- 
nio įėjimo portalą atlapą. Nulipęs nuo vežimo, jis įėjo į šven- 
tyklos kiemą, plytintį po atviru dangumi. 

Šventyklos fasadą dengė pastoliai; ant žemės gulėjo jo tėvo 
statula: Setis buvo pavaizduotas Ozirio pavidalu. Šen bei ten 
mėtėsi darbo įrankiai. Visur tuščia: nė vieno darbininko, nė 
vieno amatininko. 

Visiškai suglumęs, faraonas įėjo šventyklon. Aukurai tušti: 
nei gėlių, nei vaisių; nė vieno besimeldžiančio ar atliekančio 
apeigas Žynio. 

Matyt, šventykla buvo apleista. 

Ramzis išėjo ir pašaukė ant slenksčio stovintį Seramaną: 

— "Tuoj pat atvesk man tuos, kurie atsako už statybas. 

Pralinksmėjęs sardas puolė vykdyti įsakymą. 

Ramzio rūstybė kone apniaukė vaiskų Abido dangų. 

Didžiajame šventyklos kieme susirinkę žyniai, pareigūnai, 
vienas nusilenkė, puolė ant kelių ir palietė nosimis žemę, įbau- 
ginti griausmingo valdovo balso, priekaištaujančio jiems už tin- 
ginystę ir apsileidimą. 

Ramzis nepaisė jokių pasiteisinimų. Kaip Abido žyniai ir 
darbininkai galėjo šitaip gėdingai elgtis, teisindamiesi tuo, kad 
Sečio mirtis neleidžia jiems imtis jokios iniciatyvos? Vadinasi, 
pasitaikius menkiausiai progai, jie pasidavė netvarkai ir ne- 
veiklumui, ir niekas nė nemanė vykdyti savo pareigos. 

Kiekvienas baiminosi susilauksiąs griežtos bausmės, bet jau- 
nasis faraonas tik pareikalavo sudėti dvigubai daugiau aukų 
Sečio ka. Jis įsakė įveisti vaismedžių sodą, pasodinti medžių, 
paauksuoti duris, tęsti šventyklos statybą, užbaigti statulas ir 
kasdien atlikinėti apeigas. Ramzis pranešė, kad Ozirio miste- 
rijų šventei bus padaryta nauja valtis. Šventyklos žemėse dir- 
bantys valstiečiai bus atleisti nuo mokesčių, o pati šventykla 
gaus daug turto - su sąlyga, kad ji niekada nebebus šitaip ap- 
leista. 

Didysis šventyklos kiemas tyliai ištuštėjo. Visi džiaugėsi fa- 
raono gerumu ir širdyje prisiekinėjo neberūstinti valdovo. 

Nurimęs Ramzis įėjo į centrinę šventyklos dalį, Abido „dan- 
gų“, kur tamsoje sklido paslaptinga šviesa, ir širdimi prisišau- 
kė žvaigžde plevenančią savo tėvo sielą, o saulės valtis tuo tar- 
pu tęsė savo amžiną kelionę. 


26 


Šenaras džiūgavo. 

Žinoma, sumanymas įmesti į Ramzio kambarį skorpioną žlu- 
go, bet vyresnysis valdovo brolis nelabai pasikliovė ta užma- 
čia, kurią buvo pasiūlęs neapykantos apimtas Saris, buvęs Ram- 
zio auklėtojas. Sumenkinti Faraono autoritetą ir pakirsti jo 
fizines jėgas nebus lengva, tačiau patirtis liudijo, kad ir griež- 
čiausiame apsaugos tinkle visada yra kokia nors spraga. 

Šenaras džiūgavo dėl to, kad baigiantis vienai labai vykusiai 
vakarienei Aša jam pranešė tiesiog neįtikimą naujieną. Stovė- 
dami Nilu slystančio laivo paskuigalyje, pašnekovai galėjo bū- 
ti ramūs, kad kiti svečiai, gerokai papiktnaudžiavę vynu, jų ne- 
išgirs: lėbautojų dėmesį patraukė vėmulio tampomas aukštas 
pareigūnas, kurį puolė slaugyti laivo gydytojas. 

— Slaptųjų tarnybų viršininkas... Ar tik aš kartais nesap- 
nuoju? 

— Mano paskyrimas tikrų tikriausias. 

— Manau, kad jus taip pat įpareigojo mane sekti? 

— Visiškai teisingai. 

— Vadinasi, iš pažiūros aš niekaip negalėsiu laisvai veikti ir 
būsiu priverstas tenkintis bereikšmio linksmuolio vaidmeniu. 

— Kaip tik šito valdovas ir pageidauja. 

— Ką gi, įvykdykime jo norą, mano mielas Aša! Aš pasisteng- 
siu puikiai atlikti savo vaidmenį. Jei suprantu teisingai, jūs tap- 
site pagrindiniu valdovo informacijos šaltiniu hetitų politikos 
srityje. 

— Galbūt. 

— Ar mūsų sąjunga jums priimtina? 

— Labiau nei kada nors. Ramzis — tironas, aš tuo įsitikinęs; 
jis niekina kitus ir pasikliauja tik savimi. Jo tuščiagarbiškumas 
pražudys šalį. 

— Mūsų nuomonės sutampa ir šiuo atveju, tačiau ar jūs esa- 
te pasiryžęs rizikuoti? 

— Mano nuostatos nepasikeitė. 

— Kodėl jūs taip nekenčiate Ramzio? 

— Todėl, kad jis - Ramzis. 


Apsupta žaliuojančių laukų, Dendera, besišypsančios gra- 
žuolės deivės Hatoros šventykla, buvo tarsi himnas dangaus ir 
žemės harmonijai. Dideli figmedžiai, pasodinti prie aptvaro, 
teikė pavėsį pačiai šventyklai ir jos priestatams, kurių viena- 
me buvo muzikos mokykla. Būdama įšventintų į žvaigždžių 
šokių misterijas Hatoros žynių valdovė, Nefertarė džiaugėsi 
tuo apsilankymu, tikėdamasi praleisti šventykloje kelias va- 
landas ir skirti jas meditacijai. Po įvykio Abide karališkoji flo- 
tilė buvo priversta grįžti į pietus, bet karalienė būtinai norėjo 
užsukti į Denderą. 

Jai pasirodė, kad Ramzis kažkuo susirūpinęs. 

— Apie ką tu galvoji? — pasiteiravo Nefertarė. 

— Apie didžiojo Amono žynio paskyrimą. Amenis atnešė pa- 
grindinių kandidatų asmens bylas, bet nė vienas iš jų manęs 
netenkina. 

— Ar kalbėjaisi apie tai su Tuja? 

— Ji mano taip pat. Visus tuos žmones kadaise nušalino Se- 
tis, o dabar jie bando pasinaudoti susiklosčiusia padėtimi. 

Nefertarė pažvelgė į akmenyje iškaltus nuostabiai grakščius 
Hatoros atvaizdus. Staiga karalienės žvilgsnis suspindo keista 
šviesa. 

— Nefertare... 

Ji neatsakė, paskendusi regėjime. Baimindamasis, kad my- 
limoji nenuskrietų į dangų pas švelniaveidę deivę, amžiams 

palikdama jį vieną, Ramzis paėmė ją už rankos. Atsipeikėjusi 
ir nurimusi, Nefertarė prisiglaudė prie Faraono. 

— Aš buvau toli, taip toli... Visa jūra šviesos, ir progiesmiu 
kalbantis balsas — aš klausiausi, ką jis man sakė. 

— Ką gi? 

— Nesirink nė vieno iš tau siūlomų. Mums reikia vykti ieško- 
ti būsimojo didžiojo Amono žynio. 

— Bet aš neturiu tam laiko! 

— Klausyk balso iš anapus; argi ne jis nuo pat Egipto pradžios 
vadovauja faraono veiklai? 

Karališkąją porą priėmė muzikančių ir dainininkių viršinin- 
kė, surengusi koncertą šventyklos sode. Nefertarė mėgavosi 
tomis nuostabiomis akimirkomis, o Ramzis virte virė iš ne- 
kantrumo: nejaugi teks laukti kito regėjimo, norint rasti didįjį 
Amono žynį, kuris nebūtų garbėtroška? 

Ramzis būtų mielai grįžęs į laivą ir apsvarstęs tuos klausimus 
su Ameniu, bet negalėjo išsisukti neapsilankęs šventykloje, jos 
dirbtuvėse ir sandėliuose. Visur viešpatavo tvarka ir grožis. 

Šventojo ežero pakrantėje Ramzis pamiršo savo rūpesčius; 
čia tvyranti giedra ramybė, švelnios vilkdalgių ir rugiagėlių spal- 
vos, lėtai žengianti atėjusių pasisemti truputį vandens vakari- 
nėms apeigoms žynių procesija būtų nuraminusios net ir la- 
biausiai suaudrintą sielą. 

Kažkoks senukas ravėjo gėlynus ir kišo piktžoles į maišą. Jo 
judesiai buvo lėti, bet tikslūs. Klūpodamas ant vieno kelio, jis 
buvo atgręžęs nugarą karališkajai porai. Tokia nepagarba bū- 
tų verta griežto pasmerkimo, bet senukas buvo taip pasinėręs 
į darbą, kad faraonas nutarė jam netrukdyti. 

— Jūsų gėlės nuostabiai gražios, - tarė Nefertarė. 

— Aš su jomis kalbuosi kaip įmanydamas meiliau, - niurgz- 
liai atsakė senukas. — Kitaip jos išaugtų dievažin kaip persi- 
kreipusios. 

— Aš taip pat tai pastebėjau. 

— Šit kaip? Jūs, tokia graži, jauna moteris, užsiimate sodi- 
ninkyste? 

— Kai lieka laiko. 

— Jūs tokia užimta? 

— Mano pareigos palieka man nedaug laisvalaikio. 

— Gal jūs — vyriausioji žynė? 

— Tai viena iš mano pareigų. 

— O jūs turite ir kitų? Ak, atleiskite... Aš neturiu jokio pa- 
grindo šitaip jums įkyrėti. Kartu grožėtis gėlėmis - puikus bū- 
das bendrauti, ir visai nėra reikalo Žinoti ką nors daugiau. 

Senuko veidas persikreipė iš skausmo: 

— Tas prakeiktas kairysis kelis... Kartais jis mane taip ka- 
muoja, kad sunku atsistoti. 

Ramzis ištiesė senukui ranką. 

— Ačiū, karalaiti... Juk jūs turbūt karalaitis? 

— Ar šitaip prižiūrėti sodą jums įsakė didysis Denderos žy- 
nys? 

— Taip, jis. 

— Sako, jis esąs labai griežtas; be to, serga ir dėl to negali 
keliauti. 

— Visiškai teisingai. Ar jūs taip pat mėgstate gėles, kaip ši 
jauna moteris? 

— Labiausiai aš mėgstu sodinti medžius. Beje, norėčiau pa- 
sikalbėti su didžiuoju žyniu. 

— Kokiu tikslu? 

— Nes jis neatvyko į susirinkimą, kuriam pasibaigus jo kole- 
gos turi pranešti Ramziui didžiojo Amono žynio vardą. 

— Ar neleistumėte šiam senam dievų tarnui toliau rūpintis 
gėlėmis? 

Ramziui nebeliko abejonių: didysis šventyklos žynys bandė 
pasislėpti po sodininko apdaru. 

— Nepaisant skaudančio kelio, jis man neatrodo nepajėgiąs 
sėsti į laivą ir plaukti iki Tėbų. 

— Dešiniojo peties būklė neką geresnė, metų našta vis la- 
biau slegia, ir... 

— Gal didysis Denderos žynys nepatenkintas savo likimu? 

— Priešingai, Jūsų Didenybe; jis pageidauja, kad jam leistų 
ramiai baigti savo gyvenimą šioje šventykloje. 

— Ojei pats Faraonas paprašys jį nuvykti į Tėbus ir pasidaly- 
ti savo patirtimi? 

— Jei Faraonas, nors dar labai jaunas, jau turi bent kiek pa- 
tirties, jis pasigailės seno Žmogaus ir taip jo nevargins. Ar Ram- 
zis nesutiktų paduoti mano lazdos, kuri padėta štai ten, ant 
sienelės? 

Faraonas padarė ko paprašytas. 

— Jūs pats matote, Didenybe: senasis Nebu vos paeina. Kas 
išdrįstų priversti jį palikti savo sodą? 

— Kaip didysis Denderos žynys, ar sutiksite bent jau duoti 
patarimą Egipto valdovui? 

— Mano amžiaus Žmogui geriau patylėti. 

— Išminčius Ptahotepas, kurio pamokymai teikia mūsų sie- 
lai peno nuo piramidžių statybos laikų, galvojo ne taip. Aš la- 
bai vertinu jūsų nuomonę ir norėčiau ją sužinoti. Kaip jūs ma- 
note, kas labiausiai tiktų būti didžiuoju Amono žyniu? 

— Visą savo gyvenimą aš praleidau Denderoje ir niekad ne- 
buvau Tėbuose. Aš visai neišmanau vidinės žynių hierarchijos 
įmantrybių. Teatleidžia man Jūsų Didenybė, bet aš įpratęs 
anksti gultis. 


Dalį nakties Nefertarė su Ramziu praleido šventyklos tera- 
soje kartu su astronomais. Nakties danguje ryškėjo tūkstan- 
čiai sielų ir nemariųjų žvaigždžių, besitelkiančių aplink Šiau- 
rinę žvaigždę, kuria ėjo ašis, siejanti tai, kas matoma, su nere- 
gimuoju. 

Paskui karališkoji pora nuėjo į rūmus, kurių langai žvelgė į 
žaliuojančius aplink Denderą laukus. Nedidukas, kukliai - vei- 

kiau kaimiškai nei karališkai — apstatytas miegamasis vienai 
trumpai nakčiai tapo jiems rojaus prieglobsčiu. Nefertarė už- 
migo Ramzio glėbyje. Jiedu sapnavo tą patį sapną apie laimę 
ir pabudo pažadinti paukščių čiulbėjimo. 

Atlikę rytmetines apeigas, pasigardžiavę sočiais pusryčiais 
ir nusimaudę prie pat rūmų tyvuliuojančiame baseine, Ram- 
zis su Nefertare susiruošė išvykti. Visi Žyniai atėjo su jais atsi- 
sveikinti. Staiga Ramzis atsiskyrė nuo savo palydovų, pasuko 
iš pagrindinio kelio ir nuėjo į sodą, prie šventojo ežero. 

Nebu vėl klūpojo prie savo gėlyno ir apžiūrinėjo našlaites 
bei pentinius. 

— Nebu, ar gerbiate karalienę? 

— Kokio atsakymo jūs iš manęs tikitės, Jūsų Didenybe? Ka- 
ralienė — grožio ir proto įsikūnijimas. 

— Tokiu atveju jos mintys nepasirodys jums lengvabūdiškos. 

— Kokios mintys? 

— Man labai gaila drumsti jūsų ramybę, bet privalau nusi- 
vežti jus į Tėbus. Šito nori karalienė. 

— Kokiu tikslu, Jūsų Didenybe? 

— Aš skiriu jus didžiuoju Amono žyniu Karnake. 

Kai karališkoji flotilė, skrosdama Nilo vandenis, sustojo prie 
Karnako šventyklos prieplaukos, visi Tėbai virte užvirė. Ką 
reiškė ankstyvas Ramzio sugrįžimas? Mieste ėmė žaibiškai 
sklisti prieštaringiausi gandai. Vieni tvirtino, kad faraonas no- 
rįs panaikinti Amono žynių instituciją ir sumenkinti miesto 
statusą, prilygindamas jį provincijos miesteliukui; kiti teigė, 
kad Ramzis kelionėje susirgęs ir paskubėjęs grįžti į Tėbus, kad 
galėtų numirti savo rūmuose. Juk jaunasis faraonas iškilo per- 
nelyg greitai, o dangus esą jį už tai nubaudė. 

Siras Raja, hetitų pasamdytas šnipas, mirtinai nuobodžia- 
vo. Pirmąkart jis neturėjo jokių rimtų Žinių. O juk turėdamas 
tokį platų tiek keliaujančių prekiautojų, tiek sėslių pirklių, įsi- 
kūrusių pagrindinėse gyvenvietėse palei upę, tinklą, jis galėjo, 
ramiausiai likdamas Tėbuose, sekti valdovo kelionę ir greitai 
sužinoti jo nutarimus bei potvarkius. 

Raja visiškai nenutuokė, kas paskatino Ramzį skubiai grįžti 
į Pietų Egipto sostinę. Kaip ir buvo numatyta, valdovas pabu- 
vojo Abide, tačiau, užuot keliavęs Šiaurės link, pasuko atgal ir 
praleido kelias valandas Denderoje. 

Ramzio veiksmai buvo nenuspėjami. Jis veikė greit, nepasi- 
kliaudamas patarėjais, kurių plepalai būtų pasiekę siro ausis. 
Raja širste širdo: jaunasis valdovas pasirodė besąs nemenkas 
priešininkas, kurį bus ne taip lengva kontroliuoti. Norint pasi- 
naudoti turimais ginklais ir priemonėmis, Šenarui teks pasi- 
telkti pagalbon visus savo sugebėjimus ir gudrybes. Atviro kon- 
flikto atveju Ramzis galėjo būti daug pavojingesnis, nei jie įsi- 
vaizdavo, tad pasyviai stebėti ir laukti buvo jau neįmanoma. 

Raja ir pats ketino veikti greitai ir ryžtingai, atsikratydamas 
negabių ir tingių šnipų. 


Užsidėjęs mėlyną karūną, vilkįs ilgais klostytais lino rūbais, 
sugniaužęs rankoje valdžios skeptrą, Ramzis atrodė orus ir di- 
dingas. Kai jis įėjo į šventyklos salę, kur buvo susirinkę pasita- 
rimo dalyviai, visi nuščiuvo. 

— Ar jau galite pranešti man būsimojo didžiojo žynio vardą? 

— Jūsų Didenybe, —- atsakė didysis Heliopolio žynys, - mes 
vis dar svarstome, kas galėtų juo būti. 

- Jūsų svarstymai baigti. Štai naujasis didysis Amono žynys. 

Pasiremdamas lazda, į pasitarimo salę įėjo Nebu. 

— Nebu! - sušuko didžioji Sajo žynė. - Aš maniau, kad tu 
sergi ir negali nė iš vietos pajudėti! 

— Taip ir yra, bet Ramzis padarė stebuklą. 

— Sulaukus tokio amžiaus, jums derėtų pagalvoti apie ramų 
poilsį! — pasipiktinęs pareiškė antrasis Amono žynys. — Valdyti 
Karnaką ir Luksorą — nepakeliama našta, gniuždantis triūsas! 

— Jūs teisus, tačiau kas gali priešintis valdovo valiai? 

— Mano potvarkis jau iškaltas akmenyje, - pareiškė Ram- 
zis. - Nebu paskyrimas įrašytas daugelyje stelų. Ar kas nors iš 
čia esančiųjų mano, kad jis nėra vertas šio aukšto posto? 

Tokių neatsirado. 

Ramzis padavė Nebu aukso žiedą ir skeptrą iš elektrono — 
aukso ir sidabro lydinio, simbolizuojančius jo valdžią. 

— Nuo šiol tu esi didysis Amono žynys. Jo lobiai ir ištekliai 
dabar bus tavo žinioje. Būk kruopštus, sąžiningas ir budrus sa- 
vo šventyklos ir jos valdų viršininkas. Darbuokis ne savo paties, 
o dievybės ka labui. Amonas mato, kas dedasi žmogaus sieloje 
ir širdyje; jis žino, kas slypi kiekvienos būtybės gelmėse. Jeigu 
jis bus tavimi patenkintas, tai padės tau likti vyriausiuoju šven- 
tyklos vadovu ir suteiks ilgą amžių bei laimingą senatvę. Ar pri- 
sieki laikytis Maat įstatymo ir vykdyti savo pareigą? 


2 


K < 
Ignas 


166 


— Prisiekiu tai Faraono gyvybe, - ištarė Nebu, nusilenkda- 
mas Ramzuui. 


Antrasis ir trečiasis Amono žyniai buvo įširdę ir nusiminę. 
Ramzis ne tik padarė jų viršininku senį, kuris besąlygiškai pa- 
klus kiekvienam jo žvilgsniui ir mostui, bet dargi ketvirtuoju 
Amono žyniu paskyrė kažkokį niekam nepažįstamą Bakheną! 
Tas faraono pakalikas įsakinės seniui ir bus tikrasis Karnako 
šeimininkas. Atrodo, Karnakas ilgam prarado savo reikšmę ir 
nepriklausomybę. 

Abiem pareigūnams nebeliko jokios vilties vieną dieną tapti 
turtingiausios Egipto šventyklos valdytojais. Įkliuvę į Nebu ir 
Bakheno spąstus, jie anksčiau ar vėliau bus priversti atsistaty- 
dinti, patys sugriaudami savo karjerą. Visai suglumę, jiedu su- 
galvojo ieškoti sąjungininko ir prisiminė Šenarą — bet ar tik val- 
dovo brolis nestojo jo pusėn, tapęs vienu iš faraono ministrų? 

Kadangi jam nebuvo ką prarasti, antrasis žynys nutarė susi- 
tikti su Šenaru ir pasikalbėti su juo visų priešiškų Ramzio po- 
tvarkiui Amono žynių vardu. Šenaras priėmė jį žuvingo tven- 
kinio pakrantėje, ant kuoliukų ištempto didelio audeklo pa- 
vėsyje. Tarnas padavė jam ceratonijos sulčių ir dingo. Šenaras 
suvyniojo ligi tol skaitytą papirusą ir pažvelgė į svečią: 

— Jūs man kažkur matytas... 

— Aš vardu Dokis. Esu antrasis Amono žynys. 

Žmogėnas Šenarui patiko. Nedidukas, skustagalvis, siaura- 
kaktis, riešuto spalvos akimis, o nosis ir smakras tokie ilgi ir 
agresyviai atsikišę, kad priminė krokodilo nasrus. 

— Kuo galiu būti jums naudingas? 

— Be abejo, jūs palaikysite mane nerangiu storžieviu, bet 
aš nepratęs prie dvariškių elgesio taisyklių i1r mandagumo po- 
sakių. 

— Apsieisime ir be jų. 

— Pirmuoju Amono žyniu ką tik paskirtas kažkoks senis, Nebu. 

— Būdamas antrasis žynys, tą postą turėjote gauti jūs, tiesa? 

— Velionis didysis žynys šito nuo manęs neslėpė, bet valdo- 
vas visai neatkreipė į mane dėmesio. 

— Pavojinga kritikuoti jo nutarimus. 

— Nebu nepajėgus valdyti Karnako. 

— Jo slaptas šeimininkas bus Bakhenas, mano brolio draugas. 

— Atleiskite man už tokį tiesmuką klausimą, bet ar jūs pats 
pritariate tiems skyrimams? 

— Tokia Faraono valia, ir ji jau tapo tikrove. 

Dokis pasijuto apviltas: Šenaras palaikė Ramzį. Žynys atsi- 
stojo: 

— Nebetrukdysiu jūsų. 

— Valandėlę... Jūs atsisakote susitaikyti su jau įvykusiu faktu? 

— Valdovas ketina pakirsti Amono žynių galią. 

— Ar jūs turite priemonių tam pasipriešinti"? 

— Aš ne vienas. 

— Kam jūs atstovaujate? 

— Daugumai žynių. 

— Ar turite veiklos planą? 

— Karalaiti Šenarai! Mes neketiname maištauti! 

— Jūs niekatauškis, Doki, ir net nežinote, ko norite. 

— Man reikia pagalbos. 

— Pirma parodykite, ko jūs vertas. 

— Betgi... kaip, kokiu būdu? 

— Pats sugalvoktte. 

— Juk aš - tik žynys, tiktai... 

— Viena iš dviejų: arba jūs — garbėtroška, arba — nevykėlis. 
Jeigu jūs sugebate tik gromuliuoti savo nuoskaudą, tai manęs 
nedominate. 

— O jei man pavyks pakirsti Faraono patikėtinių autoritetą? 

— Pabandykite, ir jeigu jums tai pavyks, mes vėl pasimaty- 
sime. Suprantama, šiandieninio mūsų susitikimo niekada ne- 
buvo. 

Dokiui vėl sušvito viltis. Jis išėjo iš Šenaro sodybos, regzda- 
mas krūvą neįvykdomų planų: gerai pasistengus, kas nors vis 
šaus galvon! 

Tačiau Šenaras buvo nusiteikęs skeptiškai. Tasai tipas, žino- 
ma, buvo šio to vertas, bet Šenarui jis atrodė esąs pernelyg 
neryžtingas ir per lengvai pasiduodąs kitų įtakai. Pabūgęs sa- 
vo drąsos, jis, be abejo, nesiryš kovoti su Ramziu. Bet niekada 
nereikia nusisukti nuo galimo sąjungininko; todėl Šenaras pa- 
sirinko gerą būdą tikrajai antrojo Amono žynio prigimčiai nu- 
statyti. 


Ramzis, Mozė ir Bakhenas apžiūrinėjo statybas, kur plušė- 
jo aibė Žmonių, įpareigotų pastatyti milžinišką kolonų salę, 
apie kurią svajojo Setis. Paversti Sečio svajonę tikrove turėjo 
jo sūnus. Didžiuliai akmens luitai buvo tiekiami laiku, įvairių 
specialistų brigados dirbo darniai, tad akmeniniai stiebai, sim- 
bolizuoją iš pirmapradžio vandenyno išdygusius papirusus, kilo 
vienas po kito. 

— Ar tu patenkintas savo darbininkais? — paklausė Ramzis 
Mozės. 

— Su Sariu ne taip lengva sutarti, bet man atrodo, aš jį su- 
tramdžiau. 

— Kuo jis prasikalto? 

— Jis rodo darbininkams neleistiną panieką ir bando suma- 
žinti jų davinį, kad galėtų likusią nuo maisto pirkimo sumą 
įsidėti į savo kišenę. 

— Atiduokime jį teismui. 

— Manau, kad tai nebūtina, — šyptelėjo Ramzio žodžių pra- 
linksmintas hebrajas. - Geriau tegu jis būna čia pat, man po 
ranka. Kai tik jis perlenkia lazdą, aš pats su juo susitvarkau. 

— Jeigu tu su juo elgsies pernelyg šiurkščiai, jis paduos skundą. 

— Būk ramus, valdove: Saris —- bailys. 

— Juk jis buvo jūsų auklėtojas? — pasiteiravo Bakhenas. 

— Taip, 1r dargi labai sumanus mokytojas, - atsakė Ramzis. — 
Bet jį apniko kažkokia beprotybė. Atsižvelgiant į jo piktada- 
rystes, kas nors kitas būtų jį išsiuntęs katorgon į 0azę, 0 aš 
tikiuosi, kad darbas padės jam atgauti protą. 

— Pirmieji rezultatai nelabai teikia vilčių, - apgailestauda- 
mas tarė Mozė. 

— Tu toks atkaklus, kad pasieksi, ką užsibrėžęs... tik ne čia. 
Po kelių dienų mes išvykstame į šiaurę, ir tu keliausi kartu. 

Hebrajas apmaudžiai susiraukė: 

— Betgi kolonų salė dar nebaigta! 

— Aš patikėsiu šią užduotį Bakhenui, ketvirtajam Amono 
žyniui, kuriam tu paliksi visus būtinus nurodymus. Jis baigs 
salės statybą, taip pat pasirūpins praplėsti Luksoro šventyklą. 
Koks bus stebuklas, kai kiemas su milžiniškomis statulomis, 
pilonai ir obeliskai išvys dienos šviesą! Reikės dirbti sparčiai, 
Bakhenai; galbūt likimas neskyrė man ilgo gyvenimo, 0 aš no- 
riu pamatyti visus tuos didingus dalykus savo akimis. 

— Jūsų pasitikėjimas daro man garbę, Didenybe. 

— Aš neskiriu į svarbius postus menkystų, Bakhenai. Senasis 
Nebu eis savo pareigas, o tu - savąsias: jis valdys Karnaką, o 
tu rūpinsiesi didžiosiomis statybomis. Ir vienas, ir kitas turite 
kreiptis į mane, jei iškils kokių nors sunkumų. Imkis darbo ir 
negalvok apie nieką kita. 

Faraonas su Moze išėjo iš statybų aikštelės ir tamariskais 
apsodinta alėja pasuko prie Įstatymo sergėtojos, tiesos ir tei- 
singumo deivės Maat šventyklos. 

— Aš mėgstu šioje vietoje mąstyti, - tarė draugui Ramzis. — 
Mano siela šičia nurimsta, 0 protas aiškiau suvokia, ką ir kaip 
aš turiu daryti. Kokie laimingi tie žyniai, kad gali šventoje vie- 
toje pamiršti viską ir išlaisvinti sielą! Kiekvienas šventyklos 
akmuo dvelkia dievų dvasia, kiekviena koplyčia perteikia mums 
jų ištarmes. 

— Kodėl tu verti mane išvykti iš Karnako? 

— Moze, mūsų laukia nuostabus nuotykis! Ar atsimeni, kaip 
mes su tavim, Aša, Ameniu ir Setau kalbėdavomės apie tikrą- 
ją galią? Aš buvau tikras, kad ją turi tik Faraonas. Ji mane 
viliojo, kaip liepsna vilioja drugelius, ir būčiau jos nusvilintas, 
jei tėvas nebūtų manęs išmokęs gyventi, jai rusenant širdyje. 
Net kai ašilsiuosi, toji galia kalba manyje. Ji reikalauja, kad aš 
statyčiau. 

— Ką tu sumanei? 

— Aš numačiau tokį milžinišką dalyką, kad dar nedrįstu tau 
apie jį prasitarti. Galvosiu apie tai ir kelionės metu. Jeigu tik jį 
bus įmanoma įgyvendinti, tu būsi įtrauktas į tą darbą. 

— Prisipažįstu, tu mane stebini. 

— Kodėl? 

— Aš buvau tikras, kad valdovas pamiršta savo draugus ir 
galvoja tik apie dvariškius, valstybės interesus ir valdžią. 

— Tu buvai, neteisingos nuomonės apie mane, Moze. 

— Ar tu pasikeisi, Ramzi? 
— Žmogus keičiasi priklausomai nuo tikslo, kurį jis nori 
pasiekti; mano tikslas - mano šalies didybė, ir jis niekad ne- 


pasikeis. 


28 


Saris, buvęs Ramzio auklėtojas, niekaip nenustojo pykęs. Jam, 
auklėjusiam karalystės elitą, dabar tenka vadovauti kažkokiai 
nelemtai plytų dirbėjų brigadai! O dar tas Mozė, kuris nuolat 
jam grasina naudodamasis savo fizine jėga! Diena vijo dieną, 
ir Sariui buvo vis sunkiau kęsti pažeminimą ir pajuoką. Jis ban- 
dė sukurstyti darbininkus prieš hebrają, bet pastarasis buvo 
toks populiarus, kad kritinės Sario pastabos nesulaukė jokio 
atgarsio. 

Mozė buvo tik vykdytojas. Reikėjo smogti aukščiau, atker- 
šyti tam, kuris nugramzdino jį nelaimėn ir nuosmukin. 

— Aš pritariu tavo neapykantai, — prisipažino Sario Žmona 
Dolantė, Ramzio sesuo, tingiai tysanti ant pagalvėlių. - Bet 
išeitis, kurią tu siūlai, mane gąsdina. Iš tiesų ji man atrodo 
tokia baisi... 

— Kuo gi mes rizikuojame? 

— Aš bijau, brangusis. Tai, ką tu sumanei, gali atsigręŽti prieš 
tave patį. 

— O kad ir taip! Tu gyveni visų užmiršta ir niekinama, aš 
turiu kęsti tą klaikią bausmę - kiek dar visa tai gali trukti? 

— Aš suprantu, Sari, aš suprantu. Tačiau ryžtis tokiam daly- 
kui... 

— Arba tu eini kartu su manim, arba aš eisiu vienas. 

— Juk aš - tavo žmona, Sari. 

Jis padėjo jai atsistoti. 

— Ar tu gerai viską apgalvojai? 

— Aš galvoju apie tai kas valandą štai jau visas mėnuo, 0 gal 
ir daugiau. 

— O jeigu... mus išduos? 

— Mums tai negresia. | 

— Kaip tu gali būti tuo tikras? 

— Aš ėmiausi reikalingų atsargumo priemonių. 

— Ar jų pakaks? 

— Duodu tau garbės Žodį. 

— O gal galima apsieiti be... 

— Ne, Dolante. Ryžkis. 

— Eime. 

Kukliai apsirengę sutuoktiniai pėsti pasuko gatvele, vedan- 
čia į vieną Tėbų prastuomenės kvartalą, kur gyveno daug sve- 
timšalių. Labai nejaukiai jausdamasi, Ramzio sesuo Žingsnia- 
vo prisiglaudusi prie vyro ir dvejodama žvalgėsi aplink. 

— Ar tik mes nepasiklydome, Sari? 

— Žinoma, ne. 

— Ar dar toli eiti? 

— Dar porą kvartalų. 

Vietiniai gyventojai įdėmiai žvilgčiojo į juodu, aiškiai laiky- 
dami juos įsibrovėliais. Bet Saris atkakliai žengė į priekį, nors 
jo Žmona vis labiau drebėjo iš baimės. 

— Na štai, atėjome. 

Saris pasibeldė į žemas, raudonai dažytas duris, prie kurių 
buvo prikaltas negyvas skorpionas. Jas atidarė kažkokia sena 
moteriškė. Saris su žmona nulipo mediniais laiptais į drėgną 
grotą, kur degė kokios dešimt aliejaus lempų. 

— Jis ateina, —- pranešė senė. — Sėskitės, štai jums taburetės. 

Dolantei čia buvo taip baisu, kad ji nesiryžo atsisėsti. Juo- 
doji magija Egipte buvo uždrausta, bet kai kurie burtininkai 
nedvejodami siūlė savo paslaugas — suprantama, už didžiulę 
kainą. 

Meilikaujamai linkčiodamas, prie klientų smulkiais žings- 
niukais priėjo storas libanietis. 

— Viskas paruošta, - tarė jis. —- Ar turite tai, kas būtina? 

Saris supylė į atkištą dešinįjį mago delną tai, ką atsinešė 
odiniame maišelyje: apie dešimt tobulo grožio turkių. 

— Daiktas, kurį jūs nusipirkote, yra grotos gilumoje; šalia jo 
jūs rasite ilgą, storą ir smailų žuvies spyglį —- parašykite juo 
vardą asmens, kurį norite apkerėti. Paskui sudaužykite įsigytą 
daiktą, ir tas Žmogus susirgs. 

Magui kalbant, Dolantė užsidengė veidą skara. Kai burti- 
ninkas išėjo ir jiedu su Sariu liko vieni, ji griebė vyrą už rankų: 

— Einam iš čia, tai per daug baisu! 

— Na, na, drąsiau, juk beveik viskas jau atlikta. 

— Ramzis - mano brolis! 

— Klysti: jis tapo mūsų pikčiausiu priešu. Mes privalome veik- 
ti drąsiai ir be skrupulų. Mes niekuo nerizikuojame, juk jis net 
nesužinos, kas ir iš kur jam smogė. 

— Galbūt mes galėtume... 

— Ne laikas trauktis, Dolante. 

Grotos gilumoje ant kažko panašaus į aukurą, išmargintą 
keistais ženklais, vaizduojančiais baisius gyvūnus ir piktąsias 
dvasias, buvo padėta labai plona klinties plokštelė ir ilgas, sto- 
ras, smailus žuvies spyglys. Plokštelė buvo sutepta: aiškiai bu- 
vo matyti rudos dėmės. Be abejo, magas pamirkė ją gyvatės 
kraujyje, norėdamas padidinti jos kenksmingąją galią. 

Saris paėmė spyglį ir ėmė brėžti plokštelėje hieroglifus, reiš- 
kiančius Ramzio vardą. Jo žmona iš siaubo užsimerkė. 

— Dabar tavo eilė, - įsakė jis. 

— Ne, negaliu! 

— Jeigu kerėjime nedalyvaus abu sutuoktiniai, kerai neveiks. 

— Aš nenoriu žudyti Ramzio! 

— Jis nemirs, burtininkas man tai pažadėjo. Jis susirgs, liga 
trukdys jam valdyti, Egipto valdytoju taps Šenaras, o mes grį- 
šime į Memfį - štai ir viskas. 

— Ne, aš negaliu... 

Saris įdėjo Žuvies spyglį žmonai tarp dešinės rankos pirštų 
ir liepė jį suspausti. 

— Užrašyk Ramzio vardą. 

Kadangi Dolantės ranka drebėjo, jis jai padėjo. Negrabiai 
išvedžioti hieroglifai susidėliojo į faraono vardą. 

Beliko sudaužyti plonąją klinties plokštelę. 

Saris paėmė ją į rankas, o Dolantė vėl užsidengė veidą. Ji 
nenorėjo būti to siaubingo veiksmo liudytoja. 

Bet plokštelė liko sveika. Kad ir kaip Saris stengėsi ją su- 
daužyti, jam nesisekė to padaryti. Plona plokštelė atrodė esanti 
tvirta kaip granitas. Suirzęs Saris pakėlė vieną iš akmenų, ku- 
riais buvo nusėta rūsio asla, ir pabandė suskaldyti užkerėtąją 
plokštelę, bet jam nepavyko net jos įbrėžti. 

— Nieko nesuprantu... Juk ta plokštelė tokia plonytė! 

— Ramzį saugo dievai! — suriko Dolantė. - Niekas negali 
jam pakenkti, net burtininkas! Eime iš čia, eime greičiau! 


Sutuoktiniai ilgai klaidžiojo varguomenės kvartalo gatvelė- 
mis. Apimtas širdį gniaužiančios panikos, Saris nebepajėgė su- 
rasti atgalinio kelio. Jie ne kartą norėjo paklausti ką nors iš 
gyventojų, kur link jiems eiti, bet dar besiartinant prie bet ku- 
rio namo, jo durys bemat užsitrenkdavo jiems prieš pat nosį, O 
pro praviras langines juos varstė įtarūs žvilgsniai. Nors buvo 
karšta, Dolantė dangstė veidą skara. 

Netikėtai juos užkalbino liesas vyriškis plėšraus paukščio 
profiliu. Jo tamsžalės akys švytėjo keistu, nerimą keliančiu spin- 
desiu. 

— Ar tik nebūsite paklydę? 

— Ne, - atsakė Saris. — Traukitės mums iš kelio. 

— Juk aš ne priešas, galiu jums padėti. 

— Apsieisime be jūsų pagalbos. 

— Šiame kvartale kartais galima susidurti su pavojingais ti- 
pais. 

— Mes mokėsime apsiginti. 

— Prieš ginkluotą gaują jūs būsite visiškai bejėgiai. Čia žmo- 

gus, kuris turi brangakmenių, gali labai lengvai tapti piktada- 
rių auka. 

— Mes neturime jokių brangakmenių. 

— O argi jūs nesumokėjote burtininkui libaniečiui keliais pui- 
kiais turkiais? 

Dolantė prisispaudė prie Sario. 

— Šnekos, ir tiek, gryniausi plepalai! 

— Judu labai neatsargūs; argi ką tik nepamiršote... štai šito? 

Ir liesasis Žmogus parodė jiems ploną klinties plokštelę, ku- 
rioje buvo įrašytas Ramzio vardas. 

Dolantė nualpo ir būtų susmukusi ant Žemės, jei Saris ne- 
būtų pastvėręs jos į glėbį. 

— Bet koks juodosios magijos panaudojimas prieš Faraoną 
baudžiamas mirtimi, nejaugi jūs to nežinote? Būkite ramūs, 
aš neketinu jūsų įskysti. 

— Ko... ko gi jūs norite? 

— Padėti jums, juk aš jau tai sakiau. Užeikite štai į šitą namą 
kairėje pusėje; jūsų Žmonai reikia atsigerti. 

Namo viduje esantis kambarys su plūktine asla buvo kuk- 
lus, bet švarus. Jauna putlutė šviesiaplaukė padėjo Sariui pa- 
guldyti Dolantę ant medinio suolo, užtiesto dembliu, ir pada- 
vė jai vandens. 

— Aš vardu Ofiras, - tarė liesasis vyriškis, - o čia Lita, Ech- 
natono palikuonė ir teisėta Egipto sosto įpėdinė. 

Saris buvo priblokštas. Dolantė atgavo sąmonę. 

— Jūs... jūs juokaujate? 

— Tai, ką aš pasakiau, - gryna tiesa. 

Saris atsigręžė į šviesiaplaukę moterį: 

— Juk tas Žmogus meluoja, ar ne? 

Lita neigiamai papurtė galvą, nuėjo į šalį ir atsisėdo kamba- 
rio kampe, tarsi būtų abejinga viskam, kas čia dedasi. 

— Nesistebėkite tuo, - patarė Ofiras. — Ji tiek kentėjo, kad 
jai bus labai nelengva vėl išmokti gyventi. 

— O ką gi jai padarė? 
— Jai grasino mirtimi, mušė, atskyrė nuo pasaulio, privertė 
atsisakyti savo tikėjimo - juk ji garbino Atoną, vienintelį die- 


vą. Jai įsakė užmiršti savo vardą ir tėvus; trumpai tariant, ban- 
dė sunaikinti jos sielą. Jei ne aš, dabar Lita būtų tik vargšė 


pamišėlė. 

— Kodėl jūs jai padedate? 

— Todėl, kad mano šeima buvo persekiojama taip pat kaip 
jos. Mudu su ja gyvename tik dėl keršto. Keršto, kuris suteiks 
Litai valdžią ir išvys iš Egipto žemės netikruosius dievus. 

— Ramzis nekaltas dėl jūsų nelaimių! 

— Žinoma, kad kaltas. Jis priklauso prakeiktajai dinastijai, 


kuri apgaudinėja ir kankina liaudį. 
— Kaipgi jums pavyko ligi šiol išlikti gyviems? 
— Atono šalininkai mus slepia ir maitina vildamiesi, kad jis 


išklausys mūsų maldų. 
— Ar tų šalininkų dar daug? 
— Daugiau, nei jūs manote, bet jie priversti tylėti. Tačiau net 


jei mudu su Lita liksime vieni, vis tiek kovosime toliau. 
— Tie laikai jau praėjo, - paprieštaravo Ramzio sesuo. — Vi- 


sa ta pagieža ir kerštas niekam nerūpi, išskyrus jus. 
— Klystate, —- užginčijo Ofiras, - dabar mano sąjungininkai — 


jūs. 
— Eikime iš čia, Sari; tie žmonės išsikraustė iš proto. 
— Aš Žinau, kas jūs esate, —- sušuko Ofiras. 


— Netiesa, jūs nieko nežinote! 
— Jūs — Dolantė, Ramzio sesuo, o šitas žmogus - jūsų vyras 


Saris, buvęs Faraono auklėtojas. Jūs abu - jo žiaurumo aukos 
ir norite jam atkeršyti. 

— Tai mūsų reikalas. 

— Aš turiu užkerėtą klinties plokštelę, kurią norėjote pa- 
naudoti prieš Ramzį. Jeigu įteiksiu ją teisėjui ir paliudysiu 


prieš jus... 

— Tai šantažas! 

— Tapkime sąjungininkais, ir grėsmė išnyks. 

— Ką mes tuo laimėsime? — pasiteiravo Saris. 

— Griebtis prieš Ramzį magijos - geras sumanymas, bet juk 
jūs — ne burtininkai. Kerai, kuriuos pasirinkote, būtų susarg- 
dinę paprastą mirtingąjį, bet ne valdovą. Nuo tos akimirkos, 
kai Faraonas karūnuojamas, jį sergsti nematoma apsauga, su- 
daranti aplink jį magišką sieną. Ją reikia sugriauti. Mudu su 
Lita tai galime. 

— Ko jūs norite mainais? 

— Pastogės, maisto ir ramios, nuošalios vietelės, kur mes ga- 
lėtume užmegzti ryšius su būsimaisiais šalininkais. 

Dolantė priėjo prie Sario: 

— Neklausyk jo. Jis pavojingas, jis mums pakenks. 

Saris kreipėsi į magą: 

— Sutarta. Mes — sąjungininkai. 

Ramzis uždegė aliejaus lempas, kurios apšvietė Karnako nao- 
są, slapčiausią šventyklos dalį. Čia turėjo teisę įeiti tik jis pats 
arba, jam nesant, jį pavaduojąs didysis žynys. Tamsa išsisklai- 
dė; pasirodė Švenčiausias iš šventųjų, rausvo granito koplyčia, 
kurioje buvo žemiškasis Amono atvaizdas, „slėpiningasis“, jo 
tikrosios formos niekada nepažins jokia žmogiška būtybė. Lė- 
tai tirpo smilkalų žvakutės, pripildydamos svaigaus aromato 
tą visų švenčiausią vietą, kur dieviškoji energija įgavo nema- 
tomą ir matomą pavidalą. 

Valdovas perlaužė molinį antspaudą, atitraukė velkę ir at- 
vėrė patalpos, kur buvo saugoma brangiausia relikvija, duris. 

— Pabusk ramybėje, pirmaprade galybe, nė akimirkos nepa- 
liaujanti kurti. Atpažink mane, aš esu tavo sūnus, mano širdis 
tave myli, aš atėjau pripildyti savo sielą ir protą tavo patari- 
mų, kad galėčiau atlikti tai, kas tau bus naudinga. Pabusk ra- 
mybėje ir sušvisk šiai žemei, kuri gyva tik tavo meile. Iš tavęs 
sklindančia jėga prikelk visa, kas yra. 

Valdovas apšvietė dieviškąją statulą, nuėmė ją dengusias 
spalvotas lino juostas, nuplovė šventojo ežero vandeniu, įtry- 
nė tepalais ir apvyniojo naujomis švaraus audeklo juostomis. 
Paskui jis garsiai išvardijo aukas, kurias žyniai kaip tik tuo me- 
tu dėliojo ant daugybės šventykloje stovinčių aukurų - šitaip 
pristatytos dievybei aukos imdavo egzistuoti ir anapus žemiško- 
jo pasaulio. Tokios pat apeigos kasryt vykdavo kiekvienoje 
Egipto šventykloje. 

Pagaliau atėjo laikas atnašauti svarbiausią auką - Maat, ne- 
marų gyvenimo Įstatymą. 

— "Tu gyva juo, — tarė faraonas dievybei, - jis tave gaivina 
savo aromatu, maitina savo rasa; tavo akys yra Įstatymas, visa 
tavo esybė yra Įstatymas. 

Faraonas broliškai apkabino Galybę, uždarė naoso duris, 
užstūmė velkę ir uždėjo molinį antspaudą. Rytoj didysis žynys 
Nebu valdovo vardu atliks tokį patį ritualą. 

Ramziui išėjus iš naoso, visa šventykla jau buvo pabudusi. 
Žyniai nuiminėjo nuo aukurų žmonėms skirtą švento, ritua- 
lais apvalyto maisto dalį, iš Karnako kepyklų buvo nešama duo- 
na ir pyragaičiai, mėsininkai ruošė mėsą vidurdienio patieka- 
lams, amatininkai pradėjo darbą, sodininkai puošė koplyčias 
gėlėmis. Diena žadėjo būti rami ir laiminga. 


Ramzio vežimas riedėjo Karalių slėnio link. Pirma jo sa- 
vuoju vežimu skriejo Seramana. Nors buvo dar ankstus rytas, 
jau svilino karštis. Baimindamasi slėnio kaitros, Nefertarė vis 
dėlto buvo rami: drėgnas audeklas, uždėtas ant pakaušio, ir 
skėtis nuo saulės padės jai ištverti tą kelionę. 

Prieš išvykdamas į šiaurę, Ramzis norėjo dar kartą aplanky- 
ti tėvo kapą ir pamąstyti prie sarkofago, kurio pavadinimas 
egiptiečių kalba reiškė „gyvenimo valdovas“, tokiu būdu nu- 
rodydamas jo paskirtį. Paslaptingajame aukso kambaryje nuo- 
lat atgimstanti Sečio siela gyvuos per amžius. 

Abu vežimai sustojo prie siauro įėjimo į slėnį. Ramzis pa- 
dėjo Nefertarei išlipti, o Seramana tuo tarpu apžiūrinėjo apy- 
linkes, nors čia iš anksto buvo atsiųsti tvarkos sergėtojai. 'Ia- 
čiau jis nė šičia nesijautė visai ramus. Sardas įdėmiai nužvelgė 
sargybinius, saugančius įėjimą į šventąjį slėnį, bet nieko įtarti- 
na jų elgesyje nepastebėjo. 

Nefertarės nuostabai, Ramzis nenuėjo takeliu, kuris vedė į 
amžinąsias vienas šalia kito besiilsinčių Sečio ir jų protėvio, 
pirmojo iš Ramzių, buveines, o pasuko dešinėn, triūsiančių 

darbininkų link. Jie kirto uolą, o lekiančias nuo jos atplaišas 
rinko į nedideles pintines. 

Vienas iš Deir-el-Medinos brolijos meistrų išvyniojo papi- 
rusą ant kelių išrikiuotų jau nugludintų akmens luitų ir nusi- 
lenkė karališkajai porai. 

— Štai čia bus mano kapas, - tarė Ramzis Nefertarei. 

— Tu jau galvojai apie tą valandą... 

— Dar pirmaisiais valdymo metais faraonas privalo sudaryti 
savo amžinosios buveinės planą ir pradėti darbus. 

Ramzio žodžiai išsklaidė liūdesį, kuris buvo apniaukęs Ne- 
fertarės veidą. 

— Tu teisus: mirtis yra nuolatinė mūsų palydovė; jei mokėsi- 
me jai pasiruošti, ji bus lengva. 

— Ar ši vieta tau patinka? 

Karalienė lėtai apsisuko aplink, tarsi būtų atidžiai tyrusi ją 
supančią erdvę, uolas ir žemės gelmes. Paskui ji sustingo vie- 
toje ir užsimerkė. 

— Tavo kūnas ilsėsis čia, — išpranašavo ji. 

Ramzis priglaudė ją prie savęs. 

— Nors Įstatymas reikalauja, kad tu ilsėtumeisi Karalienių 
slėnyje, mudu niekada nesiskirsime. Aš pasirūpinsiu, kad tavo 
amžinoji buveinė būtų pati gražiausia iš visų kada nors sukur- 
tų mūsų žemėje, kurią myli dievai. Kartų kartos ją prisimins ir 
giedos jos grožį per amžių amžius. 

Slėnio galia ir akimirkos svarba susiejo karališkąją porą nau- 
ju saitu, ir net akmenskaldžiai, akmentašiai bei darbų virši- 
ninkas pajuto, kad jų akivaizdoje įvyko kažkas didinga ir ne- 
pakartojama. Tarp Karalių slėnio uolų stovėjo ne tik vyras ir 
moteris, mylintys vienas kitą: tai buvo faraonas ir didžioji val- 
dovo sutuoktinė, kurių gyvenimą ir mirtį ką tik paženklino am- 
žinybė. 

Darbas nutrūko, įrankiai nuščiuvo. Kiekvienas amatininkas 
suvokė, kad dalyvavo apeigose, kurių metu dviem būtybėms 

buvo skirta viešpatauti, idant dangaus skliautas laikytųsi ant 
savo atramų, o žemė džiūgautų. Be jų liautųsi plukdęs savo 
vandenis Nilas, žuvys nebešokinėtų jo bangose, dangaus žyd- 
rynėje nebeskraidytų paukščiai, o žmonija netektų gyvybės. 

Ramzis ir Nefertarė atsiskyrė, bet nepaleido vienas kito iš 
akių. Jie ką tik peržengė tikrosios santuokos slenkstį. 

Darbininkai vėl ėmė skaldyti uolą, o valdovas priėjo prie 
darbų viršininko. 

— Parodyk man kapavietės patalpų planą. 

Ramzis ėmė atidžiai Žiūrinėti jam paduotus brėžinius. 

— Padaryk pirmąjį koridorių ilgesnį; pirmoje salėje tebus ke- 
turios kolonos. Skverbkis giliau į uolą, o Maat salėje parodyk 
viską, ką sugebi. 

Paėmęs meistro jam pasiūlytą teptuką, faraonas pataisė brė- 
Žinį raudonu rašalu ir nurodė norimus dydžius. 

— Stačiu kampu nuo Maat salės pasukęs siauras ir trumpas 
perėjimas turės vesti į aukso kambarį su aštuoniomis kolono- 
mis; jo viduryje bus pastatytas sarkofagas. Šis kambarys turi 
susisiekti su keliomis koplyčiomis, kuriose bus sudėti laidoji- 
mo baldai. Na, ką tu apie tai manai? 

— Techniškai tai visiškai įmanoma, Jūsų Didenybe. 

— Jei dirbant kiltų kokių nors sunkumų, aš noriu, kad man 
nedelsiant būtų apie tai pranešta. 

— Mano pareiga - su jais susidoroti. 


Karališkoji pora su savo palyda išvyko iš Karalių slėnio ir 
pasuko keliu Nilo link. Kadangi valdovas nenurodė Serama- 
nai, kur jie vyksta, šis nenuleido akių nuo kalvų viršūnių. Jau- 
nasis faraonas taip nepaisė pavojų, kad Seramanai, privalė- 
jusiam užtikrinti Ramzio saugumą, tos pareigos tapo nuola- 
tiniu žygdarbiu. Jis visą laiką baiminosi, kad pernelyg pasi- 
kliaudamas savo laime Ramzis gali vieną kartą skaudžiai nu- 
kentėti. 

Susilyginęs su dirbamaisiais laukais, karaliaus vežimas pa- 
suko į dešinę ir pravažiavo pro kilmingųjų nekropolį bei gar- 
siojo faraono Tutmozio III, sugebėjusio įvesti taiką Azijoje ir 
paskleisti Egipto civilizacijos spindesį ne tik Artimuosiuose 
Rytuose, bet ir už jų ribų, šventyklą. 

Ramzis sustojo negyvenamoje vietovėje tarp laukų ir dyku- 
mos, netoli nuo statybininkų kaimelio. Bijodamas, kad augan- 
čiuose javuose gali slėptis koks nors užpuolikas, Seramana tuoj 
pat išrikiavo aplink savo vyrus. 

— Ką tu manai apie šią vietą, Nefertare? 

Lengvutė, elegantiška karalienė nusiavė sandalus, kad ge- 
riau pajustų žemės energiją. Žengdama basomis kojomis per 
karštą smėlį, ji pavaikštinėjo šen ir ten, grįžo atgal ir atsisėdo 
ant plokščio akmens palmės šešėlyje. 

— Čia slypi jėga, visai tokia pat kaip tavo širdyje. 

Ramzis atsiklaupė ir švelniai pamasažavo smulkutes, dai- 
lias karalienės pėdas. 

— Vakar, - tarė ji, - mane buvo apėmęs keistas, beveik bau- 
ginantis jausmas. 

— Ar gali jį nupasakoti'? 

— Tu buvai pailgo akmens viduje; jis tave saugojo, dengda- 
mas iš visų pusių. Kažkas bandė sudaužyti tą akmenį, norėda- 
mas palikti tave be šitos apsaugos ir sunaikinti. 

— Jam pavyko? 

— Mano dvasia kovojo su ta paslaptinga tamsiąja jėga ir ją 
atstūmė. Akmuo liko sveikas. 

— Gal tai buvo tik blogas sapnas? 

— Ne, aš nemiegojau. Aš mačiau visa tai savo mintyse kaip 
tolimą, bet esamą tikrovę... 

— Ar dabar tavo nerimas išsisklaidė? 

— Ne, dar ne visai. Išlieka kažkokia baimė; tarsi kažkur tam- 
soje slepiasi mums nepasiekiamas priešas, ketinąs tau pakenkti. 

— Aš turiu daug priešų, Nefertare, bet argi reikia tuo stebė- 

tis? Norėdami su manim susidoroti, jie nedvejodami pasinau- 
dos bjauriausiais būdais. Man belieka viena iš dviejų: arba aš 
sustingsiu vietoje, bijodamas jų smūgių, ir nieko nenuveiksiu; 
arba žengsiu į priekį, nekreipdamas į juos dėmesio. Aš nu- 
sprendžiau žengti į priekį. 

— Vadinasi, aš privalau tave saugoti. 

— Tai Seramanos pareiga. 

— Jis atrems matomus smūgius, bet kaip apsaugoti tave nuo 
nematomo puolimo? Tai bus mano pareiga, Ramzi; mano mei- 
lė padės man apsupti tavo sielą tokia siena, kurios piktosios 
dvasios neįveiks. Bet reikia dar kai ko daugiau... 

— Apie ką tu galvoji? 

— Apie kažką, ko dar nėra ir kas išsaugos tavo vardą ir gyvybę. 

— Tai gims čia, šios žemės, kuria tu vaikščiojai basa, pavir- 
šiuje. Aš taip pat mąsčiau apie tą milžinišką sąjungininką, ku- 
rio kūnas būtų iš akmens, o siela nuausta iš amžinybės. Čia 
bus pastatyta mano milijonų metų šventykla - Ramezėjus. Aš 
noriu, kad mes pradėtume jį drauge, kaip mūsų kūdikį. 

Seramana susiglostė ūsus, apsivilko violetinę palaidinę su pla- 
čiai atversta apykakle, pasikvėpino ir žvilgtelėjo į veidrodį, no- 
rėdamas pasitikrinti, ar gerai apkarpyti jo plaukai. Turint ome- 
nyje tai, ką Seramana ketino pasakyti Ramziui, jam reikėjo 
atrodyti oriai ir garbingai. Žodžiu, turėjo būti panašus į pro- 
tingą žmogų, kurio nuomonės verta paisyti. Prieš ryždamasis 
tam žingsniui, sardas ilgai dvejojo. Bet jis žinojo, kad jo išva- 
dos yra teisingos, ir jautėsi nebegalįs ilgiau gyventi su tokiu 
akmeniu ant širdies. 

Jis užkalbino valdovą, kai šis baigė savo rytmetinį tualetą. 
Pailsėjęs ir atsigaivinęs, faraonas bus sukalbamesnis. 

— Na, ir prašmatnybė, - tarė Ramzis, žvilgtelėjęs į Serama- 
ną. — Ar tik kartais neketini atsistatydinti iš mano asmens sar- 
gybos viršininko pareigų, nusprendęs skirti visą dėmesį pas- 
kutinei Memtio madai? 

— Aš pagalvojau, kad... 

— Tu pagalvojai, kad išsigražinus bus lengviau pasakyti keb- 
lius dalykus. 

— Kas jums sakė, kad... 

— Niekas, gali nusiraminti. Tavo paslaptis neatskleista. 

— Jūsų Didenybe, aš teisus! 

— Puiki pradžia, norint kažką pasakyti! Na, ir dėl ko gi tu 
teisus? 

— Tas skorpionas, kuris turėjo jums įgelti ir sugadinti kelio- 
nę... Kažkas jį atnešė į jūsų kambarį. 

— Tikrai taip, Seramana, šito nenuginčysi. Kas dar? 

— Suirzęs dėl savo nesėkmės - juk aš neužkirtau kelio pikta- 
dariui! — atlikau tyrimą. 

— Ir jo išvada neduoda tau ramybės. 

— Iš tiesų, Didenybe, iš tiesų... 

— Gal tu išsigandai, Seramana? 

Išgirdęs tokį įžeidimą, sardas net išblyško. Jei Ramzis ne- 
būtų buvęs Egipto faraonas, Seramanos kumštis būtų kaip- 
mat užčiaupęs jam burną. 

— Aš privalau užtikrinti jūsų saugumą, Didenybe, o tai ne 
taip lengva. 

— Ar tik neketini priekaištauti dėl to, kad mano poelgių ne- 
įmanoma numatyti? 

— Jeigu jūs būtumėte atsargesnis... 

— Tu imtum nuobodžiauti. 

— Aš — buvęs piratas, bet mėgstu gerai atliktą darbą. 

— Kas gi tau trukdo gerai jį atlikti? 

— Dėl pasyvios apsaugos man nekyla jokių problemų; bet ar 
aš turiu teisę peržengti tą ribą? 

— Kalbėk aiškiau. 

— Aš įtariu vieną iš jūsų artimųjų. Norint padėti tą skorpio- 
ną ten, kur jis buvo, reikėjo Žinoti, kur yra jūsų kajutė. 

— Tai žinojo daugybė Žmonių! 

— Galimas dalykas, bet nuojauta man kužda, kad galiu nu- 
statyti kaltininką. 

— Kokiu būdu? 

— Savo paties. 

— Seramana, teisingumas yra Egipto visuomenės pagrindas; 
Faraonas yra ne aukščiau už Įstatymą, 0 pirmasis jam tarnauja. 

— Kitaip tariant, oficialaus įsakymo aš negausiu. 

— O gal jis tik supančiotų tavo veiksmų laisvę? 

— Supratau, Jūsų Didenybe! 

— Nesu tuo tikras, Seramana. Eik savo keliu, bet gerbk žmo- 
nes; aš nepakęsiu jokio piktnaudžiavimo. Turi tu oficialų įsa- 
kymą ar ne, aš vis tiek esu atsakingas už tavo veiksmus. 

— Aš su niekuo nesielgsiu šiurkščiai. 

— Duok man garbės žodį. 

— Argi pirato garbės žodis ko nors vertas? 

— Drąsus vyras nelaužo savo žodžio. 

— Sakydamas „šiurkščiai elgtis“, aš turiu omeny... 
— Duok man žodį, Seramana. 

— Gerai jau, gerai, Jūsų Didenybe! 

už Faraono patogumus, Romė kaip apsėstas rūpinosi valdovo 
buveinės švara, tad šlavėjai, grindų plovėjai ir kiti kovotojai su 
dulkėmis tikrai nedykinėjo. Jų darbus rikiavo smulkmeniškas 
ir priekabus raštininkas, siekęs įsitvirtinti rūmuose ir dėl to 
neapsakomai stengęsis įtikti Romė. Jis tikrino savo pavaldi- 
nių darbą ir nedvejodamas išbardavo kuo nors prasikaltusius 
bei pagrasindavo sumažinti jiems atlyginimą, jei šie dar bent 
kartą nusižengtų. 

"Iemstant raštininkas išėjo iš rūmų, tviskančių kaip veidro- 
dis. Pavargęs ir ištroškęs, jis nuskubėjo į smuklę, kur buvo ga- 
lima gauti puikaus alaus. Uoliajam pareigūnui einant gatvele, 
kur tuo metu susigrūdo kviečių maišais apkrauti asilai, kaž- 
kieno stipri ranka sugriebė jį už palaidinės apykaklės ir ata- 
tupstą įtempė į tamsią krautuvėlę, kurios durys tuoj pat užsi- 
trenkė. Išsigandęs raštininkas net neriktelėjo. 

Dvi didžiulės plaštakos sugniaužė jam kaklą. 

— Tuoj tu man viską išklosi, nedorėli... 

— Leiskit... leiskit man atsikvėpti... 

Seramana truputį atgniaužė savo letenas. 

— Tu juk esi savo šeimininko bendrininkas, ar ne? 

- Šeimininko? Kokio šeimininko? 

— Bet juk aš... man... mano darbas - pavyzdingas, man nėra 
ką prikišti! 

— Romė nekenčia Ramzio, ar ne taip? 

— Aš nežinau... Ne, ne, aš taip nemanau! O aš pats esu išti- 
kimas valdovo tarnas! 

— Aš esu tikras, kad Romė labai mėgsta skorpionus. 

— Jis — skorpionus?! Jis jų baisiausiai bijo! 

— Meluoji. 

— Ne, prisiekiu jums! Tikrai ne! 

— Tu ne kartą matei, kaip jis su jais krapštinėjasi. 

— Jūs klystate... 

Sardas ėmė abejoti. Paprastai toks jo elgesys su įtariamai- 
siais duodavo puikių rezultatų, o čia... Atrodė, kad raštinin- 
kas sako tiesą. 

— Jūs ieškote... skorpionų mėgėjo? 

— O tu pažįsti tokį? 

— Taip, jis —- karaliaus draugas, vardu Setau... Jis visą gyve- 
nimą terliojasi su gyvatėmis ir skorpionais. Sako, jis išmano jų 
kalbą, dėl to jie jam ir paklūsta. 

— Kur jį galima rasti? 

— Jis išvykęs į Memfį, kur turi laboratoriją. Jis vedęs Nubi- 
jos raganą, Vandens Leliją, tokią pat pavojingą kaip jisai. 

Seramana paleido raštininką, o šis ėmė trintis kaklą, džiaug- 
damasis, kad vėl gali normaliai kvėpuoti. 

— Ar galiu... ar galiu eiti? 

Sardas nuvijo jį atgalia ranka lyg kokią musę, paskui susi- 
griebė: 

— Ei, luktelk! Aš tavęs neužgavau? 

— Ne, ne! 

— Eik sau ir niekam nieko nepasakok apie mūsų pokalbį, 
antraip mano rankos pavirs gyvatėmis ir tave pasmaugs. 

Raštininkas spruko kiek kojos nešė, o Seramana ramiai iš- 
ėjo iš krautuvėlės ir susimąstęs pasuko priešinga kryptimi. 

Nuojauta jam sakė, kad pernelyg greit iškilęs rūmų prižiū- 
rėtojas Romė turėjo daugiausia galimybių pakenkti valdovui. 
Seramana nepasitikėjo tokiais žmonėmis, puikiai gebančiais 

tikru ar tariamu linksmumu dangstyti savo ambicijas. Šiaip ar 
taip, jam teks prisipažinti klydus Romė atžvilgiu - nors iš tos 
klaidos gal dar bus naudos, nes raštininkas, ko gero, nurodė 
jam tinkamą pėdsaką, vedantį prie Setau, vieno iš faraono 
draugų. 

Sardas net nusiviepė apie tai pagalvojęs. 

Ramzis mokėjo branginti draugystę, jam ji buvo šventa. Im- 
tis kokių nors veiksmų prieš Setau atrodė būsiant rizikinga, 
juoba kad jo rankose buvo pavojingas ginklas — gyvatės. Vis 
dėlto Seramana negalėjo likti nuošaly nieko neveikdamas, ypač 
gavęs tokią informaciją. Jis ketino grįžęs į Memfį atkreipti ypa- 
tingą dėmesį į tą keistąją porą, kuri taip puikiai sugyveno su 
ropliais. 


— Negavau jokio nusiskundimo tavo elgesiu, - konstatavo 
Ramzis. 
— Aš ištesėjau savo pažadą, Jūsų Didenybe, — atsakė Sera- 
mana. 
— "Tu tuo tikras? 
— Visiškai. 
— Kokie gi tavo tyrimų rezultatai? 
— Kol kas jokių. 
— Visiška nesėkmė? 
— Klaidingas pėdsakas. 
— Vadinasi, tu neketini sudėti ginklų. 
— Mano pareiga - jus saugoti ir ginti... ištikimai laikantis 
įstatymų. 
— Ar tik tu neslepi nuo manęs ko nors svarbaus, Seramana? 
— Jūsų Didenybe, nejaugi jūs manote, kad galiu taip pasi- 
elgti? 
— Piratai viską gali. 
— Aš — buvęs piratas. Dabartinis gyvenimas man taip patin- 
ka, kad neketinu bereikalingai rizikuoti. 

Ramzio žvilgsnis staiga tapo aštrus ir įdėmus: 

— Paaiškėjo, kad tu įtarei ne tą, ką reikėtų, bet esi pasiryžęs 
atkakliai ieškoti tikrojo kaltininko, tiesa? 

Seramana vos pastebimai linktelėjo galva. 

— Labai gaila, bet turiu nutraukti tas paieškas. 

Sardas neslėpė nusivylimo: 

— Garbės žodis, aš elgiausi labai santūriai... 

— Tu čia niekuo dėtas. Rytoj mes išvykstame į Memtį. 

Romė nebežinojo, nei kur pulti, nei ką daryti: tiek rūpesčių 
jam pridarė tas pasiruošimas dvaro kelionei iš Tėbų į Memfį! 
Nė vienai gražuolei neturėjo pritrūkti skaistalų, nė vienam žy- 
miam asmeniui — patogios kėdės; valgiai laive turėjo būti ne 
prastesni už tuos, kurie būdavo patiekiami rūmuose, o Ram- 
zio šuo ir liūtas turėjo gauti daug skanaus ėdesio. Ir še, kad 
nori: vienas virėjas apsirgo, kažkuris skalbėjas pavėlavo, o ta 
nelemta audėja apsirikusi pristatė per mažai rankšluosčių ir 
servetėlių! 

Ramzis davė nurodymus, ir jie bus įvykdyti: Romė, ketinęs 
ramiai leisti gyvenimą tobulindamas įvairiausių gardumynų re- 
ceptūras, žavėjosi tuo jaunu karaliumi, reikliu ir nuolat kaž- 
kur skubančiu. Žinoma, jis buvo ūmus aplinkinių atžvilgiu ir 
atrodė nepakantus. Jis tarsi liepsnojo kažkokia ugnimi, rizi- 
kuodamas nudeginti tuos, kurie prie jo prisiartindavo. Bet jis 
buvo kerintis, lyg nardąs dangaus aukštybėse sakalas, tos vais- 
kios erdvės gynėjas. Romė troško įrodyti jam savo sugebėji- 
mus, net jei tam prireiktų paaukoti ramybę. 
figų pintinę, priėjo prie karališkojo laivo trapo. Seramana už- 
tvėrė jam kelią: 

— Privaloma krata. 

— Privaloma krata, - pakartojo sardas. 

— Bene nori sukelti skandalą? 

— O ką, gal tavo sąžinė nerami? 

Romė sutriko. 

— Ką tu nori tuo pasakyti? 

— Arba tu to tikrai nesupranti, ir tokiu atveju tau viskas baig- 
sis gerai; arba tu labai gerai mane supranti, ir tuomet tu nuo 
manęs nepaspruksi. 

— Seramana, tu iš proto išsikraustei! Jeigu jau taip manim 
nepasitiki, še, pats nešk valdovui tą pintinę, o aš dar turiu aibę 
reikalų. 

Sardas nuėmė baltą servetėlę, dengiančią pintinę. Figos bu- 
vo puikios, bet gal jose slypėjo mirtinos žabangos? Seramana 
vos ne drebančia ranka ėmė kelti iš pintinės po vieną figą, kiek- 
vienąkart tikėdamasis pamatyti skorpioną, grėsmingai atkišu- 
sį geluonį. 

Kai visos figos jau buvo sudėtos ant prieplaukos ir pintinė 
ištuštėjo, jam teliko sudėti prinokusius vaisius atgal, stengian- 
tis jų nesutraiškyti. 


Gražioji Izetė buvo nuostabiai Žavi. 

Ji nusilenkė Ramziui taip, lyg būtų jaunutė aristokratė, pir- 
mąkart išvydusi dvare karalių ir kone alpstanti iš susijaudini- 
mo. 

Ramzis tvirta, bet kartu švelnia ranka padėjo jai atsistoti. 

— Gal ėmei negaluoti? 

— Galbūt, Didenybe. 

Jos veidas atrodė rimtas, beveik nerimastingas, bet akys 
juokėsi. 

— Gal turi kokių rūpesčių? 

— Ar leisi tau juos patikėti? 

Jie susėdo ant greta stovinčių žemų kėdučių. 

— Galiu skirti keletą akimirkų privačiam priėmimui. 

— Nejaugi valdovo pareigos užgožia visa kita? 

— Izete, aš nebepriklausau pats sau; darbų daugiau nei laiko 
jiems atlikti. Štai kaip yra. 

— Dvaras grįžta į Memfį. 

— Visai teisingai. 

— Tu man nedavei jokių nurodymų... Ką man daryti: vykti 
su tavim ar likti Tėbuose? 

— O tu nenutuoki, kodėl aš tyliu? 

— Turiu prisipažinti, kad tas tylėjimas mane slegia. 

— Izete, aš palieku tau galimybę rinktis. 

— Ką nori tuo pasakyti? 

— Aš myliu Nefertarę. 

— Bet mane tu irgi myli, tiesa? 

— Tu turėtum manęs neapkęsti. 

— Tu valdai karalystę, Ramzi, bet ar supranti moters širdį? 
Nefertarė — ypatinga, nepaprasta būtybė, o aš visai kitokia. 
Bet nei ji, nei tu, nei dievai nepajėgs uždrausti man tave mylė- 
ti, kad ir kokią vietą tu man skirtum savo gyvenime. Kodėl 
antroji Žmona negali turėti teisės į laimę, jeigu ji geba po kruo- 
pelytę susirankioti kiekvieną laimingą akimirką? Matyti tave, 
kalbėtis su tavim, kartu praleisti kelis tavo gyvenimo akimirks- 
nius man yra toks džiaugsmas, kurio aš neiškeisčiau į jokį kitą. 

— Ką tu nusprendei? 

— Aš vykstu į Memfį kartu su dvariškiais. 


Gausi minia, pripažinusi ir pamėgusi Ramzį su Nefertare, 
sveikinimo šūksniais palydėjo išplaukiančius iš Tėbų ketu- 
riasdešimt karališkųjų laivų. Didžiojo Amono žynio paskyri- 
mas praėjo ramiai, pietinės Egipto sostinės valdytojas liko 
savo poste, kaip, beje, ir provincijos vietininkas. Dvariškiai 
buvo surengę Tėbuose daug prašmatnių pokylių, o žmonės 
džiaugėsi aukštai pakilusiu Nilo vandeniu, žadančiu šaliai 
klestėjimą. 

Romė leido sau valandėlę atsipūsti. Valdovo laive viskas buvo 
gerai. Šiaip jau niekas negadino Romė nuotaikos, išskyrus tą 
milžiną sardą, kuris nepaliovė jo sekęs. Juk jis pareikalavo at- 
likti kratas visose kajutėse, iškratė netgi kiekvieną įgulos narį! 

Vieną dieną tam svetimšaliui nutiks kokia nors bėda, ir niekas 
jo nepagailės. Jis ir taip jau užsitraukė smarkų daugelio žymių 
žmonių priešiškumą už nepakankamai jiems rodomą pagarbą 
ir lieka savo poste tik dėl to, kad jį palaiko valdovas. Bet ar 
ilgai ta parama tęsis? 

Staiga vėl sunerimęs, Romė gal dešimtą kartą patikrino, kaip 
paklotas karaliaus guolis, ar patikimi krėslai ir kėdės, ar ska- 
nūs valgiai, kuriuos reikės patiekti vidurdienį, ir nubėgo ant 
denio, nešdamas ąsotį šviežio vandens liūtui ir šuniui, įsitai- 
siusiems po baldakimu, kad jų nekaitintų saulė. 

Pro vieną iš erdvios Nefertarės kajutės langų Ramzis links- 
mai stebėjo, kaip pluša jo paskirtas pareigūnas. 
ne privilegijos - pagaliau! Maloni staigmena, tiesa, mieloji? 

Švytintį Nefertarės veidą temdė nuovargio šešėlis. Ramzis 
atsisėdo ant lovos ir priglaudė ją prie savęs. 

— Seramanai taip neatrodo. Jiedu su Romė tikrai vienas ki- 
tam jaučia priešiškumą. 

Karalius nustebo: 

— Kodėl gi? 

— Seramana visada budrus ir įtarus. 

— Įtarinėti Romė beprasmiška! 

— Tikiuosi. 

— Ar tu irgi abejoji jo ištikimybe? 

— Mes jį dar taip trumpai pažįstame. 

— Aš suteikiau jam išsvajotą postą! 

— Jis tai pamirš. 

— Šiandien tu nekaip nusiteikusi. 

— Norėčiau, kad Romė savo elgesiu įrodytų, jog aš neteisi. 

— Ar tu pastebėjai ką nors konkretaus? 

— Nieko, išskyrus Seramanos priešiškumą. 

— Tavo žvilgsnis skvarbus, toks skvarbus... 

Nefertarė padėjo galvą ant savo vyro ir valdovo peties. 

— Niekas neliks tau abejingas, Ramzi; arba tau padės, arba 
tavęs nekęs. Turi tokią galią, kad žmonės tau jos pavydi. 

Ramzis išsitiesė ant nugaros, Nefertarė susirangė šalia. 

— Argi mano tėvas neturėjo dar didesnės galios? 

— Judu panašūs - ir skirtingi. Setis priversdavo jam paklusti 
netardamas nė žodžio, jo galia buvo paslaptinga; o tu esi lyg 
ugnies srautas, tu skiniesi kelią negalvodamas apie pastangas. 

— Aš turiu vieną sumanymą, Nefertare, didžiulį sumanymą. 

— Tik vieną? 

— Bet jis tikrai didžiulis. Aš jį puoselėju nuo pat karūnavimo. 
Jis iškilo prieš mane tarsi reikmė, kuriai negaliu nepaklusti. Jei 
man pavyks pasiekti savo tikslą, Egiptas bus sukrėstas. 

Nefertarė paglostė faraono kaktą. 

— Tas sumanymas jau įgavo kokią nors formą, ar tai kol kas 
tik svajonė? 

— Aš galių paversti tą svajonę tikrove, bet laukiu ženklo. 

— Kodėl tu dvejoji? 

— Dangus turi man pritarti. Niekas negali sulaužyti sutar- 
ties, sudarytos su dievais. 

— Tu nori laikyti visa tai paslaptyje? 

— Perteikti savo sumanymą žodžiais reiškia jau jį įkūnyti; 
bet tu esi didžioji valdovo sutuoktinė — tu privalai Žinoti viską, 
kas dedasi mano sieloje. 

Ir Ramzis atvėrė jai širdį, o Nefertarė tylomis jo klausėsi. 

Didžiulis... Taip, Faraono sumanymas buvo didžiulis. 

— Tu teisus laukdamas ženklo iš anapus, — pagaliau tarė ji 
Ramziui, - ir aš lauksiu jo kiekvieną akimirką, būdama šalia 
tavęs. 

— Jeigu jo nebus... 

— Bus. Mūsų pareiga - įstengti jį suprasti. 

Ramzis kilstelėjo ir pažvelgė į Nefertarę, kurią visi vadino 
„gražiausia iš gražuolių“. Argi ji nebuvo panaši į tobulą mote- 
rį, apdainuojamą meilės poemose, kurios kūnas, lankstus ir 


CHRISTIAN JACO E RAMZIS. MILIJONŲ METŲ ŠVENTYKLA 195 


glotnus it fajansas ar turkis, buvo toks pat slėpiningas, kaip 
dangaus vandenų gelmė? 

Faraonas švelniai pridėjo ausį prie savo žmonos pilvo. 

— Ar jauti, kaip auga mūsų kūdikis? 

— Jis gims, aš tau pažadu. 

Nefertarės suknelės petnešėlė nuslydo nuo jos peties ap- 
nuogindama nuostabią krūtį. Ramzis krimstelėjo plonytį au- 
deklą ir nusmaukė jį žemiau, atidengdamas vis dar liauną žmo- 
nos liemenį. Nefertarės akyse švytėjo dangiškojo Nilo atšvai- 
tai, gilus geismas ir beribėje meilėje susiliejusių kūnų magija. 

Pirmąkart po vainikavimo faraonu Ramzis įėjo į savo tėvo dar- 
bo kambarį Memfyje. Jokių papuošimų, baltos sienos, trys gro- 
tuoti langai, didelis stalas, valdovo krėslas su tiesiu atlošu ir 
kėdės pintomis šiaudų sėdynėmis, skirtos lankytojams, spinta 
papiruso ritinėliams sudėti. 

Ramziui suspaudė širdį. 

Sečio dvasia dar pleveno šioje kuklioje patalpoje, kur jis dir- 
bo tiek dienų ir naktų, valdydamas Egiptą ir stengdamasis pa- 
daryti jį laimingą. Mirties čia nebuvo nė pėdsako - viskas te- 
bedvelkė nępalaužiama faraono valia. 

Tradicija reikalavo, kad sūnus pasistatytų nuosavą namą ir 
susikurtų savo aplinką. Ramzis būtų turėjęs įsakyti nugriauti 
šį darbo kambarį ir pastatydinti kitą, atitinkantį jo skonį. Jau- 
nasis faraonas taip ir ketino pasielgti - kol nebuvo įžengęs į šį 
erdvų kambarį. 

Pro vieną iš langų Ramzis pažvelgė į vidinį kiemą, kuriame 
stovėjo faraono vežimas; paskui jis perbraukė ranka per stalą, 
atidarė spintą su nelytėtais papirusais ir atsisėdo į krėslą su 
tiesiu atlošu. 

Sečio siela jo neatstūmė. 

Sūnus atėjo į tėvo vietą, o tėvas priėmė sūnų ir pripažino jį 
Dviejų Žemių valdovu. Ramzis išsaugos jo darbo kambarį nie- 
ko nekeisdamas; gyvendamas Memfyje, jis čia dirbs ir paliks 
patalpą tokią pat kuklią, apstatytą tik būtiniausiais baldais — 
tai labai padės jam susikaupti ir apsispręsti. 

Ant didelio stalo gulėjo dvi labai lanksčios akacijos šake- 
lės, lininiu siūlu surištais galiukais. Tai buvo burtininko laz- 

delė, kuria naudodamasis Setis rado dykumoje vandenį. Ko- 
kia svarbi karalaičio Ramzio, dar nesuvokiančio jam skirto 
likimo, auklėjime buvo toji akimirka! Ji leido jam suprasti, 
kad Faraono priedermė - kovoti su gamtos stichijomis, 
skverbtis į pasaulio sukūrimo bei materijos paslaptis ir iš- 
gauti jose slypinčią galią. 

Valdyti Egiptą reiškė ne vien vadovauti valstybei, bet ir ben- 
drauti su tuo, kas nematoma akiai. 


Nuo senatvės jau kartais nevikriais pirštais Homeras susmul- 
kino šalavijo lapus ir prikimšo jų savo pypkės galvutę, kurią 
atstojo didelės sraigės kriauklė, visiškai tinkama tokiai paskir- 
čiai, nes puikiai įsidegdavo. Štai ir dabar šalavijai palengvėle 
suruseno, ir Homeras ėmė patenkintas traukti dūmą, protar- 
piais gurkštelėdamas stiproko ir kvapaus vyno, pagardinto any- 
žiumi ir kalendra. Sėdėdamas krėsle su minkšta pagalvėle, grai- 
kų poetas mėgavosi švelniu vakaro oru savo mylimo citrinme- 
džio papėdėje, kai kambarinė pranešė, kad jo aplankyti atvy- 
ko Egipto valdovas. 

Homeras jau senokai neturėjo progos pažvelgti į jaunąjį fa- 
raoną iš arčiau, ir dabar jį nustebino ori Ramzio išvaizda. 

Poetas sunkiai pakilo iš krėslo. 

— Jums visai nereikėjo stotis! Prašau jūsų, atsisėskite. 

— Jūsų Didenybe, koks jūs pasikeitęs! 

— Didenybe... Nejaugi tapote toks pagarbus, mielas Ho- 
merai? 

— Jūs buvote vainikuotas Egipto karaliumi, o kai valdovas 
atrodo taip įspūdingai kaip jūs, privalu jį gerbti. Pažvelgus į 
jus, iškart aišku, kad esate jau nebe tas karštakošis paauglys, 
kurį apibardavau... Ar mano žodžiai pasieks Faraono ausį? 

— Labai džiaugiuosi matydamas jus sveiką. Ar jūs patenkin- 
tas dabartinėmis savo gyvenimo sąlygomis? 

— Man pavyko sutramdyti kambarinę, sodininkas - tylenis, 

virėjas - nepaprastai gabus ir išradingas, o raštininkas, kuriam 
aš diktuoju savo eiles, dedasi jas mėgstąs. Ko dar norėti? 

Hektoras, juodai baltas katinas, užšoko poetui ant kelių ir 
ėmė murkti. 

Kaip paprastai Homeras buvo įtrynęs kūną alyvuogių alie- 
jumi — anot jo, pasaulyje nebuvo higieniškesnio ir maloniau 
kvepiančio skysčio. 

— Ar jau daug parašėte? 

— Mano supratimu, visai neblogai skamba dievams skiriami 
Dzeuso žodžiai: 

Aukso grandinę nuo aukšto dangaus nuleiskit į žemę 

Ir įsitvėre drauge dievai ją traukit ir deivės, 

Bet nevaliosit nutempt iš aukštųjų padangių į žemę 

Dzeuso, aukščiausio valdovo, nors stengsitės iš paskutinių. 

Jeigu pačiam man noras užeis grandinę patempti, 

Jus su žeme kartu, su mariom visom aš pakelsiu. 

Jeigu aš lyną staiga už Olimpo viršūnės užmesčiau 

Ir apvyniočiau tvirtai, tai viskas ore ir pakibtų (...).* 

— Kitaip tariant, mano valdžia dar netvirta, o karalystė blaš- 
koma vėjo gūsių. 

— Iš kur man ką Žinoti, juk aš gyvenu sau čia vienas, nuošaly 
nuo visų... 

— O argi svarbiausių įvykių aidai nepasiekia jūsų per poeto 
įkvėpimą ir tarnų plepalus? 

Homeras pasikrapštė savo baltą barzdą. 

— Labai galimas daiktas... Kartais būna visai neblogai ra- 
miai tupėti savo kambaryje. Gerai, kad jau grįžote į Memfį. 

— Man reikėjo išspręsti vieną keblų klausimą. 


— Žinau: paskirti naują didįjį Amono žynį, kuris bus jums 
ištikimas... Jūs tai atlikote greitai, ryžtingai 1r sumaniai. Pasi- 


* Homeras. „Iliada“, VIII giesmė, p. 114. Vilnius, „Vaga“, 1981. Iš graikų kalbos vertė 


Antanas Dambrauskas. 

rinkęs visiškai neambicingą senuką, jūs, dar toks jaunas val- 
dovas, politikos srityje pasirodėte esąs gabus kaip reta. 

— Aš gerbiu ir vertinu tą žmogų. 

— Kodėl gi ne? Svarbiausia - kad jis jums paklustų. 

- Jei šalies Pietūs ims konfliktuoti su Šiaure, Egiptas pražus. 

— Įdomus kraštas, ir toks patrauklus... Gal ir negerai, bet 
pamažu aš taip perėmiau jūsų papročius, kad darausi neištiki- 
mas savo mėgstamiausiam vynui. 

— Tikiuosi, nepamirštate rūpintis savo sveikata? 

— Tame Egipte knibždėte knibžda gydytojų! Pas mane jau 
paeiliui buvo dantų gydytojas, akių gydytojas ir vidaus ligų gy- 
dytojas! Jie visi prirašė man tiek mikstūrų, kad aš atsisakiau jų 
gerti. Užtat akių lašiukai tikrai neblogi, jie šiek tiek gerina 
mano regėjimą... Jeigu aš būčiau turėjęs jų Graikijoje, mano 
akys galbūt būtų likusios sveikos. Aš ten negrįšiu... Per daug 
grupuočių, per daug konfliktų, per daug vadukų ir karaliukų, 
įklimpusių į intrigas ir nirtulingai besivaržančių tarpusavyje. 
Norint rašyti, man reikia ramybės ir patogumų. Pasistenkite 
sukurti didžią tautą, valdove. 

— Šį darbą jau pradėjo mano tėvas. 

— Štai ką aš parašiau: 

Žmogui jokios naudos neduoda juk aimanos graudžios. 

Naštą nelengvą dievai žmonėms trumpaamžiams uždėjo - 

Vis susikrimtus gyvent, o patys be rūpesčių būna. * 

Jūs neišvengsite bendros dalios, tačiau jūsų pareigos nuke- 
lia jus už šitos kančioms pasmerktos žmonijos ribų. Juk jūsų 
tauta tiki laime, mėgaujasi ja ir netgi sugeba ją kurti per am- 
žius gyvuojančios Faraono institucijos dėka. 

Ramzis nusišypsojo: 

— Jūs pradedate perprasti Egipto paslaptis. 

— Neapgailestaukite netekęs tėvo ir nebandykite jo mėg- 


* Homeras. „Iliada“, XXIV giesmė, p. 377. 

džioti. Tapkite nepakeičiamu valdovu — kokiu kitados buvo 
tapęs Setis. 


Ramzis su Nefertare atliko apeigas visose Memfio šventyklo- 
se ir pagerbė didįjį miesto žynį, įpareigotą prižiūrėti bei derinti 
amatininkų, kuriems buvo priskiriami ir skulptoriai, darbą. 

Neišvengiamai atėjo valanda, kurios abu taip bijojo: jiems 
teko pozuoti skulptoriams. Sėdėdami soste su karūnomis ant 
galvų ir skeptrais rankose, faraonas ir didžioji valdovo sutuok- 
tinė privalėjo nė nekrustelėti begalę laiko, kad meistrai — „tie, 
kurie teikia gyvybę“, — spėtų iškalti akmenyje amžinai jauną 
karališkosios poros atvaizdą. Nefertarė oriai atlaikė tą išban- 
dymą, o Ramzis neslėpė nekantraująs. Jau antrą pozavimo die- 
ną, netverdamas ilgiau be darbo, jis pasikvietė Amenį. 

— Koks potvynis? 

— Pakankamas, - atsakė faraono asmens sekretorius. —- Tie- 
sa, žemdirbiai tikėjosi geresnio, bet vandens atsargų kaupimo 
tarnyba nusiteikusi optimistiškai: tvenkiniai pilni. Vandens 
mums nepritrūks. 

— Kaip elgiasi mano žemdirbystės ministras? 

— Visą administracinį darbą jis perleido man, o pats nė ko- 
jos nekelia į savo kabinetą, nes kiauras dienas apžiūrinėja lau- 
kus, nepraleisdamas nė vieno dirbamosios žemės lopinėlio, ir 
sprendžia tūkstančius problemų. Žinoma, paprastai ministrai 
taip nesielgdavo, bet... 

— Tedirba kaip dirbęs! Ar valstiečiai nebruzda? 

— O ko jiems bruzdėti ar maištauti? Derlius buvo geras, jų 
kluonai ir aruodai pilni. 

— Naminiai gyvuliai? 

— Paskutinio surašymo duomenimis, jų gimstamumas didė- 
ja, 0 Mirtingumas mažėja. Veterinarinės tarnybos neatsiuntė 
man nė vieno pranešimo, dėl kurio būtų verta nors truputį 
sunerimti. 


CHRISTIAN JACO B RAMZIS. MILIJONŲ METŲ ŠVENTYKLA 201 


— Na, o kaip laikosi mano mylimas brolis Šenaras? 

— Pavyzdingai eina savo pareigas. Jis sukvietė visus Užsie- 
nio reikalų ministerijos darbuotojus, liaupsino tave ir liepė vi- 
siems pareigūnams sąžiningai ir uoliai tarnauti Egiptui. Jis la- 
bai rimtai Žiūri į savo darbą, ateina ankstų rytą, svarsto įvai- 
rius klausimus su patarėjais ir pagarbiai elgiasi su mūsų bičiu- 
liu Aša. Šenaras tampa atidžiu ir atsakingu valdininku. 

— Tu rimtai, Ameni? 

— Su viršininkais nejuokaujama. 

— Ar tu su juo kalbėjaisi? 

— Žinoma. 

— Kaip jis tave priėmė? 

— Mandagiai. Kai aš jo paprašiau kas savaitę pateikti man 
ataskaitą apie nuveiktą darbą, jis visiškai neprieštaravo. 

— Stebuklai, ir tiek... Jis turėjo išvyti tave lauk. 

— Mano galva, jis nė pats nepajuto, kaip įsitraukė į darbą. 
Kadangi tu jį kontroliuoji, ko tau baimintis? 

— Žiūrėk, kad jis mums neiškrėstų ko nors neleistina. 

— Šito galėtumėt man ir nesakyti, Jūsų Didenybe. 

Ramzis pakilo, padėjo skeptrą su karūna ant sosto ir liepė 
skulptoriui, kurio eskizas jau įgavo formą, baigti tos dienos dar- 
bą. Lengviau atsidususi, Nefertarė pasekė valdovo pavyzdžiu. 

— Tas pozavimas — tikra kankynė, — prisipažino Ramzis. — 
Jeigu kas nors man būtų anksčiau papasakojęs, kas tai yra, 
būčiau pasistengęs bet kokia kaina išvengti to „malonumo“. 
Laimė, daugiau pozuoti mums nebeprireiks: to atvaizdo už- 
teks visam laikui. 

— Kiekvienos pareigos susijusios su tam tikrais reikalavimais: 
Jūsų Didenybė taip pat negali jų nepaisyti. 

— Atsargiau, Ameni: jei tapsi išminčiumi, galbūt teks iškalti 
ir tavo statulą. 

— Kurgi ne! Tapsiu aš, matai, išminčiumi, Jūsų Didenybės 
dėka turėdamas štai šitokį gyvenimą gyvenimėlį! 

— Darbštus žmogus, bet vargšas: niekur ir niekada neranda 


sau ramybės. 
— Kodėl gi? 
— Nes stengiasi sutvarkyti kiekvieną smulkmeną ir amžinai 


siekia tobulybės. 
— Vadinasi, jis panašus į tave. 
Įsižeidęs Amenis susinėrė rankas ant krūtinės: 
— Ar turiu suprasti tai kaip priekaištą? 
— Aš tiesiog noriu žinoti, ar Romė elgesys nekelia tau nerimo. 
— Priešingai, jis mane ramina! Jeigu visi pareigūnai elgtųsi 
kaip jis, neturėčiau jokių rūpesčių. Ką tu jam gali prikišti? 
— Kol kas - nieko. 
— Iš Romė pusės tau nėra ko bijoti. Jeigu Jūsų Didenybei 
manęs nebereikia, tai aš sau bėgsiu: raštinėje turbūt jau lau- 


kia krūvos dokumentų. 
Nefertarė švelniai paėmė Ramzį už rankos. 


— Amenis patikimas kaip uola. 

— Jis vienas pats vertas visos vyriausybės. 

— Tasai ženklas, Ramzi... ar tu jį jau pastebėjai"? 
— Dar ne, Nefertare. 

— Aš jį nujaučiu. 


— Koks jis bus? 
— Nežinau, bet jis skrieja mūsų link it šuoliais lekiantis Žirgas 

Pirmomis rugsėjo dienomis visur tyvuliavo ramus išsiliejusio 
Nilo vanduo. Egiptas buvo panašus į milžinišką ežerą, kuria- 
me šen bei ten stūksojo išnirusios į paviršių kalvos, 0 jų viršū- 
nėse glaudėsi kaimeliai. Tiems, kurie nedirbo Faraono staty- 
bose, atėjo atostogų ir plaukiojimo valtimis metas. Apsaugoti 
nuo potvynio, ant kalnelių ir pakilumų suvaryti naminiai gy- 
vuliai ligi soties kimšo valstiečių jiems nešamą pašarą; o ten, 
kur ligi potvynio buvo dirbamoji žemė, dabar žmonės žvejojo! 

Pietiniame Deltos smaigalyje, truputį aukščiau Memtio, Ni- 
las buvo dvidešimties kilometrų pločio; šiauriniame pakrašty- 
je potvynis apėmė daugiau nei du šimtus kilometrų. Čia upė 
susijungė su jūra, stumdama jos sūrias bangas tolyn. 

Papirusai ir lotosai augo kone žaibiškai, plėsdamiesi taip, tarsi 
kraštas būtų sugrįžęs į priešistorės laikus, kai žmogaus dar ne- 
buvo. Gaivinąs vanduo valė žemę, naikindamas vabzdžius ken- 
kėjus, peles bei žiurkes, o slūgdamas palikdavo storą nuosėdų 
sluoksnį: derlingą dumblą, kuris užtikrino šalies gerovę. 

Kaip kiekvieną rytą nuo gegužės vidurio, ir tądien pareigu- 
nas nulipo žemyn Memfio nilometro* laiptais, norėdamas pa- 
sižiūrėti į jo sienelėse sužymėtas uolektis* *, tai leido nustatyti 
potvynio lygį ir apskaičiuoti, kaip greit kilo upės vanduo. Bu- 
vo rugsėjo pradžia; tuo metu vandens lygis imdavo beveik ne- 
pastebimai slūgti, o rugsėjo pabaigoje Nilas pradėdavo jau aiš- 
kiai trauktis, grįždamas į savo vagą. 


* Taip vadinama skalė, kurios padalos leido nustatyti Nilo vandens lygį (vert. pastaba). 
** Uolektis - ilgio matas, prilygstąs 0,52 m. 

Nilometras buvo panašus į kvadratinį šulinį, saumūrytą iš ta- 
šytų akmenų. Bijodamas paslysti, pareigūnas leidosi žemyn la- 
bai atsargiai. Kairėje rankoje jis laikė medinę lentelę ir žuvies 
ašaką, kuria turėjo pasižymėti duomenis, o dešiniąja ramstėsi 
į sieną. 

Jo koja palietė vandenį. 

Nustebęs pareigūnas sustingo vietoje ir pažvelgė į sienoje 
įbrėžtas žymas. Netikėdamas savo akimis, jis net užsimerkė; 
paskui vėl pasižiūrėjo — ir puolė laiptais aukštyn. 

reigūno, tikrinusio nilometro duomenis. 

— Ką tu čia man šneki, to negali būti! 

— Vakar ir aš pats taip pamaniau; šiandien vėl patikrinau: 
tai tiesa, neabejotina tiesa! 

— Ar žinai, kuri šiandien diena? 

— Aš žinau, kad jau rugsėjo pradžia! 

— Tu - rimtas ir protingas pareigūnas, turįs gerų atsiliepimų 
ir įtrauktas į paaukštinamųjų sąrašą; aš mielai pamiršiu šį įvy- 
kį, bet žiūrėk, kad tokių dalykų nebepasikartotų, ir ištaisyk 
savo pranešime padarytą klaidą. 

— Tai ne klaida! 

— Neversk manęs imtis drausminių nuobaudų! 

— Malonėkite pats patikrinti — aš nesuklydau. 

Nilometro tikrintojo pasitikėjimas savimi sutrikdė kanalų 

— Tu gi Žinai, kad tai neįmanoma! 

— Pats nesuprantu, kaip šitaip gali būti, bet tai tiesa... Tai 
faktas, kurį aš dvi dienas iš eilės pažymėjau savo lentelėje! 

Abu pareigūnai leidosi prie nilometro, nulipo žemyn, ir ka- 

dėjęs slūgti, Nilo vanduo vėl kilo! 

Šešiolika uolekčių, idealus potvynio lygis. Šešiolika uolek- 
čių, arba „tobulas džiaugsmas“. 

Naujiena akimirksniu apskriejo šalį, ir visi suklego: pir- 
maisiais valdymo metais Ramzis įvykdė stebuklą! Vandens 
atsargų tvenkiniai bus pripildyti ligi pat viršaus, o laukams 
drėkinti tikrai užteks vandens ligi kito potvynio. Valdovo ma- 
gijos dėka Aukštutinis ir Žemutinis Egiptas sulauks laimin- 
gų dienų. 

Žmonių širdyse Ramzis tapo tikruoju Sečio įpėdiniu. Egiptą 
valdė geradarys faraonas, turįs antgamtinių galių, pajėgiąs re- 
guliuoti potvynį, nuvyti šalin bado šmėklą ir pamaitinti liaudį. 

Šenaras širdo. Kaip susidoroti su kvaila minia, kuri gamtos 
reiškinį priskyrė burtams? Žinoma, tas prakeiktas potvynis, 
jui, buvo neįprastas, galbūt net ypatingas, bet Ramzis čia nie- 
kuo dėtas! Tačiau miestuose ir kaimuose buvo suruoštos šven- 
tės faraono garbei, 0 jo vardas uoliai šlovinamas. Ar tiktai vie- 
ną gražią dieną jo neprilygins dievams? 

Vyresnysis valdovo brolis atšaukė visus savo susitikimus ir 
lygiuodamasis į kitus vyriausybės narius suteikė ministerijos 
tarnautojams poilsio dieną. Išsiskirti iš kitų būtų buvusi stam- 
bi klaida. 

Kodėl Ramziui taip sekasi? Per keletą valandų populiaru- 
mu jis pralenkė Setį. Daug jo priešininkų susvyravo, pradėję 
abejoti, ar įmanoma jį nugalėti. Užuot judėjus į priekį, Šena- 
rui teks tapti dvigubai atsargesniam ir lėtai austi savo tinklą. 

Bet jo atkaklumas įveiks Ramzio sėkmę. Sėkmė ir laimė ne- 
pastovios iš prigimties, jos visada galų gale apleidžia savo nu- 
mylėtinius. Tą akimirką, kai laimė nusigręš nuo jo brolužio, 
Šenaras ims veikti. Bet, norint smogti stipriai ir tiesiai į taiki- 
nį, reikia apsirūpinti veiksmingais ginklais. 

Gatvėje pasigirdo šūksniai. Šenaras pamanė, kad kas nors 
susivaidijo, bet šūksnių vis daugėjo, kol ėmė atrodyti, kad šau- 

kia visas Memfis! Norint užlipti į pastato terasą, užsienio rei- 
kalų ministrui tereikėjo įveikti kelias laiptų pakopas. 

Išvydęs reginį, kurį stebėjo ir tūkstančiai egiptiečių, Šena- 
ras suakmenėjo. 

Virš miesto sklandė didžiulis žydras paukštis, panašus į garnį. 

„Feniksas, - pagalvojo Šenaras. - Tai neįmanoma - fenik- 
sas grįžo...“ Vyresnysis Ramzio brolis nepajėgė atsikratyti tos 
kvailos minties ir vis stovėjo kaip įbestas, įsmeigęs akis į žyd- 
rąjį paukštį. Legenda bylojo, kad feniksas grįžta iš anapus, 
skelbdamas šviesią karalystės ateitį ir pradėdamas naują erą. 

Vaikiškos pasakėlės, žynių prasimanymai, kvaili tauškalai 
geriesiems žmogeliams linksminti! Bet feniksas didingai skriejo 
danguje, sukdamas ratus virš Memfio, tarsi būtų žvalgęs mies- 
tą ir ieškojęs sau tinkamos krypties. 

Jeigu būtų lankininkas, Šenaras pašautų skrajūną ir visiems 
įrodytų, kad.tai — tik paklydęs ir netekęs nuovokos paukštis 
keliauninkas. Gal įsakyti kuriam nors kareiviui?.. Nė vienas 
nepaklus tokiam įsakymui, o Šenarą paskelbs pamišėliu! Mies- 
telėnai visi kaip vienas neatitraukė akių nuo fenikso. Staiga 
šūksniai aptilo. 

Šenaras atgavo viltį. Na, žinoma, jie suprato! Jeigu tas žyd- 
ras paukštis būtų feniksas, jis nesitenkintų skraidęs virš Mem- 
fio, nes, anot legendos, feniksas privalo kur nors nutūpti, ir ta 
vieta turi būti ypatinga. O kadangi garnys dvejoja, minios iliu- 
zijos bemat išsisklaidys, ji liausis tikėjusi antruoju Ramzio ste- 
buklu ir galbūt suabejos dėl pirmojo. 

Ak ta laimė, ta išgarbintoji laimė, kuri jau ėmė gręžtis į kitą 
pusę! 

Dar vienas kitas vaiko šūksnis, ir stojo tyla. 

Didžiulis žydras paukštis tebesuko ratus virš miesto. Oras 
buvo toks tyras, kad buvo girdėti, kaip jis skrenda: feniksui 
suplasnojus sparnais, atsklisdavo šnaresys, primenąs audeklo 
šiugždėjimą. Džiaugsmas virto apmaudu ir ašarom; žmonės 

suvokė, kad jie mato tik vargšą garnį, kuris atsiliko nuo savo 
būrio ir nebežino, kur skristi, užuot turėję laimės regėti fenik- 
są, pasirodantį vos kartą kas penkiolika šimtmečių. 

Šenaras lengva širdimi grįžo savo kabinetan. Koks jis buvo 
teisus, netikėdamas tomis senomis legendomis, skirtomis sil- 
pnapročiams mulkinti! Nei paukštis, nei žmogus negyvena 
tūkstančius metų, joks feniksas negali nei skirstyti laiką vieno- 
kiais ar kitokiais tarpsniais, nei šventinti faraono lemties. Ta- 
čiau iš šio įvykio reikėjo kai ko pasimokyti: norįs valdyti šalį 
privalo valdyti minią. Padovanoti jai svajonę, sukelti iliuziją 
buvo taip pat svarbu, kaip pamaitinti tuos žmogelius. Jeigu 
valstybės galva netampa populiarus savaime, tai tą populiaru- 
mą reikia sukurti naudojantis gandais ir paskalomis. 

Vėl pasigirdo šūksniai. 

Be abejo, šaukė nusivylusi ir įpykusi minia, nesulaukusi ste- 
buklo, kurio ji taip tikėjosi. Šenaras nugirdo Ramzio vardą: 
atrodė, kad jį ištikusi nesėkmė vis labiau ryškėja. 

Vyresnysis faraono brolis grįžo į terasą ir apstulbo pamatęs 
džiūgaujančią minią, kuri sveikino fenikso skrydį link obelis- 
ko, simbolizuojančio pirmapradį akmenį. 

Apkvaišęs iš įniršio, Šenaras suprato, kad šitaip dievai skel- 
bia naują erą. Ramzio erą. 


— Du ženklai, - pasakė Nefertarė. — Netikėtas potvynis ir 
fenikso sugrįžimas! Kieno dar valdymas prasidėjo tokiais ste- 
buklais? 

Ramzis skaitė ką tik gautus pranešimus. Tasai neįtikimas 
Nilo potvynis, pasiekęs idealų lygį, Egiptui buvo tikra palai- 
ma; o didžiulis žydras paukštis, kuriuo gėrėjosi visi Memfio 
gyventojai, iš tiesų nutūpė ant didžiosios Heliopolio šventyk- 
los obelisko smaigalio, to akmeniu virtusio šviesos spindulio. 

Grįžęs iš anapus, feniksas nebejudėjo iš vietos, žvelgdamas 
į dievų mylimą kraštą. 

— Tu atrodai sutrikęs, - tarė karalienė. 

— Kas gi nesistebėtų tokiais ženklais"? 

— Nejaugi jie privers tave atsitraukti? 

— Priešingai, Nefertare. Jie patvirtino, kas aš privalau ženg- 
ti į priekį, nepaisydamas nei kliūčių, nei sunkumų. 

— Taigi atėjo valanda įgyvendinti tavo didįjį sumanymą. 

Ramzis apkabino Žmoną. 

— Potvynis ir feniksas pateikė mums atsakymą. 

Staiga į karališkosios poros priimamąjį įsiveržė uždusęs 
Amenis: 

— Gyvybės Namo... viršininkas... Jis nori su tavim pasikalbėti. 

— Tėgu įeina. 

— Seramana nori jį iškratyti... Jis sukels skandalą! 

Ramzis nuskubėjo į prieškambarį, kur vienas priešais kitą 
stovėjo Gyvybės Namo viršininkas, tvirtas šešiasdešimtmetis 
skusta galva, vilkįs baltais rūbais, ir milžinas sardas, užsimaukš- 
linęs šalmą, šarvuotas ir ginkluotas. 

Viršininkas nusilenkė Faraonui. Seramana išsyk pastebėjo, 
kad valdovas juo nepatenkintas. 

— Jokių išimčių, - sumurmėjo sardas. - Kitaip aš nebeatsa- 
kau uŽ jūsų saugumą. 

— Ko jūs pageidaujate? — paklausė Ramzis viršininko. 

— Gyvybės Namas tikisi pamatyti jus kaip galima greičiau, 
Didenybe. 

Kadaise Setis buvo nusivežęs Ramzį į Heliopolį. Tada jis buvo 
nusprendęs surengti sūnui išbandymą, nuo kurio turėjo pri- 
klausyti jo ateitis. Šiandien pro didžiosios Ra šventyklos, erd- 
vumu prilygstančios Amono šventovei Karnake, aptvaro var- 
tus Ramzis įžengė jau kaip Faraonas. 

Šioje šventoje vietoje, kurią buvo galima pasiekti kanalu, 
laikui bėgant iškilo daug pastatų: šventykla, kurioje buvo gar- 
binamas pirmapradis akmuo; figmedžio šešėlio gaubiama Kū- 
rėjo Atumo šventovė; koplyčia iš gluosnio kamieno, ant kurio 
buvo surašytos Egipto valdovų dinastijos; paminklas atminti 
Džoserui, kuriam architektas Imhotepas pastatė Sakaroje laip- 
tinę piramidę. 

Heliopolis buvo stebuklų stebuklas. Akacijų, gluosnių ir ta- 
mariskų giraites kirto alėjos, jų pakraščiuose rikiavosi akme- 
niniai laikini altoriai, ant kurių būdavo pastatomos procesijo- 
je nešamos dievų statulos; vaismedžių sodai ir alyvmedžių gi- 
raitės tarpo ir vešėjo; bitininkai rinko gausų medaus derlių; 
tvartuose stovėjo pieningos karvės; dirbtuvėse įvairiausių ama- 
tų gudrybių mokėsi geriausi meistrai. Koks šimtas kaimų dir- 
bo šventajam miestui, kuris savo ruožtu užtikrino jų gerovę. 

Čia įsikūnijo egiptiečių išmintis, glūdinti apeigose ir mito- 
loginėse sakmėse, mokytojų lūpomis perteikiamose mokinių 
ausiai; čia, gaubiami tylos ir paslapties, mokslininkai, burti- 
ninkai ir apeigų žinovai mokėsi savojo meno. 

Heliopolio Gyvybės Namas buvo seniausias šalyje ir galėjo 
būti pavyzdys visiems kitiems, įkurtiems kiekvienoje didelėje 
šventykloje. Jo viršininkas, atsidavęs apmąstymams ir moks- 

lui, buvo nepratęs bendrauti su pasauliečiais ir retai kada išei- 
davo už šventyklos sienų. 

— Jūsų tėvas dažnai pas mus svečiuodavosi, - tarė jis Ram- 
ziui. - Labiausiai jis troško atsisakyti pasaulietiško gyvenimo, 
bet puikiai suprato, kad ta svajonė niekada nevirs tikrove. Jūs, 
Didenybe, esate dar jaunas; jūsų galvoje knibždėte knibžda 
aibė sumanymų. Bet ar jūs būsite vertas vardo, kuriuo esate 
pavadintas? 

Ramzis sunkiai suvaldė užvirusį pyktį: 

— Jūs tuo abejojate? 

— Už mane atsakys dangus. Eikite paskui mane. 

— Tai įsakymas? 

— Jūs esate šalies valdovas, o aš - jūsų tarnas. 

Tai sakydamas Gyvybės Namo viršininkas nenuleido akių 
nuo Faraono. Ramzis suprato, kad šis priešininkas pavojin- 
gesnis už visus tuos, su kuriais jam jau teko susidurti. 

— Ar eisite su manim? 

— Rodykite kelią. 

Viršininkas lygiu žingsniu pasuko pirmapradžio akmens 
šventyklos link, kur į dangų šovė obeliskas, primargintas hie- 
roglifų. 

Jo viršūnėje nė nekrustelėdamas tupėjo feniksas. 

— Ar galite pakelti galvą, Jūsų Didenybe, ir pažvelgti į šį 
paukštį ? 

Vidurdienio saulė taip plieskė, kad feniksas skendėjo švie- 
soje. 

— Jūs ketinate mane apakinti? 

— Tik jums tai spręsti, Didenybe. 

— Kas galėtų jį priversti tai padaryti, jei ne jis pats? 

— Paaiškinkite man, kodėl jūs taip elgiatės'? 

— Vardas, kuriuo esate pavadintas, Didenybe, yra jūsų val- 
džios atrama. Ligi šiol jis buvo tik siektinas idealas; ar jis toks 

ir liks, ar jūs ryšitės jį įgyvendinti, kad ir kaip dėl to tektų rizi- 
kuoti? 

Ramzis pažvelgė tiesiai į saulę. 

Aukso diskas nenutvilkė jam akių; Ramzis pamatė, kaip fe- 
niksas mostelėjo sparnais ir pakilo į dangaus aukštybes. Val- 
dovas ilgai stovėjo įsmeigęs žvilgsnį į spindulingąjį šviesulį, nu- 
tvieskiantį žydrynę. 

— Jūs iš tikrųjų esate Ramzis, Šviesos Sūnus ir saulės kūdi- 
kis. Teskelbia jūsų valdymas jų triumfą prieš tamsybes. 

Ramzis suprato, kad jam niekada neteks baimintis saulės, 
kurios žemiškuoju įsikūnijimu jis tapo. Palaikydamas ryšį su 
ja, jis papildys savo energiją. 

Nebetaręs nė žodžio, viršininkas pasuko pailgo pastato su 
aukštomis ir storomis sienomis link. Ramzis nusekė jam iš 
paskos ir įėjo į Heliopolio Gyvybės Namą. Jo viduryje ant 
pakylos stovėjo dieviškasis akmuo, apdengtas avino kailiu; 
alchemikai juo naudojosi transmutacijoms, o nedidelius ga- 
baliukus dėdavo į įšvęstųjų sarkofagus, kad po mirties būtų 
įmanoma atgimti. 

Viršininkas įvedė faraoną į erdvią biblioteką, kur buvo sau- 
gomi astronomijos bei astrologijos veikalai, pranašystės ir ka- 
rališkieji metraščiai. 

— Anot mūsų metraščių, —- tarė viršininkas, — feniksas nesi- 
rodė Heliopolyje tūkstantį keturis šimtus šešiasdešimt viene- 
rius metus. Tai, kad jis atskrido pirmaisiais jūsų valdymo me- 
tais, žymi ypatingą įvykį: dviejų kalendorių, kuriuos sudarė mū- 
sų astronomai, sutapimą. Pagal vieną kalendorių skaičiuoja- 
mi metai, kurie kas ketveri metai netenka vienos dienos; pa- 
gal kitą - tie, kurie kasmet netenka ketvirčio dienos. Abu šie 
kosminiai ciklai sutapo tą akimirką, kai jūs atsisėdote į sostą. 
Jei jūs neprieštarausite, šiam įvykiui paminėti steloje bus iš- 
kaltas įrašas. 

— Kaip aš turiu suprasti tai, ką jūs man atskleidėte? 


0 gi 
Ne 


L IJTTŲ 


212 


— Kad atsitiktinumo nebūna, Didenybe, ir kad jūsų likimą 
lemia dievai. 


Stebuklingas potvynis, fenikso sugrįžimas, naujoji era... Še- 
narui to jau buvo per daug. Prislėgtas, ūžiančia galva, jis vis 
dėlto įsigudrino gerai atrodyti per iškilmes, surengtas Ramzio 
garbei, kurio valdymą tokie geri ženklai rodė būsiant itin sėk- 
mingą. Niekas neabejojo, kad dievai pasirinko tą jaunuolį, nu- 
skyrę jam valdyti Abi Žemes, išsaugoti jų vienybę ir padidinti 
prestižą. 

Tik Seramana neslėpė savo prastos nuotaikos. Norint už- 
tikrinti valdovo saugumą, jam nuolat tekdavo kone verstis per 
galvą, nė akimirkos nepamirštant būdrauti: būriais ėjo aukšti 
pareigūnai, trokštą pasveikinti Faraoną; be to, Ramzis važi- 
nėjo pagrindinėmis Memfio gatvėmis audringai sveikinamas 
miesto gyventojų. Nekreipdamas dėmesio į sardo patarimus, 
pagraudenimus ir įspėjimus, jis svaiginosi savo populiarumu. 

Negana to, kad karalius šitaip nepaisė pavojaus mieste, jis 
emė lankytis kaimo vietovėse, kurių didžiąją dalį sėmė potvy- 
nio vandenys. Valstiečiai taisė įrankius ir arklus, tvirtino aruo- 
dus, vaikai, naudodamiesi plūdėmis, mokėsi plaukti. Virš jų 
skraidė raudonsnapės gervės, 0 upės vandeny tingiai vartėsi 
būriai irzlių hipopotamų. Miegodamas vos po dvi tris valan- 
das per parą, Ramzis aplankė daugybę kaimelių. Jis išklausė 
provincijų vietininkų bei seniūnų Žžarstomų ištikimybės prie- 
saikų ir pelnė paprastų žmonių pasitikėjimą. 

Kai Ramzis grįžo į Memfį, jau buvo prasidėjęs atoslūgis, ir 
žemdirbiai ruošėsi sėjai. 

— Tu visai neatrodai pavargęs, — ištarė Nefertarė. 

— Negi galima pavargti, kai bendrauji su savo liaudimi? O 
štai tu atrodai nekaip. 

— Et, truputį negaluoju... 

— Ką sako gydytojai? 

— Kad turiu gulėti, jei noriu sėkmingai pagimdyti kūdikį. 

— Tai kodėl tu vis dar ant kojų? 

— Tau nesant, man reikėjo... 

— Aš niekur nebevažiuosiu iš Memfio, kol tu nepagimdysi. 

— O kaipgi tavo didysis sumanymas? 

Ramzis lyg ir nusiminė. 

— Ar leisi man išvykti... trumputėn kelionėn? 

Karalienė šyptelėjo. 

— Argi aš galiu ką nors uždrausti Faraonui? 

— Kokia graži ši žemė, Nefertare! Keliaudamas po mūsų ša- 
lį, aš supratau, kad ji - dangaus dovana, stebuklas, vandens ir 
saulės dukra. Čia įsikūnija Horo jėga ir Hatoros grožis. Kiek- 
vieną savo gyvenimo akimirką mes turime aukoti jai: mudu su 
tavim gimėme ne ją valdyti, 0 jai tarnauti. 

— Aš irgi taip manau. 

— Ką turi omeny? 

— Tarnauti yra pati kilniausia pareiga, kokią tik žmogus gali 
atlikti. Pilnatvę galima pasiekti tik per tarnystę. Hem, „patar- 
nautojas“... Juk šiuo iškilniu žodžiu vadinamas ir paprastas 
žmogelis, statybose triūsiantis padienis darbininkas ar Žem- 
dirbys, ir galingiausias žmogus — Faraonas, dievų ir savo tau- 
tos tarnas. Bet nuo tos akimirkos, kai mums uždėjo Egipto 
valdovų karūnas, aš suvokiau, kad iš tikrųjų yra kitaip. Nei tu, 
nei aš negalime tenkintis tik tarnyste: mes privalome ir vado- 
vauti, valdyti, vairuoti valstybės laivą taip, kad jis plauktų tei- 
singa kryptimi. Niekas už mus to nepadarys. 

Ramzio veidas apniuko. 

— Mirus tėvui, aš išgyvenau tą patį jausmą. Kaip buvo gera 
žinoti, kad šalia tavęs yra tūkstanteriopai pranašesnė būtybė, 
galinti vadovauti, patarti ir įsakyti! Jam esant, joks sunkumas 
neatrodė neįveikiamas, jokia nelaimė — nepataisoma. 

— Kaip tik šito laukia tavo tauta ir iš tavęs. 

— Aš žiūrėjau tiesiai į saulę, ir ji manęs neapakino. 

— Saulė yra tavyje, Ramzi; ji suteikia gyvybę, jos dėka auga 
visi augalai, gyvūnai ir žmonės, bet ji gali ir išdeginti, ir nužu- 
dyti, jei 1ma kaitinti per smarkiai. 

— Saulė degina dykumą, bet gyvybė ten nežūsta. 

— Dykuma yra žemiškasis anapus — juk gyvieji nestato ten 
savo namų. Dykumoje kyla tik amžinosios buveinės, kurios 
pergyvens kartų kartas ir nualins virš jų skriejantį laiką. Kokia 
pagunda Faraonui: panardinti savo mintį dykumos erdvėn, pa- 


mirštant Žmones... 
— Mano tėvas visa širdimi mylėjo dykumą. 
— Kiekvienas faraonas turi ją mylėti, bet jo žvilgsnis turi krypti 
ir į slėnį, kad šis žydėtų. 
Ramzis su Nefertare kartu mėgavosi vakaro ramybe, o sau- 


lėlydžio žara auksu nutvieskė Heliopolio obeliską. 

Kai tik šviesa Ramzio kambario languose užgeso, Seramana 
išėjo iš rūmų — prieš tai, žinoma, patikrinęs, ar jo paties pa- 
rinkti sargybiniai tikrai stovi savo postuose. Užšokęs ant pui- 
kaus juodo žirgo, jis peršuoliavo Memfį ir pasuko į dykumą. 

Egiptiečiai nemėgo keliauti naktį. Kai danguje nėra saulės, 
iš savo urvų išlenda piktosios dvasios ir puldinėja neatsargius 
klajūnus. Milžinui sardui tie prietarai buvo nė motais; jis galė- 
jo apsiginti nuo visos pabaisų gaujos. Jeigu jau jam kas šauda- 
vo galvon, tai niekas nepajėgdavo jo sulaikyti. 

Seramana tikėjosi, kad Setau atvyks į dvarą ir dalyvaus iš- 
kilmėse Ramzio garbei. Tačiau gyvačių žinovas liko ištikimas 
jau pelnytam keistuolio vardui ir nė nemanė kur nors išsiruoš- 
ti iš savo brangiosios laboratorijos. Vis bandydamas surasti 
atnešusijį skorpioną į Ramzio kajutę, sardas klausinėjo įvai- 
rius žmones ir stengėsi gauti daugmaž patikimų Žinių. 

Setau niekas nemėgo. Visi bijojo jo burtų ir tų bjaurių gyvių, 
su kuriais jis taip mielai bendravo, bet nori nenori turėjo pri- 
pažinti, kad jo verslas augo. Pardavinėdamas gyvačių nuodus 
specialistams, gaminantiems vaistus nuo sunkių ligų, jis ėmė 
sparčiai turtėti. 

Nors Seramana ir toliau nepasitikėjo Romė, jis buvo pri- 
verstas pripažinti, kad Setau taip pat kėlė daug įtarimų. Su- 
prantama, kad jis nebedrįso atsistoti priešais Ramzį ir pažvelgti 
savo draugui į akis po to, kai žlugo jo sumanyta piktadarybė! 
Nė nosies neiškišdamas iš savo sodybos, argi jis neprisipažino 
esąs kaltas? 

Seramanai reikėjo jį pamatyti. Buvęs piratas įprato spręsti 

apie savo priešininkus iš jų išvaizdos. Įžvalgumas ne kartą iš- 
gelbėjo jam gyvybę. Išvydęs Setau, jis susidarys apie jį savo 
nuomonę. O kadangi jis slepiasi, sardas iškrapštys tą gyvačių 
kerėtoją Iš jo irštvos. 

Ten, kur baigėsi dirbamosios žemės, Seramana nušoko nuo 
žirgo ir pririšo jo pavadį prie figmedžio kamieno. Raminda- 
mas žirgą, Seramana sukuždėjo keletą žodžių jam į ausį ir ėmė 
visiškai negirdimai žingsniuoti prie Setau sodybos-laboratori- 
jos. Nors jaunas mėnuo dar tik vos ryškėjo danguje, naktis bu- 
vo šviesi. Hienos kvatojimas sardo nesutrikdė - jis jautėsi lyg 
ketinąs paimti abordažu netikėtai užpultą laivą. 

Laboratorija buvo apšviesta. O gal aštroka kvota atskleis 
jam tiesą? Žinoma, Seramana prižadėjo nesielgti šiurkščiai su 
įtariamaisiais, bet bėdai prispyrus ko tik nepadarysi? Be garso 
slinkdamas į priekį, jis atsargumo dėlei susimetė į kuprą, ap- 
suko kalniuką ir prisiartino prie pastato iš užpakalio. 

Prisiglaudęs nugara prie sienos, sardas įsiklausė. 

Viduje kažkas dejavo. Kokį nelaimėlį tas gyvačių kerėtojas 
ten dabar kankina? Seramana keturpėsčias it krabas nuropo- 
j0 prie angos sienoje ir žvilgtelėjo į vidų. Puodai, puodeliai, 
puodynės, ąsočiai, filtrai, narvai ir narveliai su gyvatėmis ir 
skorpionais, įvairiausių dydžių peiliai, pintinės... Visa tai pra- 
maišiui sudėliota į lentynas ir sukrauta ant darbastalių. 

Ant žemės glėbesčiavosi vyras ir moteris, abu nuogi. Liek- 
no, nuostabiai gražaus kūno nubė dejavo iš malonumo. Jos 
partneris — tvirtas, kresnas, juodaplaukis vyriškis. 

Sardas nusisuko. Nors jis pats be galo mėgo moteris, jam 
buvo visai neįdomu žiūrėti, kaip mylisi kiti. Bet puikiosios nu- 
bės grožis jį sujaudino. Nutraukti tą aistringą šėlsmą būtų tie- 
siog nusikaltimas, tad Seramana ryžosi pakentėti ir palaukti. 
Be to, nuilsęs Setau gal bus sukalbamesnis. 

Pralinksmėjęs sardas prisiminė dailutę memfietę, su kuria 
ketino maloniai pavakarieniauti rytojaus dieną. Kaip sako 


CHRISTIAN JACO Iš RAMZIS. MILIJONŲ METŲ ŠVENTYKLA 217 


jos geriausia draugė, tai gražuolytei patinka stiprūs, raume- 
ningi vyrai. 

Staiga jam iš kairės kažkas sušnarėjo. 

Sardas pasuko galvą ir pamatė didžiulę kobrą, pasiruošusią 
pulti. Verčiau buvo trauktis. Seramana žengtelėjo atbulas, at- 
sitrenkė į sieną ir sustingo: antra gyvatė, panaši į pirmąją, už- 
tvėrė jam kelią. 

— Šalin, bjaurybės! 

Švystelėjęs milžino durklas nė kiek neišgąsdino gyvačių, grės- 
mingai siūbuojančių į šalis per kelis žingsnius nuo sardo. Jeigu 
jam ir pavyks užmušti vieną iš jų, tai kita vis tiek spės įkirsti. 

— Kas ten dabar dedasi? 

Stvėręs deglą, Setau nuogas išlėkė į lauką ir pamatė sardą. 

— Tu atėjai pavogti mano gaminių... Prašovei pro šalį: ištiki- 
mieji sargai saugo mane nuo tokių nemalonumų. Jie labai bud- 
rūs ir meilūs. Visa bėda, kad tau jų pabučiavimas būtų mirtinas. 

— Setau, tu gi neįvykdysi Žmogžudystės! 

— Še, kad nori, tu žinai mano vardą... Šiaip ar taip, tu VIS 
tiek esi vagis, sučiuptas nusikaltimo vietoje, dargi su durklu 
rankoje. Kad ir ką aš padaryčiau, tai bus tik teisėta savigyna — 
taip nuspręs ir teisėjas. 

— Aš - Seramana, Ramzio asmens sargybos viršininkas. 

— Tu man matytas: na, kaipgi, tokio stoto vyras! Kas tau šo- 
vė į galvą mane apvaginėti? 

— Aš tik norėjau tave pamatyti. 

— Tokiu metu, vidury nakties?! Tu ne tik trukdai man mylė- 
tis su Vandens Lelija, bet dar ir akiplėšiškai meluoji. 

— Aš sakau teisybę! 

— Kodėl gi tu staiga užsigeidei mane pamatyti? 

— To reikalauja saugumas. 

— Ką tai reiškia? 

— Mano pareiga - saugoti valdovą. 

— Tai gal aš kuo nors pavojingas Ramziui? 

— Aš to nesakiau. 

— Bet tu taip galvoji, kadangi atslinkai čia manęs šnipinėti. 

— Aš neturiu teisės suklysti. 

Abi kobros prišliaužė prie pat sardo, o Setau akys liepsnojo 
pykčiu. 

— Nekvailiok! 

— O ką, bene buvęs piratas pabūgo mirties? 

— Tokios — taip. 

— Dink iš čia, Seramana, ir daugiau niekada nelįsk man į 
akis. Priešingu atveju aš savo sargų nebesudrausiu. 

Setau davus ženklą, kobros prasiskyrė. Nusibraukęs prakai- 
tą, sardas praėjo pro jas ir nužingsniavo nosies tiesumu ligi 
pat dirbamosios žemės. 

Ką jau ką, o nuomonę jis susidarė: tas Setau tikrai gali įvyk- 
dyti nusikaltimą. 

— Ką jie daro? - pasiteiravo mažasis Kha, žiūrėdamas, kaip 
valstiečiai varinėja avių bandą pirmyn atgal dar pažliugusiu 
nuo vandens žemės sklypu. 

— Jie nori, kad avelės įmintų į žemę žmonių pasėtas sėklas, — 
atsakė žemdirbystės ministras Nedžemas. - Potvynis paliko ant 
krantų ir dirvos didžiulį kiekį dumblo; jo dėka kviečiai bus 
vešlūs. 

— Tos avys naudingos? 

— Kaip ir visi kiti naminiai gyvuliai: karvės, asilai, arkliai... 

Prasidėjo atoslūgis, ir sėjėjai ėmėsi darbo džiaugdamiesi, 
kad jaučia po kojomis derlingą dumblą, kurio jiems gausiai 
padovanojo didžioji upė. Jie triūsė nuo ankstaus ryto, nes tu- 
rėjo prieš akis ne tiek daug dienų, kol žemė bus minkšta ir 
lengvai įdirbama. Išpurenę drėgną dirvą kauptukais, valstie- 
čiai išbarstydavo sėklas, greit užžerdavo jas Žeme ir perginda- 
vo per lauką gyvulius, kurie padėdavo žmonėm įspausdami 
kanopomis gilyn ką tik pasėtas sėklas. 

— Tie tavo laukai gražūs, - tarė Kha, - bet man labiau patin- 
ka papirusai ir hieroglifai. 

— Gal pageidauji pamatyti ūkininko sodybą? 

— Eime, jeigu tu nori man ją parodyti. 

Nedžemas paėmė mažylį už rankos. Berniūkštis ir eidamas 
atrodė toks pat rimtas, kaip skaitydamas ar rašydamas; tas be- 
galinis rimtumas buvo visai neįprastas jo amžiaus vaikui. Ge- 
rąjį Nedžemą sujaudino berniuko vienatvė, o Kha dargi buvo 
toks santūrus, kad nereikalavo nei žaislų, nei bičiulių. Tada 
Nedžemas paprašė mažylio motiną, gražiąją Izetę, leisti jam 
bent kurį laiką pabūti Kha mokytoju. Jam atrodė būtina išva- 
duoti Ramzio sūnų iš jo paauksuoto narvelio ir parodyti jam 
gamtą su visais jos stebuklais. 

Kha atidžiai stebėjo viską aplink, bet ne kaip vaikas, nuste- 
bintas naujo ir neįprasto reginio, o kaip prityręs raštininkas, 
pasirengęs pasižymėti reikalingus duomenis, kad galėtų pas- 
kui pateikti ataskaitą savo viršininkams. 

Aplankytame ūkyje berniukas pamatė aruodus, tvartus, 
paukštyną, kepyklą ir daržą. Prie įėjimo Nedžemui su Kha bu- 
vo pasiūlyta nusiplauti rankas ir kojas. Paskui juos pasitiko 
ūkio šeimininkas, devintam danguj iš laimės, kad jį aplankė 
tokie aukšti asmenys. Jis aprodė jiems savo gražiausias mel- 
žiamąsias karves, kurios buvo nepaprastai rūpestingai prižiū- 
rimos ir šeriamos. 

— Visa mano paslaptis - parinkti joms kuo geriausią ganyk- 
lą, - prisipažino ūkininkas. - Tada joms nebūna per karšta, jos 
sočiai paėda ir kasdien gražėja! 

— Karvės yra deivės Hatoros galvijai, - pareiškė mažasis 
Kha, - štai kodėl jos tokios gražios ir meilios. 

Ūkio šeimininkas didžiai nustebo: 

— Iš kur jūs tai žinote, karalaiti? 

— Skaičiau vienoj pasakoj. 

— Jūs jau mokate skaityti? 

— Nori padaryti man kai ką malonaus? 

— Žinoma! 

— Duok man gabaliuką klinties ir galiuką nendrės. 

— Taip, taip... tuojau pat... 

Ūkininkas klausiamai dirstelėjo į Nedžemą; šis nepastebimai 
mirktelėjo, leisdamas įvykdyti vaiko norą. Apsirūpinęs reikia- 
mais įrankiais, Kha leidosi į ūkio kiemą, o paskui apstulbusių 

Po valandos mažylis parodė šeimininkui klinties gabaliuką, 
primargintą skaičių. 

— Aš suskaičiavau teisingai, - tvirtai pareiškė Kha. - Tu turi 
šimtą dvylika karvių. 

Vaikas pasitrynė akis ir prisiglaudė prie Nedžemo. 

— Dabar aš jau noriu miego, - prisipažino jis. 

Žemdirbystės ministras paėmė berniuką ant rankų. 

Kha iškart užmigo. 

„Dar vienas Ramzio stebuklas“, - pamanė Nedžemas. 

Taip pat atletiškai sudėtas kaip Ramzis, plačiapetis, su vešlių 
plaukų kupeta virš aukštos kaktos, barzdotas, saulėje įdegusiu 
veidu, Mozė lėtai įžengė į Egipto karaliaus darbo kambarį. 

Ramzis pakilo jo pasitikti, ir abu draugai apsikabino. 

— Juk kaip tik šičia dirbdavo Setis, tiesa? 

— Aš ničnieko čia nepakeičiau, Moze. Šis kambarys sklidinas 
jo minčių; ak, kad jos galėtų mane įkvėpti ir padėti valdyti! 

Švelni šviesa sklido pro tris grotuotus langus, išdėstytus taip, 
kad vykusiai vėdintų kambarį. Besibaigiančios vasaros karštis 
darėsi malonus. 

Ramzis apėjo valdovo krėslą su tiesiu atlošu ir atsisėdo prie- 
šais draugą ant kėdės su pinta šiaudų sėdyne. 

— Kaip laikaisi, Moze? 

— Jaučiuosi puikiai, O štai jėgų neturiu kur dėti. 

— Dabar mudu nelabai turime laiko pabendrauti, ir dėl to 
kaltas aš. 

— Juk tu žinai, kad aš nepakenčiu dykinėjimo, net praban- 
gaus. Man patiko darbas Karnake. 

— Tau atrodo, kad Memfio dvare trūksta žavesio ir pagundų? 

— Dvariškiai man atsibodo. Jie nesiliauja tavęs liaupsinę, o 
netrukus išvis paskelbs dievu. Tai kvaila ir niekinga. 

— Tau nepatinka tai, ką aš darau? 

— Stebuklingas potvynis, feniksas, naujoji era... Tai - negin- 
čytini faktai, kurių visiškai pakanka tavo populiarumui paaiš- 
kinti. Galbūt tu turi antgamtinių galių, gal tau tikrai lemta tapti 
faraonu. Šiaip ar taip, tavo tauta tuo įsitikinusi. 

— O tu, Moze? 

— Gal tai ir tiesa. Bet tu nesi tikrasis Dievas. 

— Argi aš kada nors skelbiausi juo esąs? 

— Saugokis, Ramzi; aplinkinių pataikavimas gali sužadinti 
begalinę tuštybę ir pasipūtimą. 

— Tu nedaug tenutuoki apie Faraono vaidmenį ir pareigas. 
Be to, tu mane laikai menkyste. 

— Aš tik noriu tau padėti. 

— Tuomet aš tuoj suteiksiu tau tokią galimybę. 

Mozės akys net sublizgo iš smalsumo: 

— Tu išsiųsi mane atgal į Karnaką? 

— Aš turiu tau daug svarbesnę užduotį — Žinoma, jeigu tu 
sutiksi jos imtis. 

— Svarbesnę už Karnaką? 

Ramzis pakilo ir atsirėmė nugara į langą. 

— Turiu didžiulį sumanymą, kurį patikėjau ir Nefertarei. 
Mudu manėme, kad prieš pradedant jį įgyvendinti reikia su- 
laukti ženklo. Potvynis ir feniksas... Dangus man atsiuntė 
du ženklus, o Gyvybės Namas patvirtino, kad pagal astrono- 
mijos dėsnius iš tikrųjų prasideda nauja era. Be abejo, aš už- 
baigsiu tėvo pradėtus darbus tiek Karnake, tiek Abide; ta- 
čiau tą naują laikotarpį dera pažymėti naujais kūriniais. Ar- 
gi tai - tuštybė, Moze? 

— Kiekvienas faraonas privalo taip elgtis. To reikalauja tra- 
dicija. 

Ramzis atrodė dėl kažko susirūpinęs. 

— Pasaulis keičiasi; hetitai sudaro mums nuolatinę grėsmę. 
Egiptas — turtinga šalis, kurią daug kas geidžia užgrobti. Štai 
tokios tiesos ir paskatino mano sumanymą. 

— Tu nori sustiprinti mūsų armiją? 

— Ne, Moze. Aš noriu perkelti kitur Egipto gyvybinį centrą. 

— Nejaugi tu ketini... 

— Pastatyti naują sostinę. 

Hebrajas buvo priblokštas: 


CHRISTIAN JACO I RAMZIS. MILIJONŲ METŲ ŠVENTYKLA 223 


— Juk tai... beprotybė, kvailystė, dievaižin kas! 

— Mūsų šalies likimas priklausys nuo padėties šiaurės rytų 
pasienyje, tad mano vyriausybė privalės būti Deltoje, kad iš- 
syk galėtų sužinoti apie menkiausią įvykį Libane, Sirijoje ar 
mūsų protektoratuose, kuriems grasina hetitai. Tėbai liks 
Amono miestu - nuostabiu miestu, kur iškilo milžiniškas Kar- 
nakas ir puikusis Luksoras, kurį aš dar papuošiu. O vakarinia- 
me krante amžinai budės tylos kalnas, sergėdamas Karalių ir 
Karalienių slėnius bei amžinąsias teisuolių buveines. 

— Bet... o kaipgi Memfis? 

— Memfis yra Dviejų Žemių pusiausvyros ašis Deltos ir Nilo 
slėnio sandūroje; jis liks mūsų ekonomikos sostine ir vidaus 
savitvarkos centru. Bet mums reikia judėti toliau į šiaurę ir į 
rytus, Moze, o ne išdidžiai stūksoti atsiribojus nuo visų. Mes 
neturime pamiršti, kad mūsų šalis sykį jau buvo užkariauta ir 
kad Egiptas daug ką gundo kaip puikus grobis. 

— Argi mūsų tvirtovių linijos negana? 

— Pavojaus atveju aš privalau kuo greičiau duoti atkirtį. Kuo 
arčiau valstybės sienos aš būsiu, tuo mažiau reikės sugaišti laiko 
pasiruošimui, nes visos Žinios pasieks mane kur kas sparčiau. 

— Įkurti sostinę ne taip paprasta. Sakyčiau, tai pavojinga, o 
gal net pražūtinga. Prisimink Echnatoną: juk jis patyrė pralai- 
mėjimą. 

— Echnatonas pridarė neatleistinų klaidų. Jau dedant pir- 
mąjį pamatų akmenį turėjo būti aišku, kad nieko gera iš to 
neišeis, nes vieta, kurią jis parinko Viduriniame Egipte, buvo 
visiškai netinkama. Jis siekė ne tautos laimės, 0 savo mistinių 
svajų įgyvendinimo. | 

— Bet juk jis pasipriešino Amono žyniams visai kaip tu! 

— Jeigu didysis Amono žynys paklus Įstatymui ir valdovui, 
kodėl aš turėčiau su juo kovoti'? 

— Echnatonas tikėjo vienintelį dievą ir pastatė miestą jo 
garbei. 

— Jis beveik sužlugdė klestinčią šalį, kurią jam buvo palikęs 
tėvas, didysis Amenhotepas. Echnatonas buvo silpnas ir ne- 
ryžtingas žmogus, paskendęs maldose. Jam valdant, Egiptui 
priešiškos valstybės užkariavo daug mūsų teritorijų. Tu ketini 
ir toliau jį ginti? 

Mozė aiškiai dvejojo: 

— Šiandien jo sostinė apleista... 

— Manoji bus pastatyta daugeliui būsimųjų kartų. 

— Tu man keli vos ne baimę, Ramzi. 

— Netrukus tu atgausi drąsą, drauguži! 

— Kiekgi metų prireiks, kad tuščioje vietoje išdygtų mies- 
tas? 

Ramzis šyptelėjo: 

— Jis išdygs ne tuščioje vietoje. 

— Ką tu turi galvoje? 

— Ruošdamas mane būti valdovu, Setis keliavo su manim po 
Egiptą ir parodė svarbiausias vietoves, kiekvienąkart perteik- 
damas kokį nors pamokymą, kurį aš stengiausi perprasti. Da- 
bar tos kelionės įgavo prasmę. Viena 1š tų vietovių buvo Avaris. 

— Avaris, prakeiktasis miestas, užkariautojų hiksų sostinė?! 

— Setis buvo pavadintos Ozirio žudiko Seto vardu, nes turė- 
jo tokią galią, kad pajėgė numaldyti griovimo jėgas, išgauti 
jose slypinčią šviesą ir panaudoti ją kūrybai. 

— Taigi tu nori paversti Avarį Ramzio miestu? 

— Jis vadinsis Pi-Ramzis, „Ramzio miestas“, ir bus Egipto 
sostinė. 

— Tai gryna beprotybė! 

— Pi-Ramzis bus puikus ir svetingas miestas. Poetai apdai- 
nuos jo grožį. 

— Po kiek metų? 

— Aš nepamiršau tavo klausimo; kaip tik dėl to aš tave ir 
pasikviečiau. 

— Bijau suprasti... 

užkirstų kelią jų vilkinimui. Aš skubu, Moze; Avaris turi virsti 
Pi-Ramziu kaip galima greičiau. 

— Ar jau numatei, per kiek laiko tai reikės padaryti? 

— Mažiau nei per metus, Moze. 

— Tai neįmanoma! 

— Tavo dėka tai bus įmanoma. 

— Gal manai, kad aš pajėgsiu sakalo greičiu perkelti krūvas 
akmenų iš vienos vietos į kitą ir sumūryti juos vien padedamas 
savo valios? 

— Akmenis - ne, plytas - taip. 

— Vadinasi, tu pagalvojai... 

— Apie hebrajus, kurių dauguma dirba kaip tik tokius dar- 
bus. Dabar jie išsisklaidę keliose gyvenvietėse. Tu juos surink- 
si ir sudarysi iš jų šaunią sumanių darbininkų brigadą, kuri 
pajėgs sėkmingai atlikti tą milžinišką darbą! 

— Argi šventyklos neturi būti pastatytos iš akmens? 

— Aš įsakysiu išplėsti jau esamas. Tai užtruks keletą metų. O 
iš plytų statysime rūmus, administracinius pastatus, kilmingų- 
jų sodybas, didelius ir mažus namus. Mažiau nei per metus Pi- 
Ramzis bus apgyvendintas ir taps sostine. 

Mozė atrodė abejojąs: 

— Aš vis tiek manau, kad tai neįmanoma. Vien tik projektui 
sudaryti... 

— Projektas jau sukurtas! Aš matau prieš akis visą miesto 
planą. Aš pats tau jį nubraižysiu ant papiruso, o tu asmeniškai 
prižiūrėsi jo įgyvendinimą. 

— Hebrajai - gana sunkaus būdo žmonės, greitai linkę reikš- 
ti nepasitenkinimą. Be to, jie susiskaldę: kiekviena giminė tu- 
ri savo vadą. 

— Aš neprašau tavęs tapti jų karaliumi. Aš noriu, kad tu bū- 
tum darbų viršininkas. 

— Bus nelengva priversti juos man paklusti. 

— Aš tavimi pasitikiu. 
— Kai tik apie projektą bus plačiau sužinota, kiti hebrajai 


bandys užimti mano vietą. 
— Manai, kad jiems pavyks ją gauti? 


Dabar jau šyptelėjo Mozė. 
— Siaip ar taip, per tavo numatytą laiką mums niekaip nepa- 


vyks nuveikti tokį darbą. 
— Mes pastatysime Pi-Ramzį, jis sužėrės Deltos saulėje ir 


nutvieks Egiptą savo grožiu. Prie darbo, Moze. 

Plytų dirbėjas Abneras nebegalėjo pakęsti neteisybių iš Sario 
pusės, kuris leido sau niekinti darbininkus ir šiurkščiai elgėsi 
su jais nieko nebijodamas, nes buvo vedęs Ramzio seserį. Jis 
per mažai mokėdavo už papildomas darbo valandas, sukčiavo 
mažindamas maisto davinius ir neduodavo atostogų nei lais- 
vadienių, motyvuodamas esą prastai atliktu darbu. 

Kol Mozė buvo Tėbuose, Saris negalėjo duoti sau valios; 
hebrajui išvykus, jis visai suįžūlėjo. Išvakarėse jis lazda primu- 
šė penkiolikmetį berniuką už tai, kad šis nepakankamai greit 
nešiojąs plytas iš dirbtuvės į laivą. 

Šįkart darbininkų kantrybė trūko. 

Kai Saris atėjo plytų dirbtuvėn, hebrajai ratu sėdėjo ant Že- 
mės, ir tik Abneras stovėjo prie tuščių pintinių plytoms nešioti. 

— Stot, ir prie darbo! - įsakė Saris. 

— Mes reikalaujame, kad mūsų atsiprašytų, - ramiai pareiš- 
kė Abneras. 

— Ką tu pasakei? 

— Berniukas, kurį tu nepelnytai primušei, atgulė. Tu privalai 
jo atsiprašyti, taip pat ir mūsų. 

— Ar iš proto išsikraustei, Abnerai'? 

— Kol neatsiprašysi, mes nedirbsime. 

Saris nuožmiai nusišiepė: 

— Vargše Abnerai, tu gi tiesiog juokingas! 

— Kadangi tu iš mūsų šaipaisi, mes paduosime skundą. 

— Tu juokingas ir kvailas. Man įsakius, tvarkos sergėtojai 
atliko tyrimą ir nustatė, kad tas jaunas padienis darbininkas 
tapo nelaimingo atsitikimo auka dėl savo paties kaltės. 

— Bet... juk tai - melas! 

— Berniuko parodymus užrašė raštininkas. Tai įvyko mano 
akivaizdoje. Jeigu jis atsisakys savo žodžių, tai melu apkaltins 
11, o ne ką nors kitą. 

— Kaip tu drįsti taip iškraipyti tiesą? 

— Jeigu jūs tuoj pat nesiimsite darbo, padariniai bus labai 
skaudūs. Jūs privalote tiekti plytas naujam Tėbų seniūno na- 
mui, o seniūnas nepakenčia vėlavimo. 

— Įstatymai... 

— Nekalbėk man apie įstatymus, hebrajau. Tu nepajėgi jų 
suprasti. Jei išdrįsi paduoti skundą, nukentės tavo šeima ir ar- 
timieji. 

Abneras pabūgo egiptiečio. Sukandę dantis visi ėmėsi darbo. 


Kuo toliau, tuo labiau Sario žmona Dolantė jautėsi pakerė- 
ta Ofiro, to keistojo Libijos mago. Nors jo veidas, o ypač plėš- 
raus paukščio profilis, kėlė nerimą, jis kalbėjo apie saulės dis- 
ką - dievą Atoną taip įtaigiai, kad užkrėsdavo pašnekovą savo 
dvasios tvirtybe ir ramybe. Gyvendamas Sario namuose kaip 
kuklus svečias, jis sutiko pasikalbėti su daugeliu Ramzio se- 
sers draugų, papasakoti jiems apie neteisingą Echnatono per- 
sekiojimą ir būtinybę platinti tikėjimą vieninteliu dievu. 

Ofiras kerėte kerėjo. Pasikalbėjęs su juo, niekas nelikdavo 
abejingas; kai kurie dar svyravo, kiti buvo įsitikinę, kad ma- 
gas yra teisus. Taip Ofiras iš lėto audė voratinklį, kuriuo ap- 
narpliojo ne vieną dėmesio vertą laimikį. Laikui bėgant Ato- 
no ir Litos šalininkų gausėjo, nors jų buvo dar toli gražu ne 
tiek, kad jie galėtų suvaidinti kokį nors vaidmenį kovoje dėl 
sosto. Tačiau užmojis ryškėjo, stiprėjo ir pamažu įgavo tam 
tikrą formą. 

Lita klausėsi pokalbių nepratardama nė žodžio. Jaunosios 
moters orumas, jos santūri laikysena įtikino daugelį žymių as- 
menų, kad ji tikrai kilusi iš karalių giminės. Į tai buvo verta 

atsižvelgti ir anksčiau ar vėliau grąžinti jai deramą vietą kara- 
liaus dvare. 

Ofiras nieko nesmerkė, nieko nereikalavo. Sumaniai nau- 
dodamasis savo žemu ir įtaigiu balsu, jis kalbėjo klausytojams 
apie Echnatono pažiūras, apie jo paties Atono garbei sukurtų 
eilėraščių grožį, apie jo meilę tiesai. Meilė ir taika: argi ne jas 
skelbė persekiojamasis faraonas ir jo palikuonė Lita? Meilė ir 
taika pranašavo Egiptui puikią ateitį, kurios jis buvo vertas. 

Pristatydama magui buvusį užsienio reikalų ministrą Me- 
bą, Dolantė jautė pasididžiavimą. Ji didžiavosi tuo, kad per- 
galėjo savo įprastą apatiją, 1r tuo, kad tarnauja kilniam rei- 
kalui. Ramzis jos atsižadėjo, o magas suteikė jos gyvenimui 
naują prasmę. 

Buvęs diplomatas, plataus ir įkvepiančio pasitikėjimą vei- 
do, kilnaus stoto ir impozantiškos laikysenos žmogus neslėpė 
abejojąs Ofiro išvedžiojimais. 

— Nusileidžiu atkakliems jūsų raginimams, mieloji, bet tik 
norėdamas padaryti jums malonumą. 

— Esu jums labai dėkinga, Meba. Jums neteks to gailėtis. 

Dolantė nuvedė Mebą pas magą, sėdintį po lauru. Jis sten- 
gėsi surišti du lininius siūlus, norėdamas pasidaryti virvutę amu- 
letui. 

Pamatęs svečią, jis atsistojo ir nusilenkė: 

— Man labai didelė garbė susitikti su ministru. 

— Dabar aš - niekas, - karčiai tarė Meba. 

— Neteisybė gali ištikti bet ką ir bet kada. 

— Iš to menka paguoda. 

Ramzio sesuo įsikišo į jųdviejų pašnekesį: 

— Aš viską paaiškinau savo draugui Mebai; galbūt jis sutiks 
mums padėti. 

— Neapgaudinėkime savęs iliuzijomis, mano miela! Ramzis 
mane nušalino, ir aš gyvenu lyg uždarytas paauksuotame narve. 

— Jūs trokštate jam atkeršyti, — svariai ištarė magas. 

— Nereikia perdėti, - paprieštaravo Meba. - Man dar liko 
keletas įtakingų draugų, kurie... 

— Jie rūpinsis sava karjera, o ne jūsiške. Aš turiu visai kitokį 
tikslą: įrodyti Litos teisę į sostą. 

— Tai utopija. Ramzis - nepaprastai stipri asmenybė, jis nie- 
kam neužleis valdžios. Be to, pirmaisiais jo valdymo metais 
įvykę stebuklai padarė jį labai populiarų. Patikėkite manimi, 
jis neįveikiamas. 

— Norint nugalėti tokio masto priešininką, nevalia kautis jo 
teritorijoje. 

— Ką jūs sumanėte? 

— Jums tai įdomu? 

Meba sumišo ir nejučia ėmė čiupinėti kabantį ant kaklo amu- 
letą: 

— Na... 

— Jūs pats. pateikėte vieną iš galimų atsakymų - taip, taip, 
būtent šiuo judesiu, nes tas atsakymas —- magija. Aš pajėgsiu 
pralaužti Ramzį supančią apsaugą. Tai užtruks nemažai laiko 
ir bus nelengva, bet man pavyks. 

Išsigandęs diplomatas net pasitraukė atatupstas: 

— Aš nesugebėsiu jums padėti. 

— Aš jūsų to nė neprašau, Meba. Yra kitas mūšio laukas, 
kuriame reikia pulti Ramzį: idėjų sritis. 

— Nesuprantu jūsų. 

— Atono šalininkams reikia vado, verto pagarbos. Kai Ato- 
nas išstums visus kitus dievus, šiam Žmogui atiteks svarbiau- 
sias vaidmuo: nuversti nusilpnintą, nebepajėgiantį atsikirsti 
Ramzį. 

— Tai... tai labai rizikinga! 

— Juk persekiojo Echnatoną, o ne Atoną. Nė vienas įstaty- 
mas nedraudžia jo kulto; jo garbintojų yra daug, ir jie pasiry- 
Žę išaukštinti savo dievą. Echnatonui tai nepavyko, o mums 
pavyks. 

Meba atrodė sutrikęs, jo rankos drebėjo: 

— Man reikia pagalvoti. 

— Argi tai ne svaigi perspektyva? — paklausė faraono sesuo. — 
Mums atsiveria naujas pasaulis, kuriame mes užimsime savo 
tikrąją vietą! 

— Taip, be abejo... Aš pagalvosiu. 

Ofiras buvo labai patenkintas tuo pokalbiu. Meba atsargus 
ir baikštus diplomatas, nė iš tolo neturįs vadui būtinų drąsos ir 
ryžto, tačiau jis nekenčia Ramzio ir svajoja susigrąžinti anks- 
tesnę padėtį. Nesugebėdamas veikti pats, jis vis dėlto norės 
pasinaudoti atsiradusia galimybe tai padaryti ir tarsis su Šena- 
ru, savo draugu ir vadovu, o Ofiras kaip tik ir ieškojo būdų 
paveikti Šenarą. Dolantė jam daug pasakojo apie naująjį už- 
sienio reikalų ministrą, kuris dar visai neseniai pavydėjo jau- 
nesniajam broliui sosto. Ko gero, Šenaras nepasikeitė, jį ska- 
tina tas pats noras sunaikinti Ramzį, tik dabar jis siekia savo 
tikslo prisidengęs kauke. Aplinkiniu keliu, pasinaudodamas 
Meba, magas galų gale užmegs ryšį su tuo įtakingu asmeniu ir 
padarys jį savo pagrindiniu sąjungininku. 


Po varginančios ir niekaip nesibaigiančios darbo dienos ar- 
trito sudarkytas didysis dešiniosios Sario kojos pirštas ištino ir 
paraudo. Saris vos įstengė vadelioti savo vežimą, nes stovėti 
stačiam buvo tiesiog nepakenčiama. Vienintelis tądien jam te- 
kęs malonumas - kaip šauniai jis susitvarkė su tais hebrajais, 
ėmęsis drausminių nuobaudų. Pagaliau jie suprato, kad maiš- 
tauti prieš jį - beviltiška. Turėdamas tiek pažinčių tarp Tėbų 
tvarkos sergėtojų ir naudodamasis miesto seniūno parama, jis 
galėjo elgtis su plytų dirbėjais kaip tinkamas ir leisti sau išlieti 
pyktį ant tų pašlemėkų. 

Tai, kad jo namuose gyvena magas su savo paslaptingąja ty- 
lene, pradėjo jam nebepatikti. Žinoma, tos abi keistos žmo- 
gystos elgėsi kukliai ir santūriai, bet darė pernelyg didelę įta- 

ką Dolantei, kuri įniko taip garbinti Atoną, kad Sarį tai ėmė 
ne juokais erzinti. Jis net ėmė baimintis, kad Dolantė, gerte 
gerdama Ofiro žodžius it tyrą vandenėlį ir paskendusi nauja- 
jame tikėjime, gali nebepaisyti savo vedybinių pareigų. 

Aukšta, geidulinga, tamsiaplaukė moteris laukė jo stovėda- 
ma ant jų namo slenksčio. 

— Eik, atnešk tepalo masažui, - įsakė Saris. - Skauda tiesiog 
nepakenčiamai. 

— Oi, koks tu lepus, brangusis. 

— Aš lepus?! Tu nejsivaizduoji, ką aš turiu iškęsti per dienų 
dienas! Bendravimas su tais hebrajais mane gniuždo. 

Dolantė paėmė jį už rankos ir nusivedė kambarin. Saris iš- 
sitiesė ant pagalvėlių, o žmona nuplovė jam kojas, iškvėpino 
jas ir įtrynė tepalu sutinusį pirštą. 

— Tavo magas vis dar čia? 

— Jį aplankė Meba. 

— Buvęs užsienio reikalų ministras? 

— Jiedu puikiai suprato vienas kitą. 

— Meba - Atono šalininkas?! Jis gi bailys! 

— Jis turi dar daug pažinčių, ir daug aukštų asmenų jį gerbia. 
Jei jis sutiks padėti Ofirui ir Litai, tai mūsų reikalai pajudės į 
priekį. 

— Ar tik tu per daug nesureikšmini tos kuoktelėjusios po- 
relės? 

— Sari! Kaip tu drįsti šitaip kalbėti? 

— Gerai jau, gerai... Aš nieko nesakiau. 

— Juk jiedu - vienintelė mūsų galimybė atgauti prarastąją 
padėtį. Be to, tas tikėjimas Atonu - toks gražus, toks tyras... 
Nejaugi tu nesusigraudini, kai Ofiras pasakoja apie savo tikė- 
jimą? 

— Kas tau svarbiau: tavo vyras ar tas Libijos magas? 

— Bet... argi galima lyginti! 


+ 


CHRISTIAN JACO Iš RAMZIS. MILIJONŲ METŲ ŠVENTYKLA 233 


hebrajus. Ir šviesiaplaukė, ir tamsiaplaukė — po vienu stogu... 
Pasisekė gi tavo Ofirui! 

Dolantė liovėsi masažavusi skaudantį vyro kojos pirštą: 

— Sari, tu kliedi! Ofiras — išminčius, jam rūpi tik maldos. Jis 
jau seniai nebegalvoja apie... 

— O tu? Ar tu dar apie tai galvoji'? 

— Nepiktink manęs! 

— Nusivilk suknelę, mieloji, ir imkis masažo. Iš tų maldų man 
tik juokas. 

— Ak, visai pamiršau! 

— Ką gi? 

— Karaliaus pasiuntinys paliko tau laišką. 

— Nešk jį čia. 

Dolantė dingo. Sario pirštas skaudėjo jau mažiau. Kokią 
žinią jis ras šiame laiške? Be abejo, tai bus paskyrimas į kitą 
postą — gerokai garbingesnį, kur jam nebeteks bendrauti su 
hebrajais. 

Aukštaūgė tamsiaplaukė grįžo nešina laišku. Saris perlaužė 
antspaudą, išvyniojo papiruso ritinėlį ir perskaitė tekstą. 

Jo veidas persikreipė ir taip išblyško, kad nubalo net lūpos, 
lyg būtų bekraujės. 

— Blogos Žinios? 

— Man liepia atvykti į Memfį su visais plytų dirbėjais. 

— Juk tai... tai nuostabu! 

— Laišką pasirašė Mozė, karališkųjų statybų viršininkas. 

Patikrinimo metu, kai visi plytų dirbėjai buvo šaukiami var- 
dais, nepritrūko nė vieno hebrajo. Mozės laiškams pasiekus 
įvairias gyvenvietes, kur jie darbavosi, kilo visuotinis pakilimas. 
Dar būdamas Karnake, Mozė išgarsėjo visame Egipte. Kiek- 
vienas žinojo, kad jis gina savo tautiečius ir niekam neleidžia 
jų skriausti. Draugystė su Ramziu teikė jam didelį pranašu- 
mą, O štai dabar jis paskirtas karališkųjų statybų viršininku. 
Daugelis darbininkų ėmė tikėtis, kad jaunasis hebrajas galbūt 
pagerins jų darbo sąlygas ir padidins atlyginimus. 

Mozė pats nesitikėjo tokio pasisekimo. Kelių giminių pat- 
riarchai buvo nepatenkinti tokiu staigiu Mozės iškilimu, bet 
Faraono įsakymai buvo neginčytini, tad visi pakluso Mozei ir 
pripažino jo valdžią. 

Jaunasis viršininkas vaikštinėjo po palapinių miestelį, išdy- 
gusį į šiaurę nuo Memtio, ir tikrino darbininkų gyvenimo bei 
higienos sąlygas. 

Saris pastojo jam kelią: 

— Kam tu mane išsikvietei? 

— Netrukus sužinosi. 

— Aš juk ne hebrajas! 

— Čia yra atvykę net keli brigadų viršininkai egiptiečiai. 

— Gal pamiršai, kad mano žmona - Faraono sesuo? 

— O aš - jo statybų viršininkas. Kitaip sakant, tu privalai 
man paklusti. 

Saris prikando liežuvį, gerokai pakeitė toną, bet dar bandė 
spyriotis: 

— Manųjų hebrajų banda labai nedrausminga. Aš pripratau 
naudotis lazda ir neketinu to įpročio atsisakyti. 

— Jeigu lazda naudojamasi protingai, ji atkemša darbinin- 
kui tą ausį, kurią jis turi nugaroje; bet jeigu darbininkas muša- 
mas nepelnytai, tai gauti lazdų turi tas, kas jį muša. Aš pats 
prižiūrėsiu, ką verta bausti. 

— Tavo pasipūtimas ir atžarumas manęs negąsdina. 

— Atsargiau, Sari: aš galiu tave ir atleisti iš pareigų. Gal iš 
tavęs išeitų puikus plytų dirbėjas? 

— Tu neišdrįsi... 

— Ramzis suteikė man neribotus įgaliojimus. Nepamiršk šito. 

Mozė stumtelėjo Sarį sau iš kelio, o šis nusispjovė hebrajui 
įkandin. 

Sugrįžimas į Memfį, kuriuo Dolantė taip džiaugėsi, galėjo 
virsti jiems pragaru. Nors Ramzis buvo oficialiai informuotas, 
kad į miestą atvyko jo vyresnioji sesuo, lydinti savo vyrą, jis 
nuleido tai negirdomis. Sutuoktiniai įsikūrė vidutinio dydžio 
sodyboje, kur apgyvendino ir Ofirą su Lita, pristatę juos kaip 
savo tarnus. Nepaisant aiškaus Sario nepritarimo, trijulė buvo 
pasiryžusi tęsti Memfyje tai, ką pradėjo Tėbuose. Kadangi ša- 
lies ekonomikos sostinėje gyveno daug svetimšalių, skleisti Ato- 
no religiją čia turėjo būti lengviau nei Pietuose, kur Žmonės 
laikėsi tradicijų ir buvo priešiški religinėms naujovėms. Do- 
lantė manė, kad tai žada sėkmę jų sumanymui. 

Saris tebežiūrėjo į visas tas užmačias skeptiškai ir rūpinosi 
tik savais reikalais. Ką pasakys Mozė kreipdamasis į tūkstan- 
čius įsiaudrinusių hebrajų? 


Prie įėjimo į Užsienio reikalų ministeriją stovėjo rausvo gra- 
nito statula, vaizduojanti dievą Totą didžiulio paviano pavida- 
lu. Juk hieroglifų kūrėjas, pasivertęs šiuo grėsmingu gyvūnu, 
galinčiu nuvyti šalin net plėšrūną, kitados, kai Žmonių giminės 
dar tik formavosi, atskyrė jų kalbas vieną nuo kitos. Sekdami 
jo pavyzdžiu, diplomatai privalėjo mokėti kelias kalbas, nes 
supažindinti svetimšalius su šventaisiais ženklais, kuriuos egip- 

tiečiai iškaldavo akmenyje, buvo griežčiausiai uždrausta. Bu- 
vodami užsienyje, ambasadoriai ir pasiuntiniai kalbėdavo tos 
šalies kalba, į kurią nuvykdavo. 

Kaip ir kiti aukšti ministerijos pareigūnai, Aša pasuko kop- 
lyčion, kuri buvo kairėje prie pat įėjimo į pastatą, padėjo ant 
Toto aukuro puokštę narcizų ir valandėlę pastovėjo susikau- 
pęs, paskendęs meditacijoje. Prieš imantis nagrinėti sudėtin- 
gus klausimus, nuo kurių priklausė šalies saugumas, derėjo 
melsti dieviškojo raštininko malonių. 

Atlikęs įprastas apeigas, elegantiškasis diplomatas perėjo 
daug patalpų, kur triūsė pareigūnai, ir paprašė, kad jį priimtų 
Šenaras, turėjęs tame pačiame aukšte erdvų kabinetą. 

— Aša, na, pagaliau jūs atsiradote! Kurgi jūs buvote? 

— Et, linksmai praleidau naktį, tad numigau šįryt kiek il- 
giau, nei pratęs. Nejaugi tas nežymus mano vėlavimas jums 
suteikė kokių-nors nesmagumų ar pridarė keblumų? 

Paburkęs Šenaro veidas buvo smarkiai išraudęs; be abejo, 
vyresnysis Ramzio brolis patyrė kažkokį sukrėtimą. 

— Atsitiko kas nors rimta? 

— Ar girdėjote, kad plytų dirbėjai hebrajai telkiami į šiaurę 
nuo Memfio? 

— Aš nelabai atkreipiau į tai dėmesį. 

— Aš irgi, o pasirodo, mes abu labai klydome, nepaisydami 
šio fakto! 

— Argi tie žmogeliai kuo nors susiję su mumis ar mūsų sie- 
kiais? 

Įpratęs gyventi ir vaikščioti aukštai iškėlęs galvą, saldžia- 
balsis Aša darbininkams, su kuriais bendrauti jis neturėjo pro- 
gos, jautė tik giliausią panieką. 

— Ar žinote, kas juos ten sukvietė ir kas dabar eina karališ- 
kųjų statybų viršininko pareigas? Mozė! 

— Kas gi čia nuostabaus? Jis jau prižiūrėjo statybas Karna- 
ke, o dabar buvo paskirtas į aukštesnes pareigas. 

— Jeigu tai būtų viso labo tik tiek... Vakar Mozė kreipėsi į 
hebrajus ir atskleidė jiems Ramzio sumanymą: pastatyti naują 
sostinę Nilo Deltoje! 

Po Šenaro žodžių stojo ilga tyla. Aša, visada toks pasitikįs 
savimi, atrodė išmuštas iš vėžių. 

— Ar jūs tikras, kad... 

— Taip, Aša, visiškai tikras! Mozė vykdo mano brolio įsaky- 
mus. 

— Nauja sostinė... Tai neįmanoma. 

— Tik ne Ramziui! 

— Gal tai tik sumanymas? 

— Faraonas pats nubraižė būsimo miesto planą ir parinko 
vietą. Neįtikimą vietą: Avarį, gėdingą miestą, įkurtą užka- 
riautojų hiksų, kurių mums buvo taip sunku atsikratyti! 

Staiga apvalus kaip mėnulis Šenaro veidas nušvito: 

— O gal... gal Ramzis išprotėjo? Kadangi jo sumanymas bū- 
tinai žlugs, teks šauktis visų blaiviai mąstančių Žmonių. 

— Nenusiteikite pernelyg optimistiškai. Tiesa, Ramzis smar- 
kiai rizikuoja, bet vykusiai pasikliauja savo nuojauta. Geriau 
apsispręsti nė nebuvo galima: įkūręs sostinę taip toli į šalies 
rytus ir taip arti valstybės sienos, jis drauge aiškiai perspės 
hetitus. Užuot užsisklendęs savyje ir it sraigė tūnojęs savo 
kriauklėje, Egiptas parodys, kad suvokia jam gresiantį pavo- 
jų, ir neatiduos nė sprindžio savosios žemės. Faraonas labai 
greit sužinos apie priešo veiksmus ir nedelsdamas galės duo- 
ti jiems atkirtį. 

Nusivylęs Šenaras sunkiai klestelėjo ant kėdės: 

— Tai katastrofa. Visi mūsų planai žlugo. 

— Nenusiteikite pernelyg pesimistiškai. Viena vertus, Ram- 
zio noras galbūt netaps tikrove; antra, kodėl mes turėtume 
atsisakyti savo planų? 

— Nejaugi jūs nesuprantate, kad mano brolis ima į savo ran- 
kas užsienio politiką? 

— Tai ne staigmena! Na, ir kas? Juk jis vis tiek liks priklau- 
somas nuo gaunamų žinių, kuriomis remdamasis vertins pa- 
dėtį. Leiskime jam sumenkinti mūsų vaidmenį ir pagarbiai 
pakluskime. 

Šenaras atgavo pasitikėjimą savimi ir ateitimi: 

— Jūs teisus, Aša; nauja sostinė netaps neįveikiama kliūtimi. 


Karalienė motina Tuja susijaudino, vėl įžengusi į Memfio 
rūmų sodą. Kaip retai ji vaikštinėjo čia su Sečiu, ir kokie trumpi 
buvo tie šalia jo nugyventi metai! Ji prisiminė kiekvieną jo Žo- 
dį, kiekvieną žvilgsnį. Tuja taip dažnai svajojo apie ilgą ir ra- 
mią senatvę, kai jiedu būtų dalijęsi prisiminimais, rankiodami 
juos it pabirusius karoliukus. Bet Setis iškeliavo anapus - kas 
žino, kokiais nuostabiais keliais dabar jis žengia? O jai tenka 
vaikščioti vienai šitame puikiame sode, kur auga granatme- 
džiai, tamariskai ir zizifmedžiai. Abipus alėjos skleidėsi, žydė- 
jo ir kvepėjo rugiagėlės, plukės, lubinai ir vėdrynai. Truputį 
pavargusi, Tuja atsisėdo glicinijų apraizgytoje pavėnėje prie 
tvenkinio su lotosais. 

Tujos liūdesys išsisklaidė, kai ji pamatė ateinantį Ramzį. 

Dar nė metai nesuėjo nuo tos dienos, kai jos sūnus tapo 
faraonu, bet jis jau įgijo tiek pasitikėjimo savo jėgomis, kad 
atrodė visam laikui atsikratęs abejonių. Jis valdė šalį taip pat 
energingai kaip jo tėvas. Atrodė, kad jis turi kažkokių neiš- 
senkamų galių. 

Ramzis švelniai ir pagarbiai apkabino motiną ir atsisėdo jos 
dešinėje. 

— Man reikia su tavim pasikalbėti. 

— Tam aš čia ir atėjau, sūnau. 

— Kaip tu manai, ar aš teisingai parinkau Žmones, dabar su- 
darančius mano vyriausybę? 

— Ar pameni Sečio patarimą? 

— Juo aš ir stengiausi vadovautis. Setis sakė: „Tirk žmogaus 

sielą; ieškok tvirto ir tiesaus būdo pareigūnų, kurie liktų neša- 
liški ir išsaugotų ištikimybę duotai paklusnumo priesaikai“. 
Ar man pavyko rasti kaip tik tokių žmonių? Į tai atsakys tiktai 
ateitis, keleri artimiausi metai. 

— Tu jau baiminiesi pasipiktinimo, galbūt maišto? 

— Aš sparčiai einu į priekį, tad pasipiktinimas neišvengia- 
mas. Kas nors pasijus įžeistas, kas nors pamanys, kad mano 
veiksmai prieštarauja jo interesams. Kai man atėjo į galvą įkurti 
naują sostinę, tai buvo tarsi žaibo tvykstelėjimas, o gal šviesos 
blyksnis, perskrodęs mano mintis ir įsitvirtinęs jose kaip nesu- 
griaunama tiesa. 

— Tai vadinama sia, tiesiogine intuicija, suvokimu nesam- 
protaujant ir nieko nenagrinėjant. Setis daug kartų apsispren- 
dė jai padedant. Jis manė, kad ji pereina iš vieno faraono šir- 
dies į kito faraono širdį. 

— Ar tu pritari Pi-Ramzio statybai? 

— Juk tavo širdyje prabilo sia; kam tau reikia dar ir mano 
nuomonės? 

— Nes mano tėvas vis dar čia, šiame sode, ir mudu su tavim 
girdime jo balsą. 

— Ramzi, tau buvo atsiųsti ženklai; kartu su tavo valdymu 
prasideda nauja era. Pi-Ramzis bus tavo sostinė. 

Ramzis paėmė motiną už rankų: 

— Tu pamatysi šį miestą, motin, ir jis pradžiugins tavo širdį. 

— Aš nerimauju dėl tavo saugumo. 

— Seramana budrus ir akylas. 

— Aš turiu omenyje kitokį saugumą - tavo magiškąją apsau- 
gą. Ar galvoji pastatyti savąją milijonų metų šventyklą? 

— Vieta jai jau parinkta, bet aš teikiu pirmenybę Pi-Ram- 
Ziul. 

— Nepamiršk tos šventyklos. Jeigu prieš tave įsisiautės tam- 
siosios jėgos, ji taps tavo geriausia sąjungininke ir gynėja. 

Vieta buvo nuostabi. 

Derlinga žemė, platūs laukai, vešlios pievos, pakraščiuose 
gėlėmis apaugę takeliai, obelys su medaus skonio vaisiais, alyv- 
medžių giraitė, pilni žuvų tvenkiniai, druskos džiovyklos, aukštų 
ir tankiai sužėlusių papirusų plotai: taip atrodė egiptiečių ne- 
kenčiamo Avario apylinkės. Iš paties Avario tebuvo likę kele- 
tas namų ir dievui Setui skirta šventykla. 

Kaip tik čia Setis kitados suvedė Ramzį akistaton su galia. 
Kaip tik čia Ramzis pastatys savo sostinę. 

Mozę nustebino vietovės grožis ir augmenijos vešlumas. Heb- 
rajai ir meistrai egiptiečiai atkeliavo čia su būriu, kuriam vadova- 
vo pats Ramzis, lydimas savo liūto ir šuns. Akylai besidairąs Se- 
ramana ir kokia dešimtis žvalgų dar anksčiau iššniukštinėjo apy- 

Avario miesteliukas snaudė įsaulyje. Čia gyveno vos keli pa- 
reigūnai, neturėję nė menkiausios vilties padaryti karjerą, ne- 
skubrūs valstiečiai ir papiruso skynėjai. Vietovė atrodė pa- 
smerkta užmarščiai. Čia niekada niekas nesikeitė - nebent me- 
tų laikai. 

Išvykęs iš Memfio, būrys stabtelėjo šventajame Heliopolio 
mieste, kur Ramzis atnašavo aukas savo globėjui, dievui Ra. 
Paskui būrys kirto Bubastį —- švelnumo ir meilės deivės Bastės, 
skulptorių vaizduojamos katės pavidalu, miestą, ir ėmė keliauti 
palei pelūziškąją* Nilo atšaką, kuri buvo vadinama „Ra van- 


* Pelūziškoji atšaka, viena iš trijų stambių Nilo deltos šakų, taip vadinama dėl to, kad 
įteka į jūrą prie Pelūzos miesto (netoli Tel-Faramės), esančio rytiniame Deltos pakraštyje. 

denimis“. Avaris buvo netoli Menzalos ežero, kitaip sakant, 
vakariniame „Horo kelio“ gale. Šis kelias Sinajaus pajūriu ėjo 
į Siriją 1r Palestiną. 

— Strateginiu požiūriu tai nepaprastai svarbi pozicija, - kon- 
statavo Mozė, nagrinėdamas Ramzio jam patikėtą miesto planą. 

— Dabar tu supranti, kodėl aš pasirinkau šią vietą? Iškasę 
kanalą, „Ra vandenimis“ mes galėsime pasiekti didžiuosius 
ežerus palei El-Kantaros sąsmauką. Esant reikalui, laivu greit 
nuplauksime į Silės tvirtovę ir mažuosius pasienio fortus. Aš 
sustiprinsiu Deltos apsaugą rytuose, galėsiu kontroliuoti ke- 
lius, kuriais į Egiptą veržiasi užpuolikai, ir iškart gausiu pra- 
nešimus apie menkiausius neramumus, kilusius mūsų protek- 
toratuose. Čia vasarą bus labai malonu; įgulų kariams neteks 
kęsti karščio, ir jie visada bus pasirengę kautis. 

— Tu žvelgi toli į ateitį ir kuri didingus planus, - tarė Mozė. 

— Kaip nusiteikę tavo vyrai? 

— Atrodo, jie džiaugiasi, galėdami dirbti mano vadovaujami. 
Bet aš manau, kad juos kur kas labiau džiugina atlyginimas, 
kurį tu dosniai padidinai. 

— Neparodęs dosnumo, nepasieksi pergalės. Aš noriu, kad 
miestas būtų nuostabus. 

Mozė vėl palinko prie plano. Naujojoje sostinėje bus pasta- 
tytos keturios didelės šventyklos: vakarinėje jos dalyje - Amo- 
no, „neregimojo, slaptojo“; pietinėje — Seto, šios vietos šeimi- 
ninko ir globėjo; rytinėje - Sirijos deivės Astartės, o šiaurinėje — 
„žaliuojančios“ Uadžetės, laiduojančios vietovės klestėjimą. 
Šalia Seto šventyklos bus didelis upinis uostas, susietas su „Ra 
vandenimis“ ir „Avario vandenimis“ — dviem plačiais kana- 
lais, kurie tarsi įrėmins miestą, drauge puikiai aprūpindami jį 
geriamuoju vandeniu. Aplink uostą išsidėstys prekių bei javų 
sandėliai ir įvairios dirbtuvės. Labiau į šiaurę, miesto centre, 
iškils faraono rūmai, administraciniai pastatai, kilmingųjų na- 
mai ir gyvenamieji kvartalai, kur vieni šalia kitų įsikurs tur- 

tuoliai ir varguoliai. Nuo rūmų nusidrieks pagrindinė gatvė, 
tiesia linija sujungsianti juos su Kūrėjo Ptaho šventykla; bus 
dar dvi plačios alėjos: viena eis į kairę, Amono šventyklos link, 
o kita - dešinėn, į Ra šventyklą. Seto šventykla anapus kanalo, 
jungiančio „Ra vandenis“ su „Avario vandenimis“, bus nuo- 
šalesnė. 

Kariuomenė turės ketverias kareivines: vienos stovės tarp 
pelūziškosios atšakos ir visuomeninių pastatų, trejos kitos iš- 
sirikiuos palei „Avario vandenis“. Pirmasis tų kareivinių kor- 
pusas bus už Ptaho šventyklos, antras - liaudies kvartalų kai- 
mynystėje, o trečias - netoli Ra ir Astartės šventyklų. 

— Rytoj bus atidarytos glazūruotų plytelių ir čerpių dirbtu- 
vės, - pasakė Ramzis. - Visur: pradedant kukliausiu nameliu 
ir baigiant priėmimų sale rūmuose, turi viešpatauti ryškios spal- 
vos. Žinoma, pirmiausia reikia pastatyti visus tuos trobesius; 
tai ir bus tavo užduotis, Moze. 

Baksnodamas dešiniosios rankos smiliumi, Mozė vieną po 
kito suskaičiavo pastatus, kurių matmenis patikslino pats val- 
dovas. 

— Darbas, žinoma, milžiniškas, bet su užmoju. Tačiau... 

— Tačiau - kas? 

— Tenesupyksta Tavo Didenybė, bet čia trūksta vienos šven- 
tyklos. Man atrodo, kad ji puikiai tiktų šitame laisvame plote 
tarp Amono ir Ptaho šventyklų. 

— Kokiai dievybei ji turėtų būti skirta? 

— Tai, kuri sukūrė ir globoja Faraoną. Argi ne tokioje šven- 
tykloje tu iškilmingai atšvęsi savo atsinaujinimą? 

— Norint atlikti šias apeigas, reikia sulaukti, kol faraonas 
išbus soste trisdešimt metų. Pradėti tokios šventyklos statybą 
jau šiandien reikštų niekinti lemtį. 

— Bet tu vis dėlto palikai jai vietos. 

— Negalvoti, kad tos šventyklos man vis dėlto prireiks, reikš- 
tų niekinti savo laimę. Per trisdešimtųjų mano valdymo metų 

šventę tu stovėsi pirmoje aukštų pareigūnų gretoje, šalia mū- 
sų vaikystės draugų. 

— Trisdešimt metų... Kažin kokį likimą nuskirs mums Die- 
vas? 

— Šiuo metu jis mums įsako kartu statyti Egipto sostinę. 

— Aš suskirsčiau hebrajus į dvi grupes. Pirmosios grupės dar- 
bininkai pristatinės akmens luitus į šventyklų statybvietes ir 
ten dirbs vadovaujami meistrų egiptiečių. Antroji grupė ga- 
mins tūkstančius plytų, skirtų tavo rūmams ir administracijos 
pastatams. Bus nelengva suderinti abiejų grupių darbą; bijau, 
kad mano populiarumo užteks neilgai. Žinai, kaip hebrajai 
mane vadina? Maša, „išgelbėtasis iš vandenų“. 

— Nejaugi tu taip pat įvykdei stebuklą? 

— Jiems tiesiog labai patinka viena sena babiloniečių legen- 
da, jie mano, kad mane, hebrają, kurio tikrasis vardas - Mozė: 
„tas, kuris gimė“, palaimino dievai, nes aš mokiausi to, ko mo- 
kosi kilmingieji, ir net tapau Faraono draugu. Dievas mane 
išgelbėjo iš skurdo ir negandų „vandenų“. Pėskui žmogų, kurį 
taip lepina likimas, verta sekti, verta jam paklusti; štai kodėl 
plytų dirbėjai manimi pasitiki. 

— Žiūrėk, kad jiems nieko nestigtų. Aš tave įgalioju reikalui 
esant naudotis karališkųjų aruodų ištekliais. 

— Aš pastatysiu tavo sostinę, Ramzi. 


Plytų dirbėjai hebrajai puikavosi trumpais, nedengiančiais 
ausų juodais perukais, kuriuos prilaikė balti raiščiai, juosią jų 
žemas kaktas. Aplink burną su stora apatine lūpa jie mėgo 
užsiželdinti ūsus ir trumpą barzdikę. Jie buvo puikūs darbi- 
ninkai ir pavydžiai saugojo savo amato paslaptis. Sirai ir egip- 
tiečiai bandė su jais varžytis, bet hebrajai buvo ir liko geriausi. 
už darbą jiems buvo mokama laiku ir dosniai, o ir poilsio die- 
nų buvo nemažai. Be to, Egipte netrūko skanaus ir sotaus mais- 

to, tad prasimaitinti buvo nesunku. Nesunku buvo ir susirasti 
pastogę. Drąsesniems pavykdavo net pasistatyti visai neblo- 
gas buveines iš statybinių medžiagų atliekų. 

Mozė neslėpė, kad statant Pi-Ramzį darbas bus labiau įtemp- 
tas nei paprastai, bet už patirtus sunkumus su kaupu bus atly- 
ginta dosniais apdovanojimais ir paskatinimais. Ne vienas heb- 
rajas praturtės statydamas naująją sostinę - Žinoma, jei negai- 
lės prakaito. Dirbdami normaliu tempu, trys darbininkai per 
dieną galėdavo pagaminti aštuonis ar devynis šimtus nedide- 
lių plytų; Pi-Ramzyje reikės gaminti dideles* plytas, kad ant 
tų ypatingų, nestandartinių plytų pamato būtų galima mūryti 
mažesnes, įprasto dydžio ir serijinės gamybos. Už pamatus tu- 
rėjo būti atsakingi ne plytų dirbėjai, o statybų viršininkai ir 
akmentašiai. 

Jau pirmąją darbo dieną hebrajai suprato, kad Mozė ir pats 
dirbs be atvangos, ir jiems neleis dykinėti. Tie, kurie tikėjosi 
galėsią ilgėliau atsipūsti medžio pavėsyje, bemat nusivylė ir 
įsitikino, kad triūsti iš peties teks ligi pat sostinės pašventini- 
mo iškilmių. Kaip ir jo bendradarbiai, Abneras pasiryžo ne- 
gailėti jėgų nei prakaito ir kibo į darbą, maišydamas Nilo dum- 
blą su susmulkintais šiaudais, vis pasitikrindamas, ar mišinys 
plytoms tikrai kokybiškas. Darbininkams buvo skirtos kelios 
aikštelės**, kur jie skiedė dumblą vandeniu, semiamu iš gi- 
laus griovio, besijungiančio su kanalu. Paskui, lengvindami sau 
darbą smagia daina, iš pasigamintos žaliavos jie formavo būti- 
nas statiniams įvairių formų plytas. 

Abneras buvo miklus ir energingas. Kai mišinys jam atrodė 
esąs geros kokybės, jis prikraudavo jo pilną krepšį, kurį juoda- 
darbis ant peties nešdavo dirbtuvėn. Ten mišinį iškratydavo į 
stačiakampę medinę liejimo formą. Išimti gatavą plytą iš for- 


* 38x18x12 cm. 
** Kiekviena jų buvo maždaug 6000 m? dydžio. 

mos buvo keblus darbas, ir kartais Mozė pats dalyvaudavo jį 
atliekant. Plytos būdavo išdėliojamos ant labai sausos žemės 
ir džiovinamos keturias dienas. Paskui jas sukraudavo ir išve- 
žiodavo į įvairias statybų aikšteles. Pirmiausia gabendavo švie- 
siausio atspalvio plytas. 

Plytos iš Nilo dumblo buvo kukli statybinė medžiaga, bet 
jeigu jos būdavo gerai pagamintos, pasižymėdavo tvirtumu ir 
atsparumu. Deramai sumūrytos, jos išlikdavo per amžių am- 

Hebrajai dirbo su įkarščiu, kone rungčiomis. Žinoma, juos 
masino už gerą darbą didinami atlyginimai ir skiriamos pre- 
mijos, bet tai buvo dar ne viskas: juos skatino pasididžiavimas, 
kurį jiems kėlė pats dalyvavimas įgyvendinant tokį milžinišką 
sumanymą, tarsi laimint jiems pasiūlytas lažybas. Kai įkarštis 
imdavo slūgti, Mozė vienokiu ar kitokiu būdu vėl jį sužadin- 
davo, ir vėl tūkstančiai gražių gražiausių plytų keliaudavo į 
statybvietes. 

Pi-Ramzis, prasidėjęs kaip Ramzio svajonė, pamažu virto 
tikrove. Laikydamiesi faraono nubraižyto plano, statybų virši- 
ninkai, meistrai ir akmentašiai klojo tvirtus pamatus; padie- 
niai darbininkai be atvangos nešiojo mūrininkams hebrajų ga- 
minamas plytas. 

Įgaudamas realias formas, miestas kilo į saulę. 

Kiekvienos darbo dienos pabaigoje Abneras žavėdavosi Mo- 
ze. Hebrajų viršininkas apeidavo visas darbininkų grupes, tik- 
rindavo maisto kokybę, siųsdavo pailsėti ligonius ir pernelyg 
pavargusius. Priešingai nei jam atrodė, jo populiarumas nuo- 
lat augo. 

Jau sukaupęs apvalią sumelę iš gautų paskatinimų ir apdo- 
vanojimų, Abneras ketino įsigyti čia, naujojoje sostinėje, gra- 
žų namą sau ir savo šeimai. 

— Na, ką, Abnerai, džiaugiesi? — piktdžiugiškai pasiteiravo 
nežinia iš kur šalia Abnero išdygęs Saris. 

— Ko tu iš manęs nori? 
— Gal pamiršai, kad aš — tavo viršininkas? 
— Aš dirbu savo darbą. 
— Prastai. 
— Negali būti, kad prastai! 
— Tu sugadinai daug plytų. 


— Tai netiesa! 
— Du meistrai pastebėjo tavo klaidas ir parašė apie tai savo 


ataskaitoje. Jeigu aš įteiksiu ją Mozei, tu būsi atleistas ir nu- 


baustas. 


— Kam tau tas melas? 
— "Tau lieka tik viena išeitis: atiduoti man savo atlyginimą, 


kad tylėčiau. Tokiu būdu apie tavo prasikaltimą niekas nesu- 
žinos. Taigi ar sumokėsi man už tylėjimą? 
— Šakalas tu, Sari, tikras šakalas! 
— Tau nėra kito kelio, Abnerai. 
— Už ką tu manęs nekenti? 
— Tu - hebrajas, vienas iš daugelio; tu moki už juos visus, 
štai ir viskas. 


— Tu neturi teisės taip elgtis! 
— Na, tai kaip, nunešti man Mozei ataskaitą ar niekam nie- 


ko nesakyti? 
Abneras nuleido akis. Saris ir šįkart nugalėjo. 

Memfyje Ofiras jautėsi kur kas laisviau ir geriau nei Tėbuose. 
Didžiuliame mieste gyveno daug svetimšalių; didesnioji jų da- 
lis puikiai pritapo prie vietinių gyventojų egiptiečių. Tarp jų 
buvo nemažai Echnatono doktrinos sekėjų, kurių silpstantį ti- 
kėjimą magas atgaivino ir sustiprino žadėdamas, kad netoli- 
moje ateityje šis jiems suteiksiąs laimę ir gerovę. 

Lita, kaip visada tyli ir paslaptinga, darė įspūdį tiems, kam pa- 
vykdavo ją pamatyti. Niekas neabejojo, kad jos gyslomis teka ka- 
ralių kraujas ir kad ji tikrai yra prakeiktojo faraono įpėdinė. Įti- 
kinamos mago kalbos darė stebuklus, ir Ramzio sesers sodyba 
Memfyje tapo centru, kuriame rezgami veiksmingi pokalbiai lei- 
do diena iš dienos didinti vienintelio dievo šalininkų skaičių. 

Ofiras nebuvo pirmas ir vienintelis svetimšalis, skleidęs ori- 
ginalias idėjas, tačiau tik jis bandė atgaivinti eretiškas Echna- 
tono pažiūras, kurias vėlesnieji Egipto valdovai atmetė ir pa- 
smerkė. Echnatono sostinė ir jo kapas buvo apleisti, nė vieno 
dvariškio nepalaidojo nekropolyje šalia Atono miesto. Be to, 
visi žinojo, kad Ramzis, pajungęs savo valiai Karnako žynius, 
nepakęs jokių religinių neramumų. Tad Ofiras stengėsi kriti- 
kuoti faraoną ir jo politiką labai atsargiai, kad nesukeltų klau- 
sytojų nepritarimo ir neužsitrauktų valdžios rūstybės. 

Magas sėkmingai stūmėsi į priekį, įgyvendindamas savo už- 
mačias. 

Dolantė atnešė jam šviežių ceratonijos sulčių. 

— Jūs atrodote pavargęs, Ofirai. 

— Mūsų užduotis reikalauja nuolatinių įtemptų pastangų. 
Kaip laikosi jūsų vyras"? 

— Jis labai nepatenkintas. Sprendžiant iš jo paskutinio laiš- 
ko, jis leidžia laiką bardamas hebrajus, tuos tinginius ir me- 
lagius. 

— Tačiau sklinda gandai, kad sostinė statoma labai sparčiai. 

— Visi mčno, kad ji bus nuostabi! 

— Bet ji skirta Setui, blogio ir tamsiųjų galių viešpačiui! Ram- 
zis mėgina nustelbti šviesą ir užtemdyti saulę. Mes privalome 
sukliudyti jam. 

— Aš tuo įsitikinusi, Ofirai. 

— Jūs žinote, kad jūsų parama man būtina. Ar leisite man 
pasinaudoti visomis mano mokslo teikiamomis galimybėmis, 
norint sutrukdyti Ramziui sunaikinti Egiptą? 

Aukštaugė, tamsiaplaukė ir geidulinga moteris prikando lūpą: 

— Ramzis — mano brolis! 

Ofiras švelniai paėmė Dolantę už rankos. 

- Jis jau pridarė mums tiek pikto! Žinoma, aš vykdysiu jūsų 
valią, bet kodėl mes turėtume taip ilgai dvejoti? Juk Ramzis 
žengia pirmyn! O kuo toliau jis žengia į priekį, tuo labiau stip- 
rėja jo magiškoji apsauga. Jeigu dar delsime, ar man bepavyks 
ją sunaikinti? 

— Tai taip sunku, taip pavojinga... 

— Dolante, jūs privalote suprasti savo atsakomybę. Dabar 
aš dar galiu veikti, tačiau greit tam bus jau per vėlu. 

Faraono sesuo vis nesiryžo ištarti lemiamo nuosprendžio. 
Ofiras paleido jos ranką: 

— Galbūt yra kitas būdas. 

— Ką jūs turite omenyje? 

— Šnekama, kad karalienė Nefertarė nėščia. 

— Tai jau nebe šnekos! Pakanka į ją pasižiūrėti. 

— Jūs ją mylite? 

— Nė trupučio. 

— Tuomet šiąnakt vienas mano tėvynainis atneš viską, kas 
būtina. 

— Aš užsidarysiu savo kambary! — prieš pabėgdama suriko 
Dolantė. 


Vyriškis atėjo vidurnaktį. Namas skendėjo tyloje, Dolantė 
ir Lita miegojo. Ofiras atidarė duris, paėmė prekeivio jam iš- 
tiestą maišą ir sumokėjo dviem lininės drobės rietimais, ku- 
riuos magui buvo davusi Dolantė. 

Sandėris tetruko keletą akimirksnių. 

Ofiras užsidarė mažame kambarėlyje ir rūpestingai užkam- 
šė angas. Menką šviesą skleidė vienintelė aliejinė lempa. 

Ant žemo stalo magas išdėliojo tai, ką atnešė prekeivis: bež- 
džionės statulėlę, ranką iš dramblio kaulo, grubaus darbo fi- 
gūrėlę, vaizduojančią nuogą moterį, mažytį stovą ir dar vieną 
moters figūrėlę, laikančią rankose gyvates. Beždžionė suteiks 
jam dievo Toto jėgą ir sumanumą; ranka - veiklumą; nuoga 
moteris leis pažeisti karalienės lytinius organus; stovas pratęs 
burtų trukmę; moteris su gyvatėmis rankose pripildys Nefer- 
tarės kūną juodosios magijos nuodų. 

Ofiras žinojo, kad jam nebus lengva įvykdyti tai, ko jis sie- 
kia. Karalienė buvo stipri asmenybė; be to, nuo pat karūnavi- 
mo ją ėmė saugoti tokios pat nematomos magiškos jėgos kaip 
Ramzį. Tačiau nėštumas susilpnino šią apsaugą. Kita gyvybė 
mito Nefertarės gyvastimi ir pamažu sekino jos jėgas. 

Kad kerai spėtų paveikti numatytą asmenį, turėjo praeiti 
mažiausiai trys dienos ir trys naktys. Ofiras jautėsi šiek tiek 
nusivylęs negalėdamas pradėti kenkti pačiam Ramziui, bet tam 
trukdė faraono sesers neryžtingumas. Kai jam pavyks palaužti 
Dolantės valią, jis galės siekti svarbesnio tikslo. Kol kas jis tik 
įskaudins priešininką ir tuo jį nusilpnins. 


Palikęs Ameniui ir ministrams tvarkyti einamuosius reika- 
lus, Ramzis dažnai nuvykdavo į Pi-Ramzio statybas. Mozės 
pastangų ir puikiai organizuoto darbo dėka miestas kilo kaip 
ant mielių. 

Darbininkai buvo linksmi - ne tik dėl to, kad maistas buvo vis 
toks pat puikus ir gausus, bet ir dėl to, kad pažadėti paskatini- 
mai buvo išmokami reguliariai, atsižvelgiant į kiekvieno pastan- 
gas. Uoliausieji galėjo sukaupti apvalią sumelę ir įsikurti arba 
naujoje sostinėje, arba kurioje nors kitoje gyvenvietėje, įsigiję 
žemės sklypą. Be to, gerai aprūpinta sveikatos apsaugos tarny- 
ba nemokamai gydė ir prižiūrėjo ligonius; priešingai nei kitose 
statybvietėse, Pi-Ramzyje nebuvo apsimetėlių, mėginančių iš- 
kaulyti sau atostogų tariamos ligos pagrindu. 

Valdovas rūpinosi darbininkų saugumu; daug meistrų nuo- 
lat prižiūrėjo dirbančiuosius, todėl skaudžių nelaimių pavyko 
išvengti. Statant Amono šventyklą, montuodami rausvo gra- 
nito luitus susižeidė keli darbininkai, bet jų traumos buvo ne- 
sunkios. Kadangi buvo griežtai laikomasi darbo grafiko, žmo- 
nės nepervargdavo: po šešių darbo dienų jie gaudavo dvi poil- 
sio dienas. : 

Tik Mozė neturėjo nė valandėlės nei poilsiui, nei atokvė- 
piui. Jis viską tikrino, taikydavo besipykstančius, spręsdavo įvai- 
rius skubius klausimus, pertvarkydavo brigadas, jei trūkdavo 
žmonių, reikalaudavo trūkstamų medžiagų, rašė ataskaitas, 
miegodavo vieną valandą popiet ir tris valandas pernakt. Pa- 
tyrę, kad gavo nepaprastai veiklų viršininką, hebrajai plytų dir- 
bėjai jam besąlygiškai pakluso. Jie dar niekada neturėjo vado- 
vo, kuris taip šauniai gintų jų interesus. 

Abneras tikrai būtų papasakojęs Mozei apie pažeminimus, 
kuriuos jį vertė kęsti Saris, bet bijojo susidorojimo, nes egip- 
tietis palaikė puikius santykius su tvarkos sergėtojais. Jeigu 
Saris būtų nurodęs jiems Abnerą kaip tvarkos pažeidėją, ply- 
tų dirbėjas būtų ištremtas iš šalies ir niekada nebepamatytų 
nei žmonos, nei vaikų. Po to, kai Abneras sumokėjo Sariui, šis 
daugiau jo nepersekiojo ir elgėsi kone maloniai. Kadangi heb- 
rajui atrodė, kad blogiausia jau praėjo, jis nutarė tylėti ir dir- 
bo taip pat uoliai kaip jo bendradarbiai. 

Tą rytą statybos aikštelę turėjo aplankyti Ramzis. Kai tik 
buvo paskelbta apie valdovo atvykimą, hebrajai nusiprausė ne- 
gailėdami vandens, pasikirpo barzdeles ir ūsus, užsidėjo šven- 
tinius perukus, perrištus naujais baltais raiščiais, ir pavyzdin- 
gai sukrovė plytas. 

Iš pirmo vežimo, sustojusio priešais dirbtuves, išlipo baugi- 
namos išvaizdos šarvuotas ir ginkluotas milžinas. Nejaugi ku- 
ris nors darbininkas nusipelnė drausminės nuobaudos? Išsiri- 
kiavę dvidešimt lankininkų įvarė dar daugiau baimės. 

Netardamas nė žodžio, Seramana apėjo sustingusių kaip 
įbesti ir sunerimusių hebrajų gretas. 

Baigęs apžiūrą, sardas vienam iš savo karių davė ženklą pra- 
leisti faraono vežimą. 

Plytų dirbėjai nusilenkė valdovui, kuris pasisveikino su kiek- 
vienu, kreipdamasis į jį vardu. Pranešimas, kad bus išdalyti 
nauji perukai ir atgabenti baltojo Deltos vyno ąsočiai, sukėlė 
džiaugsmo protrūkį; bet labiausiai darbininkus pradžiugino dė- 
mesys, kurį faraonas skyrė ką tik pagamintoms plytoms. Paė- 
męs kelias, jis pasvėrė jas ranka ir tarė: 

— Puiku! Dvigubas maisto davinys visą savaitę ir papildoma 
poilsio diena. O kur jūsų viršininkas? 

Saris išėjo į priekį. 

Buvęs Ramzio auklėtojas vienintelis nesidžiaugė valdovo ap- 
silankymu. Jis, dar neseniai puikus mokytojas ir ambicingas 
dvariškis, dabar bijojo pažvelgti į faraoną, prieš kurį buvo su- 
rengęs sąmokslą. 

— Ar tu patenkintas savo naujomis pareigomis, Sari? 

— Dėkoju už jas Jūsų Didenybei. 

— Jei ne mano motinos ir Nefertarės gailestingumas, tu bū- 
tum susilaukęs griežtesnės bausmės. 

— Aš tai suprantu, Didenybe, ir stengiuosi savo elgesiu iš- 
pirkti kaltę. 

— Ji neišperkama, Sari. 

— Sąžinės priekaištai, kurie drasko man širdį, ėda skaudžiau 
nei rūgštis. 

— Turbūt jie dar per švelnūs, jei tu net jų kamuojamas taip 
ilgai gyvuoji, įvykdęs tokį nusikaltimą. 

— Ar galiu tikėtis, kad Jūsų Didenybė man atleis? 

— Aš nežinau, ką reiškia šis žodis, Sari. Žmogus gyvena pa- 
gal Įstatymą arba už Įstatymo ribų. Tu paniekinai Maat, am- 
žiams suteršdamas savo sielą. Žiūrėk, kad Mozei netektų tavi- 
mi skųstis, antraip tu jau niekada nebeturėsi galimybės kam 
nors pakenkti. 

— Prisiekiu Jūsų Didenybei, kad... 

— Daugiau nė žodžio, Sari. Džiaukis, kad tau nusišypsojo 
laimė dirbti statant Pi-Ramgzį. 

Kai valdovas žengė į savo vežimą, darbininkai palydėjo jį 
džiugiais sveikinimo šūksniais, prie kurių nenoromis prisijun- 
gė ir Saris. 

Kaip ir buvo numatyta, šventyklų statyba ėjo lėčiau nei pasau- 
lietiškųjų pastatų, nors granito plokščių tiekimas nė karto ne- 
sutriko: būriai darbininkų, tarp kurių buvo daug hebrajų, re- 
guliariai pristatydavo jas į statybų aikšteles. 

Įtemptai triūsiant plytų dirbėjams, sostinės centre jau gero- 
kai išryškėjo būsimųjų faraono rūmų kontūrai. Akmeninių jų 
dalių statyba buvo patikėta kitiems specialistams. Prie krantų 
jau švartavosi pirmieji transportiniai laivai, buvo atidaryti san- 
dėliai, stalių dirbtuvės gamino prabangius baldus, glazūruotų 
čerpių dirbtuvė pradėjo darbą. Atrodė, kad namų sienos dyg- 
te dygsta iš žemės; jau ryškėjo miesto kvartalai, o kareivinėse 
netrukus turėjo įsikurti pirmieji padaliniai. 

— Rūmų ežeras bus puikus, — pareiškė Mozė. - Aš numatau 
baigti jį kasti ateinančio mėnesio viduryje. Tavo sostinė, Ram- 
zi, bus graži, nes ji statoma su meile. 

— Tai tavo nuopelnas, Moze. 

— Tik iš pažiūros. Planą nubraižei tu, o aš tik jį įgyvendinu. 

Valdovas pagavo draugo balse lyg ir priekaišto gaidelę ir 
ketino paklausti Mozę, ką šis turi omenyje, bet prie jų šuoliais 
prilėkė iš Memfio atsiųstas raitas žygūnas. Seramana privertė 
Jį sustoti per dešimt metrų nuo faraono. 

Sunkiai gaudydamas kvapą, pasiuntinys nušoko nuo žirgo. 

— Jūsų Didenybe, reikia skubiai grįžti į Memfį... Karalie- 
nė... karalienė negaluoja. 


Prie Nefertarės kambario durų Ramzis susidūrė su daktaru 
Pariamaku, vyriausiuoju rūmų gydytoju, mokytu ir valdingu 

penkiasdešimtmečiu ilgomis jausliomis rankomis. Jis buvo 
prityręs chirurgas ir puikus praktikas, bet griežtas ligonių at- 
žvilgiu. 

— Noriu pamatyti karalienę, - pareikalavo Ramzis. 

— Karalienė miega, Jūsų Didenybe. Slaugytojos įtrynė jos 
kūną aliejumi, į kurį įmaišyta migdomųjų. 

— Kas gi atsitiko? 

— Bijau, kad jai gresia priešlaikinis gimdymas. 

— Juk tai... pavojinga, ar ne? 

— Rizika iš tikrųjų gana didelė. 

— Įsakau jums išgelbėti Nefertarę. 

— Manau, kad gimdymas bus sėkmingas. 

— Iš kur jūs žinote? 
pripylė du drobinius maišelius miežių ir kviečių, o paskui ke- 
letą dienų laistė juos karalienės šlapimu. Ir miežiai, ir kviečiai 
sudygo, tad karalienė pagimdys; o kadangi kviečiai sudygo pir- 
mi, ji pagimdys dukterį. 

— O aš girdėjau sakant priešingai. 

Daktaras Pariamakus lediniu balsu atšovė: 

— Jūsų Didenybė painioja šį atvejį su kitu bandymu, kurio 
metu naudojamasi taip pat kviečiais ir miežiais, bet juos užpi- 
la žeme. Reikia tikėtis, kad sėkla, ištryškusi iš jūsų širdies ir 
pasiekusi karalienės širdį, gerai įsitvirtino vaiko kauluose ir 
stubure. Geros kokybės sperma suformuos puikias stuburo ir 
kaulų smegenis. Gal turiu jums priminti, kad tėvas yra atsa- 
kingas už kūdikio kaulus ir sausgysles, o motina — už raumenis 
ir kraują? 

Pariamakus aiškiai mėgavosi proga duoti medicinos pamo- 
ką savo neeiliniam mokiniui. 

— Daktare, jūs abejojate buvusio Kap'o moksleivio fiziologi- 
jos Žiniomis? 

— Žinoma, ne, Jūsų Didenybe! 

— Jūs nenumatėte, kad gali prasidėti priešlaikinis gimdymas. 

— Mano mokslas, Jūsų Didenybe, yra ribotas, ir... 

— O mano valdžia - neribota, ir aš reikalauju, kad gimdy- 
mas būtų sėkmingas. 

— Jūsų Didenybe... 

— Ką, daktare? 

— Jūsų paties sveikata reikia pasirūpinti. Aš dar neturėjau 
garbės jūsų apžiūrėti, O juk tai įeina į mano pareigas. 

— Meskite tai iš galvos — aš nežinau, kas yra liga. Praneškite 
man, kai tik karalienė pabus. 


Saulė buvo jau netoli laidos, kai Seramana leido daktarui 

Ir veido išraiška, ir laikysena rodė, kad gydytojas jaučiasi 
nesmagiai. 

— Karalienė pabudo, Jūsų Didenybe. 

Ramzis pašoko ant kojų. 

— Tačiau... 

— Kalbėkite gi, daktare! 

Pariamakus, gyręsis kolegoms, jog sugeba sutramdyti savo 
žymųjį pacientą, dabar pasigailėjo, kad nebėra Sečio — o juk 
savo laiku jis ir Setį laikė neklusniu užsispyrėliu! Ką jau kalbėti 
apie Ramzį: šis buvo gyva audra, kurios įniršio verčiau vengti. 

— Karalienę ką tik palydėjo į gimdymo kambarį. 

— Juk aš norėjau ją pamatyti! 

— Pribuvėjų nuomone, negalima gaišti nė akimirkos. 

Ramzis taip sugniaužė nendrinį rašiklį, kad šis trakštelėjo ir 
sutrupėjo. Jei Nefertarė mirs, iš kur jis gaus jėgų gyventi ir 
valdyti? 


Šešios pribuvėjos iš Gyvybės Namo, vilkinčios ilgas palaidi- 
nes ir užsidėjusios plačius turkio vėrinius, padėjo Nefertarei 
nueiti į gimdymo kambarį - gerai išvėdintą patalpą, papuoštą 

gėlėmis. Karalienė turėjo gimdyti kaip visos egiptietės: nuoga, 
atsitūpusi ant nendrėmis užtiestų akmenų, tiesiai laikydama 
liemenį. Akmenys simbolizavo kiekvieno naujagimio likimą, 
o kūdikio gyvenimo trukmę nustatydavo dievas Totas. 

Pirmoji pribuvėja turės prilaikyti karalienę per liemenį; ant- 
roji atliks viską, kas reikalinga, prasidėjus kiekvienam gimdy- 
mo tarpsniui; trečioji priims kūdikį, pakišdama po juo plašta- 
kas; ketvirtoji padarys tai, ką privalu atlikti vos gimusiam vai- 
keliui; penktoji bus jo žindyvė, o šeštoji, kol kūdikis dar nesu- 
kliko, įteiks karalienei du gyvybės raktus. Nors visos šešios mo- 
terys puikiai suvokė motinai ir kūdikiui gresiantį pavojų, jos 
laikėsi visiškai ramiai. 

Ilgai masažavusi Nefertarę, vyriausioji pribuvėja uždėjo jai 
ant papilvės karštą kompresą ir aprišo pilvą. Manydama, kad 
būtina paspartinti gimdymą, kuris žadėjo būti skausmingas, ji 
ištepė Nefertarės makštį tirštu tepalu iš terpentino sakų, svo- 
gūno, pieno, krapų ir druskos. Nuskausminimui ji ketino nau- 
doti degtą molį, sumaišytą su šiltu aliejumi. Juo reikėjo aptep- 
ti gimdyvės lytinius organus. 

Visos pribuvėjos žinojo, kad Nefertarės gimdymas užtruks 
ilgai, 0 jo pabaiga neaiški. 

„Ie deivė Hatora suteikia karalienei kūdikį, - ėmė giedoti 
viena iš jų. — Teneužpuola jo jokia liga; pranyk, piktoji dvasia, 
atslenkanti tamsoje, tykanti iš pasalų, atgręžus veidą atgalios! 
Tu neapglėbsi šio vaikelio, tu jo neužmigdysi, tu jam nepa- 
kenksi, tu jo nenusineši! Tejeina į jį dvasia ir atgaivina, tene- 
paveikia jo jokie kerai, tebūna žvaigždės jam palankios!“ 

Atėjus nakčiai sąrėmiai padažnėjo. Pribuvėjos liepė Nefer- 
tarei išsižioti ir įdėjo jai į burną apykietės pupelių tešlos, kad ji 
nesusižeisdama galėtų sukąsti dantis. 

Susikaupusios, puikiai išmanančios, ką turi daryti, kartoda- 
mos senovines ištarmes nuo skausmo, šešios pribuvėjos padė- 
jo Egipto karalienei pagimdyti kūdikį. 

Nerimaudamas dėl Nefertarės, Ramzis jau netvėrė savam 
kaily. 

Kai daktaras Pariamakus bent dešimtą kartą įžengė į val- 
dovo kabinetą, jam pasirodė, kad Ramzis tuoj griebs jį už 
gerklės. 

— Ar tai galų gale baigėsi? 

— Taip, Jūsų Didenybe. 

— Kas Nefertarei? 

— Karalienė gyva, ji jaučiasi gerai, 0 jūs turite dukterį. 

— Ji sveika? 

— Na... šiek tiek keblu jums atsakyti... 

Nustūmęs gydytoją sau iš kelio, Ramzis puolė į gimdymo 
kambarį. Ten jau nieko nebuvo, išskyrus vieną po truputį besi- 
tvarkančią pribuvėją. 

— Kur karalienė ir mano duktė? 

— Rūmuose, miegamajame, Jūsų Didenybe. 

— Sakyk man teisybę! 

— Kūdikis labai silpnas. 

— Aš noriu jas pamatyti. 

Vyriausioji pribuvėja sugirdė Nefertarei raminamosios miks- 
tūros, ir dabar ji miegojo — nurimusi, laiminga, bet išsekinta. 

Kūdikis buvo nepaprastai gražus. Mažulytė Nefertarės ir 
Ramzio duktė žvelgė į pasaulį plačiai atvertomis akimis, pil- 
nomis nuostabos ir smalsumo lyg būtų regėjusi didžiausią ste- 
buklą. 

Valdovas paėmė ją ant rankų. 

— Ji nuostabi! Ko gi jūs bijote? 

— Mes turėjome užkabinti jai ant kakliuko amuletą, o jo raiš- 
telis nutrūko. Tai blogas ženklas, Jūsų Didenybe, labai blogas 
ženklas. 

— Ar jau girdėjote pranašystę? 

— Mes kaip tik laukiame pranašautojos. 

Ir štai ši įžengė į kambarį, prisijungė prie šešių pribuvėjų ir 
tokiu būdu lyg atkūrė septynių Hatorų, įpareigotų išpranašauti 
naujagimio likimą, broliją. Sustojusios ratu aplink naujagimę, 
jos susikaupė, mėgindamos nuspėti mergytės ateitį. 

Jų meditacija užtruko ilgiau nei paprastai. 

Pranašautojos veidas apniuko. Ji atsiskyrė nuo būrelio pri- 
buvėjų ir žengė prie Ramzio. 

— Nepalankus metas, Jūsų Didenybe. Mes nepajėgiame... 

— Nemeluok. 

— Mes galime suklysti. 

— Prašau tavęs, būk atvira. 

— Šio kūdikio likimas išsispręs per artimiausią parą. Jei mes 
nerasime būdo, kaip nuvyti piktąsias dvasias, graužiančias jos 
širdį, jūsų duktė neišgyvens kitos nakties. 

Karališkosios poros dukters žindyve buvo paskirta puikios svei- 
katos moteris. Daktaras Pariamakus pats patikrino jos pieną, 
kuris turėjo maloniai kvepėti ceratonijos miltais. Kad pieno 
būtų daug, žindyvė gėrė figmedžio sultis ir valgė virtų bei per- 
trintų Žuvų stuburų košę, užkultą aliejumi. 

Tačiau gydytojas su žindyve veikiai puolė neviltin, įsitikinę, 
jog kūdikis atsisako žįsti. Žindyvę pakeitė, bet ir kitos moteriš- 
kės pieno mažylė nepanoro. Galų gale mergaitei buvo pasiūly- 
ta ypatingo pieno, supilto į hipopotamo formos indą, bet kūdi- 
kis nė neparagavo riebaus skysčio, tekančio iš gyvūno spenelių. 

Gydytojas suvilgė savo mažosios pacientės lūpytes ir ruošėsi 
suvynioti ją į drėgną vystyklą, bet Ramzis paėmė ją ant rankų. 

— Jūsų Didenybe, jai reikia skysčių! 

— Jūsų mokslas niekuo nepadės. Jos gyvastį palaikys tik ma- 
no jėga. 

Priglaudęs dukrą prie krūtinės, valdovas nuėjo pas Neferta- 
rę. Nors dar išsekusi ir išblyškusi, karalienė švytėjo džiaugsmu: 
tiesa? 

— Kaip tu jautiesi? 

— Nesibaimink. Ar tu jau sugalvojai mūsų dukrai vardą? 

— Tai turi padaryti jos motina. 

— Aš pavadinsiu ją Meritamon - „Amono numylėtinė“. Ji 
pamatys tavąją milijonų metų šventyklą. Kai gimdžiau mūsų 
mažytę, man toptelėjo keista mintis... Tą šventyklą reikia sta- 
tyti nedelsiant, Ramzi... Ji bus stipriausia tvirtovė, sauganti 
tave nuo pikto, ir suvienys mudu kovoje su nelaime. 

— Tavo noras taps tikrove. 


/, 
“, 
9 


„aRSidUs, 
JTO 


260 


— Kodėl tu taip stipriai glaudi prie savęs mūsų kūdikį? 

Nefertarės žvilgsnis buvo toks tyras, toks patiklus, kad Ram- 
zis nepajėgė nuslėpti nuo jos tiesą: 

— Meritamon negaluoja. 

Karalienė kilstelėjo patale ir sugriebė vyrą už rankos: 

— Kas jai? 

— Ji atsisako valgyti, bet aš ją išgydysiu. 

Jėgos vėl apleido karalienę, ir ji krito atgal į guolį: 

— Aš jau netekau vieno kūdikio, o dabar tamsybių jėgos nori 
atimti mūsų mergytę... Naktis mane graužte graužia. 

Nefertarė nualpo. 


— Kokios jūsų išvados, daktare? — paklausė Ramzis. 

— Karalienė labai silpna, - atsakė Pariamakus. 

— Ar jūs išgelbėsite jos gyvybę? 

— Nežinau, Jūsų Didenybe. Jeigu ji išgyvens, tai negalės dau- 
giau turėti Vaikų; naujas nėštumas ją pražudytų. 

— O mūsų dukra? 

— Niekaip nesuprantu, kas jai yra. Dabar ji tokia rami! Gal- 
būt pribuvėjos sako tiesą, bet man jų šnekos atrodo gryna ne- 
sąmonė. 

— Ką gijos sako? 

— Jos mėno, kad tai ne kas kita, kaip kerai. 

— Kerai? Čia, mano rūmuose? 

— Todėl aš ir manau, kad visos tos šnekos - nesąmonė. Bet 
gal vis dėlto mums reikėtų pakviesti dvaro burtininkus... 

— O jeigu nelaimės kaltininkas — vienas iš jų? Ne, man lieka 
vienintelė išeitis. 

Meritamon užmigo Ramziui ant rankų. 


Dvaras ūžte ūžė nuo gandų: esą Nefertarė pagimdžiusi an- 
trą negyvą vaikelį ir pati merdi, o Ramzis iš nevilties netekęs 
proto. Nedrįsdamas patikėti tokiomis puikiomis naujienomis, 
Šenaras vylėsi, kad jos nėra visiškai nepagrįstos. 

Vykdamas į rūmus kartu su savo seserimi Dolante, Šenaras 
nutaisė rimtą ir liūdną miną. Dolantė atrodė baisiai susisielo- 
jusi. 

— Tu būtum puiki aktorė, miela sesute! 

— Tie įvykiai mane sukrėtė. 

— Bet juk tu nemyli nei Ramzio, nei Nefertarės. 

— O kūdikis? Juk kūdikis niekuo nekaltas. 

— Didelio čia daikto! Kažkodėl pasidarei labai jautri. Jeigu 
gandai pagrįsti, mūsų ateitis giedrėja. 

Dolantė nedrįso prisipažinti Šenarui, kad iš tikrųjų ji neri- 
mauja dėl veiksmingų mago Ofiro kerų. Kadangi Libijos ra- 
ganiui pavyko taip pakenkti karališkajai porai, jis turbūt yra 
labai galingas. 

Dolantę su Šenaru priėmė Amenis, išblyškęs labiau nei pa- 
prastai. 

- Atsižvelgiant į susiklosčiusias aplinkybes, - pareiškė Še- 
naras, - mes pamanėme, kad valdovas norės matyti šalia savęs 
brolį ir seserį. 

— Man labai nemalonu jus nuvilti, bet jis linkęs būti vienas. 

— Kaip jaučiasi Nefertarė? 

— Karalienė ilsisi. 

— O kūdikis? - pasiteiravo Dolantė. 

— Daktaras Pariamakus nuo jo nesitraukia. 

— Gal žinote ką nors tiksliau? 

— Reikia turėti kantrybės. 

Išeidami iš rūmų, Šenaras su Dolante pamatė Seramaną ir 
jo karius, lydinčius kažkokį vyriškį — be peruko, prastai nusi- 
skutusį, vilkintį antilopės kailio palaidinę su daugybe kišenių. 
Visi skubiai pasuko karališkosios poros kambarių link. 


— Setau! Tu - mano paskutinė viltis. 
Gyvačių kerėtojas priėjo prie faraono ir pažvelgė į kūdikį, 
kurį šis laikė glėbyje. 

- Šiaip jau aš nemėgstu vaikų, bet ši mažylė - tikras stebuk- 
las. Iškart matyti, kad ji Nefertarės kūdikis. 

— Tai Meritamon, mūsų duktė. Ji tuoj mirs, Setau. 

— Ką tu čia paistai? 

— Ją apkerėjo. 

— Kas, kur? Čia, rūmuose? 

— Nežinau. 

— Kuo tie kerai pasireiškia? 

— Ji atsisako valgyti. 

— O kaip jaučiasi Nefertarė? 

— Visai blogai. 

— Manau, mūsų brangusis daktaras Pariamakus jau nuleido 
rankas. 

— Jis nežino, ką daryti. 

— Tai jam įprasta. Atsargiai paguldyk savo dukterį į lopšį. 

Ramzis pakluso. Nebelaikoma tėvo glėbyje, Meritamon vos 
kvėpavo. 

— Tik tavo galia palaiko jos gyvybę... Kaip tik to aš ir bijo- 
jau. Betgi... Apie ką tik jūs visi galvojate šituose rūmuose?! 
Kūdikis net neturi amuleto! 

Iš kažkurios kišenės Setau ištraukė skarabėjaus pavidalo 
amuletą, prikabino jį prie virvutės, kurioje buvo sumegzti sep- 
tyni mazgai, ir užkabino mergytei ant kaklo. Skarabėjaus nu- 
garėlėje buvo užrašyta: „Mirtis manęs nepasigrobs, dieviškoji 
šviesa mane išgelbės“. 

— Imk dukterį, - įsakė Setau, - ir atidaryk man laboratorijos 
duris. 

— Ar manai, kad tau pavyks?.. 

— Pašnekėsime paskui. Dabar brangi kiekviena akimirka. 


Rūmų laboratorijoje buvo keli skyriai. Setau užsidarė kam- 
baryje, kur buvo sukrauti hipopotamo patino apatiniai iltiniai 
dantys, kai kurie ilgesni nei septyniasdešimt centimetrų ir pla- 

tesni nei dešimt centimetrų. Paėmęs vieną iš jų, Setau api- 
pjaustė iltį taip, kad ji įgavo pusmėnulio formą su ilgais galiu- 
kais. Paskui jis nugludino kaulą ir, nesugadinęs jo paviršiaus, 
išraižė jame keletą paveikslėlių, turinčių nuvyti piktąsias galy- 
bes, atskriejusias iš tamsos nužudyti motinos ir kūdiko. Setau 
pasirinko tuos atvaizdus, kurie, kaip jam atrodė, geriausiai ti- 
ko susiklosčiusios padėties sąlygomis: sparnuotą liūtą su saka- 
lo galva; hipopotamo patelę, laikančią peilį; varlę; spindinčią 
saulę; barzdotą nykštuką, abiejuose kumščiuose sugniaužusį 
gyvates. Garsiai nupasakojęs kiekvieną piešinį, jis suteikė jiems 
galią veikti ir įsakė perrėžti gerklę piktosioms vyriškosios ir 
moteriškosios giminės dvasioms, sutrypti jas, sudraskyti ir nu- 
vyti. Paskui Setau paruošė mikstūrą, kurios pagrindas buvo 
gyvatės nuodai, turėję atverti skrandžio žiotis. Net menkiau- 
sia jos dozė vis dėlto galėjo būti per stipri žindomam kūdikiui. 

Setau išėjus iš laboratorijos, prie jo puolė visai netekęs nuo- 
vokos daktaras Pariamakus: 

— Paskubėkite, kūdikis silpsta! 


Atsigręžęs veidu į besileidžiančią saulę, Ramzis tebelaikė 
ant rankų patikliai prigludusią prie jo dukrytę, tačiau nebe- 
gelbėjo net jo skleidžiama jėga: kūdikio kvėpavimas darėsi 
trūksmingas. Nefertarės kūdikis, vienintelis jųdviejų kūdikis, 
kuris galėtų gyventi... Jei Meritamon mirs, Nefertarė neišgy- 
vens. Valdovo širdį užliejo pyktis - pyktis, pasiryžęs mesti 1š- 
šūkį šliaužiančioms artyn tamsybėms ir išgelbėti dukrelę nuo 
jų kerų. 

Į kambarį įėjo Setau, laikydamas rankoje išdrožinėtą hipo- 
potamo iltį. 

— Tai turėtų nutraukti kerų veikimą, - paaiškino jis. —- Bet 
šito neužteks: jeigu mes norime atitaisyti burtų padarytą žalą, 
ir suteikti kūdikiui galimybę maitintis, reikės sugirdyti mažy- 
lei štai šitą vaistą. 

Išgirdęs, kas yra vaisto sudėtyje, daktaras Pariamakus net 
krūptelėjo: 

— Niekada su tuo nesutiksiu, Jūsų Didenybe! 

— Setau, ar tu tikras, kad viskas bus gerai? 

— Pavojus lieka. Spręsti turi tu, Ramzi. 

— Nedelskime. 

Setau padėjo išdrožinėtą iltį ant kūdikio krūtinėlės. Ramiai 
gulėdama lopšyje, Meritamon savo didelėmis akimis Žvalgėsi 
į stovinčius aplink ją žmones, tarsi klausdama, ko jie čia susi- 
rinko, ir kvėpavo lygiai ir lengvai. 

Ramzis, Setau ir daktaras Pariamakus tylėjo. Talismanas at- 
rodė pradėjęs veikti, bet ar jo apsauga ilgalaikė? 

Po dešimties minučių Meritamon sukrutėjo ir pravirko. 

— Tegu čia atneša deivės Opetės statulėlę, - liepė Setau. — 
Aš grįžtu laboratorijon. Daktare, suvilgykite kūdikio lūpas, bet 
daugiau nieko nedarykite! 

Opetė, hipopotamo patelė, buvo pribuvėjų ir žindyvių glo- 
bėja. Danguje ji egzistavo kaip žvaigždynas, neleidžiąs Seto 
prigimties Didiesiems Grįžulo Ratams, kuriuose dėl to slypė- 
jo siaubinga galia, drumsti prisikėlusio Ozirio ramybės. Tuš- 
čiavidurė Opetės statulėlė, kurią Gyvybės Namo burtininkai 
įkrovė teigiama energija, buvo pripilta motinos pieno ir pa- 
statyta Meritamon galvūgalyje. 

Tai nuramino kūdikį, ir mergytė vėl užmigo. 

Atskubėjo Setau, kiekvienoje rankoje laikydamas po gru- 
biai aptašytą magišką iltį. 

— Žinoma, tai padaryta paviršutiniškai, - pasakė jis, - bet to 
turėtų būti gana. 

Setau uždėjo vieną iltį ant kūdikio pilvuko, o kitą - ant ko- 
Jyčių. Meritamon nė nekrustelėjo. 

— Dabar ją saugo ir gina teigiamų jėgų laukas. Kerai panai- 
kinti, burtai nebeveikia. 

— Ji išgelbėta? — paklausė Ramzis. 

— Tik pienas išgelbės ją nuo mirties. Jeigu jos skrandis ir 


toliau atsisakys maisto, ji mirs. 
— Duok jai savo mikstūrą. 


— Sugirdyk ją pats. 
Ramzis lėtai ir atsargiai praskyrė giliai įmigusios dukrelės 


lūpas ir supylė gintarinį skystį mažon burnytėn. Daktaras Pa- 


riamakus nusisuko. 
Po kelių akimirksnių Meritamon atsimerkė ir sukliko. 


— Greičiau, - šūktelėjo Setau, —- duok jai statulėlės speniuką! 
Ramzis kilstelėjo dukrytę, o Setau ištraukė metalinį strype- 
lį, kuriuo buvo užkimštas speniukas, turėjęs trykšti pienu. Val- 
dovas priglaudė kūdikio lūpytes prie angos. 
Meritamon godžiai rijo maistingąjį skystį, vos spėdama at- 
sikvėpti, o pasisotinusi net atsiduso iš malonumo. 


— Setau, ko tu norėtum? 

— Nieko, Ramzi. 

— Aš skiriu tave vyriausiuoju rūmų burtininku. 

— Apsieis tavo burtininkai ir be manęs! Kaip jaučiasi Nefer- 


tarė? 
— Nuostabiai. Rytoj ji jau ketina pasivaikščioti sode. 


— O mažylė? 
— Ji neapsakomai trokšta gyventi. 


— Ką išpranašavo septynios žiniuonės? 
— Juoda skraistė, gaubusi Meritamon likimą, sudrisko. Jos 


išvydo žynės apdarą, prakilnią moterį ir šventyklos akmenis. 
— Hm... Sakyčiau, jos laukia nelengvas gyvenimas. 


— Tu nusipelnei gyventi turtingai, Setau. 
— Man užtenka mano gyvačių, skorpionų ir Vandens Lelijos. 
— Tau bus skiriama neribotai lėšų visiems darbams ir tyrinė- 
jimams. Visus nuodus ir vaistus, kuriuos tu pagaminsi, rūmai 
pirks aukščiausia kaina ir dalys ligoninėms. 
— Aš atsisakau tokių privilegijų. 

— Tai ne privilegijos. Kadangi tavo gaminiai yra puikios ko- 
kybės, tau turi būti deramai mokama, o tavo darbą privalu 
skatinti. 

— Jeigu aš drįsčiau tavęs paprašyti... 

— Drįsk. 

— Gal dar turi raudonojo Fajumo vyno, pagaminto trečiai- 
siais Sečio valdymo metais? 

— Liepsiu rytoj pat pristatyti tau keletą jo amforų. 

— Tai man atsieis ne vieną nuodų buteliuką! 

— Leisk man padovanoti tau tą vyną. 

— Nemėgstu dovanų, ypač iš faraono. 

— Ne faraonas, o draugas prašo tavęs jas priimti. Iš kur tu 
išmokai visų tų dalykų, kurie išgelbėjo Meritamon? 

— Beveik visko mane išmokė gyvatės, o tai, ko jos nesugebė- 
jo man atskleisti, aš sužinojau iš Vandens Lelijos. Nubijos ra- 
ganų žinios tiesiog neprilygstamos. Amuletas ant tavo duk- 
ters kaklo padės jai išvengti daugelio negerovių, tik jį reikės 
kasmet atnaujinti. 

— Tavęs ir Vandens Lelijos laukia specialiai jums ir jūsų dar- 
bams skirtas namas. 

— Vidury miesto! Bene juokauji? Argi čia mes galėsime ste- 
bėti ir tyrinėti gyvates? Mums reikalinga dykuma, naktis ir pa- 
vojus. Beje, apie pavojų... Šitie kerai labai neįprasti. 

— Paaiškink, ką turi omeny. 

— Man teko griebtis tikrai stiprių priemonių, nes prieš Ne- 
fertarę ir Meritamon buvo užsimota iš peties. Mes turime 
reikalą su svetimšalio kerais — gal tai hebrajas, o gal koks 
nors magas iš Sirijos ar Libijos. Jeigu aš nebūčiau panaudo- 
ję5 trijų magiškų ilčių, man nebūtų pavykę sunaikinti neigia- 
mų jėgų lauką. Aš jau nekalbu apie ketinimą numarinti badu 
naujagimį... Mano supratimu, tas, kuris to ėmėsi, yra ypač 
piktavalis. 

— Gal tai - kuris nors iš rūmų burtininkų? 

— Labai abejoju. Tikrai nustebčiau, jeigu tai pasitvirtintų. Ne, 
tavo priešas pernelyg artimai susijęs su piktosiomis galiomis. 

— Jis nenurims... 

— Gali būti tuo tikras. 

— Kaip jį nustatyti? Kaip surasti? Kaip padaryti, kad jis ne- 
begalėtų kenkti"? 

— Neturiu nė mažiausio supratimo. Tokio masto piktadarys 
moka tobulai slapstytis. Galbūt tu su juo jau kada nors kur 
nors susidūrei, ir jis tau pasirodė esąs visai malonus, nė kiek 
nepavojingas žmogelis; o galbūt jis lindi kokiame nors nepri- 
einamame urve. 

— Kaip apsaugoti nuo jo Nefertarę ir Meritamon? 

— Naudojant priemones, kurios jau pasirodė esančios veiks- 
mingos: amuletus ir apeigas, kurios prišaukia gerąsias jėgas. 

— O jeigu to neužteks? 

— Reikės panaudoti tokią galią, kuri viršytų juodojo mago 
išgales. 

— Taigi reikės sukurti šaltinį, kuris skleis tą galią. 

Tai turės būti milijonų metų šventykla... Ji bus geriausia 
Ramzio sąjungininkė ir gynėja. 


Pi-Ramzis augo. 

Jo dar nebuvo galima pavadinti miestu, bet jau ryškėjo gat- 
vės, pastatai ir namai, virš jų kilo įspūdingi faraono rūmai, ku- 
rių akmeniniai pamatai prilygo Tėbų ir Memfio rūmų pagrin- 
dui. Darbų įkarštis neslūgo. Mozė atrodė niekada nenuilstąs, 
tiekimo tarnyba dirbo pavyzdingai. Matydami savo darbo vai- 
sius, naujosios sostinės statytojai, pradedant meistrais ir bai- 
giant padieniais darbininkais, troško išvysti galutinį triūso re- 
zultatą, o kai kurie ketino įsikurti savomis rankomis pastaty- 
tame mieste. 

Dviejų hebrajų giminių seniūnai, pavydėdami Mozei pasi- 
sekimo, bandė užginčyti jo valdžią. Neleidę jaunajam hebra- 

jui nė prasižioti ginant savo teises, visi plytų dirbėjai pareika- 
lavo, kad jų viršininku liktų jis. Nuo tos akimirkos Mozė, pats 
to nesuvokdamas, ėmė vis labiau atrodyti kaip nekarūnuotas 
karalius tautos, neturinčios nei savo teritorijos, nei valstybės. 
Šios sostinės statyba reikalavo iš jo tiek jėgų, kad visos anks- 
tesnės abejonės išsisklaidė; jis jau nebegalvojo apie vienintelį 
dievą, o rūpinosi tik šia didžiule statyba. 

Sužinojęs, kad į būsimąją sostinę atvyksta Ramzis, Mozė 
labai apsidžiaugė. Juk tiek piktaliežuvių pliauškė apie Nefer- 
tarės ir jos dukrelės mirtį; keletą dienų statybose tvyrojo įtam- 
pa ir nerimas. Neigdamas gandus, Mozė lažinosi, kad valdo- 
vas netrukus aplankys statomą miestą. 

Ramzis pateisino jo viltis. 

Seramana nepajėgė sutrukdyti darbininkams išsirikiuoti gar- 
bės rikiuote abipus kelio, kuriuo turėjo važiuoti valdovo veži- 
mas. Visi norėjo paliesti faraoną, kad ir jiems tektų nors kruo- 
pelytė jo magiškosios galios. Seramana širdyje keikė jaunąjį 
karalių, kad jis nepaiso jokio saugumo ir pats lenda po galimo 
užpuoliko durklu. 

Ramzis nuvyko tiesiai į laikinąją Mozės būstinę. Faraonui 
nulipus nuo vežimo, hebrajas nusilenkė; įėję į vidų, kur jų nie- 
kas nematė, abu draugai apsikabino. 

— Jeigu mes ir toliau taip dirbsime, tai tavo beprotiškas su- 
manymas iš tiesų virs tikrove. 

— Gal tau sekasi dirbti sparčiau, nei buvo numatyta? 

— Žinoma. 

— Šiandien aš noriu pamatyti viską! 

— Tavęs laukia tik malonios staigmenos. Kaip jaučiasi Ne- 
fertarė? 

— Labai gerai, mūsų duktė - taip pat. Meritamon bus tokia 
pat graži kaip jos motina. 

— Juk jos abi vos išvengė mirties? 

— Taip. Jas išgelbėjo Setau. 

— Savo brangiausių gyvačių nuodais? 

— Jis tapo puikiu magu ir išsklaidė kerus, kuriais buvo norė- 
ta pakenkti mano žmonai ir dukrai. 

Mozė apstulbo: 

— Kas išdrįso? 

— Mes dar nežinome. 

— Tik paskutinis niekšas gali pakelti ranką prieš moterį ir 
jos kūdikį, ir tik beprotis ryšis piktadarystei prieš Faraono žmo- 
ną ir dukterį! 

— Aš vis galvoju, ar tas siaubingas pasikėsinimas nesusijęs 
su Pi-Ramzio statyba. Sumanęs įkurti naują sostinę, aš sukė- 
liau daugelio didikų nepasitenkinimą. 

— Ne, tai neįmanoma... Nepasitenkinimą nuo nusikaltimo 
skiria visa praraja. 

— Jei nusikaltėlis būtų hebrajas, ką tu pasakytum? 

— Nusikaltėlis yra nusikaltėlis, kad ir kokios tautybės jis bū- 
tų. Bet man rodos, kad šitie tavo įtarimai nepagrįsti. 

— Jei ką nors sužinosi, neslėpk to nuo manęs. 

— Nejaugi tu manim nepasitiki? 

— Jeigu taip būtų, argi aš su tavim šitaip kalbėčiausi? 

— Joks hebrajas nesugalvotų tokios niekšybės, kokios buvo 
griebtasi prieš Nefertarę ir jūsų mažytę. 7 

— Man reikia kelioms savaitėms išvykti, Moze. Savo sostinę 
aš patikiu tau. 

— Grįžęs tu jos nebeatpažinsi. Bet neužtruk: mes nenorėtu- 
me ilgam atidėti miesto vartų atidarymo šventės. 

Pirmosiomis karšto birželio dienomis Ramzis šventė savo ant- 
rųjų valdymo metų pradžią. Štai jau metai, kaip Setis iškelia- 
vo žvaigždžių karalystėn. 

Karališkosios poros laivas sustojo prie Gebel-Zilzilės, toje 
vietoje, kur suartėjo abu Nilo krantai. Padavimai bylojo, kad 
kaip tik čia gyveno didžiosios upės dvasia. Faraonas turėjo ją 
pažadinti, kad ji taptų motina maitintoja ir priverstų Nilo van- 
denį pakilti, dovanodama žmonėms gausų potvynį. 

Paaukoję pieno ir vyno bei sukalbėję apeigų maldas, Ram- 
zis su Nefertare įėjo į uoloje iškirstą koplyčią, kurioje buvo 
maloniai vėšu. 

— Ką tau sakė daktaras Pariamakus? — paklausė Ramzis Ne- 
fertarės. 

— Jis skyrė man naujų vaistų, kad aš visai atgaučiau jėgas. 

— Daugiau nieko? 

— Gal jis nuo manęs ką nors slepia? Gal nesako tiesos apie 
Meritamon sveikatą? 

— Ne, ne, nesijaudink, mergytė visai sveika. 

— Ką gi tad jis būtų turėjęs man pasakyti? 

— Gerasis daktaras niekada nepasižymėjo drąsa. 

— Ko gi jis pabūgo? 

— Tik per stebuklą tu ištvėrei gimdymą ir likai gyva. 

Nefertarės veidas apniuko: 

— Aš nebeturėsiu vaikų, tiesa? Ir nepadovanosiu tau sūnaus. 

— Kha ir Meritamon yra teisėti sosto įpėdiniai. 

— Ramzis privalo turėti kitų vaikų ir kitų sūnų. Jeigu manai, 
kad man būtina pasitraukti šventyklon, aš tai padarysiu. 

Valdovas priglaudė žmoną prie savęs: 

— Aš myliu tave, Nefertare. Tu - šviesa ir meilė, tu - Egipto 
karalienė. Mūsų sielos susijungė amžiams, ir niekas negalės 
mūsų išskirti. 

— Izetė pagimdys tau daug sūnų. 

— Nefertare... 

— Taip reikia, Ramzi, taip reikia. Tu ne toks kaip visi žmo- 
nės, tu - Faraonas. 


Atvykusi į Tėbus karališkoji pora aplankė vietą, kur turėjo 
būti pastatyta Ramzio milijonų metų šventykla. Vietovė buvo 
tikrai didinga ir apdovanota galia, kurią papildys tiek Vakarų 
kalnas, tiek derlinga lyguma. 

— Be reikalo atidėliojau šventyklos statybą, suteikęs pirme- 
nybę sostinei, - prisipažino Ramzis. - Motinos perspėjimas ir 
pasikėsinimas į tavo ir mūsų dukters gyvybę atvėrė man akis. 
Tik milijonų metų šventykla apsaugos ir apgins mus nuo tam- 
sybėse slypinčio blogio. 

Švytėdama grožiu prakilnioji Nefertarė nužingsniavo erd- 
viu smėlėtu ir uolingu plotu, kuris atrodė amžinai liksiąs be- 
vaisis. Ji, kaip ir Ramzis, nebijojo saulės. Kaitrūs spinduliai 
nuslysdavo Nefertarės oda, jos nenudegindami. Atrodė, kad 
jie tik paryškina karalienės grožį. Laikas tarsi sustingo. Nefer- 
tarė žengė tyrlaukiu it statybų deivė, kiekvienu savo žingsniu 
pašventindama pasirinktą žemės sklypą. 

Didžioji valdovo sutuoktinė laimino tą saulės išdegintą že- 
mę, kurią jau paženklino Ramzis. 


Vyrai susidūrė ant laiptelių, kylančių nuo prieplaukos į ka- 
rališkąjį laivą, ir sustingo it įbesti. Setau buvo žemesnis už Se- 
ramaną, bet toks pat plačiapetis. Jiedu ryte rijo vienas kitą 
akimis. 

— Aš tikėjausi, Setau, kad man nebeteks tavęs pamatyti ša- 
lia valdovo. 

— Nelabai gailiuosi tave apvylęs. 

— Kalbama apie juodąjį magą, sukėlusį grėsmę karalienės ir 
jos dukters gyvybei. 

— Tu jo dar nenutvėrei? Deja, Ramzis negali pasigirti turįs 
gerą apsaugą. 

— Ar tau dar niekas neužčiaupė nasrų? 

— Pabandyk, jei nori. Bet nepamiršk mano gyvačių. 

— Tu man grasini? 

— Man visai tas pats, ką tu galvoji. Kad ir kaip pustytųsi, 
piratai lieka piratai. 

— Jei prisipažinsi nusikaltęs, sutaupysi man laiko. 

— Nors tu ir sargybos viršininkas, bet itin prastai informuo- 
tas. Negi nežinai, kad aš išgelbėjau karališkosios poros duk- 
terį? 

— Tu tik apsimetinėji, Setau, o iš tikrųjų esi nedorėlis. 

— O tu - kuoktelėjęs. 

— Jei bandysi pakenkti valdovui, aš tą pat akimirką sukne- 
žinsiu kumščiu tau makaulę. 

— Seramana, tu per gerai apie save galvoji. Kada nors tai 
tave pražudys. 

— O gal nori išbandyti mano kumščio jėgą? 

— Bene ketini nepagrįstai užpulti Faraono draugą? Gal ne- 
žinai, kad už tai atsidursi katorgoje? 

— Tai tu ten atsidursi, ir visai netrukus. 

— Ne, sarde, tu ten pateksi anksčiau už mane. O dabar trau- 
kis man iš kelio. 

— Kur tu eini? 

— Pas Ramzį. Jam įsakius, privalau išvalyti būsimosios jo 
šventyklos vietovę nuo roplių, kurie galėjo ten apsigyventi. 

— Aš neleisiu tau kenkti faraonui, raganiau. 

Setau nustūmė Seramaną į šalį: 

— Užuot pliauškęs niekus, geriau saugok valdovą. 

Ramzis praleido keletą valandų mąstydamas koplyčioje, kur 
buvo garbinamas jo tėvas. Koplyčia buvo įrengta Gurnos šven- 
tykloje, vakariniame Tėbų krante. Valdovas padėjo ant auku- 
ro vynuogių, figų, kadagio uogų ir pušies kankorėžių. Šioje 
atilsio vietoje Sečio siela gyvavo ramybėje, semdamasi stipry- 
bės iš jai atnašaujamų aukų. 

Kaip tik čia Setis paskelbė, kad Ramzis taps jo įpėdiniu. 
Tada jaunasis karalaitis nesuvokė tėvo žodžių svarbos ir svo- 
rio. Jis gyveno liūliuojamas svajos, globojamas milžino, kurio 
mintis skriejo it dieviškoji valtis dangaus erdvėmis. 

Kai ant jo galvos buvo uždėtos raudona ir balta karūnos, 
Ramzis visiems laikams išsižadėjo ramaus sosto įpėdinio gy- 
venimo ir susidūrė su visai kitokiu pasauliu, net neįtardamas, 
koks jis rūstus ir atšiaurus. Šventyklos sienose pavaizduoti be- 
sišypsantys ar rimti dievai laimino gyvenimą; prisikėlęs farao- 
nas garbino juos ir bendravo su nematomuoju. O už tų sienų 
buvo žmonės. Žmonija, kuriai būdinga drąsa ir bailumas, tie- 
sumas ir veidmainystė, dosnumas ir godumas. O jis, Ramzis — 
tarp šių priešingybių, įpareigotas palaikyti ryšį tarp Žmonių ir 
dievų, kad ir kokie būtų jo paties norai ir silpnybės. 

Jis valdė dar tik metus, bet jau seniai pats sau nebepriklausė. 

Kai Ramzis įšoko į vežimą ir atsistojo šalia laikiusio pava- 
džius Seramanos, saulė jau leidosi. 

— Kur mes važiuosim, Jūsų Didenybe? 

— Į Karalių slėnį. 

— Aš liepiau atlikti kratas visuose mūsų flotilės laivuose. 

— Nieko įtartina nerasta? 

— Ničnieko. 

Sardas aiškiai nervinosi. 

— Tu tikrai nieko daugiau nenori man pasakyti, Seramana? 

— Tikrai ne, Jūsų Didenybe. 

— Esi tuo tikras? 

— Iš mano pusės būtų didelė klaida apkaltinti ką nors netu- 
rint įrodymų. 

— Gal nustatei, kas tas juodasis magas? 

— Mano nuomonė nieko verta. Turi reikšmės tik faktai. 

— Pirmyn, Seramana. Šuoliais! 

Arkliai nulėkė slėnio link. Jo prieigas nuolat saugojo kariai. 
Į vasaros dienos pabaigą įkaitusios saulėje uolos ėmė skleisti 
tokį karštį, kad einančiam į Karalių slėnį atrodė, jog jis žengia 
krosnin, kurioje tuoj uždus. 

Švankšdamas ir braukdamas prakaitą, būrio vadas nusilenkė 
faraonui ir užtikrino, kad joks vagis neįsiskverbė į Sečio kapą. 

Bet Ramzis pasuko ne prie amžinosios savo tėvo buveinės, 
o prie savosios. Darbo dienai pasibaigus, akmentašiai valė įran- 
kius ir krovė juos į pintines. Netikėtas valdovo apsilankymas 
pertraukė jų pašnekesį; amatininkai susibūrė už darbų virši- 
ninko, kuris kaip tik baigė rašyti kasdieninę ataskaitą. 

— Mes iškasėme ilgąjį koridorių iki Maat salės. Ar galiu jums 
Jj] parodyti, Didenybe? 

— Palik mane vieną. 

Ramzis peržengė savo kapavietės slenkstį ir nulipo žemyn 
gana trumpais uoloje iškirstais laiptais. Šis įeinančiojo veiks- 
mas simbolizavo tamson besileidžiančią saulę. Nuo laiptų ėjo 
koridorius, kurio sienose buvo iškalti hieroglifai, išdėstyti ver- 
tikaliais stulpeliais. Tai buvo maldos, kurias amžinai jaunas 
Faraonas skyrė šviesos galiai, minėdamas visus jos slaptus var- 
dus. Kiti įrašai bylojo apie nakties valandas ir slaptojo kamba- 
rio išbandymus, kuriuos turėjo įveikti senoji saulė, kad rytą 
galėtų atgimti. 

Perėjęs tą šešėlių karalystę, Ramzis išvydo save. Jis buvo 
pavaizduotas garbinąs dievybes, egzistuojančias tiek žemiška- 
jame pasaulyje, tiek anapus jo. Puikiai nupieštos ir nutapytos 
ryškiomis spalvomis, jos atlikinėjo apeigas, suteikdamos val- 
dovui amžiną gyvenimą. 

Dešinėje buvo karališkojo vežimo kambarys, kurio lubas rė- 
mė keturi stulpai. Čia bus saugomas ritualinio Ramzio veži- 
mo grąžulas, rėmai, ratai ir kitos jo dalys, kad aname pasauly- 
je jį būtų galima surinkti ir valdovas juo važinėtų, parblokšda- 
mas šviesos priešus. 

Einant toliau, koridorius siaurėjo. Jį puošė scenos ir rituali- 
niai tekstai apeigų, atliekamų faraono burnai ir akims atverti. 
Šiai ceremonijai būdavo naudojama pakeitusio pavidalą ir at- 
gimusio faraono statula. 

Koridorius rėmėsi į uolą, dar tik vos paliestą akmentašių 
kiltų. Norint iškalti uolienoje ir išpuošti Maat salę bei auksi- 
nę buveinę, kur bus patalpintas sarkofagas, jiems prireiks ke- 
lių mėnesių. 

Prieš Ramzio akis pamažėle kilo jo mirtis, rami ir paslap- 
tinga. Amžinybės kalbai nepritrūks nė vieno žodžio, nemato- 
mojo menu: - nė vienos scenos. Peržengęs savo žemiškosios 
būties ribas, jaunasis faraonas įsiliejo visaton, kurios dėsnių 
žmonija niekada nepajėgs suvokti. 

Kai Faraonas išėjo iš savo kapavietės, jo protėvių slėnyje 
jau tvyrojo rami naktis. 

Dokis, antrasis Amono žynys, bėgte atbėgo į Tėbų rūmus, kur 
faraonas ką tik sukvietė pagrindinius Karnako šventyklos pa- 
reigūnus. Mažiukas, skustagalvis, siaurakaktis, smaila nosimi 
ir tokiu pat atsikišusiu smakru Dokis priminė krokodilą. Žy- 
nys bijojo pavėluoti per savo raštininką: tas kvailys pamiršo 
jam pasakyti, kad reikalas skubus. Reikės išsiųsti tą netikšą į 
kurį nors ūkį, toliau nuo šventyklos kanceliarijos patogumų. 

Seramana iškratė Dokį ir praleido jį į Faraono priėmimų 
salę. Priešais valdovą krėsle su alkūnramsčiais sėdėjo Nebu, 
didysis Amono žynys, - raukšlėtas nuolaidžių pečių senukas. 
Ištiesęs kairiąją skaudančią koją ant pagalvėlės, jis uostė gėlių 
esenciją, supiltą į gražų flakoną. 

— Teikitės man atleisti, Jūsų Didenybe. Mano vėlavimas... 

— Nekalbėkime apie tai. Kur trečiasis Amono žynys? 

— Jis paskirtas vadovauti apvalymo apeigoms Gyvybės Na- 
me ir norėtų ten pasilikti atsiskyrėliu. 

— Sutinku. O Bakhenas, ketvirtasis žynys? 

— Jis Luksoro statybose. 

— Kodėl jis neatvyko? 
bas. Jeigu jūs pageidaujate, kad aš liepčiau jam tuoj pat atvyk- 
ti Čia... 

— Nereikia. Kaip jaučiasi didysis Karnako žynys? Tikiuosi, 
gerai? 

— Deja, ne, - atsakė Nebu pavargusiu balsu. - Aš sunkiai 
bepajudu ir didžiąją laiko dalį praleidžiu archyvų salėje. Ma- 
no pirmtakas nesirūpino senosiomis apeigų knygomis, 0 aš no- 
riu jas sutvarkyti. 

— Na, o tu, Doki? Gal tu labiau rūpiniesi žemiškaisiais rei- 
kalais? 

— Reikia gi pasirūpinti ir jais, Jūsų Didenybe! Mudu su Bak- 
henu vadovaujami mūsų garbiojo didžiojo žynio užtikriname 
šventyklos nuosavybės valdymą. 

— Mano jauni pavaldiniai suprato, kad skaudanti koja ne- 
trukdo gerai matyti, - pastebėjo Nebu. - Užduotis, kurią val- 
dovas man patikėjo, bus įvykdyta nepriekaištingai. Aš nepa- 
kęsiu nei klaidų, nei tinginystės. 

Toks griežtas tonas nustebino Ramzį. Nors senasis Nebu at- 
rodė išsekęs, jis dar tvirtai laikė vairą savo rankose. 

— Esu laimingas, kad esate čia, Didenybe. Tai reiškia, kad 
jūs neišsižadėsite Tėbų dėl naujosios sostinės. 

— Aš nė neketinau taip pasielgti, Nebu. Kuris faraonas, ver- 
tas tų pareigų ir vardo, galėtų apleisti pergalių dievo Amono 
miestą? | 

— Tai kam tada trauktis nuo jo tolyn? 

Klausimas nuskambėjo veikiau kaip priekaištas. 

— Didžiajam Amono žyniui nedera svarstyti Egipto politi- 
kos. 

— Mielai su tuo sutinku, Jūsų Didenybe, bet argi jam nedera 
rūpintis savo šventyklos ateitimi? 

— Nurimkite, Nebu. Argi Karnako didžioji kolonų salė ne 
pati gražiausia ir erdviausia iš visų, kokios kada nors buvo pa- 
statytos? 

— Didžiai jums dėkoju, valdove; tačiau leiskite netrokštan- 
čiam garbės seniui pasiteirauti, kokia gi tikroji jūsų atvykimo į 
Tėbus priežastis. 

Ramzis šyptelėjo: 

— Kuris iš mudviejų nekantresnis, Nebu, tu ar aš? 

— Jumyse liepsnoja jaunystės ugnis, manyje kužda šešėlių 
karalystės balsas. Man liko ne tiek daug laiko, kad galėčiau 
gaišti jį tuščioms kalboms. 

Dokis neteko amo, klausydamasis Ramzio ir Nebu susižo- 
džiavimo. Jeigu didysis žynys ir toliau šitaip drąsiai stos prieš 
valdovą, pastarasis tikrai pratrūks pykčiu. 

— Karališkajai šeimai gresia pavojus, - tarė faraonas. - Jai 
reikia magiškos apsaugos. Jos ieškodamas aš ir atvykau į Tė- 
bus. 

— Ką jūs ketinate daryti? 

— Pastatyti milijonų metų šventyklą. 

Nebu sugniaužė savo lazdą. 

— Pritariu jūsų sumanymui, tačiau pirmiausia jums reikia 
sustiprinti savo ka, tą galią, kurios sergėtojas jūs esate. 

— Kokiu būdu? 

— Užbaigiant Luksoro šventyklą, tobuliausią ka šventovę. 

— Ar tik ne tavoji koplyčia tau labiausiai rūpi, Nebu? 

— Kitomis aplinkybėmis aš tikriausiai mėginčiau vienaip ar 
kitaip jus paveikti, bet tai, ką jūs pasakėte, taip svarbu, kad aš 
to nedarysiu. Būtent Luksore kaupiasi galia, reikalinga Kar- 
nakui, kad jis galėtų skleisti dieviškąsias tiesas. O jums reikia 
kaip tik tos galios, kad įstengtumėte valdyti. 

— Aš atsižvelgsiu į tavo nuomonę, didysis žyny, bet įsakau 
tau parengti apeigas, būtinas manajai milijonų metų šventyk- 
lai įkurti. Ji bus pastatyta vakariniame Nilo krante. 


Kad nuramintų apėmusią jį karštligę, Dokis išmaukė kelias 
taures stipraus alaus. Jo rankos drebėjo, 0 per nugarą ritosi 
šaltas prakaitas. Po to, kai jis patyrė tiek neteisybių, laimė pa- 
galiau teikėsi jam nusišypsoti! 

Jam, antrajam Amono žyniui, pasmerktam pasenti einant tas 
antraeiles pareigas, teko sužinoti nepaprastai svarbią valstybi- 
nę paslaptį! Atskleidęs savo sumanymą, Ramzis padarė klaidą, 
kuria Dokis pasinaudos, kad gautų didžiojo žynio postą. 

Milijonų metų šventykla... netikėta proga, išeitis, kuri jam 
atrodė neįmanoma! Bet jam reikia nusiraminti, nesiskubinti — 

ir negaišti nė akimirkos, sakyti, kas pridera, ir — mokėti paty- 
lėti. 

Būdamas antruoju žyniu, jis galės grobstyti maisto produk- 
tus, o paskui atsilyginti jais kam reikės ir už ką reikės. Svar- 
biausia —- nepamiršti išbraukti, ištrinti ar išskusti keletą eilučių 
kontrolierius, tai galės elgtis kaip tinkamas: juk niekuo nerizi- 
kuoja. 

Bet ar jis neapsigauna? Ar jis tikrai pajėgs įgyvendinti savo 
užmačias? Nei didžiojo žynio, nei faraono juk nepavadinsi pa- 
tikliu vaiku. Pakaks menkiausios klaidos, ir jis bus sučiuptas. 
Betgi tokia proga daugiau nepasitaikys. Faraonas stato tik vieną 
milijonų metų šventyklą. 


Luksorą, išsidėsčiusį už pusvalandžio kelio nuo Karnako, 
su milžiniška Amono šventykla jungė alėja, kurią saugojo abi- 
pus jos dviem eilėm išsirikiavę sfinksai. Naudodamasis Gyvy- 
bės Namo archyvais, kuriuose buvo sukauptos dangaus ir Že- 
mės paslaptys, ir skaitydamas Toto knygas, Bakhenas nubrai- 
žė planą, padidinantį Luksorą taip, kaip to pirmaisiais savo 
valdymo metais panoro Ramzis. Kadangi Nebu rėmė darbus, 
jie sparčiai žengė į priekį. Prie Amenhotepo III šventyklos bu- 
vo prijungtas didelis kiemas: penkiasdešimt dviejų metrų plo- 
čio ir keturiasdešimt aštuonių ilgio, kuriame turėjo stovėti 
Ramzio statulos. Iškilę priešais gražų šešiasdešimt penkių met- 
rų pločio piloną, šeši milžinai, vaizduoją faraoną, saugos įėji- 
mą į šią ka šventyklą, o du dvidešimt penkių metrų aukščio 
obeliskai smigs į dangų išsklaidydami piktąsias jėgas. 

Puikus neprilygstamo grožio smiltainis, elektronu — aukso 
ir sidabro lydiniu — išklotos sienos, sidabro grindinys pavers 
Luksorą Ramzio viešpatavimo laikų stebuklu. Stiebai, kurių 
viršūnėse plevėsuos šventyklos vėliavos, teigiančios, kad šioje 
vietoje esama dieviškųjų galių, sieks Žvaigždes. 

Bet visa tai dar tik bus, o štai reginys, kurį Bakhenas stebėjo 
jau beveik valandą, varė jį į neviltį. Atplaukusi iš Asuano ak- 
mens skaldyklų septyniasdešimties metrų ilgio barža, kuria bu- 
vo gabenamas pirmasis iš dviejų obeliskų, Nilo viduryje pate- 
ko į sūkurį, nepažymėtą jokiame navigacijos žemėlapyje, ir da- 
bar nesuvaldomai sukosi apie savo ašį. Upeivis, stovėjęs sun- 
kaus, iš figmedžio pagaminto laivo priekyje ir nuolat ilga kar- 
timi matavęs upės gylį, kad barža neužplauktų ant smėlio sek- 
lumos, per vėlai pastebėjo pavojų. Puolęs panikon vairininkas 
atliko ne tą judesį ir neišsilaikė ant kojų; jam krintant į vande- 
nį, lūžo vienas iš dviejų laivo vairinių irklų, o antrasis įstrigo, 
tad iš jo nebuvo jokios naudos. 

Nedarnūs baržos judesiai išjudino krovinį ir sutrikdė jo pu- 
siausvyrą. Didžiulis obeliskas — dviejų šimtų tonų svorio mo- 
nolitas — pasviro ir nutraukė keletą jį prilaikiusių lynų. Kiti 
atrodė bemat nutrūksią. Dar viena kita akimirka, ir milžiniš- 
kas rausvo granito luitas grius upėn. 

Bakhenas sugniaužė kumščius ir pravirko. 

Toji katastrofa —- siaubinga nesėkmė, po kurios jis nebeatsi- 
gaus. Juk jį pagrįstai laikys atsakingu už obelisko praradimą ir 
kelių žmonių mirtį. Argi ne jis, pernelyg skubėdamas, įsakė 
baržai išplaukti iš Asuano nelaukiant potvynio? Nepagalvojęs 
apie pavojus, kuriuos galėjo užtraukti laivo įgulai, Bakhenas 
įsivaizdavo esąs aukščiau gamtos dėsnių. 

Ketvirtasis Amono žynys būtų mielai paaukojęs savo gyvy- 
bę, jei tik tuo būtų galima užkirsti kelią šiai katastrofai. Bet 
laivas vis labiau suposi į šonus, ir kraupus traškesys liudijo, 
kad jo korpusas netrukus subyrės. O koks puikus šis taip nese- 
niai pagamintas obeliskas! Liko tik paauksuoti jo piramidės 
formos viršūnę, kuri būtų Žėrėjusi saulės spinduliuose. Bet obe- 
liskas buvo pasmerktas nugrimzti Nilo gelmėn. 

Ant kranto kaip pašėlęs rankomis mostagavo kažkoks vy- 
riškis. Usuotas milžinas su šalmu ant galvos ir įspūdingai blyk- 

sinčiais ginklais kažką šaukė visa gerkle, bet jo balsą nusineš- 
davo stipraus vėjo gūsiai. 

Bakhenas pastebėjo, kad milžinas kreipiasi į plaukiką, mal- 
daudamas jį grįžti į krantą, bet šis greitai tolo besisupančio 
laivo link. Rizikuodamas nuskęsti ar žūti nuo irklo smūgio, 
plaukikas pasiekė laivo pirmagalį, įsitvėrė kabančio per bortą 
lyno ir jo prisilaikydamas užsikabarojo į laivą. 

Vyriškis sugriebė įstrigusį vairo irklą, kurį tuščiai bandė 
atlaisvinti du upeiviai. Nežmoniškomis pastangomis, įsirė- 
mus kulnais į denį ir taip įtempus rankų bei krūtinės raume- 
nis, kad atrodė, jog jie tuoj sprogs, jam pavyko išjudinti sun- 
kų medinį irklą. 

Nustojęs suktis apie savo ašį, laivas kelias akimirkas sustin- 
go lygiagrečiai su krantu. Naudodamasis palankiu vėju, vairi- 
ninkas įveikė sūkurį. Jam į pagalbą puolė irkluotojai, atgavę 
pasitikėjimą savo jėgomis, ir netrukus laivas jau ramiai skrodė 
upės vandenis. 

Baržai priplaukus prie kranto, dešimtys akmentašių ir juo- 
dadarbių nuskubėjo iškrauti obelisko. 

Kai išgelbėjęs obeliską ir laivą vyriškis pasirodė trapo viršuje, 
Bakhenas jį atpažino. Ramzis, Egipto faraonas, rizikavo savo 
gyvybe, kad išgelbėtų akmeninę strėlę, kuri pervers dangų. 

Šenaras valgė šešiskart per dieną ir regimai storėjo. Šitaip bū- 
davo, kai jis netekdavo vilties užkariauti valdžią ir pagaliau 
atsirevanšuoti Ramziui. Valgymas jį ramino, leido jam pamiršti 
statomą naująją sostinę ir negirdėtą valdovo populiarumą. Net 
Aša nebejstengė įkvėpti jam stiprybės, nors pateikdavo įtiki- 
namų argumentų: valdžia alina, pirmųjų valdymo mėnesių en- 
tuziazmas išblėsiąs, Ramzio kelyje atsirasią įvairiausių sunku- 
mų... Tačiau tų gražių žodžių nepatvirtino joks konkretus įvy- 
kis. Hetitai, kuriuos tikriausiai pasiekė jaunojo valdovo įvyk- 
dytų stebuklų atgarsiai, atrodė niekam nebesiryžtą. 

Trumpai sakant, viskas klostėsi vis blogiau ir blogiau. 

Šenaras atsidėjęs graužė keptą žąsies šlaunelę, kai įėjęs jo 
rūmų valdytojas pranešė, kad atvyko buvęs užsienio reikalų 
ministras Meba. Neseniai Šenaras užėmė jo vietą, įtikinęs Me- 
bą, kad tik Ramzis atsakingas už tokį postų perskirstymą. 

— Aš nenoriu jo matyti. 

— Bet jis primygtinai prašosi priimamas. 

— Vyk jį lauk. 

— Meba sakosi žinąs kažką svarbaus, kas tiesiogiai susiję su 
jumis. 

Eksministras nebuvo nei pagyrūnas, nei intrigantas. Kadai- 
se jis sėkmingai kopė karjeros laiptais, nes pirmiausia paisė 
atsargumo. 

— Na, tai įleisk jį. 

Meba nepasikeitė: tas pats platus veidas, įkvepiąs pasitikė- 
jimą, pasipūtėlio išvaizda, neišraiškingas balsas. Aukštas pa- 
reigūnas, pripratęs prie ištaigų ir įsikibęs savo įpročių, nepa- 

jėgiąs suprasti tikrųjų jį užgriuvusios nemalonės priežasčių. 

— Dėkoju, kad sutikote mane priimti, Šenarai. 

— Seno draugo apsilankymas visada malonus. Gal tu išalkęs 
ar ištroškęs? 

— Truputis vėsaus vandens būtų ne pro šalį. 

— Bene atsižadėjai vyno ir alaus? 

— Nuo to laiko, kai netekau posto, man baisiai skauda galvą. 

— Man labai gaila, kad nenoromis gavau naudos iš to tave 
ištikusio neteisingumo. Praeis kiek laiko, Meba, ir galbūt man 
pavyks išrūpinti tau garbingą postą. 

— Ramzis - ne toks valdovas, kuris dairinėjasi atgal ir per- 
žiūrinėja buvusius sprendimus. Per viso labo kelis mėnesius jis 
pasiekė nepaprastų laimėjimų. 

Šenaras suleido dantis į žąsies sparnelį. 

— Aš buvau jau besusitaikąs su ta neteisybe, — prisipažino 
buvęs diplomatas, - kol jūsų sesuo Dolantė manęs nesupažin- 
dino su viena keista žmogysta. 

— Kuo jis vardu? 

— Ofiras, libis. 

— Niekad negirdėjau apie tokį. 

— Jis slapstosi. 

— Kodėl? 

— Nes globoja vieną jauną moterį, Litą. 

— Kokią čia dabar bjaurastį tu man paistai? 

— Anot Otfiro, Lita yra Echnatono palikuonė. 

— Visi Echnatono palikuoniai mirę! 

— Ojei Ofiras nemeluoja? 

— Ramzis tuoj pat įsakys ją ištremti. 

— Jūsų sesuo stojo jos ir Atono - vienintelio dievo - šalinin- 
kų pusėn. Pačiuose Tėbuose jau susidarė visas jų būrys. 

— Tikiuosi, tu nesi jo narys? Tas kvailiojimas blogai baigsis. 
Ar pamiršai, kad Ramzis priklauso dinastijai, smerkiančiai 
Echnatono mokymą? 

— Aš puikiai tai suprantu ir labai išsigandau, susipažinęs su 
tuo Ofiru. Bet gerai pagalvojus... Juk šis žmogus galėtų būti 
vertingas sąjungininkas kovoje su Ramziu. 

— Kažkoks libis, kuris priverstas slapstytis? 

— Ofiras turi labai vertingą savybę: jis magas. 

— Yra šimtai magų, burtininkų, kerėtojų ir ko tik nori! 

— Tačiau būtent šis sukėlė pavojų Nefertarės ir jos dukters 
gyvybei. 

— Ką tu čia šneki? 

— Jūsų sesuo Dolantė įsitikinusi, kad Ofiras - išminčius ir 
kad Lita atsisės Egipto sostan. Kadangi Dolantė pasikliauja 
manimi tikėdamasi, kad aš padėsiu suvienyti Atono šalinin- 
kus, ji nieko nuo manęs neslepia. Ofiras yra pavojingas ma- 
gas, pasiryžęs pralaužti ir sunaikinti magišką karališkosios po- 
ros apsaugą. 

— Tu tuo tikras? 

— Pamatęs jį, pats tuo įsitikinsite. Bet tai dar ne viskas, Še- 
narai; ar jūs pagalvojote apie Mozę? 

— Apie Mozę? O kodėl aš turėčiau apie jį galvoti'? 

— Echnatono idėjos gana artimos kai kuriems hebrajams. Juk 
sklando gandai, kad Faraono draugas neranda sau ramybės lauk- 
damas ir tikėdamasis vienintelio dievo apsireiškimo ir kad jo 
pasitikėjimas mūsų civilizacijos vertybėmis susvyravo. 

Šenaras atidžiai pažvelgė į Mebą. 

— Ką tu siūlai? 

— Kad jūs paskatintumėte Ofirą tęsti savąją juodojo mago 
veiklą ir susitiktumėte su Moze. 

— Tavoji Echnatono palikuonė nekelia man simpatijų... 

— Man taip pat, bet - ar mums ne vis tiek? Įtikinkime Otirą, 
kad mes tikime Atoną ir tikime tuo, kad Lita karaliaus. Kai 
magas nusilpnins Ramzį ir nuteiks Mozę prieš valdovą, mes 
atsikratysime to abejotino tipo ir jo globotinės. 

— Įdomus planas, brangusis Meba. 

— Tikiuosi, kad jūs jį patobulinsite. 

— Ko nori mainais? 

— Atgauti savo ankstesnį postą. Diplomatija — visas mano 
gyvenimas; man patinka priiminėti ambasadorius, vadovauti 
kviestiniams pietums, užuominomis diskutuoti su aukštais už- 
sienio pareigūnais, stumtelėti vienu kitu karjeros laipteliu aukš- 
tyn gerą pažįstamą, spęsti žabangus, mėgautis protokolo ce- 
remonijomis... Niekas negali to suprasti, jei pats nebuvo di- 
plomatu. Kai būsite faraonas, skirkite mane užsienio reikalų 
ministru. 

— Tavo pasiūlymai tikrai verti dėmesio. 

Meba netvėrė džiaugsmu. 

— Jei neprieštarausite, aš mielai išgerčiau truputį vyno. Man 
jau nebegelia galvos. 


Bakhenas, ketvirtasis Amono žynys, puolė kniūbsčias prieš 
Ramzį: 

— Neturiu kuo pasiteisinti, Jūsų Didenybe. Tik aš kaltas dėl 
tos baisios nelaimės. 

— Kokios nelaimės? 

— Mes vos nepraradome obelisko, laivo įgula vos nežuvo... 

— Beprasmiška kankintis dėl įsivaizduojamų negandų, Bak- 
henai. Svarbu tiktai tikrovė. 

— Mano neatsargumas neatleistinas. 

— O kodėl tu pasielgei taip neatsargiai? 

— Aš norėjau, kad Luksoras taptų jūsų valdomo Egipto puoš- 
mena. 

— Manai, man užteks vienos tokios puošmenos? Stokis, Bak- 
henai. 

Buvęs Ramzio karybos mokytojas liko toks pat tvirtas ir 
stiprus. Jis labiau panėšėjo į atletą nei į atsiskyrėliškai gyve- 
nantį žynį. 

— Tau pasisekė, Bakhenai, o aš vertinu žmones, kuriems li- 

kimas palankus. Nukreipti į šalį lemties smūgį — argi tai ne 
magiškų žmogaus gebėjimų apraiška? 

- Jeigu ne jūs... 

— Vadinasi, tu sugebi padaryti taip, kad Faraonas atvyktų 
kaip tik ten, kur jo būtinai reikia! Šaunus žygdarbis, ką ir sa- 
kyti — vertas paminėti metraščiuose. 

Bakhenas baiminosi, kad po tokių ironiškų žodžių gali laukti 
rūsti bausmė, bet Ramzis atitraukė skvarbų žvilgsnį nuo Amo- 
no žynio ir ėmė stebėti, kas dedasi baržoje. Obeliskas buvo 
iškraunamas sklandžiai ir pakankamai sparčiai. 

— Tas obeliskas nuostabus. Kada bus gatavas antras? 

— Tikiuosi, rugsėjo pabaigoje. 

— Tegu meistrai pasiskubina iškalti hieroglifus! 

— Asuano akmens skaldyklose jau labai karšta. 

— Kas tu toks, Bakhenai: statytojas ar verksnys? Keliauk ten 
ir pasirūpink, kad darbas būtų baigtas. O kaip milžinų statulos? 

— Akmentašiai parinko joms puikų smiltainį Gebel-Zilzilės 
skaldyklose. 

— Tegu jie taip pat nedelsdami imasi darbo. Dar šiandien 
skulptoriai negaištų veltui nė valandos. Kodėl didysis kiemas 
dar nebaigtas? 

— Jūsų Didenybe, dirbti greičiau — neįmanoma! 

— Klysti, Bakhenai. Norint pastatyti ka šventovę, nuolat ku- 
riančios visatą galybės poilsio vietą, negalima elgtis lyg būtum 
paprastas meistras, dvejojąs dėl tinkamų medžiagų ir būsimų dar- 
bų eigos. Tu pasirodei esąs lėtas ir tingus - štai tavo tikroji kaltė. 

Apstulbintas Ramzio žodžių, Bakhenas nepajėgė net pro- 
testuoti. 

— Kai Luksoras bus baigtas, jis ims skleisti ka energiją, kuri 
man būtina kuo greičiau. Pakviesk geriausius amatininkus. 

— Kai kurie dirba jūsų amžinojoje buveinėje, Karalių slėnyje. 

— Atsiųsk juos čia, mano kapavietė palauks. Tu imsiesi dar 


1, 
0 


MSI, 
JTO 


288 


vieno skubaus darbo: manosios milijonų metų šventyklos sta- 
tybos vakariniame Nilo krante. Ji apsaugos karalystę nuo dau- 
gelio nelaimių. 

— Jūs norite... 

— Milžiniško pastato, tokios galingos šventovės, kad jos ma- 
gija atitolintų nesėkmes ir nelaimes. Rytoj mes padėsime pir- 
mąjį jos pamatų akmenį. 

— Jeigu yra Luksoras, Jūsų Didenybe... 

— Dar yra ir Pi-Ramzis, visas miestas. Sukviesk skulptorius 
iš visų provincijų, bet pasilik tik tuos, kurie tikrai talentingi. 

— Jūsų Didenybe, betgi dienos nepailginsi! 

— Jeigu tau trūksta laiko, Bakhenai, tai sukurk jį. 


47 


Dokis susitiko su skulptoriumi Tėbų užeigoje, kur nei vienas, 
nei kitas ligi šiol nebuvo lankęsis. Jiedu atsisėdo tamsiausia- 
me ir nuošaliausiame kamputyje, šalia garsiai besišnekučiuo- 
jančių darbininkų libių. 

— Gavau jūsų kvietimą ir atėjau, - tarė skulptorius. - Kodėl 
prireikė tiek paslaptingumo? 

Užsidėjęs dengiantį ausis peruką, kurio sruogos leidosi ko- 
ne ligi pat akių, Dokis buvo neatpažįstamai pasikeitęs. 

— Ar jūs kam nors sakėtės gavęs iš manęs laišką? 

— Ne, niekam. 

— Net Žmonai? 

— Aš viengungis. 

— O meilužei? 

— Su ja aš susitiksiu tik rytoj vakare. 

— Duokite man tą laišką. 

Skulptorius padavė Dokiui papiruso ritinėlį, kurį šis kuo 
smulkiausiai suplėšė. 

— Jei mudu nesusitarsime, — paaiškino jis pašnekovui, — tai 
neliks jokių mūsų susitikimo pėdsakų. Aš jums niekad nera- 
šiau, ir mes niekada nesimatėme. 

Kresnas plačiapetis skulptorius nelabai suvokė, kam reika- 
lingas visas tas perdėtas atsargumas. 

— Aš jau dirbau Karnako šventyklai ir man neteko dėl to 
apgailestauti, bet dar niekas manęs nekvietė užeigon ir ne- 
paistė kažkokių niekų! 

— Tuomet kalbėkime tiesiai šviesiai: ar norite būti turtingas? 

— Kas gi to nenori? 

— Jūs galite praturtėti lengvai ir greitai, bet teks rizikuoti. 

— Kuo ir kaip? 

— Pirma, nei aš jums tai pasakysiu, mudviem reikia susitarti. 

— Dėl ko? 

— Kad jūs išvyksite iš Tėbų, jei atmesite mano pasiūlymą. 

— Ojei ne? 

— Ką gi, matau, kad verčiau mudviem atsisveikinti dabar pat. 

Dokis pakilo. 

— Sutarta. Neišeikite. 

— Stebint tylos deivei, kuri nutrenks priesaikos laužytoją, 
duokite man žodį - prisiekite Faraono gyvybe. 

— Prisiekiu. 

Priesaika buvo magiškas aktas, saistęs žmogų visam laikui. 
Sulaužęs priesaiką netekdavo ka, tokiu būdu pražudydamas 
savo sielą. 

— Aš jūsų paprašysiu tik iškalti vienoje steloje hieroglifus, — 
tarė Dokis. 

— Betgi... juk tai - mano amatas! Kam tada tos paslaptys? 

— Kai ateis laikas, sužinosite. 

— O... koks gi tasai turtas? 

— Trisdešimt pieningų karvių, šimtas avių, dešimt riebių jau- 
čių, lengva valtis, dvidešimt porų sandalų, baldai ir arklys. 

Skulptorius apstulbo: 

— Visa tai... už paprastą stelą? 

— Tikrai taip. 

— Tik beprotis galėtų atsisakyti. Sutarta! 

Abu vyrai sukirto rankas. 

— Kada imtis darbo? 

— Rytoj, auštant, vakariniame Tėbų krante. 


Meba pakvietė Šenarą į vieno savo buvusio pavaldinio sody- 
bą plyname lauke už dvidešimties kilometrų į šiaurę nuo Tėbų. 

Buvęs užsienio reikalų ministras ir vyresnysis Ramzio brolis at- 
vyko ten skirtingais keliais ir dviejų valandų skirtumu. Šenaras 
nutarė būsiant geriau nieko nesakyti Ašai apie tą susitikimą. 

- Tavo magas vėluoja, - papriekaištavo Šenaras Mebai. 

— Jis pažadėjo atvykti. 

— Aš nepratęs laukti. Jeigu jis nepasirodys čia anksčiau nei 
per valandą, aš iškeliauju. 

Šenarui besipiktinant įėjo Ofiras, lydimas Litos. 

Prasta Šenaro nuotaika beregint dingo. Jis kaip užburtas 
žvelgė į paslaptingą, keliantį nerimą nepažįstamąjį. Liesas, at- 
sikišusia nosimi, labai siauromis, tvirtai sučiauptomis lūpomis, 
libis buvo panašus į grifą, pasiruošusį sudraskyti savo grobį. 
Jauna moteris stovėjo vergiškai panarinusi galvą, lyg visiškai 
nesavarankiška būtybė. 

— Mums tai — didelė garbė, - ištarė Ofiras savo įspūdingu 
žemu balsu, privertęs Šenarą net krūptelėti. - Mes nedrįsome 
tikėtis tokios malonės. 

— Mano draugas Meba daug pasakojo apie jus. 

— Dievas Atonas bus jam už tai dėkingas. 

— Na, šito vardo geriau neminėti. 

— Aš paskyriau savo gyvenimą tam, kad priversčiau pripa- 
žinti Litos teises į sostą. Jeigu vyresnysis Ramzio brolis mane 
priima, argi tai nereiškia, kad jis pritaria mano veiksmams ir 
ketinimams? 

— Jūs samprotaujate visai teisingai, Ofirai, tačiau ar ne per 
menkai vertinate pagrindinę kliūtį - patį Ramzį? 

— Priešingai. Faraonas, valdantis Egiptą, yra ypatinga, ne- 
paprastai stipri ir valinga asmenybė, tad jis labai stiprus prie- 
šininkas, kurio magišką apsaugą bus sunku įveikti. Tačiau ti- 
kiuosi, kad mano turimi ginklai yra veiksmingi. 

— Užsiiminėją juodąja magija baudžiami mirtimi. 

— Ramzis ir jo protėviai bandė sunaikinti Echnatono darbo 
vaisius; mudviejų kova bus negailestinga. 

— Vadinasi, bet koks patarimas veikti nuosaikiai bus be- 
prasmis. 

— Visiškai teisingai. 

— Aš gerai pažįstu savo brolį: jis užsispyręs, staigus ir nepa- 
kęs jokio pasikėsinimo į jo valdžią. Jeigu vienintelio dievo ša- 
lininkai stos jam skersai kelio, jis juos sutriuškins. 

— Todėl vienintelė išeitis - smogti jam iš užnugario. 

— Puikus planas, bet įgyvendinti jį bus nelengva. 

— Mano burtai grauš jį kaip rūgštis. 

— Kaip jums patiktų įsigyti sąjungininką pačioje priešo tvir- 
tovėje? 

Mago akys staiga prisimerkė kaip katino, 0 pro siaurutį ply- 
šelį sklindąs žvilgsnis kiaurai vėrė pašnekovą. 

Šenaras buvo patenkintas savimi: jis pataikė tiesiai į taikinį. 

— Kuo jis vardu? 

— Mozė. Ramzio vaikystės draugas, hebrajas, kuriam šis pa- 
tikėjo Pi-Ramzio statybų priežiūrą. Įkalbėkite jį jums padėti, 
ir mes tapsime jūsų sąjungininkais. 


Elefantinos tvirtovės viršininkas gyveno linksmas ir laimin- 
gas. Po žygio, kuriam vadovavo pats Setis, Egipto globojamos 
Nubijos provincijos laikėsi taikos ir reguliariai tiekė prekes. 

Pietinė šalies siena buvo gerai saugoma; jau daug dešimt- 
mečių jokia Nubijos gentis nė nemanė jos puldinėti. Nubijos 
teritorija visiems laikams tapo Egipto teritorija. Genčių vadų 
sūnūs būdavo auklėjami Egipte, O sugrįžę į gimtinę skleidė 
pareigūno, kurį skirdavo pats faraonas. Nors su ne itin 
mėgo ilgai gyventi svetur, Nubijos vietininko posto daugelis 
geiste geidė, nes jis teikė išskirtinių privilegijų. 

Bet tvirtovės viršininkas nepavydėjo vietininkui, nes jokios 
privilegijos negalėjo prilygti jo gimtosios Elefantinos grožiui 
ir ramybei. Tvirtovės įgulos kariai pradėdavo treniruotis nuo 

aušros, O paskui talkindavo akmenskaldžiams padėdami pa- 
krauti granito luitus į šiaurėn plaukiančias baržas. Kaip toli 
praeityje liko visi karo Žygiai, ir kaip gerai, kad tai buvo taip 
seniai! 

Tapęs tvirtovės viršininku, karvedys virto muitininku. Jo vy- 
rai tikrindavo iš Pietų atvežamas prekes ir nustatydavo joms 
muito mokestį priklausomai nuo tarifų, kuriuos nurodydavo 
Ekonomikos ir Finansų ministerijos. Štabo būstinę užgriozdė 
kalnai popierių ir administracinių dokumentų, bet aukštasis 
karininkas buvo linkęs mieliau kautis su jais nei su grėsmin- 
gaisiais nubiais. 

Po valandėlės jis įlips į savo greitaeigį laivą ir plauks apžiū- 
rėti įtvirtinimų iš Nilo pusės, kaip kasdien, mėgaudamasis švel- 
niu vėju ir grožėdamasis krantais bei uolomis. Na, kaip čia 
nepagalvosi apie gardžius pietus, kuriuos jis grįžęs skanaus kar- 
tu su jauna našle, jau truputį primiršusia savo netektį? 

Staiga tvirtovės viršininkas krūptelėjo, nugirdęs neįprastai 
skubrius žingsnius. 

Uždusęs įlėkė jo pasiuntinys: 

— Skubus pranešimas, vade. 

— Iš kur? 

— Jį atsiuntė būrys, patruliuojantis Nubijos dykumoje. 

— Aukso kasyklos? 

— Taip, vade. 

— Ką pranešė žygūnas? 

— Kad padėtis labai rimta. 

Kitaip sakant, viršininkas negalėjo padėti to papiruso riti- 
nėlio spinton ir kelioms dienoms jį ten pamiršti. Jis nuėmė 
antspaudą, išvyniojo papirusą, perskaitė tekstą ir nustėro. 

— To... to negali būti! Tai - melas! 

— Ne, vade. Žygūnas jūsų žinioje. 

— Kaip tai galėjo atsitikti? Nubijos maištininkai užpuolė ka- 
rinę vilkstinę, gabenančią Egiptan auksą! 

Ką tik stojo jaunatis. 

Užsidėjęs peruką, pridengęs kūną tik senovine klubjuoste, 
Ramzis buvo panašus į Senosios Karalystės laikų faraoną. 
Karalienė vilkėjo ilgą baltą suknelę, standžiai aptempiančią 
jos kūną. Vietoj karūnos ant galvos spindėjo septyniakampė 
deivės Sešatės žvaigždė. Nefertarė įkūnijo tą deivę atliekant 
Ramezėjaus — milijonų metų šventyklos — įkūrimo apeigas. 
Ramzis prisiminė, kaip gyveno tarp akmenskaldžių Gebel- 
Zilzilės akmens skaldyklose, kur darbavosi kūju ir kaltu. Ta- 
da jis norėjo.tapti tos bendrijos nariu — kol tėvas neišsklaidė 
jo svajonių. 

Karališkąją porą lydėjo trisdešimt žynių, atvykusių iš Kar- 
nako šventyklos. Jiems vadovavo didysis žynys Nebu, antrasis 
žynys Dokis ir ketvirtasis žynys Bakhenas. Nuo rytojaus jis įkin- 
kys į darbą du architektus ir jų brigadas. 

Penki hektarai! Penki hektarai -„tokį plotą Ramzis skyrė 
milijonų metų šventyklai. Be pačios šventovės, čia turėjo būti 
rūmai ir daug kitų pastatų, įskaitant biblioteką, sandėlius ir 
sodą. Šis ekonomiškai nepriklausomas šventasis miestas bus 
skirtas garbinti Faraono turimai antgamtinei galiai. 

Apstulbintas plano užmojo, Bakhenas nenorėjo nė galvoti 
apie jo laukiančius sunkumus ir atidžiai stebėjo kiekvieną ka- 
rališkosios poros gestą. Nustatę simbolinius būsimojo pastato 
kampus, valdovas su karaliene ilgais mediniais plaktukais įka- 
lė pamatus žyminčius kuoliukus ir įtempė tarp jų virvę šauk- 
damiesi Imhotepo —- pirmosios piramidės kūrėjo ir pavyzdžio 
visiems Egipto architektams. 

Po to Faraonas kauptuku išrausė griovį pamatui ir įdėjo ten 
aukso bei sidabro luitelių, miniatiūrinių įrankių ir amuletų, o 
paskui užžėrė juos smėliu, paslėpdamas nuo susirinkusiųjų 
žvilgsnių. 

Tvirta ranka Ramzis svertu padėjo į vietą pirmąjį kertinį 
akmenį ir pats nuliejo pirmą plytą. Jam padarius pradžią, čia 
iškils šventyklos pagrindas, sienos ir lubos. Tada atėjo laikas 
apvalymo apeigoms: Ramzis apėjo šventyklos plotą, barstyda- 
mas smilkalų grūdelius, kurių hieroglifais užrašytas pavadini- 
mas - sonter - reiškė „tas, kuris suteikia dieviškąją galią“. 

Bakhenas pastatė medines duris. Tai buvo būsimųjų monu- 
mentalių pastato durų maketas. Pašventinęs jas, valdovas at- 
vėrė savosios milijonų metų šventyklos burną ir suteikė jai gy- 
vybę. Nuo šiol čia bus Žodis. Dvylika kartų Ramzis smogė baltu 
vėzdu į tas duris, šaukdamasis dievybių. Laikydamas rankoje 
degančią lempą, jis apšvietė šventovę, kur turėjo tvyroti Ne- 
matomasis. 

Pagaliau jis pasakė senovinę ištarmę, teigdamas, kad pa- 
statė šią šventyklą ne sau pačiam, o dovanoja ją tikrajam jos 
šeimininkui - Įstatymui, visų Egipto šventyklų pradžiai ir pa- 
baigai. 

Bakhenas pasijuto išgyvenęs tikrą stebuklą. Tai, kas vyko 
čia, kelių privilegijuotų stebėtojų akyse, pranoko Žmogaus pro- 
tą. Ši dar visai tuščia žemė, dabar jau priklausanti dievams, 
ėmė skleisti ka galybę. 

— Įkūrimo stela jau parengta, - paskelbė Dokis“ 

— Tegu ją pastato, - įsakė valdovas. 

Dokio papirktas skulptorius atnešė nedidelį akmenį, išmar- 
gintą hieroglifais. Tekstas skelbė, kad Ramezėjaus žemė bus 
šventa per amžius; ženklų magija pavertė žemę dangumi. 

Į priekį išėjo Setau, nešdamasis rankose švarų papirusą ir 
indelį šviežio rašalo. Dokis krūptelėjo: jis nebuvo numatęs, 
kad į apeigas gali įsiterpti tas netašytas žmogėnas. 

Setau užrašė papiruse kažkokį tekstą, išrikiuodamas hierog- 
lifus horizontaliomis eilutėmis iš dešinės į kairę, ir garsiai jį 
perskaitė: 

— „Teužspaudžia mirtis lūpas tiek naktį, tiek dieną kiekvie- 
nam, kas drįs burnoti prieš Faraoną ar norės tai padaryti. Te- 
bus ši milijonų metų šventykla magiškoji siena, ginanti valdo- 
vą ir sauganti jį nuo pikto.“ 

Dokį išpylė prakaitas. Niekas jo neperspėjo, kad galimas 
toks magiškas intarpas - dar laimė, kad jis negalės nei ką nors 
pakeisti, nei sukliudyti įgyvendinti jo sumanymą. 

Setau įteikė suvyniotą papirusą Ramziui. Faraonas prispau- 
dė prie jo savo antspaudą ir padėjo ritinėlį stelos papėdėje, 
kur jis turėjo būti užkastas. Pažvelgęs į hieroglifus, valdovas 
prikėlė juos gyvenimui. 

Staiga jis atsigręžė ir rūsčiai paklausė: 

— Kas iškalė šiuos hieroglifus? 

Skulptorius žengtelėjo į priekį: 

— Aš, Jūsų Didenybe. 

— Kas tau davė tekstą, kurį tu iškalei? 

— Pats didysis Amono žynys, Jūsų Didenybe. 

Skulptorius puolė kniūbsčias - ir iš pagarbos, ir vengdamas 
įniršusio Ramzio žvilgsnio. Tradicinis įrašas, susijęs su milijo- 
nų metų šventyklos įkūrimu, buvo pakeistas ir iškreiptas, to- 
kiu būdu netekdamas apsauginės galios. 

Vadinasi, senasis Nebu, tapęs tamsybių jėgų sąjungininku ir 
parsidavęs Faraono priešams, išdavė Ramzį! Valdovui kilo no- 
ras suknežinti jam galvą tuo pačiu mediniu plaktuku, kuriuo 
jis įkalė kuoliukus šventyklos pamatams pažymėti, bet keista 
energija, trykštanti iš pašventintos žemės, paskleidė palaimin- 
gą šilumą Ramzio gyvybės medžiu - jo stuburu. Faraono siela 
tis šiuo atveju. Vos žymus Nebu judesys patvirtino Ramzio nuo- 

monę. 

— Stokis, skulptoriau. 

Šis pakluso. 

— Prieik prie didžiojo Žynio ir atvesk jį pas mane. 

Dokis džiūgavo. Viskas klostėsi kuo puikiausiai pagal jo pla- 
ną. Senio pasiteisinimai bus painūs ir nereikalingi, Faraonas jį 
rūsčiai nubaus, ir didžiojo žynio postas atsilaisvins. Šį kartą 
valdovas paskirs į šias pareigas prityrusį žmogų, puikiai išma- 
nantį šventyklų reikalų tvarkymo subtilybes - jį, Dokį. 

Skulptorius buvo gerai įsidėjęs į galvą, ką turi sakyti ir dary- 
ti. Jis sustojo priešais senuką, laikiusį rankoje paauksuotą laz- 
dą. Ant jo didžiojo piršto spindėjo auksinis žiedas. Tai buvo 
du didžiojo Amono žynio valdžios simboliai. 

— Ar tikrai šitas žmogus davė tau tekstą, kurį tu turėjai iš- 
kalti steloje? — paklausė Ramzis. 

— Tas pats. 

— Vadinasi, tu meluoji. 

— Ne, Jūsų Didenybe! Prisiekiu, kad didysis Amono žynys 
asmeniškai... 

— Tu gi jo akyse nematei, skulptoriau. 

Nebu atsiėmė savo žiedą ir lazdą iš seno žynio, kuriam jis 
buvo juos perdavęs tuo metu, kai skulptorius kaltino didįjį 
Amono žynį, stovėdamas į jį nugara. 

Apdujęs amatininkas ėmė drebėti. 

— Doki... Kur tu, Doki? Privalai man padėti, juk aš čia nie- 
kuo dėtas! Tai tu liepei man pasakyti, kad didysis Amono žy- 
nys norėjo sunaikinti šventyklos magiją! 

Dokis leidosi į kojas. 

Netekęs iš įsiūčio galvos, skulptorius pasivijo jį ir ėmė iš vi- 
sų jėgų tvoti kumščiais. = 

Nuo smūgių Dokis mirė. Skulptorius buvo apkaltintas nusi- 


kaltimu, susijusiu su kraujo praliejimu, hieroglifų gadinimu, 
papirkimu ir melagingu liudijimu. Jis turėjo stoti prieš vizirio 

teismą. Jo laukė arba mirties bausmė savižudybės forma, arba 
sunkieji darbai katorgoje kurioje nors iš oazių. 

Kitą dieną po tų dramatiškų įvykių Ramzis pats saulei lei- 
džiantis pastatė Ramezėjaus įkūrimo stelą su deramai ištaisy- 
tu įrašu. 

Taip gimė Ramezėjus. 

— Ar įtarei, kad Dokis nori tau pakenkti? — paklausė Ram- 
zis Nebu. 

— Tokia jau ta žmogaus prigimtis, - atsakė didysis žynys. — 
Maža žmonių, kurie tenkinasi tuo, kad žengia savu keliu, ne- 
pavydėdami kitam. Kaip teisingai rašo išminčiai, pavydas yra 
mirtina liga, kurios nesugebėtų išgydyti joks gydytojas. 

— Reikia ką nors paskirti vietoj Dokio. 

— Jūs galvojate apie Bakheną, Jūsų Didenybe? 

— Žinoma. 

— Aš neprieštarausiu jūsų sprendimui, bet jis man atrodo 
per ankstyvas. Jūs įpareigojote Bakheną prižiūrėti darbus Luk- 
sore bei jūsiškėje milijonų metų šventykloje ir buvote visiškai 
teisus: šis žmogus vertas jūsų pasitikėjimo. Bet neužkraukite 
jam pernelyg sunkios naštos, neleiskite jam blaškytis tarp šim- 
tų įvairiausių darbų ir reikalų. Ateis laikas, ir jis pats įveiks 
kitas žynių hierarchijos pakopas. 

— Ką gi tu siūlai? 

— Paskirkite į Dokio vietą kokį nors senuką — panašų į ma- 
ne, linkusį į apmąstymus ir daugiausia besirūpinantį apeigo- 
mis. Tokiu būdu Amono šventykla Karnake nekels jums jokių 
rūpesčių. 

— Tuomet parink jį pats. Ar jau susipažinai su Ramezėjaus 
planu? 

— Aš nugyvenau ilgą ir ramų gyvenimą, ir jeigu ko nors gai- 
liuosi, tai tik vieno dalyko: kad nesulauksiu tos dienos, kada 
galėčiau pamatyti jūsiškę milijonų metų šventyklą visiškai uŽ- 
baigtą. 

— Kas Žino, Nebu, gal dar pamatysi? 

— Jūsų Didenybe, man gelia kaulus, akys silpsta, ausys men- 
kai begirdi, o miegu aš vis daugiau. Artėja galas, aš tai jaučiu 
ir Žinau. 

— Juk išminčiai sulaukia šimto dešimties metų. 

— Aš — tik senas žmogus, kurį likimas gausiai apdovanojo 
savo malonėmis. Kodėl turėčiau prikaišioti mirčiai už tai, kad 
ji atsiims laimę, kuria aš taip ilgai naudojausi, ir perduos ją 
kam nors kitam? 

— Tavo protas dar aštrus, o nuovoka kuo puikiausia. Kas bū- 
tų atsitikę, jei tu nebūtum padavęs savo žiedo ir lazdos anam 
žyniui? 

— Atsitiko taip, kaip turėjo atsitikti; Maat įstatymas mus 
sergsti. 

Ramzis pažvelgė į plačią erdvę, kur turėjo iškilti jo milijo- 
nų metų šventykla. 

— Aš regiu didžiulį pastatą, Nebu, - didingą šventyklą iš gra- 
nito, smiltainio ir bazalto. Jos pilonai rems dangų, o durys bus 
paauksuotos bronzos; ant tyro vandens baseinų kris medžių 
šešėlis; aruodai bus pilni grūdų; iždinėje bus saugoma daug 
aukso, sidabro, brangakmenių ir retų vazų. Puikios statulos 
puoš kiemus ir koplyčias, o visus tuos stebuklus patikimai sau- 
gos ir gins aukšta, tvirta siena. Saulei tekant ir leidžiantis mes 
kartu kilsime į terasą ir garbinsime akmenyje įsikūnijusią am- 
žinybę. Šioje šventykloje amžinai gyvuos trys būtybės: mano 
tėvas Setis, mano motina Tuja ir mano žmona Nefertarė. 

— Jūs pamirštate ketvirtąją būtybę, kuri yra ir pirmoji, - sa- 
ve patį, Ramzi. 

Prie faraono priėjo didžioji valdovo sutuoktinė, nešdamasi 
akacijos sodinuką. 

Ramzis atsiklaupė ir pasodino medelį, o Nefertarė atsar- 
giai jį palaistė. 


„= . 


— Prižiūrėk tą medį, Nebu; jis augs kartu su mano šventykla. 

Teleidžia man dievai kada nors ilsėtis jo išganingame pavėsy- 
je, pamiršus žmones ir pasaulį, ir išvysti jo kamiene bei lapijo- 
je įsikūnijusią Vakarų deivę dar prieš tai, kai ji paims mane už 


rankos ir išsives anapus. 

Mozė išsitiesė savo figmedžio lovoje. 

Jis jautėsi labai pavargęs, tiesiog sunkte išsunktas. Kokie 
penkiasdešimt nelaimingų atsitikimų - dar gerai, kad nereikš- 
mingų; du darbininkai lengvai susižeidė rūmų statybose; tre- 
čiųjų kareivinių statybos aikštelei pavėluotai pristatytas mais- 
tas; apie tūkstantį netinkamai pagamintų plytų teko sunaikin- 
ti... Nieko ypatinga; tiesą sakant, visa tai tebuvo įprasti ne- 
sklandumai, bet šitaip besikaupią krūvon rūpesčiai ėmė pa- 
mažu pakirtinėti jo ištvermę. 

Mozę vėl apniko sunkios mintys ir begaliniai klausimai. Jis 
džiaugėsi statydamas šią sostinę; bet statyti šventyklas daugy- 
bės dievų, kuriems priklausė ir pražūtingasis Setas, garbei — 
argi tai nereiškė įžeisti vienintelį dievą? Būdamas Pi-Ramzio 
sius kultus faraono šlovės augimo. 

Kažkas sukrutėjo kambario kampe prie lango. 

— Kas ten? 

— Draugas. 

Iš prietemos išėjo liesas vyriškis plėšraus paukščio profiliu 
ir žengė į mirguliuojančią šviesą, kurią skleidė aliejinė lempa. 

— Ofiras! 

— Norėčiau su tavim pasikalbėti. 

Mozė atsisėdo lovoje. 

— Aš pavargęs ir noriu miego. Pasimatysime rytoj statybų 
aikštelėj — jei aš turėsiu tam laiko. 

— Bičiuli, man gresia pavojus. 

— Kodėl? 

— Pats žinai! Todėl, kad aš tikiu vienintelį dievą, žmonijos 
išgelbėtoją. Dievą, kurį paslapčia garbina tavo tauta ir kuris 
rytoj viešpataus visame pasaulyje, sunaikinęs stabus. O jo per- 
galė turi prasidėti Egipte. 

— Gal pamiršai, kad Ramzis - faraonas? 

— Ramzis - tironas. Jam rūpi tik jo paties galybė, 0 į visa tai, 
kas dieviška, jam nusispjauti. 

— Patarčiau jį gerbti. Ramzis - mano draugas, aš statau jo 
sostinę. 

— Aš vertinu tavo kilnius jausmus ir ištikimybę draugui. Bet 
tave kankina abejonės, Moze, ir tu tai supranti. Širdyje tu atsi- 
sakai šios karalystės ir tikiesi, kad ateis tikrojo Dievo karalystė. 

— Ofirai, tu kliedi. 

Libis įsmeigė atkaklų žvilgsnį į pašnekovą: 

— Būk nuoširdus, Moze, liaukis sau melavęs. 

— Bene pažįsti mane geriau nei aš pats? 

— Kodėl gi ne? Mes atsisakome tų pačių paklydimų ir išpa- 
žįstame tą patį idealą. Sujungę savo jėgas, mes pakeisime šį 
kraštą ir jo gyventojų ateitį. Nori tu to ar ne, bet tu tapai heb- 
rajų vadu, Moze. Tavo vadovaujami jie liovėsi riejęsi. Tu net 
nepajutai, kaip susiformavo tauta. 

— Hebrajai paklūsta Faraono valdžiai, o ne manajai. 

— Aš neigiu tą diktatūrą! O tu - tu taip pat ją neigi. 

— Klysti: kiekvienas tedirba savo darbą. 

— Tavo darbas — vesti savo tautą į tiesą; manasis - įvesti vie- 
nintelio dievo kultą, pasodinant Egipto sostan Litą, teisėtą Ech- 
natono įpėdinę. 

— Liaukis svaičiojęs, Ofirai; kurstymas sukilti prieš Faraoną 
gali baigtis tik katastrofa. 

— Tai gal Žinai kitokį būdą vienintelio dievo viešpatijai įkur- 
ti? Kai tau atsiveria tiesa, reikia mokėti už ją pakovoti. 

— Lita ir tu... Du aiškiaregiai! Tiesiog juokinga. 

— Nejaugi tu tikrai manai, kad mudu su ja visai vieni? 

Mozė susidomėjo. 

— Na... juk tai - akivaizdu... 

— Nuo tada, kai mes su tavim susitikome pirmą kartą, padė- 
tis gerokai pasikeitė, — tarė Ofiras. — Vienintelio dievo šalinin- 
kų daugiau, nei tu manai, ir jie kur kas ryžtingesni, nei tau 
atrodo. Ramzio galybė - tik iliuzija, į kurios spąstus jis pats 
įklius. Nemaža dalis šios šalies aukštuomenės seks mūsų pė- 
domis, kai tu, Moze, atversi kelią. 

— Aš... Kodėl aš? 

— Dėl to, kad tu sugebi mums vadovauti ir stoti tikrojo tikė- 
jimo šalininkų priešakyje. Lita ligi savo iškilimo turi likti šešė- 
lyje, o aš — tik maldos Žmogus, neturįs įtakos miniai. O kai 
prabilsi tu, tavo balsas bus išgirstas ir išklausytas. 

— Kas tu esi iš tikrųjų, Ofirai? 

— Paprastas tikintysis, kuris, kaip kadais Echnatonas, įsitiki- 
nęs, kad vienintelis dievas viešpataus visoms tautoms, iš pra- 
džių pažeminęs pasipūtėlį Egiptą. 

Mozei jau seniai reikėjo išprašyti lauk tą pamišėlį, bet jo 
kalbos jį užbūrė. Ofiras pagarsino tai, kas slypėjo hebrajo gal- 
voje, bet tos mintys turėjo tokią griaunamąją galią, kad Mozė 
tuoj pat vydavo jas šalin. 

— Tu kuri beprotiškus planus, Ofirai, ir neturi jokių šansų 
laimėti. 

— Laiko srautas teka mūsų kryptimi, Moze; savo kelyje jis 
nušluos viską. Stok hebrajų priekyje, duok jiems šalį, kur jie 
galėtų suklupti prieš vienintelį dievą ir pripažinti jį visagaliu. 
Lita valdys Egiptą, mes būsime sąjungininkai, ir ši sąjunga taps 
židiniu, iš kur sklis tiesa visoms tautoms. 

— Tai viso labo tik svajonė. 

— Nei tu, nei aš nesame svajotojai. 

— Kartoju: Ramzis - mano draugas, ir jis nepakęs jokių ne- 
ramumų savo šalyje. 

— Ne, Moze, jis tau ne draugas, o pikčiausias priešas: tas, 
kuris nori užgniaužti tiesą. 

— Išeik iš mano namų, Ofirai. 

— Apgalvok mano žodžius ir ruoškis veikti. Netrukus mudu 
vėl pasimatysime. 

— Nė nesitikėk. 

— Iki greito pasimatymo, Moze. 

Hebrajas nesumerkė akių visą naktį. 

Kiekvienas Ofiro žodis vėl skambėjo jam ausyse, lyg banga 
nusinešdamas būgštavimus ir abejones. Nors Mozė dar neno- 
rėjo net pats sau to prisipažinti, kaip tik tokio susitikimo jis 
jau seniai laukė. 


Liūtas ir šuo, tingiai tysodami greta ant žemės, baigė kram- 
snoti paukštienos kauliukus. Sėdėdami apsikabinę palmės še- 
šėlyje, Ramzis su Nefertare grožėjosi aplink Tėbus vešinčiais 
laukais. Nors ir nelengvai, bet valdovui vis dėlto pavyko įkal- 
bėti Seramaną leisti jam trumpam pasprukti iš rūmų. Argi Nu- 
galėtojas su Budrium nebuvo geriausi asmens sargybiniai? 

Iš Memfio gauta puikių naujienų. Mažoji Meritamon labai 
pamėgo savo žindyvės pieną. Mažylę pirmąkart aplankė jos 
brolis Kha, kuriuo uoliai rūpinosi jo mokytojas Nedžemas, 
žemdirbystės ministras. Gražioji Izetė džiaugėsi, kad karališ- 
kajai porai gimė duktė, ir perdavė Nefertarei nuoširdžiausių 
linkėjimų. 

Švelnūs besileidžiančios saulės spinduliai nuauksino akso- 
minę Nefertarės odą. Vaiskiame ore pasklido fleitos melodi- 
kiais nešuliais apkrauti asilai bidzeno besiruošiančių vakarie- 
niauti ūkių link. Vakaruose saulė įgavo oranžinį atspalvį, o Tėbų 
kalnas nusidažė rausvai. 

Po karštos vasaros dienos stojo švelnus, tykus vakaras. Koks 
gražus buvo Egiptas, pasipuošęs auksu ir žaluma, Nilo sidab- 
ru ir saulėlydžio žara! Kokia graži buvo Nefertarė, vos pri- 
dengta plonytės, permatomos lino suknelės! Nuo jos lanks- 

taus kūno dvelkė svaigus kvapas, o rimtas ir ramus veidas at- 
spindėjo tyrą ir kilnią sielą. 

— Ar aš tavęs vertas? — paklausė Ramzis. 

— Koks keistas klausimas... 

— Kartais tu man atrodai esanti taip toli nuo šio pasaulio ir 
j0 bjaurasties, nuo dvaro ir jo menkystės, nuo žemiškųjų mūsų 
pareigų ir tikslų. 

— Gal aš nesusidoroju su savo užduotimi? 

— Priešingai, tu nedarai nė menkiausios klaidos, tarsi visada 
būtum buvusi Egipto karalienė. Aš myliu tave, Nefertare, ir 
žaviuosi tavimi. 

Jųdviejų lūpos, karštos ir virpančios, susiliejo ilgame buči- 
nyje. 

— Buvau nusprendusi netekėti, - prisipažino Nefertarė, - ir 
praleisti savo gyvenimą atsiskyrusi šventykloje. Aš nebuvau 
abejinga Žmonėms ir jais nesibjaurėjau, bet man atrodė, kad 
jie visi daugiau ar mažiau vergauja kokiai nors aistrai ar tušty- 
bei, dėl kurios galiausiai tampa silpni ir menki. Tu nesivaikei 
garbės, nes likimas pats parinko tau kelią. Aš Žaviuosi tavimi, 
Ramzi, ir myliu tave. 

Abu žinojo, kad mąsto ir jaučia kaip viena būtybė ir kad jų 
neišskirs jokie išbandymai. Kartu įkurdami milijonų metų šven- 
tyklą, jiedu atliko pirmąjį magišką karališkosios poros veiks- 
mą, įžengė į bendrą ateitį, ir tik mirtis bus regima to kelio 
pabaiga. 

— Nepamiršk savo pareigos, - priminė Netertarė. 

— Kokios? 

— Pradėti daug sūnų. 

— Aš jau turiu vieną. 

— Tau reikia turėti kelis sūnus. Jeigu tau lemta gyventi ilgai, 
kai kurie galbūt mirs anksčiau už tave. 

— Kodėl mūsų duktė negalėtų būti mano įpėdine? 

— Anot astrologų, ji bus linkusi į apmąstymus, kaip mažasis 
Kha. 

— Juk tokie polinkiai tinka valdovei, tiesa? 

— Viskas priklauso nuo aplinkybių ir nuo mus supančio pa- 
saulio. Šįvakar mūsų šalis — pati taika ir ramybė, bet kas žino, 
kokia ji bus rytoj? 

Vakaro rimtį sudrumstė šuoliais lekiančio žirgo kanopų 
kaukšėjimas. 

Apdulkėjęs Seramana nušoko žemėn. 

— Atleiskite, kad sutrukdžiau, Jūsų Didenybe, - skubus pra- 
nešimas. 

Ramzis permetė akimis sardo įteiktą papirusą. 

— Elefantinos tvirtovės viršininkas praneša, kad sukilę nu- 
biai užpuolė vilkstinę, gabenusią auksą į mūsų pagrindines 
šventyklas, — pasakė jis Nefertarei. 

— Ar yra aukų? 

— Daugiau nei dvidešimt ir daug sužeistų. 

— Veikė keli plėšikai, ar tai —- maišto pradžia? 

— Dar nežinome. 

Susijaudinęs Ramzis Žingtelėjo Seramanos link. Liūtas su 
šunimi, pajutę, kad jų šeimininkas nerimauja, prisiartinę ėmė 
laižyti jam rankas. 

Valdovas ištarė žodžius, kurių jo žmona taip bijojo: 

— Tučtuojau vykstu ten, nes faraonas privalo atkurti tvarką. 
Man nesant, Egiptą valdysi tu, Nefertare. 

Faraono karinę flotilę sudarė dvidešimt pusmėnulio formos 
laivų, kurių pirmagaliai ir paskuigaliai buvo aukštai iškilę virš 
vandens. Didžiulė burė buvo daugybe virvių pritvirtinama prie 
vienintelio stiebo, tokio tvirto, kad jis galėjo atlaikyti bet kokį 
išbandymą. Laivo viduryje buvo erdvi kajutė, skirta įgulai ir 
kariams, o priekinėje denio dalyje esanti mažesnė patalpa pri- 
klausė kapitonui. 

Flagmano laive Ramzis pats patikrino abu vairinius irklus, 
kurių vienas buvo įtaisytas prie kairiojo, o kitas - prie dešinio- 
jo borto. Denyje buvo pastatytas dengtas aptvaras valdovo liū- 
tui ir Šuniui, susirietusiam į kamuolį tarp priekinių plėšrūno 
letenų ir mokančiam mitriai pasinaudoti kasdieniniu gausiu 
savo bičiulio maisto daviniu. 

Kaip ir ankstesnės kelionės metu, Ramzis gėrėjosi nuosta- 
biai mėlynu dangumi, plynomis kalvomis, žalumos salelėmis 
ir siaura žalia juosta, sulaikančia besiveržiančią Nilo link dy- 
kumą. Šis ugnies kraštas, audringas ir kartu keistai nuščiuvęs, 
buvo panašus į jo sielą. 

Virš flotilės praskrisdavo kregždės, karūnuotosios gervės ir 
rausvieji flamingai, o nuo kranto ją šūksniais sveikino linksmi 
pavianai, įsikorę į palmių viršūnes. Pamiršę savo Žygio tikslą, 
kariai leido laiką lošdami kauliukais, gerdami palmių vyną ir 
miegodami kur nors šešėlyje. 

Persikėlimas per antrąjį krioklį ir Kušo krašto prieigos pri- 
minė, kad jie čia atkeliavo ne savo malonumui. Laivai išmetė 
inkarus prie negyvenamo kranto, ir vyrai tylomis išlipo į sau- 
sumą. Kariai pastatė palapines, aptvėrė stovyklą gynybine 
aštriatvore ir ėmė laukti Faraono įsakų. 

Po kelių valandų pas valdovą, sėdintį ant sulankstomos pa- 
auksuoto kedro kėdės, atvyko Nubijos vietininkas su palyda. 

— Malonėk paaiškinti, kas čia dedasi, - pareikalavo Ramzis. 

— Jūsų Didenybe, mes kontroliuojame padėtį. 

— Aš prašau paaiškinti, kas atsitiko. 

Smarkiai sustorėjęs Nubijos vietininkas balta skepetaite nu- 
braukė prakaitą. 

— Įvykis, žinoma, apgailėtinas, bet neverta jo perdėm su- 
reikšminti. 

— Apiplėšta aukso vilkstinė, išžudyti kariai ir kalnakasiai. 
Ar to negana, kad faraonas su ekspediciniu korpusu išsiruoš- 
tų įvykio vieton? 

— Jums nusiųstas pranešimas buvo gal pernelyg paniškas, 
bet kaip aš galėčiau nesidžiaugti Jūsų Didenybės atvykimu? 

— Mano tėvas įvedė Nubijoje taiką ir patikėjo tau ją saugoti. 
Ar ne dėl tavo aplaidumo ir tingėjimo ji buvo sulaužyta? 

— Taip jau buvo lemta, Jūsų Didenybe! 

— Tu — Nubijos vietininkas, dešinysis faraono vėliavnešys, 
nio viršininkas, ir tu drįsti kalbėti apie lemtį... Iš ko tyčiojiesi? 

— Ašelgiausi nepriekaištingai, prisiekiu jums! Bet mano dar- 
bas tiesiog nepakeliamas: kontroliuoti kaimų seniūnus, tikrinti, 
kaip pildomi aruodai, nurodinėti... 

— O kaip auksas? 

— Aš ypač uoliai prižiūriu jo gavybą ir tiekimą, Jūsų Didenybe! 

— Pamiršdamas vilkstinės apsaugą? 

— Kaip aš galėjau numatyti saujelės pamišėlių antpuolį? 

— Argi tai — ne viena iš tavo pareigų? 

— Lemtis, Jūsų Didenybe... 

— Palydėk mane į įvykio vietą. 

— "Tai atsitiko kelyje į aukso kasyklas, nuošalioje ir sausros 
išdegintoje vietovėje. Deja, ten neliko jokių pėdsakų, ir mes 
nieko nesužinosime! 

— Kas užpuolikai? 

— Viena nedidelė gentis. Beje, prieš apiplėšimą visi tie niek- 
šai pasigėrė. 

— Tu jų ieškai? 

— Nubija didelė, Jūsų Didenybe, o mano ginkluotosios pajė- 
gos ribotos. 

— Vadinasi, nebuvo atlikta jokio rimto tyrimo. 

— Tik Jūsų Didenybė galėjo nuspręsti atsiųsti čia kariuo- 
menę. 

— Tu man nebereikalingas. 

— Ar privalau lydėti Jūsų Didenybę persekiojant tuos nusi- 
kaltėlius? 

— Sakyk tiesą, vietininke: ar Nubija pasiruošusi sukilti, no- 
rėdama juos paremti? 

— Na... tai mažai tikėtina, bet... 

— Ar sukilimas jau prasidėjo? 

— Ne, Jūsų Didenybe, bet tų banditų gretos atrodo smarkiai 
išaugusios. Štai kodėl jūsų atvykimas buvo pageidautinas. 


— Gerk, - liepė Setau Ramziui. 

— Ar tai būtina? 

— Ne, bet atsargumas nepakenks. Nuo gyvačių Seramana 
tavęs neapsaugos. 

Valdovas sutiko išgerti pavojingą gėrimą, pagamintą iš dil- 
gėlinių augalų ir skiesto kobros kraujo, kurį Setau periodiškai 
ruošdavo Ramziui. Tokiu būdu įgavęs atsparumą gyvačių nuo- 
dams, faraonas galės nerizikuodamas gyvybe leistis aukso vilks- 
tinės užpuolikų pėdsakais. 

— Ačiū, kad pakvietei mus į šią kelionę; Vandens Lelija la- 
bai džiaugiasi, galėdama vėl pamatyti gimtąją šalį. Be to, mes 
tikimės čia aptikti daugybę puikių roplių! 

— Setau, tai nebus pramoginė kelionė. Be abejo, mes susi- 
dursime su stipriu priešininku. 

— O kas, jei tu paliktum tuos vyrukus su jų auksu ramybėje? 

— Jie vagys ir žudikai. Niekas negali likti nenubaustas, jei 
pažeidė Maat įstatymą. 

— Ir niekas nesuminkštins tavo širdies? 

— Niekas. 

— Ar pagalvojai apie savo saugumą? 

— Reikalas per daug rimtas, kad būtų galima jį patikėti pa- 
valdiniui. 

— Patark savo vyrams būti kaip galima atsargesniems; šiuo 
metų laiku ropliai ypač nuodingi. Tegu kariai išsitepa assa fo- 
etida — persiškos ferulos sakais. Jos siaubingas kvapas atbaido 
kai kurias gyvates. Jeigu kuriam nors kariui įgels gyvatė, pa- 
šauk mane. Aš miegosiu vežime šalia Vandens Lelijos. 

Ekspedicinis korpusas žygiavo akmenuotu taku. Priekyje ant 
tvirtų arklių jojo žvalgas, Seramana ir faraonas, paskui riedė- 
jo jaučių traukiami vežimai, tipeno ginklais ir vandens ąso- 
čiais apkrauti asilai, ir tik tada ėjo pėstininkai. 

Žvalgas nubis buvo įsitikinęs, kad užpuolikai nelabai nuto- 
lo nuo apiplėšimo vietos, nes vos už kelių kilometrų buvo oazė, 
kur vagys galėjo laikinai paslėpti savo grobį, prieš pradėdami 
ieškoti jam pirkėjų. 

Anot turimo žemėlapio, faraonas galėjo nieko nebijodamas 
traukti gilyn į dykumą, nes pakeliui buvo iškastų šulinių. Kaip 
teigė Nubijos valdytojų ataskaitos, jau daug metų nė vienam 
kalnakasiui neteko kęsti troškulio. 

Aptikęs nustipusį asiliuką, žvalgas labai nustebo. Aukso ieš- 
kotojai paprastai pasirinkdavo tik visiškai sveikus gyvulius, pa- 
jėgius ištverti ilgą kelią. 

Tačiau artėjant prie pirmo didelio šulinio visi vėl nurimo ir 
pralinksmėjo. Netrukus bus galima atsigerti ligi soties, pripil- 
dyti ąsočius, gerai nusnūsti tarp keturių kuoliukų ištempto au- 
deklo šešėlyje... Ir karininkai, ir eiliniai kariai tik apie tai ir 
tesvajojo. Kadangi nepraėjus nė trejetui valandų bus visai tam- 
su, valdovas tikriausiai lieps sustoti poilsio. 

Žvalgas pirmasis pasiekė šulinį. Nors svilino karštis, tai, ką 
jis išvydo, privertė jį apsipilti šaltu prakaitu. Jis nubėgo pas 
Ramzį. 

— Jūsų Didenybe... Jis tuščias! 

— Gal vanduo smarkiai nuseko. Įlipk ir pažiūrėk. 

Žvalgas pakluso. Įsitvėręs storos virvės, kurią laikė Sera- 
mana, jis nusileido į šulinį, o kai užsiropštė aukštyn, visiems 
pasirodė, kad per tą trumpą laiką jis paseno daugeliu metų. 

— Nė lašo, Jūsų Didenybe. 

Norint grįžti atgal, ekspediciniam korpusui nebūtų užtekę 
dar turimo vandens - tik ištvermingiausi galbūt gyvi pasiektų 
Egiptą. Tad reikėjo žygiuoti toliau, tikintis prieiti kitą šulinį. 
Tačiau kadangi Nubijos valdytojų pranešimai pasirodė besą 
neteisingi, ar neatsitiks taip, kad kitas šulinys irgi bus išsekęs? 

— Mes galėtume išsukti iš pagrindinio kelio, - pasiūlė žval- 
gas, — ir žygiuoti dešine atšaka sukilėlių oazės link. Pakeliui 
yra šulinys, kuriuo jie naudojasi, kai išsirengia ką nors užpulti. 

— Ilsimės ligi vakaro, - įsakė Ramzis. — Sutemus leisimės į 
kelią. 

— Žygiuoti naktį labai pavojinga, Jūsų Didenybe! Gyvatės, 
galima priešo pasala... 

— Mes neturime galimybės pasirinkti. 

Koks keistas sutapimas! Ramzis pagalvojo apie savo pirmąjį 
žygį į Nubiją kartu su tėvu. Tada kariai susidūrė su tokiais pat 
sunkumais, nes sukilusi gentis buvo užnuodijusi šulinius. Šir- 
dies gilumoje valdovas pripažino nepakankamai įvertinęs pa- 
vojų. Paprastas tvarkos atkūrimo žygis galėjo virsti katastrofa. 

Ramzis kreipėsi į karius ir pasakė jiems visą tiesą. Žinoma, 
jie sunerimo ir nusiminė, bet labiau patyrę neprarado vilties ir 
drąsino bendražygius. Juk jiems vadovavo faraonas, sugebąs 
daryti stebuklus. 

Pėstininkai džiaugėsi, kad žygiuoja nakčia: nors pavojų pa- 
daugėjo, bet eiti buvo lengviau, nes nevargino karštis. Budrus 

ariergardas turėjo duoti atkirtį netikėtam užpuolimui. Būrio 
priekyje atsargiai žengė žvalgas. Buvo pilnatis, tad šviesos už- 
teko, ir žvilgsnis siekė toli. 

Ramzis galvojo apie Nefertarę. Jeigu jis negrįš, jai teks už- 
sikrauti ant pečių Egipto valdymo naštą. Kha ir Meritamon 
pernelyg jauni, kad galėtų karaliauti. Vėl pakels galvas tuščia- 
garbiai, vėl įsisiūbuos ambicijos, pagieža, pyktis; ir įsisiūbuos 
tuo stipriau, kuo ryžtingiau jie buvo nuslopinti. 

Staiga Seramanos žirgas stojo piestu. Visai to nesitikėjęs, 
sardas nespėjo jo suvaldyti, išlėkė iš balno ir krito ant akme- 
nuotos žemės. Pusiau apsvaigintas smūgio, neįstengdamas at- 
sikelti, jis nusirito žemyn smėlėtu šlaitu ir įkrito į kažkokią 
duobę, kurios nuo kelio nebuvo matyti. 

Beveik tuoj pat pasigirdo keistas garsas, panašus į sunkų 
kvėpavimą, privertęs Seramaną net krūptelėti. 

Už poros žingsnių iš visų jėgų šnypštė įniršusi gyvatė, pasi- 
ruošusi pulti taip netikėtai atsiradusį jos valdose įsibrovėlį. 

Krisdamas Seramana pametė kalaviją. Neturint ginklo, jam 
beliko tik trauktis, stengiantis nedaryti staigių judesių. Tačiau 
šnypščianti gyvatė, tarsi perpratusi jo ketinimą, užkirto jam 
kelią, šliauždama skersai duobės pakraščio. 

Sardui smarkiai skaudėjo dešiniąją kulkšnį, dėl to jis nega- 
lėjo atsistoti. Negalėdamas pabėgti nuo gyvatės, jis tapo jai 
lengvai prieinama auka. 

— Prakeikta gyvatpalaike! Per tave aš netenku šaunios mir- 
ties mūšio lauke! 

Gyvatė šnypšdama šliaužė vis arčiau. Seramana metė jai į 
galvą saują smėlio ir tuo sukėlė tik dar didesnį jos įniršį. Tą 
akimirką, kai ji žaibiškai puolė, norėdama įveikti trumputį at- 
stumą, skyrusį ją nuo priešo, dvišaka lazda prismeigė ją prie 
žemės. 

- Šauniai pavyko! - pasidžiaugė Setau. — O juk teturėjau 
vieną šansą iš dešimties. Kad kiek, būčiau nepataikęs prispausti 
jai galvos. 

Jis paėmė gyvatę už kaklo. Jos uodega įnirtingai rangėsi. 

— Kokia ji žavinga, toji šnypščianti trispalvė gražuolė! "Tik 
pažiūrėk, kokie atspalviai: šviesiai mėlynas, tamsiai mėlynas 
ir žalias. Labai elegantiška panelė, tiesa? Ką, tau taip neatro- 
do? Tavo laimė, kad jos šnypštimas sklinda toli ir jį lengva at- 
pažinti. 

— Manau, turėčiau tau padėkoti. 

— Jai įgėlus, padariniai ne tokie baisūs. Įkandimo vieta pa- 
tinsta; patinimas plečiasi ir apima įkąstą kūno dalį, bet sukelia 
kraujavimą, nes ji įšvirkščia nedaug nuodų, nors jie labai stip- 
rūs. Bet jei širdis sveika ir gerai dirba, galima likti gyvam. Tie- 
są sakant, ta tavo gražuolė ne tokia pavojinga, kaip atrodo. 

Setau ėmėsi gydyti išnirusią Seramanos koją, pridėjęs reika- 
lingų žolių ir aprišęs kulkšnį linine juosta, ištepta kraujo pri- 
plūdimą mažinančiu tepalu. Po kelių valandų, kai patinimas 
atsileis, kulkšnis bus sveikutėlė. Įtarusis sardas spėliojo, ar tik 
ne pats gyvačių kerėtojas viską surengė, kad galėtų pasirodyti 
esąs Seramanos išgelbėtojas ir įtikintų jį niekada neketinęs 
pakenkti Ramziui, nes yra tikras jo draugas. Tačiau Setau lai- 
kėsi atokiai nuo sardo, nesistengė išpešti kokios nors naudos 
iš savo geradarystės, ir tai bylojo jo naudai. 

Išaušus būrys sustojo pailsėti ir leidosi į kelią tik pavakare. 
Ir žmonėms, ir gyvuliams dar užteko vandens, bet netrukus jo 
vartojimą teks apriboti. Nors visi buvo pavargę, Ramzis įsakė 
žygiuoti greičiau ir reikalavo, kad ariergardas nemažintų bud- 
rumo. Sukilėliai nesiryš pulti iš priekio, jie bandys nusilpninti 
priešą, užklupdami jį netikėtai, iš užnugario. 

Kariai nebejuokavo, nebekalbėjo apie grįžimą į Nilo slėnį ir 
žengė niūriai tylėdami. 

— Štai jis! — sušuko žvalgas, ištiesęs ranką į priekį. 

Keli žolės stiebeliai, apskritimu sumūryti sausi akmenys, me- 
dinis rėmas, prie kurio nusitrynusia virve pririštas didelis odi- 
nis maišas vandeniui semti. 

Šulinys. 

Vienintelė viltis išgyventi. 

Žvalgas su Seramana puolė prie išganingojo vandens. Jie 
atsitūpė ir ilgai Žiūrėjo žemyn, paskui lėtai atsitiesė. 

Sardas papurtė galvą. 

— Šiame krašte nebėra vandens nuo neatmenamų laikų. Mes 

mirsime čia iš troškulio. Dar niekam ir niekada nepavyko ši- 
čia iškasti šulinio, kuriame ilgai laikytųsi vanduo. Šaltinio mums 
teks ieškoti anapus! 

Ramzis sušaukė savo vyrus ir prisipažino, kad padėtis labai 
rimta. Rytoj vandens atsargos baigsis. Jiems nėra nei kaip Žy- 
giuoti pirmyn, nei grįžti atgal. 

Daug karių metė ginklus sau po kojom. 

— Pakelkite juos, - įsakė Ramzis. 

— Kuriems galams? — atkirto vienas karininkas. — Vis tiek 
mes juk tuoj sudžiūsime į kaulą po šita saule. 

— Mes atėjome į tą dykumų kraštą atkurti tvarkos, ir mes ją 
atkursime. 

— Kokiu būdu mūsų lavonai kausis su nubiais? 

— Mano tėvas kadaise pateko į panašią padėtį, - priminė 
Ramzis, — ir išgelbėjo savo vyrus. 

— Tai išgelbėkit mus! 

— Pasislėpkite nuo saulės ir pagirdykite gyvulius. 

Valdovas atgręžė nugarą kariuomenei ir įsižiūrėjo į dyku- 
mą. Prie jo priėjo Setau. 

— Ką manai daryti? 

— Eiti. Eiti, kol rasiu vandenį. 

— Iš proto išsikraustei! 

— Aš veiksiu taip, kaip mane išmokė tėvas. 

— Lik su mumis. 

— Faraonas nelaukia mirties kaip nugalėtasis. 

Prisiartino Seramana. 

— Jūsų Didenybe... 

— Pasistenk, kad nekiltų panika, ir žiūrėk, kad sargybiniai 
keistųsi įprasta tvarka. Tegu vyrai nepamiršta, kad juos gali 
užpulti. 

— Aš neturiu teisės leisti jums visiškai vienam iškeliauti į tą 
neaprėpiamą dykumą. Ten nebus kas užtikrina jūsų saugumą. 

Ramzis uždėjo ranką sardui ant peties. 

— Įpareigoju tave užtikrinti mano kariuomenės saugumą. 

— Grįžkite greičiau. Likę be vado, kariai gali netekti galvos. 

Nuovargio ir nevilties prislėgtiems pėstininkams jį stebint, 
valdovas leidosi tolyn nuo buvusio šulinio ir nužingsniavo rau- 
donu dykumos smėliu akmenuotos kalvos link, į kurią jis už- 
kopė vis tokiu pačiu lygiu žingsniu. Nuo jos viršūnės Ramziui 
atsivėrė nykus tuščio, saulės išdeginto krašto vaizdas. 

Kaip tai kitados padarė jo tėvas, Ramzis turėjo įspėti žemės 
gelmių paslaptį: suvokti, kur žemės gyslomis tekėjo vanduo, 
trykšdamas iš energijos vandenyno, sruvendamas tarp akmenų 
ir pripildydamas kalnų širdį. Faraonui suskaudo saulės rezginį, 
akyse ėmė raibuliuoti, o kūnas degė it apimtas karštligės. 

Ramzis paėmė kabančią prie jo klubjuostės diržo vandens 
šaltinių ieškotojo lazdelę — tą pačią dvigubą akacijos šakelę, 
kuria naudojosi jo tėvas, kai rado dykumoje vandens. Magija, 
būdinga tai šakelei, išliko, tačiau kur ieškoti gaiviojo šaltinio 
šioje bekraštėje dykynėje? 

Valdovo sieloje prabilo balsas, atskriejęs iš anapus, be galo 
panašus į Sečio. Skausmas saulės rezginio plote tapo toks ašt- 
rus, kad privertė Ramzį pajudėti iš vietos ir nusileisti žemyn 
nuo kalvos iškyšulio. Jis nebejautė negailestingo karščio, ku- 
ris būtų svilinte svilinęs bet kurį keliautoją. Net Ramzio širdis 
ėmė plakti lėčiau, kaip antilopės orikso. 

Smėlio ir uolų spalva bei forma pasikeitė. Ramzio žvilgsnis 
pamažu skverbėsi į dykumos gelmes, jo pirštai gniaužė abi 
lanksčias akacijos šakeles, vienam gale surištas lininiu siūlu. 

Lazdelė pakilo, lyg suabejojo ir nusileido. Ramzis ėjo tolyn, 
0 jo ausyse skambėjęs balsas tilo. Valdovas grįžo atgal, pasuko 
kairėn — mirties pusėn. Balsas sustiprėjo, lazdelė ėmė virpėti. 
Ramzis užkliudė didžiulį rausvo granito luitą, nežinia iš kur 
užsilikusį toje smulkių akmenų jūroje. 

Žemėje slypinti jėga išplėšė akacijos šakelę jam iš rankų. 

Jis rado vandenį. 

Perdžiūvusia burna, saulės nudeginta oda, geliančiais rau- 
menimis, visiškai nusikamavę nuo karščio ir troškulio kariai 
nustūmė granito luitą ir ėmė kasti duobę valdovo nurodytoje 
vietoje. Penkių metrų gylyje jie aptiko galingą šaltinį ir padan- 
gę sudrebino džiaugsmo šūksniai. 

Ramzis įsakė išgręžti keletą gręžinių, ir požeminė galerija 
sujungė visą grupę šulinių. Pasinaudojęs šia kalnakasių verti- 
nama priemone, valdovas ne tik išgelbėjo savo kariuomenę 
nuo šiurpios mirties, bet ir sudarė galimybę aprūpinti vande- 
niu gana didelį žemės plotą. 

— Gal įsivaizduoji čia žaliuojančius sodus? — pasiteiravo 
Setau. 

— Derlingumas ir klestėjimas — štai geriausi pėdsakai, ku- 
riuos mes galime palikti. Argi ne taip? 

Seramana pasišiaušė: 

— Ar tik nepamiršote maištaujančių nubių? 

— Nė akimirkos. 

— Bet kariai pavirto žemkasiais! 

— Toks darbas dažnai įeina į jų pareigas — beje, tai pripažįsta 
ir mūsų papročiai. 

— O štai piratai nesuplaka krūvon skirtingų darbų. Jeigu tie 
laukiniai mus užpuls, ar pajėgsime apsiginti? 

— Argi aš neįpareigojau tavęs pasirūpinti mūsų saugumu? 

Kol kariai plušo tvirtindami šulinius ir požeminę galeriją, 
Setau su Vandens Lelija gaudė puikias gyvates, ilgesnes ir stam- 
besnes nei vidutinio dydžio, ir kaupė vertingąsias nuodų at- 
sargas. 

Seramana nerimavo, dažnai siųsdavo karius patruliuoti sto- 
vyklos apylinkėse ir vertė juos mankštintis ir treniruotis pa- 
mainomis kaip kareivinėse. Daugelis jau pamiršo užpultąją 
aukso vilkstinę ir galvojo tik apie sugrįžimą į Nilo slėnį, vado- 
vaujant faraonui stebukladariui. 

„Diletantai“, — pamanė buvęs piratas. 

Tie egiptiečiai tarnavo kariuomenėje tik laikinai, užtat taip 
greit ir lengvai galėdavo tapti valstiečiais ar juodadarbiais. Jie 
nebuvo pratę kautis, grumtis vyras prieš vyrą, lieti kraują ir 
kovoti ligi mirties. Nė vienas jų nė iš tolo negalėjo prilygti pi- 
ratui, visada budriam ir pasirengusiam bet kokiu ginklu per- 
rėžti gerklę kiekvienam priešui. Širdyje numojęs į juos ranka, 
Seramana net nebandė išmokyti savo pėstininkus klastingai 
pulti priešininką ir atremti netikėtus kirčius. Tie nevykėliai 
niekuomet neišmoks kautis. 

Tačiau sardas nujautė, kad maištininkai nubiai sukinėjosi 
kažkur netoliese ir bent jau porą dienų sekė egiptiečių stovyk- 
14. Ramzio šuo ir liūtas taip pat jautė tykantį priešą. Jie pasi- 
darė neramūs, mažiau miegojo, vaikštinėdami dažnai stabčio- 
davo ir uostinėdavo iš dykumos atskriejantį vėją. 

Jeigu tie nubiai — tikri plėšikai, egiptiečių ekspedicinis kor- 
pusas bus sunaikintas. 


Naujoji Egipto sostinė augo stebėtinai greit, bet Mozei ji 
neberūpėjo. Dabar Pi-Ramzis buvo jam svetimas. Mozės aky- 
se tai buvo miestas, pilnas netikrų dievų ir juos garbinančių 
paklydėlių. 

Sąžiningai eidamas savo pareigas, jis ir toliau prižiūrėjo sta- 
tybas ir palaikė darbų tempą. Bet visi pastebėjo, kad jis darėsi 
vis atžaresnis ir vis rūsčiau bardavo meistrus egiptiečius, daž- 
niausiai nepagrįstai prikaišiodamas jiems už tai, kad jie esą 
pernelyg laikosi drausmės. Mozė vis daugiau laiko leisdavo su 
hebrajais ir kas vakarą šnekučiuodavosi su nedidelėmis gru- 
pelėmis apie jų tautos ateitį. Daugelis buvo patenkinti savo 
padėtimi ir neturėjo jokio noro ką nors keisti savo gyvenime, 
O juo labiau kurti kažkokią nepriklausomą tėvynę. Toks nuo- 
tykis atrodė pernelyg rizikingas. 

Mozė neatlyžo. Jis kalbėjo apie jų tikėjimą vieninteliu die- 

vu, apie hebrajų kultūros savitumą, apie būtinybę išsivaduoti 
iš egiptiečių jungo ir atsižadėti stabų. Kai kurie hebrajai ėmė 
dvejoti, kiti liko nepalenkiami. Bet visi pripažino, kad Mozė — 
tikras vadas, kad jis visada dirbo hebrajų labui ir kad nė vienas 
jų negali nepaisyti jo kalbų. 

Ramzio vaikystės draugas vis mažiau miegojo. Gulėdamas 
atmerktomis akimis, jis svajodavo apie derlingą žemę, kur vieš- 
pataus jo širdyje išnešiotas dievas, apie šalį, kurią hebrajai val- 
dys patys ir kurios sienas jie gins kaip savo brangiausią turtą. 

Pagaliau jis suprato, kokia ugnis tiek metų degino jo sielą! 
Jis pavadino ją neužgesinama, o savo troškimą - nesutramdo- 
mu. Jis stojo tautos priešakyje ir ves ją į tiesą, bet nerimas 
gniaužė jam gerklę. Ar Ramzis susitaikys su tokiu maištu, su 
tokiu jo paties galios paneigimu? Mozei teks jį įtikinti, pri- 
versti Egipto valdovą pripažinti hebrajų siekius. 

Mozę užplūdo prisiminimai. Ramzis buvo ne šiaip sau Žai- 
dimų draugas - jis buvo tikras draugas, kurio sieloje liepsnojo 
tokia pat stipri, bet kitokia ugnis. Mozė neišduos Ramzio regz- 
damas prieš jį sąmokslą; ne, jis stos prieš jį akis į akį ir privers 
Ramzį nusileisti. Net jei tokia pergalė atrodo neįmanoma, jis 
ją vis tiek pasieks. 

Nes Viešpats — su juo. 

Nubijos maištininkai apsupo egiptiečių stovyklą popietės pra- 
džioje, kai dauguma Ramzio karių, gelbėdamiesi nuo karščio, 
sugulė pailsėti. Skustais viršugalviais, įsivėrę į ausis Žiedus, 
stambiomis priplotomis nosimis, ištatuiruotais skruostais, pa- 
sipuošę įvairiaspalvių perlų vėriniais, ryšėdami panteros kai- 
lio klubjuostes, nubiai švytravo dideliais akacijos medžio lan- 
kais ir buvo pasirengę perverti strėlėmis daugybę egiptiečių, 
ekspediciniam korpusui dar nespėjus susivokti ir organizuoti 
gynybos. 

Jų vadas kol kas delsė įsakyti savo kariams pulti priešą, nes 
matė egiptiečių stovykloje būrelį vyrų, ginkluotų dideliais lan- 
kais ir užsiglaudusių už užtvaros, suremtos iš skydų ir palmių. 
Jiems vadovavo Seramana, tikėjęsis nubių puolimo. Jo sutelk- 
ti rinktiniai pėstininkai būtų smarkiai išretinę nubių gretas. 
Sukilėlių vadas tai puikiai suprato, nors pergalė atrodė aki- 
vaizdi. 

Laikas tarsi sustingo. Abiejose stovyklose niekas nė nekrus- 
telėjo. 

Pagrindinis nubių vado patarėjas siūlė jam įsakyti lankinin- 
kams iššaudyti kaip galima daugiau priešų, o keli greitakojai 
kariai tuo tarpu pribėgtų prie užtvaros ir ją sugriautų. Bet va- 
das buvo prityręs karys ir aiškiai matė, kad Seramanos veidas 
nežada nubiams nieko gera. Ar tik tas ūsuotas milžinas nebus 
parengęs jiems kokių nors spąstų, kurių jie nepastebėjo? Tas 
vyras buvo kitoks nei ligi šiol vado nužudyti egiptiečiai, ir me- 
džiotojo instinktas kuždėjo nubiui, kad jo reikia saugotis. 

Kai Ramzis išėjo iš savo palapinės, visi įsmeigė akis į jaunąjį 

valdovą. Faraonas buvo užsidėjęs mėlyną karūną, priekyje pri- 
gludusią prie galvos, bet platėjančią pakaušio link. Jis vilkėjo 
plisuotą lino palaidinę su trumpomis rankovėmis ir paauksuotą 
klubjuostę, prie kurios diržo kabojo laukinio buliaus uodega, 
o dešinėje rankoje laikė prispaudęs prie krūtinės magišką skep- 
trą lenktu galu. 

Faraonui iš paskos ėjo Setau, nešdamas baltus valdovo san- 
dalus. Nors padėtis buvo labai rimta, gyvačių kerėtojas pagal- 
vojo apie Amenį, Faraono sandalų laikytoją, kuris būtų pri- 
blokštas išvydęs savo draugą ir bendramokslį nusiskutusį, už- 
sidėjusį peruką, ryšintį klubjuostę ir visai panašų į aukštą dva- 
ro pareigūną, išskyrus vieną smulkmeną: kažkokį keistą mai- 
šą, pririštą prie Setau diržo ir kabantį jam už nugaros. 

Lydimi nerimastingų egiptiečių žvilgsnių, Faraonas su Se- 
tau nužingsniavo ligi stovyklos ribos ir sustojo per kokius tris- 
dešimt metrų nuo nubių. 

— Aš esu Ramzis, Egipto faraonas. Kas jūsų vadas? 

— Aš, — atsakė nubis, žengdamas į priekį. 

Vado galvą juosė raudonas raištis. Į pakaušio plaukus buvo 
įsmeigtos dvi plunksnos. Raumeningas nubis nešėsi trumpą 
ietį, papuoštą stručio plunksnomis. 

— Jei tu ne bailys, eikš arčiau. 

Pagrindinis vado patarėjas bandė jį sulaikyti. Bet nei Ramzis, 
nei jo sandalų nešėjas nebuvo ginkluoti, o nubis turėjo ietį, jo 
patarėjas — dviašmenį durklą. Vadas žvilgtelėjo į Seramaną. 

— Eik man iš kairės, - įsakė nubis savo patarėjui. 

Jei ūsuotasis milžinas įsakys šauti, vadą apsaugos gyvas sky- 
das. 

— Gal bijai? — pasiteiravo Ramzis. 

Abudu nubiai atsiskyrė nuo grupės karių, priėjo prie farao- 
no bei jo sandalų laikytojo ir sustojo arčiau nei per tris metrus 
nuo savo priešų. 

— Vadinasi, tai tu tas faraonas, kuris engia mano tautą. 

— Nubiai su egiptiečiais gyveno taikiai. Tu pažeidei taiką, 
nužudęs vilkstinės palydovus ir pavogęs auksą, skirtą Egipto 
šventykloms. 

— Šis auksas priklauso mums, o ne jums. Vagis - tu. 

— Nubija yra Egipto provincija, ji privalo paklusti Maat įsta- 
tymui. Nusikaltėliai ir vagys turi būti griežtai baudžiami. 

— Spjauti man į tavo įstatymą, Faraone! Čia aš skelbiu įsta- 
tymus. Prie manęs ketina prisijungti kitos gentys. Užmušęs ta- 
ve, aš tapsiu didvyriu! Man paklus visi kariai, ir mes visiems 
laikams išvysime egiptiečius iš savo žemės! 

— Klaupkis, - įsakė faraonas. 

Vadas su patarėju apstulbę susižvalgė. 

— Padėk ginklą, klaupkis ir paklusk Įstatymui. 

Nubių vado veidą iškreipė pašaipi šypsena. 

— Jeigu nusilenksiu, ar atleisi man kaltę? 

— "Tu pats peržengei Įstatymą ir atsidūrei už jo ribų. Atleisti 
tau reikštų jį paneigti. 

— Tad gailestingumas tau nežinomas... 

— O ne, priešingai. 

— Kodėl turėčiau tau paklusti? 

— Nes esi maištininkas. Vienintelė galimybė, kuri tau liko — 
nusilenkti Faraonui. 

Pagrindinis patarėjas šoko vadui už akių ir užsimojo durklu: 

— Iežūva Faraonas, ir mes būsime išlaisvinti! 

Setau, nenuleidęs akių nuo abiejų nubių, atidarė savo mai- 
šą ir paleido iš jo smėlinę gyvatę. It pati mirtis ši žaibu slyste- 
lėjo įkaitintu smėliu ir kirto nubiui į koją, jam dar nespėjus 
įsmeigti durklo. 

Paklaikęs iš baimės, jis atsitūpė ir durklu įpjovė įkandimo 
vietą, norėdamas išspausti iš žaizdos kraują. 

— Jis jau šaltesnis už vandenį ir karštesnis už ugnį, - ramiai 
tarė Setau ir žvelgdamas vadui tiesiai į akis ėmė vardyti, kaip 
gyvatės nuodai veikia įgeltąjį patarėją. — Jį pila prakaitas, jis 

nebemato dangaus, o iš burnos drimba seilės. Akių ir antakių 
raumenys mėšlungiškai susitraukinėja, veidas išburksta; jis ne- 
tveria troškuliu ir tuoj mirs. Jis nebegali atsistoti, jo oda įgau- 
na purpurinį atspalvį, paskui pajuosta. Jį nupurto drebulys — 
baigta, jis nebegyvas. 

Ir Setau mostelėjo maišu, pilnu gyvačių. 

Nubių kariai ėmė trauktis atatupsti. 

— Ant kelių, - vėl įsakė Faraonas. - Antraip jus ištiks šiurpi 
mirtis. 

— Mirsi tu, ir tuoj pat! 

Vadas iškėlė virš galvos ietį, pasirengęs smogti, bet išgirdęs 
klaikų riaumojimą sustingo it statula. Atsigręžęs jis dar spėjo 
pamatyti ant jo šokantį Ramzio liūtą plačiai pražiotais nas- 
rais. Plėšrūnas perdrėskė nagais nubio krūtinę ir sutraiškė ne- 
laimėliui galvą savo galingais žandikauliais. 

Seramanai davus ženklą, egiptiečių lankininkai nusitaikė į 
suglumusius nubius, o pėstininkai puolė priešininkus ir juos 
nuginklavo. 

— Tegu jiems suriša rankas už nugaros! — pareikalavo sardas. 


Pasklidus garsui apie Ramzio pergalę, šimtai nubių paliko 
savo slėptuves ir kaimus, norėdami pareikšti jam pagarbą. Val- 
dovas parinko naują vadą - pagyvenusį, pražilusį vyriškį, ir sky- 
rė jam naująjį derlingą plotą aplink iškastus vandeningus šuli- 
nius. Jis taip pat patikėjo jam belaisvius, kurie turėjo dirbti 
žemę, prižiūrimi nubių - tvarkos sergėtojų. Bėglių laukė mir- 
ties bausmė. 

Paskui ekspedicinis korpusas pasuko oazės link, kur maišti- 
ninkai buvo įkūrę savo būstinę. Čia egiptiečiai susidūrė su men- 
ku pasipriešinimu ir rado pagrobtąjį auksą, kurį auksakaliai 
naudojo šventyklų durims ir dievų statuloms puošti. 

Sutemus Setau paėmė du gerai išdžiūvusius palmės lapų ga- 
baliukus, prispaudė juos savo keliais ir ėmė vis greičiau trinti 

tą palmės lapų masę įsprausta į ją sauso medžio šakele. Šake- 
lė vis labiau kaito, kol galiausiai sutrinti į dulkes palmės lapai 
įsidegė. Kariai turėjo paeiliui prižiūrėti ugnį, saugančią juos 
nuo kobrų, hienų ir kitų nepageidaujamų gyvūnų. 

— Na, kaip, ar roplių užderėjo? —- paklausė Ramzis. 

— Vandens Lelija tiesiog sužavėta. Gyvačių mes prigaudėm 
tiek, kad šįvakar 1lsimės. 

— Argi tai ne puikus kraštas? 

— Atrodo, kad tu myli jį taip pat kaip mes. 

— Nubija rengia man išbandymus ir verčia pranokti save pa- 
tį. Jos galia —- mano galia. 

— Jei ne mano gyvatė, maištininkai būtų tave užmušę. 

— Bet to neatsitiko, Setau. 

— Vis dėlto tavo planas buvo labai rizikingas. 

— Jis padėjo mums išvengti kruvino susirėmimo. 

— Ar tu visada supranti, koks būni neatsargus? 

— O kam? 

— Aš — tik Setau, todėl galiu kiek tinkamas Žaisti sa nuodin- 
gomis gyvatėmis; bet tu esi Dviejų Žemių valdovas. Tavo mir- 
tis sukeltų šalyje sąmyšį. 

— Nefertarė sugebėtų išmintingai ją valdyti. 

— Tau tik dvidešimt penkeri, Ramzi, tačiau nebeturi teisės 
būti jaunas. Palik kovų įkarštį kitiems. 

— Argi faraonas gali būti bailys? 

— Nustok vaikęsis kraštutinumų! Būk truputį atsargesnis — 
tai viskas, ko aš tavęs prašau. 

— Bet juk aš apsaugotas iš visų pusių! Mane saugo karalie- 
nės magija, tu su savo gyvatėmis, Seramana su jo kariais, Bud- 
rius ir Nugalėtojas - mano šaunusis liūtas... Kam dar nusišyp- 
sojo tokia laimė? 

— Žiūrėk, neiššvaistyk jos. 

— Ji neišsenkama! 

— Kadangi tavęs niekaip neįmanoma atvesti į protą, geriau 
jau eisiu gulti. 

Setau atsuko Ramziui nugarą ir išsitiesė guolyje šalia Van- 
dens Lelijos. Ši atsiduso iš malonumo, ir Ramzis paskubėjo 
palikti juos vienudu, puikiai suvokdamas, kad gyvačių kerėto- 
jas dar negreit galės ramiai snūstelėti. 

Kaip jį įtikinti, kad jis — valstybės vyras, turįs visas tokiam 
veikėjui reikalingas savybes? Setau buvo pirmoji stambi Ram- 
zio nesėkmė. Atkakliai siekdamas žengti savu keliu, jis kate- 
goriškai atsisakė bet kokios karjeros. Palikti jį ramybėje? O 
gal priversti Setau tapti vienu iš aukščiausių karalystės parei- 
gūnų? Tačiau kaip tai padaryti? 

Ramzis praleido naktį žvelgdamas į žvaigždėtą dangų, švy- 
tinčią jo tėvo ir anksčiau už jį iškeliavusių faraonų sielų buvei- 
nę. Jis didžiavosi radęs dykumoje vandens, kaip kadaise Setis; 
didžiavosi sutramdęs maištininkus, bet toji pergalė jo neten- 
kino. Juk Setis dar anksčiau buvo numalšinęs sukilimą Nubi- 
joje, ir vis dėlto viena gentis vėl sukilo. Dabar kurį laiką bus 
ramu, o paskui vėl pasikartos tai, kas buvo. Jam pavyks su- 
stabdyti tą užburtą ratą tik tuo atveju, jei jis išraus blogio šak- 
nį, bet - kaip ją rasti? 

Paryčiu Ramzis pajuto, kad jam už nugaros kažkas stovi. Jis 
lėtai atsigręžė ir išvydo ateivį. 

Didžiulis dramblys negirdimai įėjo į oazę, netrakštelėjęs net 
žemę nuklojusiais sausais palmių lapais. Liūtas ir šuo atsimer- 
kė, bet nė nekrustelėjo, tarsi būtų žinoję, kad jų šeimininkui 
niekas negresia. 

Tai buvo tas pats milžinas plačiomis ausimis ir ilgomis ilti- 
mis, kurį Ramzis išgelbėjo prieš daugelį metų, ištraukęs iš 
straublio giliai įsmigusią strėlę. 

Egipto faraonas paglostė savanos valdovui straublį, o milži- 
nas taip sutrimitavo iš džiaugsmo, kad pažadino visą stovyklą. 

Dramblys ramiai nužingsniavo šalin, bet, nuėjęs kokį šimtą 
metrų, sustojo, pasuko galvą ir pažvelgė į faraoną. 

— Reikia eiti paskui jį, - nutarė Ramzis. 

Ramzis, Seramana, Setau ir dešimt ištvermingų pėstininkų 
sekė paskui dramblį, kuris kirto siaurą, tuščią lygumą ir pa- 
suko taku, iš abiejų pusių apaugusiu dygliuotais krūmais. Ta- 
kas kilo į plokščiakalnį, kuriame augo daugiau nei šimto me- 
tų akacija. 

Dramblys sustojo. Ramzis priėjo prie jo. 

Žiūrėdamas ta pačia linkme, kuria buvo nukreiptas milžino 
žvilgsnis, Ramzis išvydo nuostabiausią kraštovaizdį, kokį tik 
galima įsivaizduoti. Didžiulis uolėtas iškyšulys, puikus orien- 
tyras navigacijai, buvo iškilęs virš plačiu lanku besidriekiančio 
Nilo. Ramzis, Egipto faraonas, gėrėjosi didingąja upe, kurios 
vandenys turėjo paslaptingą kuriamąją galią. Uolose iškalti hie- 
roglifai bylojo, kad šią vietą globoja deivė Hatora, žvaigždžių 
ir mielai čia sustojančių upeivių valdovė. 

Dešiniąja priekine koja dramblys nustūmė žemyn didelį ga- 
balą smiltainio, kuris nusirito nuo uolos ir nukrito ant rusvo 
smėlio. Šiaurėje stati uolų siena leidosi beveik ligi pat van- 
dens, pietuose ji tolo nuo upės, palikdama atsiveriančią į rytus 
erdvią aikštę. 

Prie kranto stovinčioje valtyje, padarytoje iš išskobto pal- 
mės kamieno, miegojo kažkoks berniukas. 

— Atveskite jį čia, - įsakė valdovas dviem kariams. 

Pamatęs besiartinančius egiptiečius, nubis puolė bėgti kiek 
kojos neša. Jau atrodė, kad jam pavyks pasprukti, bet berniu- 
ko koja užkliuvo už akmens, vos vos kyšančio iš smėlio, ir jis 
išsitiesė kiek ilgas Nilo pakrantėje. Kariai užlaužė jam rankas 
ir nuvedė pas faraoną. 

Bėglys vartė išgąstingas akis, bijodamas, kad jam nupjaus 
nosį. 

— Aš ne vagis! Prisiekiu, ta valtis —- mano, ir... 

— Atsakyk į mano klausimą, - pertraukė jį Ramzis, - ir būsi 
laisvas. Kaip vadinasi ši vieta? 

— Abu Simbelis. 

— Gali eiti. 

Berniukas nubėgo prie valties, įšoko į ją ir ėmė iš visų jėgų 
irtis rankomis. 

— Neužtrukime čia, - patarė Seramana. — Vieta man neat- 
rodo saugi. 

— Aš nepastebėjau nė vienos gyvatės, čia nėra net jų pėdsa- 
kų, - tarė Setau. — Keista... Nejaugi jos bijo dieviškosios Ha- 
toros? 

— Neikite paskui mane, - įsakė valdovas. 

Seramana žengė jo link: 

— Jūsų Didenybe! 

— Ar privalau pakartoti, ką pasakęs? 

— Jūsų saugumas... 

Ramzis ėmė leistis žemyn, prie upės. Setau sulaikė sardą. 

— Paklusk valdovui, taip bus geriau. 

Vis niurzgėdamas, Seramana liko stovėti šlaito viršuje. Val- 
dovas - vienas pats, šitoje dykvietėje, priešiškoje šalyje! Širdy- 
je sardas pasižadėjo nepaisyti Ramzio įsakymo ir nedelsda- 
mas imtis priemonių, kilus kokiam nors pavojui. 

Pasiekęs upės krantą, Ramzis atsigręžė ir pažvelgė į smil- 
tainio uolą. 

Nubijos širdis buvo šičia, šitoje pasakiškai gražioje vietovė- 
je, bet ji to dar nežinojo. Jis, Ramzis, pavers Abu Simbelį ste- 
buklu, kuris paniekins laiką ir sutvirtins taiką tarp Nubijos ir 
Egipto. 

Faraonas meditavo Abu Simbelyje keletą valandų, pripildy- 
damas sielą dangaus tyrumo, Nilo mirguliavimo ir uolos galy- 

bės. Čia bus pastatyta didžiausia Nubijos šventovė; ji telks die- 
viškąją energiją ir skleis tokį stiprų apsauginės galios pluoštą, 
kad nutildys ginklų Žvangesį. 

Ramzis pažvelgė į saulę. Jos spinduliai ne tik smigo į uolas — 
jie skverbėsi uolienos gilumon, apšviesdami ją iš vidaus. Kai 
čia dirbs architektai, jie turės išsaugoti šį stebuklą. 

Kai valdovas vėl užkopė į uolos viršūnę, Seramana jau spė- 
jo tiek prisinervinti, kad vos nepareiškė atsistatydinąs. Jį su- 
laikė tik tai, kad dramblys visą laiką buvo ramus: riegi jis, Se- 
ramana, pasirodys esąs nekantresnis už gyvūną, kad ir tokį di- 
džiulį! 

— Mes grįžtame į Egiptą, - paskelbė valdovas. 


Išskalavęs burną sodos tirpalu, Šenaras leido pasirūpinti jo 
veidu barzdaskučiui, mokėjusiam labai švelniai atlikti savo dar- 
bą. Jis ne tik dailiai nuskusdavo barzdą, bet ir išpešdavo plau- 
kus taip lengvai, kad klientas nė karto neriktelėdavo iš skaus- 
mo. Vyresniajam Ramzio broliui labai patikdavo, kai patar- 
nautojas prieš uždėdamas peruką įtrindavo jam galvą kvapiais 
aliejais. Šie smulkūs džiaugsmai lengvino jam gyvenimą ir tei- 
kė galimybę labiau pasitikėti savimi. Nors jis buvo ne toks gra- 
žus ir atletiškas kaip Ramzis, bet galėjo varžytis su juo elegan- 
tiškumu. 

Žvilgtelėjęs į brangiai kainavusį vandens laikrodį, Šenaras 
įsitikino, kad artinasi pasimatymo valanda. 

Šenaro neštuvai - lengva nešiojamoji kėdė, erdvi ir patogi - 
buvo gražiausi Memfyje; juos pranoko tik Faraono palanki- 
nas, bet kada nors jis atiteks jam, Šenarui. Vyresnysis Ramzio 
brolis įsakė nešikams nugabenti jį prie didelio kanalo, kuriuo 
sunkiai pakrautos baržos atplaukdavo į pagrindinį Memfio uos- 
tą ir iškraudavo ten pristatytą krovinį. Kanalo pakrantėje Še- 
naras išlipo ir liepė nešikams laukti. 

Atsisėdęs gluosnio šešėlyje, magas Ofiras mėgavosi grynu 

oru. Šenaras atsišliejo į medžio kamieną ir pažvelgė į praplau- 
kiančią Žvejo valtį. 

— Ar pažengėte į priekį mūsų minėtame reikale, Ofirai? 

— Mozė - ypatingas žmogus; jis sunkiai sukalbamas. 

— Kitaip sakant, jums nepavyko. 

— Nemanau. 

— Jūsų įspūdžių man negana, Ofirai; man reikalingi faktai. 

— Kelias, kuris veda į sėkmę, dažnai būna ilgas ir vingiuotas. 

— Nesukite man galvos savo filosofavimais. Sakykite tiesiai: 
pavyko jums ar nepavyko? 

— Mozė neatmetė mano pasiūlymo. Argi tai nėra vertingas 
rezultatas? 

— Sutinku, tai jau įdomu. Ar jis pripažino jūsų sumanymo 
svarbą? 

— Echnatono mintys jam gerai žinomos. Jis žino, kad jos 
prisidėjo formuojant hebrajų tikėjimą ir kad mūsų bendradar- 
biavimas galėtų būti vaisingas. 

— Ar jis populiarus tarp savo tautiečių? 

— O taip, ir jo populiarumas vis auga. Mozė - vadas iš pri- 
gimties, jis be jokio vargo savo autoritetu suvienys įvairias gru- 
puotes. Kai Pi-Ramzio statyba bus baigta, prasidės tikrasis Mo- 
zės iškilimas. 

— Kiek laiko dar prireiks statyboms? 

— Kelių mėnesių. Mozė taip paveikė plytų dirbėjus, kad jie 
ligi šiol dirba neregėtai greit. 

— Prakeiktoji sostinė! Jos dėka garsas apie Ramzį pasklis už 
šiaurinių mūsų sienų. 

— Kur Faraonas dabar? 

— Nubijoje. 

— Pavojingas kraštas. 

— Nė nesvajokite apie ką nors tokio, Ofirai: valdovo žygūnai 
atgabeno puikių naujienų. Ramzis net įvykdė dar vieną ste- 
buklą, suradęs dykumoje vandens, jo kariuomenė ten įrengė 

keletą šulinių, tokiu būdu sukurdama platų žemdirbystei tin- 
kamą ruožą. Faraonas pargabens pavogtąjį auksą ir atiduos 
jį šventykloms. Ką ir kalbėti - sėkmingas žygis, pavyzdinga 
pergalė. 

— Mozė žino, kad jam teks susiremti su Ramziu. 

— Su savo geriausiu draugu... 

— Tikėjimas, išpažįstąs vienintelį dievą, bus stipresnis už vis- 
ką. Mozės ir Ramzio konfliktas neišvengiamas. Jam prasidė- 
jus, mes privalėsime palaikyti Mozę. 

— "Tai padaryti teks jums, Ofirai. Juk jūs suprantate, kad aš 
negaliu veikti atvirai. 

— Man prireiks pagalbos. 

— Kokios? Ko jums konkrečiai reikia? 

— Namo Memfyje, patarnautojų, judėjimo laisvės mano ša- 
lininkams. 

— Sutarta. Jūs turėsite visa tai — su sąlyga, kad nuolat pateik- 
site man savo veiklos ataskaitas. 

— Žinoma: juk tai - mano pareiga. 

— Kada jūs grįžtate į Pi-Ramzį? 

— Rytoj. Aš pasikalbėsiu su Moze ir patvirtinsiu, kad mūsų 
gretos vis gausėja. 

— Nebesirūpinkite savo gyvenimo sąlygomis; sutelkite visą 
dėmesį tik į Mozę. Stenkitės įtikinti jį kovoti už savo tikėjimą, 
prieš Ramzio tironiją. 


Plytų dirbėjas Abneras linksmai niūniavo. Nepraeis nė mė- 
nuo, ir pirmosios Pi-Ramzio kareivinės bus baigtos. Jose apsi- 
gyvens pėstininkai, perkelti iš Memfio. Patalpos buvo erdvios, 
gerai vėdinamos, 0 jų apdaila kėlė pasigėrėjimą. 

Mozės, pripažinusio Abnero nuopelnus, dėka jis dabar va- 
dovavo nedidelei dešimties darbščių ir prityrusių plytų dirbė- 
jų brigadai. Tai, kad Saris kažkada jį šantažavo, beveik išblėso 
Abnerui iš atminties; netrukus jis su šeima įsikurs naujojoje 

Jo laukė laimingas gyvenimas. 

Tą vakarą hebrajas ketino paskanauti su draugais Nilo eše- 
rių, Oo paskui pažaisti gyvatę — Abneras labai mėgo tą žaidimą. 
Štai ir dabar jis tikėjosi, kad jo loštukai sparčiai judės į priekį, 
persikeldami iš vieno laukelio į kitą ir neįkliūdami į daugybę 
spąstų, nupieštų gyvatės kūne. Laimėdavo tas, kuriam pavyk- 
davo pirmajam pasiekti loštukų kelio galą. Abneras jautė, kad 
šį kartą laimė nusišypsos jam, o ne kuriam nors iš jo bičiulių. 

Pi-Ramzis pradėjo atgyti. Milžiniška statybų aikštelė pama- 
žu virto miestu, kurio širdis jau netrukus ims plakti. Visi ne- 
kantriai laukė tos iškilmingos švenčių akimirkos, kai Faraonas 
palaimins savo naująją sostinę, įkvėpdamas jai gyvybę. Įnorin- 
gas likimas apdovanojo Abnerą privilegija tarnauti didžiam 
faraonui ir susipažinti su Moze. 

— Kaip laikaisi, Abnerai? 

Saris! Jis vilkėjo Libijos palaidinę, išmargintą plačiais išilgi- 
niais geltonais ir juodais dryžiais, sujuostą per liemenį žaliu 
odiniu diržu. Jo veidas atrodė dar labiau sulysęs. 

— Ko tau iš manęs reikia? 

— Sužinoti, kaip tavo sveikata. 

— Eik kur ėjęs. 

— Ar tik nepasidarei įžūlus? 

— Gal nežinai, kad mane paaukštino? Aš tau nebepavaldus. 

— Mažasis Abneras riečia skiauterę kaip gaidys! Na jau, na... 
Nesinervink. 

— Aš skubu. 

— Kas gali būti skubiau už norą pradžiuginti savo seną drau- 
gą Sarį? 

Abnerui sunkiai sekėsi nuslėpti baimę, o Sarį tai linksmino. 

— Mažasis Abneras - protingas žmogus, tiesa? Jis nori ma- 
loniai gyventi Pi-Ramzyje, bet žino, kad už malonumus reikia 
mokėti, o kainą nustatau aš. 

— Nešdinkis! 
— Tu tik menkas vabaliukas, hebrajau, o vabaliukai neprieš- 
tarauja, kai juos kas traiško. Aš reikalauju pusės tavo uždar- 
bio ir pusės premijų. Kai miesto statyba bus baigta, tu laisva 
valia eisi man tarnauti. Man bus baisiai malonu turėti tarną 
hebrają. Pas mane tau neteks nuobodžiauti. Tau labai pasise- 
kė, mažasis Abnerai: jei nebūčiau tavęs pastebėjęs, tu taip ir 


liktum pašlemėku. 
— Aš atsisakau, aš... 
— Nešnekėk niekų ir paklusk! 
Saris nuėjo, o prislėgtas ir susikrimtęs Abneras lėtai atsisė- 
do ant žemės ir ėmė galvoti, ką gi jam daryti. 
Ne, šito jau per daug. Jis viską papasakos Mozei. 

Neprilygstamoji Nefertarė, panaši į rytmetinę žvaigždę, užte- 
kančią danguje laimingų metų pradžioje. Nuostabiosios Ne- 
fertarės rankos glamonėjo it vandens lelijos. Švytinčiosios Ne- 
fertarės kvapūs palaidi plaukai buvo it spąstai, į kuriuos taip 
malonu įkliūti. 

Mylėti ją reiškė atgimti. 

Ramzis švelniai pamasažavo Nefertarei pėdas, paskui pa- 
bučiavo jos kojas. Jo rankos klaidžiojo lanksčiu, saulės nuauk- 
sintu mylimosios kūnu. Ji buvo sodas, kur augo rečiausios gė- 
lės; ji buvo gaivaus vandens šaltinis; ji buvo tolima gardžiakva- 
pių medžių šalis. Kai jie susijungdavo, jų geismas buvo galin- 
gas it šėlstąs potvynio srautas ir švelnus it saulėlydžio rimtyje 
aidinti obojaus melodija. 

Grįžęs iš Nubijos, Ramzis išprašė artimuosius ir patarėjus, 
norėdamas pabūti su žmona. Jiedu su Nefertare mėgavosi vie- 
nas kitu po žaliuojančia figmedžio lapija. Gaivinantis didžiu- 
lio medžio šešėlis, jo turkio spalvos lapai ir raudoni it jaspis 
prinokę vaisiai buvo tikras Tėbų rūmų, kur sutuoktiniams pa- 
vyko atsiskirti nuo aplinkinių, lobis. 

— Man atrodė, kad tavo kelionė niekada nesibaigs... 

— Kaip laikosi mūsų dukra? 

— Kha ir Meritamon jaučiasi puikiai. Tavo sūnui atrodo, kad 
jo mažoji sesutė labai daili ir gana rami, bet jis jau norėtų iš- 
mokyti ją skaityti. Auklėtojui teko atšaldyti jo įkarštį. 

Ramzis apkabino žmoną ir tvirtai suspaudė ją glėbyje. 

- Jis neteisus... Kam gesinti liepsnojančią sieloje ugnį? 

Nefertarė nespėjo paprieštarauti, nes Ramzis savo lūpomis 

nutildė beslystančius iš jos lūpų žodžius. Padvelkus šiaurės vė- 
jui, figmedžio šakos pagarbiai nulinko, kaip bendrininkės slėp- 
damos karališkąją porą nuo nekuklių žvilgsnių. 


Trečiaisiais Ramzio valdymo metais, per potvynį, dešimtąją 
ketvirto mėnesio dieną, Bakhenas su ilga lazda rankoje žings- 
niavo pirma karališkosios poros, norėdamas jai parodyti Luk- 
soro šventyklą, kur visi darbai buvo baigti. Pajudėjusi iš Kar- 
nako, didžiulė procesija nusekė Bakhenui iš paskos ir pasuko 
sfinksų alėja, jungiančia abi šventyklas. 

Naujasis Luksoro fasadas visiems atėmė žadą. Du obelis- 
kai, karališkieji kolosai ir galingas, bet drauge elegantiškas pi- 
lonas sudarė tobulą architektūrinį ansamblį, prilygstantį gar- 
siausių praeities statytojų kūriniams. 

Obeliskai sklaidė neigiamą energiją, pritraukdami šventyk- 
lon dangiškąsias galybes; čia įsikūrusios, jos maitino šventyk- 
los skleidžiamą ka. Obeliskų papėdėje stūksojo pavianai - di- 
džiosios beždžionės, įkūnijančios dievo Toto išmintį. Kiekvie- 
ną rytą auštant jos ypatingais garsais sveikino gimstančią švie- 
są. Kiekvienas elementas, pradedant hieroglifu ir baigiant ko- 
losu, prisidėjo prie kasdienio saulės atgimimo. Jos atvaizdas — 
žėrintis diskas — spindėjo tarp dviejų pilono bokštų, virš pa- 
grindinių vartų. 

Įžengę pro tuos vartus, Ramzis su Nefertare įėjo į didelį 
kiemą po atviru dangumi. Palei jo sienas kilo masyvios kolo- 
nos - ka galios išraiška. Tarp jų stovėjo valdovą vaizduoją ko- 
losai, išreikšdami jo neišsenkamą jėgą. Švelniai prigludusios 
prie milžino kojos karalienės Nefertarės statula atrodė tokia 
trapi, bet gerai perteikė nepalenkiamą didžiosios valdovo su- 
tuoktinės būdą. 

Didysis Karnako žynys Nebu, stuksendamas savo paauksuota 
lazda, lėtai priėjo prie karališkosios poros ir žemai nusilenkė: 

— Jūsų Didenybe, štai ka šventykla. Čia kiekvieną akimirką 
bus kuriama jūsų viešpatavimo energija. 

Į Luksoro atidarymo šventę susirinko visi Tėbų ir jų apylin- 
kių gyventojai, nuo didžiausio vargetos iki visko pertekusio 
turtuolio. Ištisas dešimt dienų Žmonės dainavo ir šoko gatvė- 
se, 0 užeigose ir užeigėlėse po atviru dangum netrūko klientų. 
Faraono malone alus visur buvo nemokamas, tad džiaugsmas 
liejosi per kraštus. 

Valdovas su karaliene dalyvavo puotoje, kuri buvo aprašyta 
valstybės metraštyje. Ramzis paskelbė, kad ka šventykla baig- 
ta ir ateityje nebus papildoma jokiu statiniu, jokiu architektū- 
riniu elementu. Beliko parinkti susijusius su Ramzio valdymu 
siužetus ir simbolius, kurie turėjo papuošti pilono fasadą ir 
didžiojo kiemo sienas. Valdovas pareiškė ketinąs apsispręsti 
tik pasitaręs su Gyvybės Namo apeigų Žžinovais. Visi manė, 
kad jis pasielgė išmintingai. 

Ramzis įvertino ketvirtojo žynio Bakheno nuostatą: pamir- 
šęs net užsiminti apie savus nuopelnus, jis gyrė architektus, 
kurie pastatė Luksorą, griežtai laikydamiesi harmonijos dės- 
nių. Baigiantis šventėms, Ramzis perdavė didžiajam Amono 
žyniui Nubijos auksą, kurio išgavimas ir pristatymas turėjo būti 
griežčiausiai prižiūrimi I ir kontroliuojami. 

Prieš išvykdama į Šiaurę, karališkoji pora aplankė Ramezė- 
jaus statybos vietą. Bakhenas puikiai vykdė savo įsipareigoji- 
mus ir šičia: žemės lygintojai, žemkasiai ir akmenskaldžiai 
įtemptai triūsė, ir milijonų metų šventykla kilo ten, kur prieš 
keletą mėnesių plytėjo dykynė. 

— Paskubėk, Bakhenai. Aš noriu, kad pamatai būtų baigti 
mūryti kaip galima greičiau. 

— Rytoj čia jau atvyks Luksoro statytojai, tad aš turėsiu daug 
patyrusių darbininkų. 

Ramzis įsitikino, kad jo sudaryto plano buvo laikomasi kuo 
tiksliausiai. Jis jau įsivaizdavo koplyčias, didžiąją kolonų salę, 

aukurus, laboratoriją, biblioteką... Akmeninėmis to pastato 
gyslomis sruvens milijonai metų. 

Kartu su Nefertare Ramzis apėjo šventyklai skirtą plotą ir 
nupasakojo jai savo svajonę taip, tarsi jau būtų lietęs skulpto- 
riaus išpuoštas sienas ir hieroglifais išmargintas kolonas. 

— Ramezėjus bus didysis tavo kūrinys, tikras šedevras. 

— Galbut. 

— Kodėl tu tuo abejoji? 

— Todėl, kad noriu nusėti Egiptą šventyklomis, suteikti die- 
vybėms tūkstančius vietų, kur jos būtų garbinamos, kad visą 
šalį persmelktų jų energija, o ši žemė būtų panaši į dangų. 

— Kokia šventykla galėtų pranokti tavo Ramezėjų?! 

— Nubijoje aš aptikau nepaprastą vietovę. Mane ten nuvedė 
dramblys. 

— Kaip ji vadinasi? 

— Abu Simbelis. Jį globoja deivė Hatora. Upeiviai sustoja 
ten poilsio. Man teko matyti daug kraštovaizdžių su mūsų di- 
džiąja upe, bet ten Nilas visų gražiausias, o upės ir uolų deri- 
nys — nepakartojamas. Smiltainio uolos, rodos, tik ir telaukia, 
kad Žmogaus ranka padėtų joms pagimdyti šventyklą, kurią 
jos brandina savo įsčiose. 

— Pradėti statybas tokiame tolimame krašte — ar numanai, 
su kokiais neįveikiamais sunkumais tau teks susidurti? 

— Neįveikiamais tik iš pažiūros. 

— Nė vienas iš tavo pirmtakų nebandė įgyvendinti tokio su- 
manymo. 

— Tai tiesa, bet man pavyks. Nuo to laiko, kai išvydau Abu 
Simbelį, nesiliauju apie jį galvojęs. Tas dramblys buvo siųstas 
Nematomojo; išreikštas hieroglifais, jo pavadinimas - Abu — 
sutampa su vietovės pavadinimu, o juk šis žodis reiškia „pra- 
džia“. Naujoji Egipto pradžia, jo teritorijos pradžia turi būti 
ten, Nubijos širdyje, Abu Simbelyje. Tai vienintelis būdas įves- 
ti taiką toje provincijoje ir padaryti ją laimingą. 

— Beprotiškas sumanymas... 

- Žinoma! Bet argi tai nėra ka išraiška? Mane įkvepianti 
ugnis tampa amžinybės akmeniu. Luksoras, Pi-Ramzis, Abu 
Simbelis yra mano troškimas, mana mintis. Jeigu aš tenkin- 
čiausi vien kasdienių reikalų tvarkymu, tai išduočiau savo pa- 
skirtį. 

— Padėjusi galvą tau ant peties, aš mėgaujuosi ramybe ir po- 
ilsiu, kuriuos patiria mylima moteris... Bet ir tu gali atsiremti 
į mane, kaip kolosas į savo papėdę. 

— Ar pritari manajam Abu Simbelio sumanymui? 

— Tu turi jį subrandinti, leisti jam augti ir plėstis tavo sieloje, 
kol prieš akis iškils jo svaigi ir įsakmi vizija. O tada pradėk 
veikti. 

Milijonų metų šventyklos aptvaro viduje Ramzis su Nefer- 
tare pasijuto veikiami keistos, ypatingos jėgos, teikiančios jiems 
tvirtybės ir atsparumo. 


Dirbtuvės, sandėliai ir kareivinės buvo visiškai baigti, visais 
tais pastatais jau buvo galima naudotis. Pagrindinės miesto gat- 
vės jungė ir aptarnavo gyvenamuosius sostinės rajonus, baigda- 
mosi prie didžiųjų šventyklų. Jos dar buvo statomos, bet centri- 
nėse jų dalyse jau galėjo būti atliekamos pagrindinės apeigos. 

Baigę savo darbą, plytų dirbėjai užleido vietą sodininkams 
ir tapytojams, ką jau kalbėti apie profesionalius dekoratorius, 
kurie turėjo suteikti Pi-Ramziui kerinčio patrauklumo. Tačiau 
visi nerimavo abejodami, ar miestas patiks Ramziui. 

Mozė užlipo ant rūmų stogo ir pažvelgė į miestą. Jis irgi 
įvykdė stebuklą, kaip kadais faraonas, tik kitokį. Darbinin- 
kų triūso ir preciziško darbų rikiavimo tam nebūtų užtekę: 
reikėjo entuziazmo, dvasinio pakilimo, kuris nebūdingas 
žmogaus prigimčiai, bet kyla iš Dievo meilės savo kūriniui. 
Kaip Mozė norėtų padovanoti šį miestą Jam, užuot atida- 
vęs jį Amonui, Setui ir kitiems dievukams! Kiek valios, kiek 


/į 
1, 
9 


GABS IA, 
L IYTTO 


338 


gabumų, kiek talento išeikvota, o kam? Kad būtų garbinami 
nebylūs stabai... 

Savo būsimąjį miestą jis pastatys tikrojo Dievo garbei, savo 
šalyje, šventoje žemėje. Jeigu Ramzis - tikras draugas, jis su- 
pras Mozės siekį. 

Mozė trenkė kumščiu į balkono kraštą. 

Niekada Egipto valdovas nepakęs maištaujančios mažumos, 
niekada jis neužleis savo sosto Echnatono palikuonei. Tai tik 
beprotiška svaja, sudrumstusi jam protą. 

Apačioje prie vieno iš antraeilių įėjimų į rūmus jo laukė 
Ofiras. 

— Ar galiu su tavimi pasikalbėti? — pasiteiravo magas. 

— Eikš. 

Ofiras išmoko lengvai patekti ten, kur jam reikia. Visi jį lai- 
kė architektu, kurio patarimai buvo naudingi Pi-Ramzio sta- 

— Aš neprisidėsiu prie tavo sumanymų, — pareiškė Mozė. — 
Beprasmiška daugiau apie tai kalbėti. 

Magas šaltai pažvelgė į hebrają: 

— Ar atsitiko kažkas netikėta? 

— Tiesiog aš gerai viską apsvarsčiau. Mūsų sumanymai - gry- 
na beprotybė. 

— O aš kaip tik atėjau tau pranešti, kad Atono šalininkų gre- 
tos gerokai išaugo ir sustiprėjo. Labai svarbūs asmenys mčno, 
kad Lita, vieninteliam dievui laiminant, turi atsisėsti į Egipto 
sostą. Tokiu atveju hebrajai bus laisvi. 

— Nuversti Ramzį... Tu juokauji! 

— Mūsų įsitikinimai tvirti. 

— Nejaugi jūs manote, kad jūsų kalbos paveiks faraoną? 

— O kas tau sakė, kad mes pasitenkinsime kalbomis? 

Mozė pažvelgė į Ofirą, tarsi pirmąkart jį pamatęs. 

— Nedrįstu suprasti... 

— Priešingai, Moze. Tu priėjai tą pačią išvadą kaip aš, bet ji 

tave gąsdina. Echnatonas buvo nugalėtas ir persekiojamas tik 
dėl to, kad nedrįso griebtis smurto prieš savo priešus, o be jo 
neįmanoma laimėti jokio mūšio. Kam užteks naivumo manyti, 
kad Ramzis gali kam nors perleisti bent kruopelytę savo val- 
džios? Mes nugalėsime jį iš vidaus, o jūs, hebrajai, sukilsite. 

— Mes netektume šimtų, galbūt tūkstančių žmonių... Jūs to 
norite? Jums reikia skerdynių? 

— Jei tu parengsi savo tautą kovai, ji nugalės. Juk Dievas su 
jumis. 

— Aš nebenoriu tavęs klausytis. Dink, Ofirai. 

— Mes dar pasimatysime - čia ar Memfyje, kaip panorėsi. 

— Nė nesitikėk. 

— Kito kelio nėra, tu pats tai puikiai žinai. Nesipriešink savo 
norui, Moze, nebandyk jo užgniaužti. Mes kovosime vienas 
šalia kito, ir Dievas nugalės. 

Siras Raja, pirklys, glostė savo smailią barzdikę. Jis iš tiesų 
galėjo būti patenkintas savo prekyba: pelnas kasmet didėjo. 
Jo mėsos produktų ir iš Azijos vežamų vazų kokybė privilio- 
davo vis daugiau pasiturinčių klientų tiek Memfyje, tiek Tė- 
buose, o įkūrus naują sostinę, Pi-Ramzį, jam atsivers nauja 
rinka! Raja jau išsirūpino leidimą atidaryti erdvią krautuvę 
pačiame prekybos kvartalo centre ir rengė pardavėjus, kurie 
sugebėtų patenkinti reiklius pirkėjus. 

Numatydamas tas laimingas dieneles, jis užsakė Sirijos dirb- 
tuvėse šimtą brangių, originalių formų vazų. Kiekviena jų bu- 
vo unikali ir turėjo labai daug kainuoti. 

Rajos požiūriu, Egipto amatininkai dirbo geriau nei jo tė- 
vynainiai, bet pirkėjų polinkis į egzotiką, o ypač snobizmas 
užtikrino jam vis augančias pajamas. 

Nors hetitai įsakė savo šnipui palaikyti Šenarą kovoje su Ram- 
ziu, po nepavykusio pasikėsinimo į valdovo gyvybę Raja atsisa- 
kė dar kartą bandyti laimę. Ramzis buvo pernelyg gerai saugo- 
mas, o antra nesėkmė galėjo pateikti tardytojams tokių duome- 
nų ir pėdsakų, kad jais sekdami jie būtų prisikasę ligi jo. 

Ramzis valdė Egiptą jau trejus metus, naudodamasis tokiu 
pat autoritetu kaip Setis, o gal net ir didesniu, nes buvo jaunas 
ir energingas. Tiesą sakant, jaunasis valdovas buvo panašus į 
gaivalingą srautą, galintį nušluoti bet kokią kliūtį. Niekas ne- 
pajėgė pasipriešinti jo nutarimams, net jeigu jo statybų pro- 
grama protu buvo nesuvokiama. Visiškai pajungti valdovo va- 
liai, dvaras ir tauta atrodė priblokšti faraono, nušlavusio nuo 
savo kelio visus priešininkus, veiklumo. 

Tarp Rajos užsakymu atgabentų vazų dvi buvo iš alebastro. 

Raja uždarė sandėlio duris ir ilgokai pastovėjo prispaudęs 
prie jų ausį. Įsitikinęs, kad aplink tikrai nieko nėra, jis įkišo 
ranką į vazą, kurios kaklelis buvo pažymėtas mažyčiu raudo- 
nu taškeliu, ir ištraukė pušinę lentelę su skaičiais, nurodan- 
čiais tikslius gaminio matmenis ir vietą, iš kur jis buvo gautas. 

Raja mokėjo kodą atmintinai ir nesunkiai iššifravo hetitų 
pranešimą, perduotą jam Pietų Sirijoje prekiaujančio vazo- 
mis bendrininko, jo šnipinėjimo tinklo nario. 

Apstulbintas to, ką perskaitė, pirklys sunaikino lentelę ir 
puolė lauk iš krautuvės. 


— Nuostabiai puiki, — tarė Šenaras grožėdamasis Rajos ro- 
doma mėlyna vaza su grakščiu it gulbės kaklas kakleliu. - Kiek 
ji kainuoja? 

— Bijau, pone, kad kaina gali pasirodyti per didelė. Bet ši 
vaza unikali. 

— Ką gi, pasiderėkime, jei tu neprieštarauji. 

Prispaudęs vazą prie krūtinės, Raja nusekė paskui vyresnįjį 
Ramzio brolį. Pastarasis nusivedė pirklį į vieną iš dengtų savo 
buveinės terasų, kur jiedu galėjo kalbėtis nebijodami, kad juos 
gali kas nors girdėti. 

— Jeigu aš neklystu, Raja, tu turi man pranešti kažką itin 
skubaus. 

— Visiškai teisingai. 

— Na, ir ką gi tu turi man pasakyti? 

— Kad hetitai nutarė pradėti veikti. 

Šenaras ir tikėjosi tokios naujienos, ir jos bijojo. Jeigu jis 
būtų Ramzio vietoje ir valdytų Egiptą, tai būtų paskelbęs ko- 
vinę armijos parengtį ir sustiprinęs sienų gynybą. Bet jis — Še- 
naras, ir pavojingiausias Egipto priešas suteikia jam galimybę 
užimti sostą. Vadinasi, jis turi pasinaudoti valstybės paslapti- 
mi tik savo paties labui. 

— Ar gali kalbėti tiksliau, Raja? 

— Atrodo, ši Žinia jus sujaudino? 

— O kas nesusijaudintų? 

— Tiesa, pone. Aš ir pats dar niekaip negaliu atsipeikėti. Šis 
nutarimas gali sugriauti visa tai, ko mes jau pasiekėme. 

— Dar daugiau, Raja, dar daugiau... Ant kortos pastatytas 
pasaulio likimas. Mudu su tavim būsime pagrindiniai tuoj pra- 
sidėsiančios dramos personažai. 

— Aš - tik menkas žinių perdavėjas. 

— Tu padėsi man palaikyti ryšį su sąjungininkais užsienyje. 
Nemaža mano strategijos dalis priklauso nuo tavo informaci- 
jos kokybės. 


— Jūs mane taip sureikšminate... 
— Ar nori po mūsų pergalės likti Egipte? 
— Aš jau pripratau prie čionykščio gyvenimo. 
— Tu būsi turtingas, Raja, labai turtingas. Aš mokėsiu atsi- 
dėkoti padėsiantiems man paimti valdžią. 
Pirklys nusilenkė: 
— Aš - jūsų ištikimas tarnas. 
— Ar turi tikslesnių Žinių? 
— Dar ne. 
Šenaras žengtelėjo prie terasos krašto, atsirėmė į turėklus 
ir pažvelgė į šiaurę. 
- Šiandien labai svarbi diena, Raja. Vėliau mes prisiminsi- 
me, kad kaip tik šiandien prasidėjo Ramzio Žlugimas. 


Ašos meilužė, smulkutė egiptietė, buvo tikras stebuklas. Vy- 
linga, išradinga, nepasotinama, ji teikė jam vis naujų kūniškų 
malonumų. Prieš ją įsitaisydamas, Aša turėjo dvi libes ir tris 
sires — visos buvo gražios, bet nuobodžios. Iš meilės žaidimų 
partnerių jaunasis diplomatas pirmiausia reikalavo fantazijos, 
lakios vaizduotės, išradingumo: tik tai galėjo jaudrinti jusles ir 
sužadinti netikėtų malonumo atspalvių. Jis buvo bečiulpiąs 

dailučius savo gražuolės kojų pirštelius, kai į kambario duris 
jokiu būdu jo netrukdyti. 

Aša apmaudžiai atidarė duris, nė negalvodamas apsirengti. 

— Atleiskite... Skubus pranešimas iš ministerijos. 

Aša metė akį į medinę lentelę. Ten buvo tik trys žodžiai: 
„Būtina atvykti nedelsiant“. 


Antrą valandą ryto Memfio gatvės buvo tuščios. Ašos Žir- 
gas bemat įveikė nuotolį, kuris skyrė jo šeimininko namus nuo 
Užsienio reikalų ministerijos. Taupydamas laiką, diplomatas 
šįkart neužsuko į dievo Toto koplyčią, o galvotrūkčiais užlėkė 
laiptais į savo kabinetą, kur jo laukė sekretorius. 

— Pamaniau, kad būtina jus sutrukdyti. 

— Dėl ko? 

- Gavome grėsmingą pranešimą iš vieno mūsų agento Šiau- 
rės Sirijoje. 

— Jeigu vėl atskleidžiama kokia nors tariama paslaptis, kuri 
mūsų visai nedomina, aš imsiuos atitinkamų priemonių. 

Apatinė papiruso dalis atrodė švarutėlė, bet pašildžius ją 
aliejinės lempos liepsna pradėjo ryškėti specifiniai ženklai. Tai 
buvo ypatingu greitaraščiu užrašyti hieroglifai; toks užrašymo 
būdas iškreipdavo juos taip, kad nepatyrusi akis niekaip ne- 
būtų jų perskaičiusi. Hetitų kontroliuojamoje Šiaurės Sirijoje 
įsikūrusio egiptiečių šnipo raštas nebuvo panašus į jokį kitą. 

Aša perskaitė pranešimą du kartus. 

— Skubėjome pagrįstai? — pasiteiravo sekretorius. 

— Palikite mane vieną. 

Aša išskleidė žemėlapį ir patikrino informatoriaus nurody- 
tus duomenis. Jeigu jis neklydo, buvo galima tikėtis paties blo- 
giausio. 


— Nė saulė dar nepatekėjo, - sumurmėjo Senaras žiovauda- 
mas. 

— Perskaitykite šitai, - patarė Aša, įteikdamas savo viršinin- 
kui šnipo pranešimą. 

Jo tekstas bemat išbudino vyresnįjį Ramzio brolį. 

— Hetitai įvedė savo kontrolę daugelyje centrinės Sirijos 
miestų ir išėjo už Egipto patvirtintos jų įtakos zonos ribų... 

— Tekstas visiškai aiškus. 

— Nieko nesakoma nei apie Žuvusiuosius, nei apie sužeis- 
tuosius. Gal tai tik provokacija? 

— Tiesą sakant, tai būtų ne pirmas kartas; bet dar niekada 
hetitai nebuvo nuėję taip toli į pietus. 

— Kokią išvadą jūs iš to darote? 

— Kad hetitai ketina pulti Pietų Siriją. 

— Jūs tuo tikras, ar tai - tik jūsų prielaida? 

— Prielaida. 

— Gal galėtumėte ją patikrinti?) 

— Atsižvelgiant į padėtį, netrukus turėtume gauti kitų pra- 
nešimų. 

— Kad ir kaip ten būtų, tylėkime apie tai kaip galima ilgiau. 

— Mes smarkiai rizikuojame. 

— Aš tai suprantu, Aša; tačiau turime laikytis būtent tokios 
strategijos. Mes ketinome apgauti Ramzį, priversti jį pridaryti 
pražūtingų klaidų, bet hetitai atrodo nekantraują pereiti į puo- 
limą. Tad mums reikia kaip galima ilgiau uždelsti Egipto ar- 
mijos paruošimą kovai. 

— Nesu tuo tikras, — paprieštaravo Aša. 

— Jūsų argumentas? 

— Viena vertus, mes laimėsime tik keletą dienų, kurių nie- 
kaip neužteks kontratakai sutrukdyti; antra vertus, mano sek- 
retorius žino, kad aš gavau svarbų pranešimą. Jeigu aš tuoj 
neįteiksiu jo valdovui, tai gali sukelti įtarimų. 

— Vadinasi, jokios naudos iš to, kad tokią Žinią gavome pir- 
mieji! 

— Priešingai, Šenarai. Ramzis skyrė mane slaptųjų tarnybų 

viršininku, jis manimi pasitiki. Kitaip sakant, jis patikės tuo, 
ką aš jam pasakysiu. 

Šenaras šyptelėjo. 

— Tai labai pavojingas žaidimas; sako, Ramzis moka skaityti 
svetimas mintis. 

— Diplomato mintis neperprantama. Savo ruožtu po to, kai 
aš jus perspėjau dėl susidariusios padėties, paskubėkite pati- 
kėti jam savo būgštavimus. Tokiu būdu jo akyse jūs atrodysite 
esąs nuoširdus ir vertas pasitikėjimo. 

Šenaras patogiai įsitaisė krėsle. 

— Jūs pavojingai protingas, Aša. 

— Aš gerai pažįstu Ramzį. Manyti, kad jis stokoja išminties 
ir gudrumo, būtų nedovanotina klaida. 

— Sutarta, mes laikysimės jūsų plano. 

— Lieka pagrindinė problema: sužinoti tikruosius hetitų ke- 
tinimus. 

Šenaras juos žinojo. Bet jis nutarė, kad geriau neatskleisti 
Ašai savų informacijos šaltinių, nes, priklausomai nuo padė- 
ties pokyčių, jam gali tekti paaukoti Ašą savo bičiuliams heti- 
tams. 

Mozė lakstė po visą miestą. Jis užeidavo į visuomeninius pa- 
status, apžiūrinėjo sienas ir langus, važinėjo po kvartalą, sku- 
bindamas tapytojus baigti darbą. Jam liko vos kelios dienos 
ligi karališkosios poros atvykimo ir oficialaus Pi-Ramzio ati- 
darymo. 

Mozei krito į akis tūkstančiai trūkumų, bet kaip juos ištaisy- 
ti per tokį trumpą laiką? Plytų dirbėjai sutiko padėti kitiems 
amatininkams, perkrautiems darbu. Paskutinių dienų įkaršty- 
je Mozės populiarumas nė kiek nenukentėjo. Jis kaip ir anks- 
čiau sugebėjo užkrėsti darbininkus savo entuziazmu, juoba kad 
Jų svajonė virto tikrove. 

Kad ir kaip pavargęs, Mozė ilgai vakarodavo su savo bro- 
liais hebrajais, klausydamasis jų nusiskundimų ir vilčių, ir jau 
nedvejodamas elgėsi kaip savo identiteto ieškančios tautos va- 
das. Mozės idėjos gąsdino daugumą jo pašnekovų, bet jo as- 
menybė juos traukė ir žavėjo. Kai didžiulė Pi-Ramzio statyba 
bus baigta, ar Mozė atvers hebrajams naują kelią? 

Visai išsekęs, Mozė užsnūsdavo trumpu, neramiu miegu ir 
nuolat sapnuodavo Ofiro veidą. Atono garbintojas neklydo: 
atsistojus kryžkelėje, kalbų negana; reikia veikti, o veikla daž- 
nai minta smurtu. 

Mozė įvykdė Ramzio patikėtą užduotį. Dabar jis bus lais- 
vas nuo bet kokio įsipareigojimo Egipto valdovui. Tačiau jis 
neturėjo teisės išduoti draugo ir prisiekė sau įspėti Ramzį 
apie jam gresiantį pavojų. Turėdamas gryną sąžinę, jis bus 
visiškai laisvas. 

Anot karaliaus žygūno, faraonas su žmona atvyks į Pi-Ramzį 
rytoj apie vidurdienį. Aplinkinių miestų ir kaimų gyventojai su- 
sirinko naujosios sostinės pakraštyje, kad tik nepraleistų tokio 
svarbaus įvykio. Nebesumodami, kur pulti ir kaip susidoroti su 
įvairiausių reikalų gausybe, tvarkos sergėtojai nepajėgė sutruk- 
dyti smalsuoliams būriuotis ar ropštis kas tik kur įstengė. 
darbo valandas užmiestyje, vaikštinėdamas laukais. Bet jam 
jau išvažiuojant iš Pi-Ramzio, prie Mozės pripuolė vienas iš 
architektų: 

— Kolosas... kolosas padūko! 

— Kuris? Tas, kur prie Amono šventyklos? 

— Mes nebejistengiame jo sustabdyti! 

— Aš gi jums liepiau jo neliesti! 

— Mes manėm... 

Mozės vežimas praskriejo per miestą kaip viesulas. 

Tai, ką hebrajas išvydo prie Amono šventyklos, buvo tikrų 
tikriausia katastrofa. Dviejų šimtų tonų svorio kolosas, vaiz- 
duojąs soste sėdintį faraoną, lėtai slydo pastato fasado link. 
Jis galėjo arba jį pralaužti ir pridaryti siaubingų nuostolių, ar- 
ba atsitrenkti į sieną ir sudužti į šipulius. Nieko sau dovanėlė 
Ramziui iškilmių dieną! 

Apie penkiasdešimt apdujusių iš baimės darbininkų veltui 
stengėsi sulaikyti milžinišką statulą už virvių, kuriomis ji buvo 
pritvirtinta prie medinių pavažų. Daugelis odos gabalų, pakiš- 
tų po virvėmis ten, kur jos lietė akmenį, prasitrynė ir suplyšo. 

— Kas atsitiko? — pasiteiravo Mozė. 

— Meistras, užsilipęs ant statulos, kad galėtų duoti darbinin- 
kams nurodymus, kur ir kaip ją stumti, neišsilaikė ir nukrito. 
Kad slenkantis kolosas jo nesutraiškytų, vyrai paleido į darbą 
medinius stabdžius. Statula nukrypo nuo drėgno dumblo ruo- 
žo, kuriuo ji turėjo nuslinkti į jai numatytą vietą, bet, užuot 
sustojusi, šliuožia toliau: rasa, drėgnos pavažos... 

— Jums reikėjo bent pusantro šimto vyrų! 

— Darbininkai užimti kitur... 

— Atneškit ąsočių su pienu. 

— Kiek? 

— Tūkstančius! Ir tučtuojau atsiųskit dar žmonių. 

Mozės atvykimas apramino darbininkus, jie atgavo šaltak- 
raujiškumą, o pamatę, kaip jis užsiropštė dešiniuoju koloso 
šonu aukštyn, atsistojo ant granitinio stogelio ir ėmė pilti prie- 
šais pavažas pieną, kad susidarytų naujas slydimo takas, jie 
atgavo ir viltį. Tuoj pat susidarė gyva grandinė, kad Mozė ne- 
pritrūktų riebaus pieno, kuriuo turėjo šliuožti didžiulio svorio 
skulptūra. Paklusdami hebrajo nurodymams, skubiai atbėgę 
papildomi darbininkai pririšo ilgas virves prie pavažų, iš užpa- 
kalio ir šonų. Įsitvėrę jų, koks šimtas vyrų pamėgino sulėtinti 
koloso judėjimą. 

Pamažu statula pakeitė kryptį ir ėmė judėti į reikiamą pusę. 

— Siją stabdymui! - suriko Mozė. 

Trisdešimt vyrų, ligi tol kaip apkvaitę spoksojusių, kas čia 
dedasi, padėjo rantytą siją, turėjusią sustabdyti pavažas kaip 
tik toje vietoje, kuri buvo numatyta Ramzio statulai priešais 
Amono šventyklą. 

Kolosas klusniai nuslydo pieno taku, tinkamu momentu buvo 
pristabdytas ir sustojo tiksliai jam skirtoje vietoje. 

Šlapias nuo prakaito, Mozė nušoko ant žemės. Žinodami jo 
staigų būdą, darbininkai jau numanė, kad neapsieis be sunkių 
bausmių. 

— Atveskite man kaltininką, - tą, kuris nukrito nuo statulos 
1r tuo sutrikdė jos judėjimą. 

— Štai jis. 

Du darbininkai išstūmė į priekį Abnerą, kuris puolė prieš 
Mozę ant kelių: 

— Atleiskite man, - pralemeno Abneras, - man apsvaigo gal- 
va, aš... 


CHRISTIAN JACO iš RAMZIS. MILIJONŲ METŲ ŠVENTYKLA 349 


— Juk tu — plytų dirbėjas? 

— Taip... Aš vardu Abneras. 

— Tai ką tu veikei šitoj statybvietėj? 

— Aš... aš čia slapsčiausi. 

— Ar pakvaišai? 

— Jūs turite manim patikėti! 

Abneras buvo hebrajas. Mozė negalėjo jo nubausti, pirma 
neišklausęs pasiaiškinimo. Jis suprato, kad suglumęs plytų dir- 
bėjas kalbėsis su juo tik akis į akį. 

— Eik paskui mane, Abnerai. 

Bet čia įsiterpė pasipiktinęs architektas egiptietis: 

— Tas žmogus smarkiai prasikalto. Atleisti jį nuo bausmės 
būtų neteisinga jo bendradarbių atžvilgiu. 

— Aš jį apklausiu, o paskui nuspręsiu, ką daryti. 

Architektas nusilenkė savo viršininkui: jis privalėjo jam pa- 
klusti. Jeigu Abneras būtų egiptietis, Mozė tikrai nebūtų toks 
aiškiai šališkai elgėsi savo tautiečių atžvilgiu, ir galiausiai tas 
šališkumas atsigręš prieš jį patį. 

Mozė įlaipino Abnerą į savo vežimą ir pririšo odiniu diržu: 

— Šiandien tu jau sykį nukritai; ar nemanai, kad to gana? 

— Atleiskite man, maldauju! 

— Tu tuoj pat liausies verkšlenęs ir viską man paaiškinsi. 

Priešais Mozės būstinę buvo kiemelis, iš trijų pusių aptvertas 
nuo vėjo mūrinėmis sienelėmis. Vežimas sustojo prie vartelių. 
Abu vyrai išlipo ir suėjo vidun. Nusimetęs klubjuostę ir peruką, 
Mozė mostelėjo į didelį ąsotį su vandeniu ir liepė Abnerui: 

— Užsilipk ant sienelės ir užpilk man ant pečių vandens iš 
ąs0či0. 

Kol Mozė trynėsi odą žolėmis, jo tėvynainis pylė vandenį jam 
ant nugaros, laikydamas sunkų ąsotį ištiestomis rankomis. 

— Gal prarijai liežuvį, Abnerai? 

— Aš bijau. 

— Kodėl? 

— Man grasino. 

— Kas? 

— Aš... aš negaliu to pasakyti. 

— Jeigu tu ir toliau tylėsi, aš perduosiu tave į teisingumo 
rankas už sunkų nusižengimą. 

— Ne, tik ne tai! Juk aš netekčiau darbo! 

— Tai būtų visai teisinga. 

— Prisiekiu jums, kad ne! 

— Tuomet kalbėk. 

— Mane apvaginėja, mane šantažuoja... 

— Kas? 

— Vienas egiptietis, - atsakė Abneras, prislopindamas balsą. 

— Kuo jis vardu? 

— Aš negaliu to pasakyti! Jis turi įtakingų pažįstamų. 

— Aš dukart tavęs neklausinėsiu. 

— Jis man atkeršys! 

— Ar tu manimi pasitiki? 

— Aš jau seniai noriu su jumis pasikalbėti, bet taip bijau to 
žmogaus! 

— Liaukis drebėjęs ir sakyk man jo vardą. Jis paliks tave ra- 
mybėje. 

Visai suglumęs, Abneras paleido iš rankų ąsotį, šis terkšte- 
lėjo ant žemės ir sudužo. 

— Saris... tai Saris. 


Karališkoji flotilė įplaukė į didįjį kanalą, vedantį į Pi-Ram- 
zį. Ramzį su Nefertare lydėjo visas dvaras. Visi dvariškiai ne- 
kantravo pamatyti naująją sostinę, kur jiems teks nuo šiol gy- 
venti, jeigu jie norės įtikti valdovui. Bet daugelis patyliukais 
raukėsi, priekaištaudami vis dėl to paties: kaip tas pernelyg 
greitai pastatytas miestas gali varžytis su Memfiu? Be abejo, 
Ramzio laukė triuškinanti nesėkmė, kuri anksčiau ar vėliau 
privers jį pamiršti Pi-Ramgzį. 

Stovėdamas laivo pirmagalyje, faraonas stebėjo, kaip Nilas 
šakojasi, formuodamas deltą. Tuo tarpu laivas pasuko iš pa- 
grindinės Nilo vagos į kanalą, vedantį į sostinės uostą. 

Šenaras atsirėmė į laivo bortą šalia brolio. 

— Aš puikiai suprantu, kad dabar ne laikas, bet privalau pa- 
sikalbėti su tavim vienu labai rimtu klausimu. 

— Ar tai taip svarbu? 

— Bijau, kad tikrai taip. Jei būčiau galėjęs pasikalbėti su ta- 
vim anksčiau, tai nebūčiau tau drumstęs šių laimės akimirkų, 
bet prie tavęs buvo neįmanoma prieiti. 

— Klausau tavęs, Šenarai. 

— Aš labai branginu pareigas, kurias tu man patikėjai, ir no- 
rėčiau pranešinėti tau tik puikias Žinias. 

— Gal dabar kaip tik tokia proga? 

— Sprendžiant iš gautų pranešimų, turime pagrindo baimin- 
tis, kad padėtis pablogės. 

— Sakyk esmę. 

— Atrodo, hetitai išsiveržė iš įtakos zonos, kuri buvo priim- 
tina mūsų tėvui, ir užgrobė centrinę Siriją. 

— Tai tikra? 

— Kol kas dar neįmanoma to pasakyti visiškai tiksliai - trūksta 
laiko, bet aš norėjau pirmas atkreipti į tai tavo dėmesį. Dar 
neseniai mums tekdavo dažnai susidurti su hetitų provokaci- 
jomis, tad galime tikėtis, kad ir šį kartą tai tik jų išsišokimas. 
Tačiau būtų gerai imtis atsargumo priemonių. 

— Aš apie tai pagalvosiu. 

— Panašu, kad tu nusiteikęs skeptiškai... 

— Tu pats ką tik sakei, kad dar nesi visiškai tikras dėl to įsi- 
veržimo. Kai gausi papildomų žinių, išsyk pranešk jas man. 

— Tavo Didenybė gali pasikliauti savo ministru. 

Srovė buvo stipri, vėjas labai palankus, tad laivas plaukė grei- 
tai. Šenaro žodžiai privertė Ramzį susimąstyti. Nejaugi jo brolis 
iš tiesų taip rimtai žiūri į savo vaidmenį? Šenaras galėjo ir iš- 

galvoti tą hetitų antpuolį, norėdamas pabrėžti savo vertę ir 
įrodyti, kad tinka užsienio reikalų ministro pareigoms. 

Centrinė Sirija... Neutrali teritorija, kurios nekontroliuoja 
nei egiptiečiai, nei hetitai, atsisakydami įvesti ten savo karines 
pajėgas ir tenkindamiesi tik daugiau ar mažiau patikimų in- 
formatorių tinklu. Nuo to laiko, kai Setis atsisakė užimti Ka- 
dešą, užmaskuotas partizaninis karas atrodė atitinkąs abiejų 
šalių interesus. 

Galbūt karingą hetitų įkarštį pažadino svarbią strateginę po- 
ziciją užimančio Pi-Ramzio įkūrimas? Nieko nuostabaus: jie su- 
nerimo matydami, kad jaunasis faraonas skiria Azijai ir jų im- 
perijai akivaizdų dėmesį... Vienintelis žmogus pasakys Ram- 
ziui tiesą: jo draugas Aša, slaptųjų tarnybų viršininkas. Šenarui 
įteikiami oficialūs pranešimai atspindėjo tik išorinę padėtį; Aša 
iš savo agentų bus sužinojęs tikruosius priešo ketinimus. 

Į didžiojo stiebo viršūnę įsikoręs junga nepajėgė sulaikyti 
džiaugsmo: 

— Ten —- uostas, miestas... Pi-Ramzis! 

Vienas pats stovėdamas paauksuotame vežime, Šviesos Sū- 
nus pasuko pagrindine Pi-Ramzio gatve Amono šventyklos 
link. Žėrint vidurdienio saulei, jis pats atrodė kaip saulė, ku- 
rios spinduliai teikė miestui gyvybę. Šalia dviejų žirgų, kurių 
galvas puošė plunksnos, oriai žingsniavo liūtas, aukštai iškėlęs 
galvą su besiplaikstančiais vėjyje karčiais. 

Apstulbinta valdovo skleidžiamos galios ir magiškų sugebė- 
jimų, kurių padedamas jis padarė milžinišką plėšrūną savo as- 
mens sargybiniu, minia nustėro ir ilgokai tylėjo kaip užkerėta. 
Paskui kažkas suriko: „Tegyvuoja Ramzis!“ Šūksniui tuoj pat 
pritarė dešimt, šimtas, tūkstantis balsų... Netrukus aplink vis 
taip pat lėtai ir didingai judantį pirmyn valdovą įsisiūbavo ne- 
apsakomo džiaugsmo jūra. 

Kilmingieji, amatininkai ir valstiečiai buvo šventiškai apsi- 
rengę; jų plaukai blizgėjo, ištepti švelniu moringos aliejumi. 
Moterų galvas puošė gražiausi perukai. Vaikai ir tarnai laikė 
rankose gėles bei žalumynus ir mėtė juos ant tako, kuriuo rie- 
dėjo faraono vežimas. 

Buvo ruošiamasi puotauti po atviru dangumi. Naujųjų rū- 
mų valdytojas užsakė tūkstantį duonos kepaliukų iš aukščiau- 
sios rūšies miltų, du tūkstančius gerai iškepusių apvalių kai- 
miškos duonos kepalų, dešimt tūkstančių pyragaičių, gausybę 
džiovintos mėsos, pieno, pilnus dubenis vynuogių, figų, cera- 
tonijos vaisių ir granatų. Ant stalų taip pat reikėjo sudėlioti 
keptas žąsis, žuvis, sumedžiotus paukščius ir žvėris, agurkus ir 
porus, ką jau kalbėti apie šimtus ąsočių vyno iš karališkųjų 
rūsių ir dar aibę ąsočių su tik vakar padarytu alumi. 

Sostinės gimimo dieną Faraonas kvietė tautą prie savojo 
stalo. 

Nebuvo nė vienos mergaičiukės, kuri nevilkėtų naujos spal- 
vingos suknelės, nė vieno arklio, kuris nebūtų papuoštas kas- 
pinais ir varinėmis rožytėmis, nė vieno asilo, kuris nesipuikuotų 
ant kaklo uždėtu gėlių vainiku. Šunys, katės ir naminės bež- 
džionėlės turėjo gauti dvigubą maisto porciją, o senolius, ne- 
paisant jų kilmės nei padėties, tądien derėjo pasodinti figme- 
džių bei palmių pavėsyje ant patogių kėdžių ir aptarnauti pir- 
muosius. 

Be to, žmonės iš anksto surašė prašymus — kas melsdamas 
suteikti jam būstą, kas - tarnybą, kas - žemės sklypą, kas — 
karvę. Amenis turėjo maloniai visus juos priimti ir išklausyti, 
nes tokią laimingą dieną privalu būti dosniam. 

Hebrajai džiūgavo ne mažiau už kitus. Po įtempto darbo jie 
gaus gerą atlygį ir pelnytai ilgą poilsį, be to, galės pasigirti sa- 
vo rankomis pastatę naująją Egipto karalystės sostinę. Apie 
jų žygdarbį kalbės kartų kartos. 

Susirinkusieji sulaikė kvapą, kai Faraono vežimas sustojo 
prie koloso, vaizduojančio Ramzį, — to paties koloso, kuris šven- 
tės išvakarėse vos nesukėlė katastrofos. 

Atsistojęs priešais savo atvaizdą, Ramzis pakėlė galvą ir 
įsmeigė žvilgsnį į akmeninį milžiną, žvelgiantį į dangų. Virš 
statulos kaktos kilo urėjas — pasiruošusi kirsti kobra, kurios 
aitrūs nuodai apakindavo faraono priešus; koloso galvą vaini- 
kavo „dvi galingosios“: balta Aukštutinio Egipto karūna, su- 
jungta su Žemutinio Egipto raudonąja. Granitinis faraonas 
sėdėjo soste, ramiai padėjęs rankų plaštakas ant klubjuostės, 
ir žvelgė į savo miestą. 

Ramzis išlipo iš vežimo. Jis taip pat buvo užsidėjęs dvigubą 
karūną, o vilkėjo erdvų lininį drabužį su plačiomis rankovė- 
mis, po kuriuo spindėjo paauksuota klubjuostė, prilaikoma si- 
dabrinio diržo. Ant faraono krūtinės žėrėjo aukso vėrinys. 

— "Tu, įkūnijąs mano valdymo ir mano miesto ka, aš atveriu 
tavo burną, akis ir ausis. Nuo šiol tu esi gyva būtybė, o tas, 
kuris drįs tave užpulti, bus nubaustas mirtimi. 

Saulė buvo zenite, tiesiai virš Faraono galvos. 

Jis atsigręžė į savo liaudį: 

— Pi-Ramzis gimė, Pi-Ramzis - mūsų sostinė! 

Tūkstančiai balsų audringai pritarė tiems žodžiams ir 
džiaugsmingai juos atkartojo. 


Visą dieną Ramzis su Nefertare vaikštinėjo plačiomis alė- 
jomis, gatvėmis ir gatvelėmis, aplankydami kiekvieną Pi-Ram- 
zio kvartalą. Didžioji valdovo sutuoktinė buvo sužavėta ir su- 
galvojo naujai sostinei pravardę: „turkio miestas“, kurią tuoj 
pat pastvėrė visi Pi-Ramzio gyventojai ir lankytojai. Mozė pa- 
darė valdovui dar vieną, paskutinę, staigmeną: visų namų - ir 
kuklių, 17 prašmatnių - fasadai buvo dengti spindinčiomis žyd- 
romis glazūruotomis plytelėmis. Liepęs čia pat, vietoje, įkurti 
jų gamybos dirbtuvę, Ramzis net neįsivaizdavo, kad amatinin- 
kai sugebės pagaminti jų tiek daug per tokį trumpą laiką. Jų 
triūso vaisiai padėjo sostinei įgyti vientisą ir nepakartojamą 
pavidalą. 

Visoms iškilmėms vadovavo elegantiškas, švytintis Mozė. 
Dabar niekas neabejojo, kad Ramzis paskirs savo vaikystės 
draugą viziriu ir padarys pagrindiniu savo padėjėju bei svar- 
biausiu šalies asmeniu. Buvo akivaizdu, kad jiedu puikiai su- 
taria. Be to, Mozė itin sėkmingai įvykdė savo užduotį: valdo- 
vas neturėjo jokio priekaišto, jokios kritinės pastabos; prie- 
šingai, jis pasakė, kad tai, ką pamatė, pranoko jo lūkesčius. 

Šenaras širdo. Tvirtindamas, kad laiko Mozę savo rankose 
ir juo manipuliuoja, magas Ofiras jį apgavo - o gal apsigavo 
pats. Po šitokios pergalingos sėkmės Mozė taps turtingu ir uo- 
lių dvariškiu. Tokiu atveju stoti prieš Ramzį dėl kažkokio kvailo 
religinio ginčo būtų gryna savižudybė; na, o ta jo tauta, tie 

hebrajai - jie taip šauniai įsiliejo tarp Egipto gyventojų, kad 
visai nebuvo suinteresuoti iš čia trauktis. Vieninteliai tikrieji 
Šenaro sąjungininkai liko hetitai. Pavojingi kaip gyvatės, bet 
vis dėlto — sąjungininkai. 


Priėmimas karaliaus rūmuose, kurių didžiąją kolonų salę 
puošė ant sienų nutapyti dailūs ir ramūs gamtovaizdžiai, suža- 
vėjo dvariškius, o Nefertarės grožis ir kilnumas juos tiesiog 
pakerėjo. Svarbiausia šalies moteris, magiškoji faraono buvei- 
nės globėja kiekvienam rado malonų ir tinkamą žodį. 

Svečiai neįstengė atplėšti akių nuo pasakiško grožio glazū- 
ruotų plokščių, kuriomis buvo išklotos gindys. Iš tų spindinčių 
plokščių buvo sudėlioti nuostabūs paveikslai, vaizduoją gai- 
vaus vandens baseinus, žydinčius sodus, papirusų giraitėje 
skraidančias antis, prasiskleidusius lotosus ar tvenkinyje nar- 
dančias žuvis. Šviesiai žalia, žydra, balta, auksinė, ryškiai vio- 
letinė ir dar aibė kitų, ir švelnių, ir skaisčių, spalvų bei atspal- 
vių susiliejo į svaigią simfoniją pasaulio grožio garbei. 

Prikando liežuvį net didžiausi pašaipūnai. Pi-Ramzio šven- 
tykloms dar daug ko trūko, bet rūmai nei prabanga, nei kom- 
fortu nenusileido Memfio ir Tėbų rezidencijoms. Čia nė vie- 
nas dvariškis negalėjo nusiskųsti patekęs į neįprastas sąlygas 
ar atsidūręs nejaukioje aplinkoje. Diduomenė ir aukšti valsty- 
bės pareigūnai jau svajojo įsigyti sodybą Pi-Ramzyje. 

Iš tiesų Ramzis nesiliovė daręs stebuklus. 

— Štai žmogus, kuriam šis miestas turi būti dėkingas už tai, 
kad iškilo žemės paviršiuje, - tarė Faraonas, uždėjęs ranką Mo- 
zei ant peties. 

Pašnekesiai nuščiuvo. 

— Pagal papročius turėtų būti taip: aš sėdžiu soste, Mozė 
puola prieš mane kniūbsčias, o aš įteikiu jam aukso vėrinius, 
atsilygindamas už nepriekaištingą tarnybą. Bet Mozė - mano 
draugas nuo pat vaikystės, ir mudu darbavomės petys į petį. 

Aš sumaniau šią sostinę, O jis įgyvendino mano sumanymą. 

Ir Ramzis iškilmingai apkabino Mozę. Tai buvo pati didžiau- 
sia garbė ir dovana, kokią tik faraonas galėjo suteikti. 

— Mozė keletą mėnesių liks karališkųjų statybų prižiūrėtoju — 
kol paruoš sau įpėdinį. O paskui jis kartu su manimi dirbs Egip- 
to labui ir gerovei. 

Amenis su Setau pasveikino Mozę ir nustebo, kad šis kažkoks 
lyg susierzinęs, lyg sumišęs, bet priskyrė tai susijaudinimui. 

— Ramzis klysta, - pareiškė hebrajas. - Jis priskiria man sa- 
vybes, kurių aš neturiu. 

— Iš tavęs išeis puikus viziris, - nutarė Amenis. 

— Bet tau vis tiek teks paklusti tam nelemtam raštininkiūkš- 
čiui, - pasakė Setau. - Iš tikrųjų čia jis viską tvarko. 

— Pasisaugok, Setau! 

— Koks skanus čia maistas... Jeigu mudu su Vandens Lelija 
dar rasime kur nors netoliese vieną kitą šaunią gyvatę, tai gal- 
būt ir įsikursime Pi-Ramzyje. O kur Aša? Kodėl jo nėra? 

— Nežinau, - atsakė Amenis. 

— Tai ne į naudą jo karjerai. Šitaip elgtis visai nediploma- 
tiška. 

"Trys draugai pamatė, kaip Ramzis priėjo prie Tujos, savo mo- 
tinos, ir pabučiavo ją į kaktą. Nors rimtą, subtilių bruožų Sečio 
našlės veidą visada gaubė liūdesys, ji neslėpė pasididžiavimo. 
Kai Tuja pranešė, kad tuoj pat apsigyvens Pi-Ramzio rūmuose, 
šis nutarimas buvo lyg paskutinė gėlė, įpinta į jos sūnaus trium- 
fo vainiką: dabar Ramzio džiaugsmui nieko nebetrūko. 

Nors didžiulis voljeras, skirtas egzotiškiems paukščiams, 
turėjusiems džiuginti dvariškių akį ir ausį, buvo baigtas, jis 
dar stovėjo tuščias. Atsirėmęs nugara į stulpą, sunėręs ran- 
kas ant krūtinės, įtemptu ir net lyg staiga sumenkusiu veidu, 
Mozė nedrįso pažvelgti į Ramzį. Jam reikėjo prisiversti pa- 
miršti, kad tas žmogus - jo draugas, ir kreiptis į priešininką — 
Egipto faraoną. 

— Visi miega, išskyrus mudu. 

— Tu atrodai pavargęs, Moze. Ar negalėtume atidėti mūsų 
pokalbio rytdienai? 

— Nenoriu ilgiau vaidinti tos komedijos. 

— Kokios komedijos? 

— Aš — hebrajas ir tikiu vienintelį dievą. Tu - egiptietis ir 
garbini stabus. 

— Ir vėl tos vaikiškos šnekos! 

— Jos tau nemalonios, nes tai tiesa. 

— Moze, tau tapo prieinama visa egiptiečių išmintis, o tavo 
vienintelis dievas, nepažinus ir neturįs formos, yra toji galia, 
kuri slypi kiekvienoje gyvasties dalelytėje. 

— Jis neįsikūnija avino pavidalu! 

— Amonas yra gyvybės paslaptis, atsiskleidžianti neregima- 
me vėjyje, kuris išpučia laivo burę; avino raguose, kurių spira- 
lė simbolizuoja harmoningą visatos raidą; akmenyje, iš kurio 
statomos mūsų šventyklos. Jis yra visa tai - ir nėra. Tu Žinai tą 
išmintį lygiai taip pat kaip aš. 

— Ji — tik iliuzija! Dievas yra vienas ir vienintelis. 

— Argi tai jam trukdo įsikūnyti savo kūriniuose ir likti vie- 
nam ir vieningam? 

— Jam nereikia tavo šventyklų ir statulų! 

— Kartoju: tu pavargęs, net labai pavargęs. 

— Aš nusprendžiau, ir mano įsitikinimų niekas nepakeis — 

netgi tu. 

— Jeigu tavo dievas įkvepia tau tokį nepakantumą, saugokis: 
jis pavers tave fanatiku. 

— Saugotis veikiau reikia tau, Ramzi! Egipte bręsta galinga 
jėga. Kol kas ji žengia pirmuosius, dar nelabai tvirtus žings- 
nius, bet ji pasiryžusi kovoti už tiesą. 

— Apie ką tu kalbi? 

— Ar prisimeni Echnatoną ir jo tikėjimą vieninteliu dievu? 
Jis nurodė kelią, Ramzi. Išklausyk jo balso, išklausyk manojo. 
Kitaip tavo galybė žlugs. 

Mozei padėtis buvo aiški. Jis neišdavė Ramzio ir net įspėjo apie 
jam gresiantį pavojų. Dabar Mozė ramia sąžine galėjo pasitikti 
savo likimą ir duoti visišką laisvę jo sielą ryjančiai liepsnai. 

Vienintelio Dievo - Jahvės buveinė yra ant kalno. Mozė pri- 
valo jį surasti, kad ir kokie sunkumai jo tykotų tos kelionės me- 
tu. Keli hebrajai nutarė išvykti kartu, rizikuodami viską praras- 
ti. Mozė buvo bebaigiąs susirinkti daiktus, kai staiga prisiminė 
neįvykdęs vieno pažado. Prieš visiems laikams palikdamas Egip- 
tą, jis atliks savo pareigą ir atlygins tą moralinę skolą. 

Norint pasiekti Sario namą vakarinėje miesto dalyje, Mo- 
zei teko įveikti visai trumpą nuotolį. Namą supo senų, storų 
palmių giraitė. Mozė rado šeimininką, begurkšnojantį šaltą 
alų prie tvenkinio, kuriame plaukiojo ir nardė aibė Žuvų. 

— Moze! Kaip malonu priimti savo namuose tikrąjį Pi-Ram- 
zio kūrėją! Kuo nusipelniau tokios garbės? 

— O aš nejaučiu jokio malonumo pas tave atėjęs ir nė neke- 
tinu suteikti tau garbės. 

Susierzinęs Saris pakilo nuo tvenkinio kranto: 

— Puiki ateitis, kurią tu užsitikrinai, nesuteikia tau teisės būti 
nemandagiam. Gal pamiršai, su kuo kalbi? 

— Su niekšu. 

Saris užsimojo, ketindamas skelti Mozei antausį, bet hebra- 
jas sugriebė jį už riešo, užlaužė ranką ir privertė Sarį iš pra- 
džių susilenkti, o paskui atsiklaupti. 

— Tu persekioji žmogų, vardu Abneras. 

— Aš jo nepažįstu. 

— Meluoji, Sari. Tu jį apvogei ir šantažavai. 

— Tai viso labo tik plytų dirbėjas hebrajas. 

Mozė stipriau sugniaužė Sariui ranką. Šis suvaitojo. 

— Aš taip pat tik hebrajas, bet galėčiau sulaužyti tau ranką ir 
padaryti luošiu. 

— "Tu neišdrįsi! 

— Mano kantrybė baigėsi, turėk tai galvoje. Palik Abnerą ra- 
mybėje, arba aš nutempsiu tave už sprando į teismą. Prisiek! 

— Aš... aš prisiekiu palikti Abnerą ramybėje. 

— Faraono vardu? 

— Faraono vardu. 

— Jei sulaužysi savo priesaiką, būsi prakeiktas. 

Mozė paleido Sarį: 

— Lengvai išsisukai. 

Jeigu Mozė nebūtų susiruošęs išvykti, būtinai būtų iškėlęs 
Sariui bylą; dabar jam beliko tikėtis, kad pakankamai rimtai 
perspėjo nedorėlį, ir šiam to užteks. 

Tačiau Mozę apniko dvejonės. Egiptiečio akyse jis spėjo 
įžvelgti ne paklusnumą, o neapykantą. 

Hebrajas pasislėpė už storos palmės. Laukti jam teko neilgai. 

Saris išėjo iš namų nusitvėręs vėzdą ir nužingsniavo į pieti- 
nę miesto dalį, kur gyveno plytų dirbėjai. 

Mozė sekė jį iš tolo ir pamatė įeinant pro praviras duris į 
Abnero namus. Beveik tuoj pat iš ten ėmė sklisti šauksmai ir 
dejonės. 

Hebrajas puolė bėgti, savo ruožtu įėjo vidun ir prietemoje 
pamatė, kaip Saris daužo Abnerą vėzdu. Išsitiesęs ant plūktos 
aslos, vargšas bandė prisidengti rankomis galvą ir veidą. 

Mozė išplėšė vėzdą iš Sario rankų ir smarkiai trenkė jam 
per galvą. Apsipylęs krauju, egiptietis parkrito. 

— Kelkis, Sari, ir nešdinkis. 

Bet šis nė nekrustelėjo. Abneras prišliaužė prie jo ir iš arti 
pažvelgė į gulintį: 

— Moze... Jis, atrodo, nebegyvas... 

— Negali būti, aš smogiau ne taip stipriai, kad jį užmuščiau! 

— Jis nebekvėpuoja. 

Mozė atsiklaupė, palietė Sarį ranka ir suprato, kad liečia 
lavoną. 

Jis ką tik nužudė žmogų. 

Gatvėje buvo tylu ir tuščia. 

— Tau reikia bėgti, - tarė Abneras. - Jeigu tvarkos sergėtojai 
tave sučiups... 

— Tu mane apginsi, Abnerai; tu paaiškinsi, kad aš išgelbėjau 
tau gyvybę! 

— Kas manimi patikės? Pamanys, kad mes - bendrininkai, ir 
apkaltins abu. Bėk, bėk greičiau! 

— Ar turi didelį maišą? 

— Taip, įrankiams dėti. 

— Duokš jį čia. 

Mozė įkišo Sario lavoną į maišą ir užsimetė jį ant pečių. Jis 
užkas kūną smėlingoje dykvietėje, o pats pasislėps kokiame 
nors tuščiame name, kol šiek tiek atsipeikės. 


"Tvarkos sergėtojų patrulio šuo elgėsi neįprastai: šiaip jau 
visada ramus, dabar jis kiauksėjo ir iš visų jėgų veržėsi pirmyn, 
taip įtempdamas pavadėlį, kad šis vos laikėsi netrūkęs. Šeimi- 
ninkui jį paleidus, šuo kiek įkerta puolė į miesto pakraštį, smė- 
lėtos aikštelės link, ir ėmė ten įnirtingai rausti žemę. 

Priėję arčiau, tvarkos sergėtojai išvydo iš pradžių ranką, pas- 
kui petį, o paskui - šuns atkasto negyvėlio veidą. 

— Aš Jį pažįstu, — tarė vienas iš tvarkos sergėtojų. —- Tai Saris. 

— Faraono sesers vyras? 

— Taip, tai tikrai jis... Pažiūrėk, jo pakaušis aptekęs sukrešė- 
jusiu krauju! 

Iškasus lavoną, nebeliko jokių abejonių: Saris buvo nužudy- 
tas. Smūgis į galvą buvo mirtinas. 

Visą naktį Mozė nerimdamas blaškėsi po tuščią namą kaip 
Sirijos lokys savo narve. Be reikalo jis taip padarė, be reikalo 
mėgino paslėpti to sukčiaus lavoną ir pabėgti nuo teismo, ku- 
ris būtų jį išteisinęs. Be abejo, jis pasielgė neteisingai. Bet jam 
prieš akis stovėjo Abneras, jo baimė, jo dvejonės... Ir jiedu 
buvo hebrajai — ir vienas, ir kitas. Norėdami jį sužlugdyti, Mo- 
zės priešai nepraleistų progos pasinaudoti tuo dramatišku įvy- 
kiu. Net Ramzis būtų nuteiktas prieš jį ir pasirodytų nepalen- 
kiamai griežtas. 

Kažkas ką tik įžengė į nebaigtą statyti namą. Mozė buvo 
prisiglaudęs centrinėje jo dalyje, kur jau buvo įmanoma apsi- 
gyventi. Tvarkos sergėtojai — jau... Ne, jis priešinsis — jeigu 
reikia, kausis, bet jiems nepasiduos. 

— Moze... Moze, tai aš, Abneras! Jei tu čia, pasirodyk. 

Mozė išėjo iš tamsos. 

— Ar liudysi mano naudai, Abnerai? 

— Tvarkos sergėtojai rado Sario lavoną. Tave kaltina žmog- 
Žudyste. 

— Kas drįso? 

— Mano kaimynai. Jie tave matė. 

— Bet juk jie — hebrajai, kaip mudu! 

Abneras panarino galvą: 

— Kaip ir aš, jie nenori turėti nemalonumų su valdžia. Bėk, 
Moze. Tu nebeturi ateities čia, Egipte. 
simasis Dviejų Žemių valdytojas, paverstas nusikaltėliu ir ver- 
čiamas bėgti! Per keletą valandų nusiristi nuo viršūnės į pra- 
rają... Ar tik ne Dievas atsiuntė jam tą nelaimę, norėdamas 
išbandyti jo tikėjimą? Vietoje beprasmio ir patogaus gyveni- 
mo bedievių šalyje Jis dovanoja jam laisvę. 

— Naktį aš išvyksiu. Sudie, Abnerai. 

Mozė užsuko į plytų dirbėjų kvartalą. Jis tikėjosi įtikinti sa- 
vo šalininkus išvykti kartu su juo ir sudaryti branduolį, apie 
kurį pamažu susiburtų kiti hebrajai, net jeigu jų pirmoji tėvy- 
nė būtų tik nuošali vietovė, panaši į dykumą. Pavyzdys... Bet 
kuria kaina reikėjo duoti pavyzdį! 

Kai kur dar degė lempos. Vaikai miegojo, moteriškės pasa- 
kojosi viena kitai savo paslaptis. Sėdėdami dengtuose priedu- 
riuose, jų vyrai prieš miegą gurkšnojo kokių nors vaistinių Žo- 
lių nuovirą. 

Gatvelėje, kur gyveno Mozės draugai, pešėsi du vyrai. Pri- 
ėjęs arčiau, jis juos atpažino - tai buvo du jo karščiausi šalinin- 
kai! Jiedu koneveikė vienas kitą dėl suoliuko, kurį kažkuris iš 
kažkurio pavogęs. 

Mozė juos perskyrė. 

— Vaje, čia tu?! 

— Liaukitės muštis dėl niekų ir eikite su manim. Palikime 
Egiptą ir keliaukime ieškoti savo tikrosios tėvynės. 

Vyresnysis hebrajas pažvelgė į Mozę su panieka: 

— Kas tave paskyrė mūsų vedliu ir valdovu? Jeigu mes tau 
nepaklusime, ar užmuši mus, kaip užmušei egiptietį? 

Įskaudintas ligi pat širdies gelmių, Mozė nerado, ką atsaky- 
ti. Ką tik sudužo jo didžiausia svajonė. Dabar jis buvo tik visų 
apleistas bėglys ir nusikaltėlis. 

Ramzis būtinai norėjo pamatyti Sario lavoną: juk tai buvo pir- 
ma mirtis Pi-Ramzyje nuo tos akimirkos, kai miestas oficialiai 
tapo Egipto sostine. 

— Tai žmogžudystė, Jūsų Didenybe, - pasakė Seramana. — 
Žudikas smogė aukai lazda per pakaušį. 

— Ar mano seseriai jau pranešta? 

— Tuo pasirūpino Amenis. 

— Ar kaltininkas suimtas? 

— Jūsų Didenybe... 

— Ką reiškia.tos dvejonės? Kad ir kas jis būtų, kaltininkas 
bus teisiamas ir nubaustas. 

— Kaltininkas - Mozė. 

— Nesąmonė. 

— Mes turime visiškai aiškių parodymų. 

— Aš noriu išgirsti, ką sako liudytojai! 

— Visi jie — hebrajai. Pagrindinis kaltintojas — plytų dirbėjas 
Abneras. Jis matė, kaip įvyko nusikaltimas. 

— Kas atsitiko? 

— Liūdnai baigęsis kivirčas. Mozė ir Saris jau seniai vienas 
kito nekentė. Mano atliekamas tardymas parodė, kad jiedu 
pykosi dar Tėbuose. 

— Ojei visi tie liudytojai klysta? Mozė negali būti žudikas. 

— Tvarkos sergėtojų raštininkai užrašė jų parodymus, ir liu- 
dytojai juos patvirtino. 

— Mozė ginsis. 

— Ne, Jūsų Didenybe. Jis pabėgo. 

Ramzis įsakė iškrėsti kiekvieną namą Pi-Ramzyje, bet tai 
nedavė jokių rezultatų. Raiti tvarkos sergėtojai pasklido po 
Nilo deltą, apklausė aibę kaimiečių, bet neaptiko jokių Mozės 
pėdsakų. Šiaurės rytinių Egipto sienų sargybiniai gavo griež- 
čiausius nurodymus, bet, ko gero, jau buvo per vėlu. 

Valdovas nuolat reikalavo vis naujų pranešimų, bet taip ir 
nesulaukė nieko tikra, kokiu keliu Mozė pasuko. Gal jis slaps- 
tosi žvejų kaimelyje prie Viduržemio jūros, gal pasislėpė lai- 
ve, plaukiančiame į Pietus, o gal prisiglaudė tarp atsiskyrėlių 
kokioje nors atkampioje šventykloje? 

— Tau reikėtų užkąsti, - susirūpinusi pasakė Nefertarė. - Nuo 
to laiko, kai dingo Mozė, tu nė karto žmoniškai nepavalgei. 

Ramzis švelniai spustelėjo žmonos rankas. 

— Mozė buvo baisiai pavargęs. Turbūt Saris pakurstė jo pyk- 
tį. Jeigu Mozė būtų čia, jis viską paaiškintų. Jo pabėgimas - ne 
kas kita, kaip pervargusio Žmogaus klaida. 

— Jis gi užsigrauš, kamuodamasis sąžinės priekaištais. 

— Kaip tik to aš ir bijau. 

— Pažiūrėk, koks nusiminęs tavo šuo. Jam atrodo, kad tu jo 
nebemyli. 

Ramzis leido Budriui užšokti jam ant kelių. Apsvaigęs iš 
džiaugsmo, šis puolė laižyti savo brangiajam šeimininkui 
skruostus ir padėjo galvą jam ant peties. 

Tie treji valdymo metai buvo nuostabūs... Praplėstas praš- 
matnusis Luksoras, statoma milijonų metų šventykla, įkurta 
nauja sostinė, įvesta taika Nubijoje — ir staiga tas baisus įvykis, 
lyg įskilimas, bjaurojąs puikų pastatą! Dingus Mozei, pasau- 
lis, kurį Ramzis pradėjo kurti, galėjo subyrėti į šipulius. 

— Tu ir mane pamiršai, - pusbalsiu ištarė Nefertarė. —- Gal aš 
galėčiau padėti tau įveikti tą skausmą? 

— Žinoma. Tik tu viena gali tai padaryti. 

Šenaras susitiko su Ofiru vis labiau gyvėjančiame Pi-Ram- 
zio uoste. Čia buvo iškraunami maisto produktai, baldai, na- 
mų apyvokos reikmenys ir aibė kitokių gėrybių, kurių reikė- 
jo naujajai sostinei. Laivai atgabendavo asilų, arklių ir jau- 
čių. Javų saugyklų atsargos gausėjo, puikūs vynai buvo san- 
dėliuojami rūsiuose. Tokie pat karšti ginčai kaip Memfyje ar 
Tėbuose prasidėjo tarp stambių didmeninės prekybos šulų, 
konkuruojančių dėl pirmųjų vietų aprūpinant sostinę viso- 
mis būtinomis prekėmis. 

— Ofirai, Mozė dabar - tik pabėgęs žudikas. 

— Neatrodo, kad ši naujiena būtų jus labai nuliūdinusi. 

— Jūs suklydote jo atžvilgiu, jis niekada nebūtų perėjęs mū- 
sų pusėn. Kvailystė, kurią jis iškrėtė, atėmė iš Ramzio vertin- 
gą sąjungininką. 

— Mozė - nuoširdus žmogus. Jo tikėjimas vieninteliu dievu — 
ne užgaida. 

— Mums svarbu tik faktai: arba jis nebepasirodys, arba bus 
suimtas ir nuteistas. Nuo šiol nebeturime galimybės manipu- 
liuoti hebrajais. 

— Atono šalininkai jau seniai įprato kovoti su nesėkme. Jie 
kovos ir toliau. Ar jūs mums padėsite? 

— Nebegrįžkime prie to, kas tiek kartų aptarta. Ką konkre- 
čiai jūs siūlote? 

— Aš kasnakt griaunu karališkos poros magiškos apsaugos 
pagrindus. 

— Karališkoji pora dabar galinga kaip niekada! Gal nežino- 
te apie milijonų metų šventyklą? 

— Nė vienas iš Ramzio pradėtų darbų dar neužbaigtas. Mes 
privalome pasinaudoti menkiausia silpnybe ir prasibrauti į pir- 
mą pasitaikiusį plyšį. 

Tvirtas ir ramus mago tonas padarė Šenarui įspūdį. Jei he- 
titai 1msis įgyvendinti savo sumanymą, jie neišvengiamai susil- 
pnins Ramzio ka. O jei pastarasis būs puolamas ir iš vidaus, 

valdovas, kad ir koks stiprus jis būtų, galų gale neatsilaikys 
prieš matomus ir nematomus smūgius. 

— Padvigubinkite savo pastangas, Ofirai. Aš neliksiu jums 
skolingas. 


Setau su Vandens Lelija nutarė įrengti Pi-Ramzyje naują 
laboratoriją. Amenis, įsikūręs naujutėlaitėje raštinėje, triūsė 
dieną naktį. Tuja sprendė tūkstančius dvariškių klausimų, Ne- 
fertarė rūpinosi šventyklų reikalais, gražioji Izetė su Nedže- 
mu auklėjo mažąjį Kha, Meritamon pražydo it gėlelė, rūmų 
valgomąjį, Seramana be paliovos tobulino apsaugos sistemą... 
Gyvenimas Pi-Ramzyje ėjo ramiai ir laimingai, bet Ramziui 
neapsakomai trūko Mozės. 

Nors jie dažnai ir smarkiai ginčydavosi, hebrajas taip daug 
prisidėjo kuriant jo karalystę. Šitame mieste, iš kurio Mozė 
pabėgo, jis paliko dalį savo sielos. Paskutinis jųdviejų pokalbis 
rodė, kad Ramzio draugas tapo pragaištingo poveikio auka, 
kad jis apnarpliotas saitais, kurių net neįtarė. 

Mozę apkerėjo. 

Amenis su glėbiu papirusų nuskubėjo pas valdovą, vaikšti- 
nėjantį po priėmimų salę. 

— Ką tik atvyko Aša, jis nori su tavim pasimatyti. 

— Tėjeina. 

Jaunasis diplomatas atrodė labai smagiai ir patogiai besi- 
jaučiąs vilkėdamas elegantišką šviesiai žalią palaidinę, papuoš- 
tą raudonais apsiuvais. Beje, Aša turėjo įgimtą gabumą dik- 
tuoti madas: pakakdavo jam pasirodyti dvare ar darbe vilkint 
kokį nors apdarą, ir jį bemat imdavo mėgdžioti aplinkiniai. 
Tačiau dabar jis atrodė ne toks puošnus kaip paprastai. 

— Man buvo labai liūdna nematyti tavęs Pi-Ramzio iškilmėse. 

— Man atstovavo mano viršininkas, Jūsų Didenybe. 

— Kurgi tu buvai, Aša? 

— Memfyje. Rinkau pranešimus iš savo agentų. 

— Šenaras man pasakojo apie hetitų išpuolį centrinėje Siri- 
joje. 

— Tai ne išpuolis, ir kalbama ne vien apie centrinę Siriją. 

Klausydamasis Ašos, niekas nebūtų atpažinęs ankstesnio sal- 
džiakalbio diplomato: dabar jo balsas skambėjo griežtai, net 
rūstokai. 

— Aš maniau, kad mano mielas brolis pernelyg rimtai žiūri į 
savo pareigas ir pervertino padėtį, sutirštindamas spalvas. 

— Gerai būtų. Perkratęs patikimus žvalgybos duomenis, aš 
įsitikinau, kad hetitai pradėjo plataus masto operaciją prieš 
Kanaaną ir Siriją - visą Siriją. Be abejo, grėsmė pakibo ir virš 
Libano uostų. 

— Ar buvo tiesiogiai užpultos vietinės mūsų karių įgulos? 

— Dar ne. Hetitai užėmė kaimus ir žemes, kurios buvo lai- 
komos neutralia teritorija. Kol kas kalbama tik apie administ- 
racines priemones, iš pažiūros nesusijusias su smurtu. Iš tik- 
rųjų hetitai ėmė kontroliuoti teritorijas, kurios buvo mūsų val- 
džioje ir mokėjo mums duoklę. 

Ramzis palinko prie Artimųjų Rytų žemėlapio, išskleisto 
ant žemo staliuko. 

— Hetitai žygiuoja į pietus įprastu maršrutu: mūsų šalies šiau- 
rės rytų pasienio kryptimi. Vadinasi, jie taikosi tiesiai į Egiptą. 

— Tai skubota išvada, Jūsų Didenybe. 

— Kokį gi kitą tikslą turėtų tas šliaužiantis puolimas? 

— Užgrobti teritoriją, atkirsti mus nuo sąjungininkų, sukelti 
paniką tarp aplinkinių genčių, sumenkinti Egipto prestižą, de- 
moralizuoti mūsų kariuomenę... Tikslų netrūksta. 

— Ką tu manai apie visa tai? 

— Didenybe, hetitai rengiasi karui. 

Įtūžęs Ramzis raudonu rašalu staigiai užbraukė žemėlapyje 
anatoliečių karalystę. 

— Toji tauta pripažįsta tik įniršį, kraują ir smurtą. Kol ji ne- 
bus sunaikinta, kels grėsmę bet kokiai civilizacijai. 

— Diplomatija... 

— Pasenęs įrankis! 

— Bet juk tavo tėvas išsiderėjo... 

— Pasienio zoną Kadeše. Aš tai žinau! Bet hetitai nieko ne- 
gerbia ir nesilaiko sutarčių. Reikalauju, kad man kasdien bū- 
tų pranešama apie jų veiksmus. 

Aša nusilenkė. Su juo kalbėjosi nebe jo draugas Ramzis — 
jam įsakinėjo Faraonas.. 

— Ar žinai, kad Mozė kaltinamas įvykdęs žmogžudystę ir 
pabėgo iš Egipto? 

— Mozė?! Negali būti! 

— Aš manau, kad jis tapo kokio nors sąmokslo auka. Išsiun- 
tinėk jo asmens žymių aprašymą po mūsų protektoratus, Aša, 
ir surask jį. 


Nefertarė grojo liutnia rūmų sode. Jai iš dešinės stovėjo lop- 
šys, kuriame saldžiai miegojo jos putlutė, rausvaskruostė duk- 
relė, o iš kairės raštininko poza sėdėjo mažasis Kha ir skaitė 
pasaką apie šaunaus burtininko, nugalinčio baisias piktąsias 
dvasias, žygdarbius. Priešais ją įnirtingai triūsė Budrius, steng- 
damasis iškasti tamarisko sodinuką, kurį vakar buvo pasodi- 
nęs Ramzis. Įbedęs nosį į drėgną juodžemį, šuo taip uoliai rausė 
duobę priekinėmis letenomis ir buvo taip įnikęs į savo darbą, 
kad karalienė nesiryžo jo subarti. 

Staiga jis pakėlė galvą, sukluso ir amčiodamas bei šokinė- 
damas iš džiaugsmo puolė prie įėjimo į sodą: taip Budrius vi- 
sada sveikindavo savo šeimininką. 

Vien iš Ramzio žingsnių Nefertarė suvokė, kad jis dėl kaž- 
ko labai sunerimęs, nepatenkintas, 0 gal ir prislėgtas. Ji pakilo 
ir nuėjo jo pasitikti. 

— Nejaugi Mozė... 

— Ne; aš tikras, kad jis gyvas. 

— Gal kas nors atsitiko... tavo motinai? 

— Tuja jaučiasi gerai. 

— Dėl ko gi tada tu taip nerimauji? 

— Dėl Egipto, Nefertare. Svajonė sklaidosi ir tirpsta... Sva- 
jonė apie laimingą šalį, kasdien besidžiaugiančią taika ir ra- 
mybe. 

Karalienė užmerkė akis. 

— Karas... 

— Manau, kad jis neišvengiamas. 

— Vadinasi, tu tuoj išvyksi. 

— Kas gi kitas, jei ne aš, vadovaus armijai? Leisti hetitams 
toliau žygiuoti į pietus reikštų pasmerkti Egiptą mirčiai. 

Mažasis Kha žvilgtelėjo į apsikabinusią porą ir vėl pasinėrė 
į savo pasaką, Meritamon ramiai miegojo, Budrius stropiai 
rausė duobę. 

Sodo rimties ir ramybės nedrumstė net vėjelio dvelksmas. 
Nefertarė prigludo prie Ramzio. Tolumoje virš žaliuojančio 
lauko praskrido didelis baltas ibis. 

— Karas tuoj mus išskirs, Ramzi. Kur rasti drąsos tam išban- 
dymui įveikti“? 

— Meilėje, Nefertare. Meilėje, kuri mus jungia ir visad jungs, 
kad ir kas atsitiktų. Man nesant, tu, didžioji valdovo sutuokti- 
nė, viešpatausi mūsų turkio mieste. 

Nefertarė pažvelgė į tolį. 

— "Tu teisus, - tarė ji. - Negalima taikstytis su blogiu. 

Baltasis ibis didingai praskriejo virš karališkosios poros, ku- 
rią nutvieskė auksinė besileidžiančios saulės šviesa. 

„Ramzis panoro išeiti iš tų rūmų ir lėkti 


tekinas į praėjusią jaunystę, pas gražiąją 
Izetę, į nerūpestingas dienas, kupinas 
malonumų. Bet jis buvo Sečio 
pasirinktasis įpėdinis ir Nefertarės 
sutuoktinis. Jis turėjo užgniaužti savo 
baimę valdyti Egiptą ir išgyventi tą naktį — 


paskutinę prieš karūnavimą.“ 

Tai antroji ciklo apie Ramzį knyga 
(pirmoji - „Ramzis. Sviesos sūnus“). 
Ramziui išaušo iškilmingoji diena: jis 
vainikuojamas Egipto karaliumi. 
Jaunasis valdovas turi viską, kas 

galėtų padėti jam tapti didžiu faraonu: 
įstabiosios Nefertarės ir savo 
išmintingosios motinos karalienės Tujos 
meilę ir ištikimų draugų, kuriais visiškai 
pasitiki. Kaip tik jie — uolus raštininkas 
Amenis, subtilus diplomatas Aša, savo 
kelio tebeieškąs hebrajas Mozė, gyvačių 
kerėtojas Setau — tampa pirmaisiais 
Tačiau Egipto šlovės ir didybės 
siekiančiam Ramziui ne taip paprasta 
išlikti soste: prieš jį telkiasi tamsiosios 
jėgos, bręsta sąmokslas. Ar jaunajam 
faraonui pavyks išvengti žabangų, 
kurias rezga jo vyresnysis brolis 
Senaras? Ar jam pavyks įveikti 
paslaptingo raganiaus juodąją magiją? 
Ar Ramzis sugebės užkirsti kelią 
pražūtingoms hetitų užmačioms? 
Siekdama nugalėti regimus ir neregimus 
priešus, karališkoji pora pasirenka 
vienintelį įmanomą būdą - pastatyti 
Milijonų metų šventyklą... 

Tęsdamas mūsų pažintį su didžiuoju XIII 
amžiaus pr. Kr. Egipto faraonu Ramziu II, 
Christianas Jacgas pasakoja apie 
tolesnius Ramzio rūpesčius, nuotykius ir 
net daromus stebuklus. Prieš skaitytojo 
akis didingai tyvuliuoja Nilas, kyla saulėje 
tviskančios naujosios Ramzio sostinės 
sienos, Žėri žvaigždėtas Egipto dangus, 
kur išskrenda Anapus iškeliavusių 
faraonų sielos... 

